dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Taqsima III - Kummissjoni

Kumitat għall-Baġits

OPINJONI tal-Kumitat għall-Kummerċ Internazzjonali ………………………147

OPINJONI TAL-KUMITAT GĦALL-AFFARIJIET EKONOMIĊI U MONETARJI …………151

OPINJONI tal-Kumitat għall-Impjiegi u l-Affarijiet Soċjali …………………156

OPINJONI tal-Kumitat għall-Ambjent, is-Saħħa Pubblika u s-Sikurezza ta' l-Ikel 160

OPINJONI għall-Kumitat għall-Industrija, ir-Riċerka u l-Enerġija …..166

OPINJONI tal-Kumitat għat-Trasport u t-Turiżmu ………………………………….172

OPINJONI tal-Kumitat għall-Iżvilupp Reġjonali ……………………………………..177

OPINJONI TAL-Kumitat għall-Biedja u l-Iżvilupp Rurali …………………………184

OPINJONI tal-Kumitat għall-Kultura u l-Edukazzjoni …………………………193

OPINJONI tal-Kumitat għal-Libertajiet Ċivili, il-Ġustizzja u l-Affarjiet Interni 203

OPINJONI tal-Kumitat għall-Affarijiet Kostituzzjonali ……………………..206

OPINJONI tal-Kumitat għad-Drittijiet tan-Nisa u l-Ugwaljanza bejn is-Sessi 209

MOZZJONI GĦAL RIŻOLUZZJONI TAL-PARLAMENT EWROPEW

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007, Sezzjoni III - Kummissjoni ( C6‐0299/2006 – 2006/2018(BUD) ), u l-Ittra ta' Emenda Numru 1/0000 (00000/2006 - C6-0000/2006) għall-abbozz ta' baġit ġenerali ta' l-Unjoni Ewropea għas-sena finanzjarja 2007

Il-Parlament Ewropew

– wara li kkunsidra l-Artikolu 272 tat-Trattat KE u l-Artikolu 177 tat-Trattat Euratom,

– wara li kkunsidra d-Deċiżjoni tal-Kunsill 2000/597/KE, Euratom tad-29 ta' Settembru 2000 dwar is-sistema tar-riżorsi tal-Komunitajiet Ewropej stess

ĠU L 253, 7.10.2000, p.42. ,

– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.1 ,

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju rett

ĠU C 139, 14.6.2006, p.1. ,

– wara li kkunsidra l-Ftehima Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u t-titjib fil-proċedura baġitarja

Ftehima kif kienet emendata l-aħħar mid-Deċiżjoni 2005/708/KE tal-Parlament Ewropew u tal-Kunsill (ĠU L 269, 14.10.2005, p.24).

– wara li kkunsidra r-riżoluzzjoni tiegħu tat-18 ta' Mejju 2006 dwar ir-rapport tal-Kummissjoni fuq l-Istrateġija tal-Politika Annwali (APS)

5 Testi adottati minn dik il-ġurnata, P6_TA_PROV(2006)0221 .

– wara li kkunsidra l-abbozz preliminari tal-baġit ġenerali ta' l-Unjoni Ewropea għas-sena finanzjarja 2007, li l-Kummissjoni ppreżentat fit-3 ta' Mejju 2006 ( SEC(2006)0531 ),

– wara li kkunsidra l-abbozz tal-baġit ġenerali ta' l-Unjoni Ewropea għas-sena finanzjarja 2007, li stabbilixxa l-Kunsill fl-14 ta' Lulju 2006 ( SEC(2006)0531 ),

– u l-Ittra ta' Emenda Numru 1/0000 (00000/2006 - C6-0000/2006) għall-abbozz ta' baġit ġenerali ta' l-Unjoni Ewropea għas-sena finanzjarja 2007,

– wara li kkunsidra r-rapport tal-Kumitat għall-Baġits tal-11 ta' Lulju 2006 fuq il-mandat għall-proċedura ta' konċiljazzjoni ta' l-abbozz tal-baġit għall-2007 għall-ewwel qari tal-Kunsill,

– wara li kkunsidra l-Artikolu 69 u l-Anness IV tar-Regoli ta' Proċedura tiegħu,

– wara li kkunsidra r-rapport tal-Kumitat għall-Baġits u l-opinjonijiet tal-kumitati l-oħra kkonċernati ( A6-0358/2006 ),

Konsiderazzjonijiet ġenerali: stipular ta' prijoritajiet, valur għall-flus minfuqa, tħejjija għar-reviżjoni 2008/2009

Jiftakar mill-ġdid li l-prijoritajiet politiċi tiegħu għall-baġit ta' l-2007 kienu mfassla fir-riżoluzzjoni tiegħu dwar l-APS tat-18 ta' Mejju 2006 imsemmija hawn fuq; jinnota li l-paragrafu 5 ta' dik ir-riżoluzzjoni ppreżenta t-tliet elementi prinċipali ta' l-istipular tal-prijoritajiet ta' politika, li jassiguraw valur kwalitattiv għall-flus minfuqa, u jħejji għar-reviżjoni 2008/2009 tal-qafas finanzjarju multiannwali (MFF) għall-2007-2013;

Jinnota li din l-istrateġija bdiet titħaddem waqt it-tħejjija ta' l-ewwel qari tal-Parlament dwar il-baġit ta' l-2007 bil-prijoritajiet ta' politika ddikjarati fil-paragrafu 6 tar-riżoluzzjoni dwar l-APS, u mtennija fil-paragrafu 5 tar-rapport ta' mandat għall-konċiljazzjoni ta' l-14 ta' Lulju mal-Kunsill; jinnota li dawn il-prijoritajiet kienu ċentrali għall-emendi tal-baġit min-naħa tal-Parlament dwar programmi ta' prijorità;

Jirrimarka li dan huwa l-ewwel baġit taħt il-Qafas Finanzjarju l-ġdid, skond Ftehima Interistituzzjonali (IIA) ġdida u b'ħafna programmi multiannwali ġodda; jirrimarka wkoll li Regolament Finanzjarju ġdid għandu japplika għall-implimentazzjoni tal-baġit ta' l-2007;

Jenfisizza li, f'konformità ma' l-approċċ li jqis il-benefiċċju tan-nefqa stipulat fil-paragrafu 7 tar-riżoluzzjoni dwar l-APS, intlaħaq approċċ kwalitattiv li jqis il-valur għall-flus minfuqa permezz ta' seduti ta' smigħ dwar il-politiki li saru fil-Kumitat għall-Baġits u analiżi bir-reqqa ta' numru ta' għejun ta' informazzjoni dwar il-kwalità ta' nfiq tal-fondi ta' l-UE u dwar l-implimentazzjoni tal-baġit; jinnota li l-emendi tal-baġit tħejjew inter alia fuq il-bażi ta' l-informazzjoni akkwistata b'dan il-mod; jilqa' b'sodisfazzjon il-fatt li l-Kunsill, il-Kummissjoni u l-Parlament kollha jipparteċipaw f'tendenza li tqis il-valur għall-flus minfuqa;

Iqis li l-livell insuffiċjenti ta' approprjazzjonijiet aggregati proposti mill-Kunsill fl-abbozz tal-baġit tiegħu, li huma bil-wisq inqas mil-livell meħtieġ sabiex l-UE tirrispondi b'mod effettiv għall-isfidi li qed tiffaċċja, iservu biss biex aktar juru l-importanza tat-tielet faxxa ta' l-istrateġija tal-Parlament, li qed tħejji għar-reviżjoni ta' l-MFF, li għandu jġib infiq mill-UE li jkun iffokat aħjar fuq prijoritajiet ta' politika; jemmen li meta l-impenji jkunu kkonċentrati fuq programmi ta' prijorità, u billi jiġi żgurat li l-fondi jintefqu tajjeb, l-infiq ta' l-UE se jservi aħjar l-interessi taċ-ċittadin;

Jistenna li l-elementi u r-riformi l-ġodda kollha stipulati fit-IIA l-ġdida tas-17 ta' Mejju 2006 jkunu implimentati sa l-aħħar fil-baġit kollu ta' l-2007 biex ikun hemm effett rapidu fuq l-implimentazzjoni kwalitattiva tal-baġit u r-relazzjonijiet interistituzzjonali;

Kwistjonijiet orizzontali

Konċentrazzjoni fuq prijoritajiet

F'konformità mal-prijoritajiet tal-Parlament, iqis li l-infiq ta' l-UE għandu jkun iffokat fuq oqsma ta' prijorità u f'livell ogħla milli hu propost fl-abbozz tal-baġit tal-Kunsill sabiex ikun assigurat li l-programmi ta' prijorità jitwasslu liċ-ċittadin b'mod effettiv; għalhekk jipproponi li l-pagamenti fil-baġit ta' l-2007 jiġu miżjuda għal livell ta' 1.04 % tad-dħul gross nazzjonali (GNI) ta' l-UE, billi jitkabbru l-approprjazzjonijiet fuq linji tal-baġit marbuta mal-prijoritajiet politiċi tal-Parlament; jinnota li l-parti l-kbira tal-kumitati parlamentari speċjalizzati pproponew li jkunu rrestitwiti l-ammonti ta' l-Abbozz ta' Baġit Preliminari (PDB), f'konformità mal-proċeduri leġiżlattivi li għaddejjin jew dawk li jibdew fl-2007;

Trattament ta' l-isfidi tal-globalizzazzjoni

Jemmen li l-Unjoni Ewropea għandha tindirizza b'mod attiv u tingaġġa ruħha b'mod aktar effettiv ma' l-isfidi ekonomiċi, politiċi, soċjali, ambjentali u ta' żvilupp ippreżentati fost l-oħrajn mill-proċess ta' globalizzazzjoni li għaddej kontinwament; għalhekk jippreżenta emendi għall-baġit ta' l-2007 li jimmiraw lejn it-tkabbir tal-kapaċità ta' l-ekonomija ta' l-UE sabiex dawn l-isfidi jkunu trattati b'mod aktar strateġiku, u jgħollu l-ammonti ta' assistenza għall-iżvilupp disponibbli għal reġjuni bħall-Asja u l-Amerika Latina u l-Mediterran;

Jitwassal valur għall-flus minfuqa

Jenfasizza l-ħtieġa li jittejjeb il-valur għall-flus minfuqa fil-baġit ta' l-UE; jipproponi emendi sabiex 30% ta' l-approprjazzjonijiet jitqiegħdu f'riżerva fuq numru ta' linji tal-baġit sakemm il-Kummissjoni tkun tista' tassigura lill-Parlament li dawn il-flus se jintefqu f'manjiera li ġġib lill-Ewropew li jħallas it-taxxa valur għall-flus minfuqa;

Jiftakar mill-ġdid li dawn il-linji tal-baġit kienu magħżula fuq il-bażi ta' eżami approfondit li sar tar-rapporti speċjali tal-Qorti ta' l-Awdituri, ir-Rapporti ta' Sintesi dwar l-immaniġġjar tal-fondi mill-Kummissjoni, it-Tbassir ta' Allarm għall-Baġit imħejji mill-Kummissjoni, u analiżi tal-benefiċċju tan-nefqa mwettqin fuq talba tal-Kumitat għall-Baġits u il-konsiderazzjoni tad-Dikjarazzjonijiet ta' Attività mħejjija mis-servizzi tal-Kummissjoni;

Jilqa' b'soddisfazzjon is-sejħa għal smigħ f'nofs Novembru biex il-Kummissjoni tirrispondi għat-tħassib imqajjem f'dawn l-emendi; iħeġġeg lill-membri tal-kumitati speċjalizzati tal-Parlament biex jieħdu sehem f'dan is-smigħ;

Inaqqas b'10% l-approprjazzjonijiet għall-immaniġġjar amministrattiv marbuta direttament ma' programmi fuq bażi orizzontali; ma jara l-ebda kontradizzjoni għal linji tal-baġit li fuqhom il-Parlament iqiegħed ammonti f'riżerva minħabba tħassib dwar il-kwalità ta' l-implimentazzjoni kif ukoll iżid l-approprjazzjonijiet skond il-prijoritajiet politiċi; jafferma mill-ġdid, f'dan ir-rigward, li jixtieq jara valur kwalitattiv għall-flus minfuqa f'kull qasam ta' l-infiq ta' l-UE;

Ifakkar l-importanza li ta l-Parlament lill-kisba ta' dikjarazzjoni pożittiva ta' assigurazzjoni għall-fondi fuq bażi ta' maniġment maqsum; jenfasizza l-intenzjoni tiegħu biex jiżgura li konformi ma' l-2006 IIA, l-awtoritajiet rilevanti għall-verifika fl-istati membri jipproduċu valutazzjoni dwar kemm is-sistemi ta' mmaniġġjar u kontroll jikkonformaw ruħhom mar-regolamenti tal-Komunità; jitlob li għalhekk l-istati membri jiggarantixxu li jipproduċu sommarju annwali fil-livell nazzjonali xieraq tal-verifiki u tad-dikjarazzjonijiet disponibbli;

Proġetti pilota u azzjonijiet preparatorji

Rigward proġetti pilota u azzjonijiet ta' tħejjija, jinnota l-limiti mgħollija li huma stipulati għal proġetti ġodda fit-IIA tas-17 ta' Mejju 2006; jipproponi numru ta' proġetti ġodda konformi b'mod ġenerali mal-prijoritajiet stipulati fil-paragrafu 6 tar-riżoluzzjoni ta' l-APS;

Aġenziji

Jipproponi, għall-aġenziji eżistenti, approċċ ġenerali b'eċċezzjonijiet speċifiċi żgħar, li jġib lura l-approprjazzjonijiet fil-PDB imma jpoġġi ż-żiedet 'l fuq minn ammont ta' referenza, waqt li ssir evalwazzjoni pożittiva tal-prestazzjoni ta' l-aġenzija mqabbla mal-programm tax-xogħol finali tagħha li fih lista kompleta ta' xogħol għall-2007 u l-pjanijiet ġodda tal-Kummissjoni għall-politika dwar l-istaff; Rigward l-aġenziji l-ġodda (l-Aġenzija Ewropea għall-Kimika, l-Istitut Ewropew għall-Ugwaljanza tas-Sessi, l-Aġenzija Ewropea tad-Drittijiet Fundamentali), bil-għan li tkun żgurata l-applikazzjoni tal-Punt 47 tat-IIA tas-17 ta' Mejju 2006, jipproponi li jitħassru l-approprjazzjonijiet li ddaħħlu fl-abbozz tal-baġit b'mod partikulari għall-fatt li għadha ma teżistx bażi legali għal dawn l-aġenziji; jistenna li l-Kunsill jiċċara l-kontribuzzjonijiet tal-pajjiżi li jospitaw lill-aġenziji diġà stabbiliti u li jadotta sett ta' standards komuni li jorbtu;

Approċċ speċifiku għal kull intestatura

L-intestatura 1a - kompetittività għat-tkabbir u għall-impjieg

Jikkonferma l-konvinzjoni tiegħu, espressa fir-riżoluzzjoni tiegħu dwar l-Istrateġija tal-Politika Annwali (APS), li l-għarfien, il-ħiliet, ir-riċerka u l-iżvilupp, l-innovazzjoni, it-teknoloġiji tas-soċjetà ta' l-informazzjoni, u politika għat-trasport u għall-enerġija sostenibbli jiffurmaw il-bażi ta' ekonomija moderna b'saħħitha u huma essenzjali għall-ħolqien ta' l-impiegi; għalhekk, iddeċieda li ma jaċċettax l-approċċ tal-Kunsill li jsir diversi tnaqqis f'numru ta' linji tal-baġit kruċjali li jimmiraw li jtejbu l-kompetittività ta' l-ekonomija ta' l-UE; iddeċieda li jżid l-approprjazzjonijiet ta' ħlas għal programmi ta' prijorità marbuta ma' l-Aġenda ta' Liżbona bħal m'huma l-Programm għall-Kompetittività u l-Innovazzjoni u s-Seba' Programm ta' Qafas għar-Riċerka;

Jiddispjaċih li l-approprjazzjonijiet għal nerwerks għat-trasport transewropew (TEN-T) tnaqqsu konsiderevolment għall-MFF 2007 - 2013 aktar milli kien mistenni; jenfasizza l-importanza ta' dikjarazzjoni ċara mill-Kummissjoni dwar il-prijoritajiet proposti tagħha għall-investiment TEN-T; jistenna qbil sodisfaċenti mal-Kunsill u mal-Kummissjoni dwar regolament dwar għajnuna finanzjarja fil-qasam tan-netwerks tat-trasport transewropew u tal-proġetti prijoritarji li għalihom għandhom jiġu allokati fondi;

Huwa konvint li ż-żieda tal-kompetittività ta' l-UE hija element essenzjali tar-reazzjoni ta' l-UE għall-isfidi tal-globalizzazzjoni; għalhekk iqis li ż-żjidiet fl-approprjazzjonijiet fl-intestatura 1a huma sinjal ċar tad-direzzjoni futura li għandu jieħu l-infiq ta' l-UE ; ifakkar il-ħtieġa ta' finanzjament pubbliku xieraq biex jinħoloq l-effett ta' spinta mistenni mill-kofinanzjar ta' l-EIB; jistenna bla sabar il-proposti tal-Kummissjoni u tal-Kunsill dwar din il-kwistjoni; jenfasizza li żieda fil-kapital sottoskritt għal terminu twil ikun mixtieq mill-EIF kemm biex takkompanja l-introduzzjoni ta' mandati ġodda (inkluża is-CIP) fl-2007 u kemm biex jiġu ffinanzjati l-operazzjonijiet il-ġodda tal-proġetti tat-trasferiment tat-teknoloġiji kif mixtieq mill-Parlament, mill-Kunsill jew mill-Kummissjoni;

Jenfasizza s-sinifikat teknoliġiku u ekonomiku straordinarju tal-programm Galileo; ifakkar lill-Kummissjoni li jekk jittieħed fuq il-perjodu kollu, dan il-programm mhux iffinanzjat biżżejjed fil-qafas finanzjarju multiannwali l-ġdid u jappella lill-Kummissjoni li ssib soluzzjoni prattika malajr u li ddum biex tiżgura s-suċċess ta' dan il-programm;

Intestatura 1b - Koeżjoni għat-tkabbir u għall-impjieg

Jinnota li l-approprjazzjonijiet għall-fondi strutturali u ta' koeżjoni huma konsiderevolment aktar baxxi għall-Qafas Finanzjarju Multiannwali (MFF) ta' l-2007-2003 milli kien mistenni, l-aktar bħala riżultat tal-konklużjonijiet tal-Kunsill Ewropew ta' Diċembru 2005; iqis għalhekk, l-approprjazzjonijiet fl-abbozz preliminari tal-baġit għandhom ikunu mdaħħla mill-ġdid; jagħfas fuq l-importanza li, issa li t-IIA l-ġdida ġiet miftiehma, ikunu stabbiliti u approvati malajr kemm jista' jkun programmi nazzjonali; jisħaq fuq l-importanza tal-koeżjoni bħala waħda mill-prijoritajiet ta' politika ta' l-UE; iddeċieda li jżid approprjazzjonijiet tal-ħlas għall-linji tal-baġit marbuta mal-koeżjoni konformement mal-prijoritajiet tal-politika tiegħu;

Jistieden lill-Kummissjoni biex tippreżenta t-testi meħtieġa u tibda l-proċeduri kemm jista' jkun malajr biex tkun tista' ssir l-allokazzjoni tar-riżorsi għall-Fond Internazzjonali għall- Irlanda (IFI) matul l-eżerċizzju baġitarju ta' l-2007; jistieden ukoll lill-Kummissjoni biex tiċċara l-bażi legali għall-Programm ta' Paċi;

Intestatura 2 - Preservazzjoni u mmaniġġjar tar-riżorsi naturali

Jinnota li l-2007 se tkun l-ewwel sena ta' implimentazzjoni sħiħa tar-riforma l-aktar riċenti tal-Politika Agrikola Komuni (CAP); Jiddeplora l-qtugħ drastiku ġenerali ta' EUR 525 miljun fl-ispiża tas-suq, ibbażat fuq kriterji ta' kontabilità u mingħajr m'huma jitqiesu l-prijoritajiet tal-Parlament; jitlob, għalhekk, li l-figuri ta' l-Abbozz ta' Baġit Preliminari (PDB) ikunu stabbiliti mill-ġdid;

Jiddeplora l-fatt li minkejja l-ħtiġijiet l-aktar importanti għar-ristrutturar, l-immodernizzar u d-diversifikazzjoni ta' l-ekonomija rurali ta' l-Ewropa, ir-riżorsi allokati lill-iżvilupp rurali mistennija jonqsu f'termini veri; iqis li trasferiment volontarju ta' fondi minn appoġġ agrikolu dirett ("l-ewwel pilastru" tal-CAP) għal żvilupp rurali m'huwiex il-mezz adattat bħala rimedju għal din is-sitwazzjoni; F' dan il-kuntest, jesprimi riserazzjonijiet qawwija fuq il-proposta kurrenti tal-Kummissjoni rigward il-modulazzjoni volontarja li tagħti appoġġ agrikolu dirett għall-iżvilupp rurali sa 20%;

Intestatura 3a - Libertà, Sigurtà u Ġustizzja

Jiġbed l-attenzjoni li l-qasam tal-Libertà, Ġustizzja u sigurtà, b'mod partikulari l-promozzjoni tad-drittijiet fundamentali, id-definizzjoni ta' politika komuni dwar il-kenn u l-migrazzjoni u l-ġlieda kontra t-terroriżmu u l-kriminalità organizzata, hija waħda mill-prijoritajiet essenzjali ta' l-Unjoni; għalhekk jirriżolvi li jżid ir-riżorsi allokati għal dan il-qasam, b'mod partikulari lill-Eurojust, l-uniku korp għall-koperazzjoni ġudizzjarja bejn l-Istati Membri fil-qasam tal-liġi kriminali, li l-effikaċja tiegħu, li qiegħda tikber, għandha tkun imsaħħa iżjed u iżjed;

Iqis li l-immaniġġjar integrat tal-konfini esterni ta' l-Unjoni huwa wieħed mill-objettivi li bħalissa jeħtieġu appoġġ urġenti u akbar; għalhekk, jagħti l-appoġġ tiegħu għaż-żieda fir-riżorsi li tqiegħdu għad-dispożizzjoni tal-Fond għall-Konfini Esterni; iżid ir-riżorsi imqiegħda għad-dispożizzjoni ta' l-Aġenzija FRONTEX; itenni mill-ġdid it-talba ripetuta tiegħu li l-Europol jitqiegħed fuq bażi Komunitarja kemm sabiex tiżdied l-effikaċja tiegħu u kemm biex tiżdied is-superviżjoni demokratika u ġudizzjarja li tagħha għandu jkun suġġett;

Intestatura 3b - Ċittadinanza

Ifakkar l-importanza tal-prinċipju tas-sussidjarjetà fil-qasam tal-kultura, ta' l-edukazzjoni, tat-taħriġ u taż-żgħażagħ, u jemmen li rispett lejn pluraliżmu ta' opinjoni huwa l-ewwel kundizzjoni għal politika effettiva ta' komunikazzjoni sabiex l-UE tinġieb eqreb lejn iċ-ċittadin; iqis li jista' jsir użu aħjar minn midja ġodda tal-komunikazzjonijiet biex jinġiebu flimkien Ewropej li jfasslu l-politika mill-opinjonijiet politiċi kollha biex jaqsmu l-ideat bejniethom; iħeġġeġ lill-Kummissjoni sabiex tiċċara l-implikazzjonijiet tal-Pjan D dwar id-Dibattitu u d-Djalogu Demokratiku u l-azzjonijiet li għandhom jittieħdu skond dan l-istess pjan; jitlob lill-Kummissjoni sabiex tippubblika fuq l-internet l-allokazzjonijiet tas-sussidji fid-dettall (ammonti u benefiċċji) għall-azzjonijiet kollha;

Intestatura 4 - L-UE bħala sieħba globali

Jemmen li l-UE tista' u għandha tkun qed tingaġġa ruħha aktar malajr u b'mod aktar strateġiku mal-proċess ta' globalizzazzjoni ; jipproponi li r-restituzzjoni tal-figuri ta' l-Abbozz ta' Baġit Preliminari fuq numru ta' linji u żiediet fil-pagamenti u fl-impenji lil hinn mill-ABP f'xi oqsma bil-ħsieb li jissaħħu l-attivitajiet ta' l-UE permezz ta' programmi Komunitarji fl-oqsma tal-politika barranija, l-għajnuna għall-iżvilupp u umanitarja, u l-iskambji kummerċjali u xjentifiċi ma' pajjiżi ta' importanza kbira li qed jitfaċċaw bħal m'huma ċ-Ċina u l-Indja;

Jinnota li l-qafas legali l-ġdid għall-azzjonijiet esterni ta' l-UE jimplika wkoll struttura ġdida għall-baġit; b'mod ġenerali jilqa' b'sodisfazzjon is-simplifikazzjoni ta' l-strumenti u n-nomenklatura l-ġdida tal-baġit proposta magħha; jilqa' b'soddisfazzjon il-preżentazzjoni ta' strument separat dwar id-drittijiet tal-Bniedem u d-Demokazija, li jinħtieg modifika tan-nomenklatura ta' l-Abbozz tal-Baġit Preliminari (PDB); ma jistax jaċċetta, però, li numru mill-bidliet proposti jnaqqsu t-trasparenza għal xi settur u/jew reġjun u se jdaħħal il-modifikazzjonijiet meħtieġa;

Huwa mħasseb dwar il-fatt li l-espansjoni ta' attivitajiet fil-qasam tal-politika komuni barranija u tas-sigurtà (CFSP) ma ġietx akkumpanjata minn żjieda fir-responsabilità demokratika u l-iskrutinju parlamentari; jipproponi emendi baġitarji li jfittxu li jrawmu livell ogħla ta' trasparenza u koperazzjoni f'dan ir-rigward;

Intestatura 5 - amministrazzjoni

Huwa kontra l-approċċ adottat mill-Kunsill fl-abbozzi ta' dikjarazzjonijiet annessi ma' l-abbozz ta' baġit fuq riżorsi amministrattivi li kien favur it-tneħħija ta' 200 post tax-xogħol fl-istituzzjonijiet ta' l-UE, prinċipalment fil-Kummissjoni, fl-2008 u 500 post tax-xogħol ieħor bejn l-2008 u l-2010;

Jiddeċiedi li jerġgħa jdaħħal it-tnaqqis magħmul mill-Kunsill fl-ispiża amministrattiva tal-Kummissjoni inkluż l-istabbiliment ta' pjan li jippermetti t-tħaddim tajjeb tagħha; barra minn hekk, idaħħal 50 miljun euro fir-riserva b'erbgħa kondizzjonijiet:

· impenn li jwettaq eżami qabel it-30 ta' April 2007 sabiex jipprovdi evalwazzjoni ta' nofs is-sena għall-bżonnijiet ta' l-istaff u rapport dettaljat dwar l-istaff tal-Kummissjoni involut f'attivitajiet ta' appoġġ u ta' koordinazzjoni;

· impenn li jistabbilixxi proċedura mtejba konformi ma' l-Emenda ta' Qafas sabiex jinkludi l-prijoritajiet leġiżlattivi u baġitjarji tal-Parlament fil-programm ta' leġiżlazzjoni u ta' ħidma tiegħu, u jippermetti t-tressiq tal-programm tal-ħidma ta' l-Unjoni fi Frar 2007;

· ftehim fuq programma konġunt dwar is-simplifikazzjoni ta' l-ambjent regolatorju ta' l-Unjoni;

· impenn li jipprovdi l-qagħda attwali tar-reviżjoni ta' kull regolament pendenti inkluż rapport dwar l-attivitajiet tal-kummissjoni sabiex itejbu t-traspożizzjoni tal-liġi ta' l-UE fil-liġi nazzjonali u sabiex jiżguraw li jkunu milħuqa l-kriterji għat-tisħiħ tal-kompetittività;

Hu tal-fehma li l-Uffiċċju tal-Komunitajiet Ewropej għas-Selezzjoni tal-Persunal (EPSO) għandu jdaħħal bidliet radikali fil-metodi ta' l-operat tiegħu sabiex b'aktar ħeffa joffri lill-Istituzzjonijiet numru akbar ta' kandidati li huma aktar adattati għall-ħtiġijiet ta' l-Istituzzjonijiet;

Jieħu nota ta' l-opinjonijiet ivvutati mill-kumitati speċjalizzati annessi ma' din ir-riżoluzzjoni;

Jagħti istruzzjonijiet lill-President tiegħu biex jgħaddi din ir-riżoluzzjoni, akkumpanjata mill-emendi u l-modifiki proposti għat-Taqsima III ta' l-abbozz tal-baġit ġenerali, lill-Kunsill u lill-Kummissjoi, u lill-istituzzjonijiet u l-korpi oħra kkonċernati.

fuq il-kuntest u l-aspetti proċedurali

"Jekk idea hi ta' valur darba, hi ta' valur darbtejn."

Is-sitwazzjoni preżenti

Fil-15 ta' Diċembru 2005, il-Baġit 2006 kien adottat fit-tieni qari tal-Parlament Ewropew.

Kien l-aħħar baġit tal-Prospettiva Finanzjarja 2000-2006.

Il-livell totali ta' l-approprjazzjonijiet ta' impenn ilaħħaq EUR 121 190 miljun, li jirrappreżenta żieda ta' 4.5 % fuq l-2005.

L-approprjazzjonijiet ta' ħlas jiżdiedu b'5.9 % għal EUR 111 969 miljun, li jirrapreżenta 1.01 % tal-GNI ta' l-UE.

Dawk il-marġni li jibqgħu taħt il-limiti tal-Prospettiva Finanzjarja ta' l-2006 huma EUR 2 505 miljun għall-impenji u EUR 7 323 miljun għall-ħlasijiet.

Bħall-biċċa l-kbira tal-baġits tal-Prospettiva Finanzjarja 2000-2006, l-istrument ta' flessibilità kien mobilizzat.

Il-limitu ta' intestatura 4 (azzjonijiet esterni) kien miżjud b'EUR 275 miljun, b'mod partikolari għar-rikostruzzjoni ta' l-Iraq (EUR 100 miljun), l-għajnuna għar-rikostruzzjoni tal-pajjiżi affettwati mit-tsunami fl-Oċean Indjan (EUR 95 miljun), l-għajnuna għall-protokol taz-Zokkor (EUR 40 miljun) u s-CFSP (EUR 40 miljun).

L-ewwel kwistjoni li r-Rapporteur Ġenerali għall-Baġit 2007 għandu jindirizza hi f'liema kuntest għandha titfassal il-proċedura baġitarja 2007.

Is-sitwazzjoni preżenti hi kif ġej:

· Il-Kummissjoni ppreżentat l-ewwel sett ta' proposti

COM(2004)101 finali u COM(2004)498 finali għal Prospettiva Finanzjarja (FP) u għal Ftehima Interistituzzjonali (IIA) ġdida f'Lulju 2004, segwit minn numru ta' proposti leġislattivi biex jiġġeddu l-programmi tal-Komunità li jiskadu fl-aħħar ta' l-2006.

L-hekk imsejjaħ 'pakkett Prodi' kien approvat mill-'Kummissjoni Barroso' l-ġdida.

· Fit-8 ta' Ġunju 2005, il-Parlament Ewropew adotta l-pożizzjoni ta' negozjati tiegħu għall-qafas finanzjarju plurijennali li jmiss

Fis-17 ta' Diċembru 2005, il-Kunsill ta' l-Ewropa fl-aħħar laħaq ftehim fuq il-qafas finanzjarju plurijennali 2007-2013 li jmiss.

Fir-riżoluzzjoni tiegħu tat-18 ta' Jannar 2006, il-Parlament Ewropew "ma laqax il-konklużjonijiet tal-Kunsill Ewropew fil-forma kurrenti tagħhom" iżda jindika r-rieda tiegħu biex jidħol f'negozjati kostruttivi mal-Kunsill fuq il-bażi tal-pożizzjonijiet rispettivi tagħhom.

· Fl-1 ta' Frar 2006, il-Kummissjoni ppreżentat proposta riveduta ta' l-IIA kif mitlub mill-Parlament Ewropew fir-riżoluzzjoni tiegħu ta' 1 ta' Diċembru 2005.

Din il-proposta riveduta li tinkorpora xi talbiet tal-Parlament u li tħaddan il-konklużjonijiet tal-Kunsill Ewropew hi l-bażi l-ġdida għan-negozjati ta' l-IIA li jmiss.

Hi m'għandhiex figuri.

It-tliet istituzzjonijiet indikaw l-għan komuni tagħhom li jaslu għal ftehim taħt il-Presidenza Awstrijaka, jekk hu possibbli f'April-Mejju 2006.

Ir-Rapporteur hu konxju li mhux biss ma jistax ikun hemm prospettiva finanzjarja mingħajr il-qbil tal-Parlament Ewropew, imma wkoll li l-ftehim fuq il-Prospettiva Finanzjarja li jmiss hu marbut mal-ftehim fuq l-IIA li jmiss.

Hu jinnota li f'dan l-istadju l-proposta riveduta tal-Kummissjoni ma tħaddanx it-talbiet kollha tal-Parlament, kif kien enfasizzat reċentament mill-Kumitat għall-Baġits, lanqas il-mandat tal-Kunsill għadu mhux ċar.

L-ewwel Baġit ta' perjodu finanzjarju ġdid

Wieħed għandu jiftakar li, il-qafas finanzjarju plurijennali mhux baġit plurijennali.

F'dan il-kuntest, għalhekk, fejn 90 % tal-leġiżlazzjoni ta' l-UE ser tkun imġedda wara l-2006, ħafna minnha kodeċiża, ir-Rapporteur hu konxju tal-bżonn li jitħalla lok għal tibdil fil-proċedura annwali.

F'każ ta' qbil fl-FP-IIA li jmiss, il-proċeduri leġiżlattivi ser ikunu finalizzati skond il-provedimenti tal-"Linji gwida għall-proposti leġiżlattivi relatati mal-qafas finanzjarju plurijennali 2007-2013" tat-18 ta' Ottubru 2005 mill-Parlament Ewropew u l-Kunsill.

SI(2005)961, Abbozz ta' Dikjarazzjoni Konġunta "Linji gwida għall-proposti leġiżlattivi relatati mal-qafas finanzjarju plurijennali 2007-2013" mibgħut mill-Presidenza Ingliża għal-Laqgħa tal-Coreper tal-25/10/2005

"Wara ftehim fuq l-IIA, il-Parlament Ewropew u l-Kunsill, fuq il-bażi ta' proposti mill-Kummissjoni biex ikunu adattati l-bażijiet leġiżlattivi relevanti, ser jiftiehmu fuq il-pakketti finanzjarji ta' proposti leġiżlattivi individwali li hemm quddiem il-Parlament Ewropew u l-Kunsill u jipproċedu għall-adozzjoni finali tagħhom."

Għalkemm il-programmi politiċi ewlenin li għalihom hemm provediment fil-Prospettiva Finanzjarja li jmiss ser ikunu mfassla fil-kuntest tal-proċeduri leġiżlattivi, ir-Rapporteur:

· jemmen li, hekk kif il-pakketti finanzjarji jkunu miftiehma, il-proċedura tal-Baġit 2007 tista' toffri opportunità reali biex ikun hemm aġġustamenti żgħar kif ukoll saħħa biex ikunu mfassla l-prijoritajiet; jikkunsidra li l-proċedura baġitarja annwali tista' tintuża bħala mezz biex il-Parlament jassigura l-prijoritajiet tiegħu fi proċeduri ta' leġiżlazzjoni li jkunu għaddejjin;

· hu konvint li l-baġit m'għandux ikun biss f'moħħ iċ-ċittadini xi kwistjoni ta' relazzjonijiet bejn il-pajjiżi għonja u fqar hekk kif il-fenomenu tal-globalizzazzjoni qed jinxtered iktar fil-proċess tat-tfassil tal-politika, iżda għandu jintuża bħala mezz biex juri l-valur miżjud Ewropew għal politiki moderni li jwieġbu għall-aspettattivi taċ-ċittadini li qed jiffaċċjaw l-isfidi l-ġodda f'dinja li qed tinbidel malajr;

· hu determinat li jisfrutta l-aspetti kwantitattivi u kwalitattivi ta' l-implimentazzjoni tal-baġit fir-rigward ta' dawk li jħallsu t-taxxa permezz ta' analiżi ta' l-ispejjeż u l-benefiċċji ta' programmi speċifiċi; jixtieq iktar u iktar jieħu l-opportunità ta' l-ewwel baġit ta' perjodu finanzjarju ġdid biex jagħti dimensjoni importanti lit-tfassil tal-programmi finanzjarji, skond id-dikjarazzjoni konġunta miftiehma f'Lulju 2004;

· jemmen li jista' jkun li l-Baġit 2007 ser jipprovdi opportunità biex jitqajmu dawk il-punti li ma kinux indirizzati kompletament fil-Prospettiva Finanzjarja iżda li jeħtieġ li jkunu kkunsidrati fil-proċess ta' reviżjoni.

Konsegwenzi għall-Baġit 2007

Il-linja ewlenija: ftehim fuq l-IIA u l-Prospettiva Finanzjarja f'April/Mejju 2006.

Ir-Rapporteur għall-Baġit 2007 jittama li l-isforzi kollha magħmula minn Reimer Böge, ir-Rapporteur għall-IIA u l-Prospettiva Finanzjarja, u l-Kumitat għall-Baġit biex jikkonkludu n-negozjati jirnexxu, iżda dawn in-negozjati ser wisq jiddependu fuq kemm il-Kunsill hu miftuħ għat-talbiet ifformulati b'attenzjoni tal-Parlament Ewropew.

F'dan ir-rigward, għall-inqas għan-naħa tal-Parlament Ewropew, l-għan hu li tintlaħaq IIA u Prospettiva Finanzjarja tajba iktar milli li tiġi konkluża malajr waħda inaċċettabbli.

Għalkemm ir-Rapporteur jixtieq li l-ftehim ikun konkluż f'April/Mejju 2006, dan ix-xenarju ma jistax ikun l-uniku li jiġi kkunsidrat.

Jekk, sa din id-data, jibqgħu xi inċertezzi fuq il-qafas finanzjarju, il-proċedura baġitarja annwali għandha, xorta waħda, ikollha bażi ċara fuq xiex tipproċedi.

Skond il-kalendarju normali miftiehem mill-istituzzjonijiet għall-proċedura baġitarja annwali, il-ħidma preparatorja għall-Baġit 2007 issa bdiet.

Il-Kummissjoni qed tippjana li tadotta l-Istrateġija għall-Politika Annwali (APS) fl-14 ta' Marzu u l-Abbozz Preliminari tal-Baġit (PDB) fit-3 ta' Mejju.

Il-linja alternattiva: fil-każ li ma jintlaħaqx ftehim f'Mejju 2006

Artikolu 26 tal-Ftehima Interistituzzjonali għandu dispożizzjonijiet f'każ ta' nuqqas ta' ftehim fuq FP/IIA ġdida:

"Jekk iż-żewġ istituzzjonijiet li għandhom l-awtorità baġitarja ma jilħqux ftehim fuq prospettiva finanzjarja ġdida u jekk il-prospettiva finanzjarja eżistenti ma tkunx irrifjutata espressivament minn wieħed mill-partijiet għal din il-Ftehima, il-limiti għall-aħħar sena koperta mill-prospettiva finanzjarja eżistenti jkunu aġġustati skond il-paragrafu 15 billi ma' dawn l-ammonti tkun applikata r-rata medja ta' żieda osservata matul il-perjodu preċedenti, ħlief kwalunkwe aġġustamenti magħmulin biex ikun ikkunsidrat it-tkabbir ta' l-Unjoni.

Din ir-rata ta' żieda ma tistax, iżda, teċċedi r-rata tat-tkabbir tal-GNP tal-Komunità għas-sena kkonċernata."

Fin-nuqqas ta' ftehim fuq Prospettiva Finanzjarja ġdida, il-Kummissjoni tista' tadotta l-APS hekk kif tipprova tistabbilixxi l-prijoritajiet ewlenin għas-sena li ġejja u tistima r-riżorsi meħtieġa biex timplimentahom.

Is-sitwazzjoni hi differenti, iżda, fejn jidħol il-PDB għax dan jimplika deċiżjonijiet fuq figuri.

Ir-Rapporteur jixtieq jenfasizza li hekk kif il-proċeduri annwali u plurijennali qed jiġu amministrati f'daqqa, għandhom jiġu eżaminati opinjonijiet differenti, f'każ ta' nuqqas ta' ftehim f'April/Mejju.

Hemm żewġ possibilitajiet x'wieħed jikkunsidra f'ċirkustanzi kurrenti:

a) Il-Kummissjoni għandha tipprepara l-PDB fuq il-bażi tal-limiti eżistenti (FP 2000/2006) u tapplika l-mekkaniżmu previst fl-Artikolu 26 ta' l-IIA

F'każ ta' ftehim iktar tard fis-sena l-Kummissjoni għandha tippreżenta Ittra ta' Emenda la darba jintlaħaq il-ftehim biex il-limiti jkunu aġġustati.

b) L-IIA kurrenti hi rrifjutata mill-Parlament Ewropew jew mill-Kunsill.

F'dan il-każ, id-dispożizzjonijiet tat-Trattat għall-baġits annwali (artikolu 272) japplikaw.

Minn lenti politika, l-Artikolu 26 la hu prattiku u lanqas aċċettabbli għall-Parlament Ewropew, kif irrefera għalih ir-Rapporteur fuq il-Prospettiva Finanzjarja, is-Sur Reimer Böge, fid-dokument ta' ħidma tiegħu Nru 1

a) l-użu ta' dan il-mekkaniżmu awtomatiku matul is-snin iwassal għal tnaqqis fl-NCE, l-istruttura ta' l-FP mhix adegwata biex tenfasizza l-prijoritajiet identifikati mill-Kummissjoni u mħaddna mill-Parlament (i.e. l-istrateġija ta' Liżbona),

b) il-PE ma jistax juża l-approprjazzjonijiet ta' intestatura 7 (qabel l-adeżjoni),

c) il-punt tat-tluq biex jitkompla l-proċess - l-FP għas-sena 2006 - hu bbażat fuq UE-25 filwaqt li l-FP għall-2007 u għal quddiem ser ikun għal UE-27.

Ir-Rapporteur jammetti li l-Parlament qiegħed f'pożizzjoni delikata fejn l-obbligazzjonijiet legali u d-deċiżjonijiet politiċi huma ta' importanza kbira iżda jemmen li l-Parlament Ewropew ma jistax jieħu r-riskju li jkun marbut mad-dispożizzjonijiet ta' l-Artikolu 26.

Lanqas ma jista' jantiċipa r-riżultat tan-negozjati fuq l-FP-IIA li ġejjin.

F'nota ddatata 7 ta' Frar, is-Servizz Legali tal-Parlament Ewropew jikkunsidra l-kuntest ta' inċertezza dwar ir-riżultat tan-negozjati.

Skond is-Servizz Legali, ir-rifjut ta' l-IIA għandu jsir "kmieni fl-2006" bi qbil mal-prinċipju ta' koperazzjoni leali bejn l-istituzzjonijiet.

Rifjut li jsir tard jista' jimplika approvazzjoni impliċita mill-Parlament Ewropew ta' l-IIA sussegwenti.

Kif tissuġerixxi l-opinjoni tas-Servizz Legali, ir-Rapporteur jemmen li l-Parlament Ewropew għandu jirriserva l-pożizzjoni tiegħu dwar il-possibilità li jirrifjuta l-IIA kurrenti qabel ma l-IIA l-ġdida tiġi miftiehma.

Ir-Rapporteur jissuġġerixxi li la darba jkun ikkonfermat li l-Artikolu 26 fil-forma kurrenti tiegħu mhux suġġett għal għażla (titwil awtomatiku tal-qafas finanzjarju 1b), tali pożizzjoni għandha tittieħed mill-Parlament Ewropew qabel ma jkun ippreżentat il-PDB, speċjalment fil-każ li t-tieni trijalogu tal-21 ta' Marzu 2006 jindika li ma jistax jintlaħaq ftehim.

Wara l-votazzjoni fuq ir-riżoluzzjoni, tista' tintbagħat ittra mill-President tal-Parlament lill-President tal-Kummissjoni u lill-President tal-Kunsill biex jinfurmahom bid-deċiżjoni tal-Parlament Ewropew li tikkonferma r-rieda li jibqgħu għaddejjin in-negozjati preżenti bla ħsara għar-riżultat.

Fir-realtà, din id-deċiżjoni ser tikkonferma r-rifjut tal-Parlament ta' kontinwazzjoni mekkanika ta' l-FP kurrenti.

Ir-rabta mat-tkabbir

Barra mit-tranżizzjoni 'l hemm mis-sena 2006, ir-Rapporteur jixtieq iqajjem mistoqsija oħra li għandha impatt fuq il-Baġit annwali 2007, relatata mat-tkabbir.

Il-kalkoli għas-sħubija tal-Bulgarija u r-Rumanija huma bbażati fuq deċiżjoni politika (bil-kunsens tal-Parlament Ewropew) li trid tittieħed qabel is-sajf li ġej.

Għalkemm il-Kummissjoni bbażat il-proposti tagħha fuq UE b'27 pajjiż, ma jistax jiġi konkluż ftehim għal baġit għal 27 pajjiż qabel tittieħed id-deċiżjoni formali fuq it-tkabbir.

B'hekk ir-Rapporteur jikkonsidra li bi Prospettiva Finanzjarja ġdida jew mingħajrha, il-Kummissjoni trid tippreżenta l-PDB għall-2007 għal UE 25 u, la darba s-sħubija sseħħ, tippreżenta Ittra li temenda għal UE 2 fuq bażi simili tat-tkabbir għal UE 10 fl-2004.

Konklużjonijiet

Fuq il-bażi tad-dokument li jmiss ir-Rapporteur jitlob lill-Kumitat għall-Baġit biex:

· jenfasizza li hu essenzjali li l-Kummissjoni tħalli lok għal tibdil għall-proċedura annwali, u jħeġġeġ lill-Kummissjoni tippreżenta PDB, li tirrispetta l-kodeċiżjonijiet iżda li tħalli lok biżżejjed biex tippermetti l-evoluzzjoni normali tal-proċedura annwali, f'każ li jintlaħaq ftehim fuq l-IIA/FP;

· jaqbel li l-Parlament Ewropew għandu jżomm il-pożizzjoni tiegħu dwar il-possibilità li jirrifjuta l-IIA kurrenti u b'mod partikulari l-Artikolu 26 tagħha biex ikun evitat it-titwil awtomatiku tas-sistema kurrenti;

· jitlob lill-Kummissjoni li, f'każ li ma jintlaħaqx ftehim qabel April/Mejju fuq l-IIA, jippreżenta PDB ibbażat fuq l-Artikolu 272 tat-Trattat, mingħajr ma jeskludi xenarji alternattivi, kif indikat mid-dokument ta' ħidma Nru 1;

· jitlob lill-Kummissjoni biex tippreżenta l-PDB għal 25 Stat Membru sakemm isseħħ is-sħubija tal-Bulgarija u r-Rumanija.

§ Internal e.g.

dwar il-benefiċċji f'termini ta' spejjeż miksuba mill-politiki ta' l-UE

"Ċiniku huwa bniedem li jaf il-prezz ta' kollox

imma ma jagħraf il-valur ta' xejn."

Fid-dokument ta' ħidma Nru.

DT\605113EN, PE tiegħu dwar il-prijoritajiet politiċi għall-baġit għas-sena 2007, ir-Rapporteur enfasizza l-importanza li jiġu evalwati l-aspetti kwantitattivi u kwalitattivi tal-politiki ta' l-UE.

Fl-abbozz ta' rapport tiegħu dwar l-Istrateġija għall-Politika Annwali tal-Kummissjoni

PR\607623EN, PE , huwa identifika l-valur kwalitattiv tal-flus bħala waħda mit-tliet prijoritajiet għall-baġit għas-sena 2007:

Jipproponi li ssir talba sabiex isiru studji dwar l-ispejjeż u l-benefiċċji f'oqsma speċifiċi tal-baġit billi tintuża parti mir-riżorsi allokati lill-kumitati parlamentari sabiex tiġi evalwata r-regolarità (konformità mar-Regolament Finanzjarju, u s-sistema ta' rrapurtar finanzjarju) u r-rendiment (effiċjenza tar-riżorsi, effettività tal-proġetti, spiża amministrattiva) tal-politiki kif implimentati, u sabiex jinħarġu l-konklużjonijiet politiċi ta' dawn l-evalwazzjonijiet;

Fil-konklużjonijiet tiegħu ta' l-14 ta' Marzu 2006

6-8 , il-Kunsill enfasizza wkoll "il-bżonn li jkollu Stqarrijiet ta' Attività ta' kwalità għolja u informazzjoni finanzjarja dwar proposti għall-infiq minn kmieni" […] "jikkunsidra importanti li l-implimentazzjoni tal-baġit ta' l-UE titjieb fl-2007".

L-eżiti negattivi tar-referenda dwar il-Kostituzzjoni fi Franza u fl-Olanda enfasizzaw it-tħassib taċ-ċittadini dwar il-politiki ta' l-UE u qajmu dubji fir-rigward tal-kapaċitajiet u r-rilevanza ta' l-istituzzjonijiet Ewropej li jħaddmu dawn il-politiki.

F'dan il-kuntest, ir-rwol tal-Parlament Ewropew bħala organu elett u r-responsabilitajiet tiegħu bħala parti mill-awtorità baġitarja hija kruċjali.

Fiż-żmien meta r-riżorsi għall-Unjoni Ewropea huma proporzjonalment anqas mis-snin ta' qabel, l-istituzzjonijiet għandhom jiżguraw li l-politiki ffinanzjati mill-baġit ta' l-UE jipprovdu valur għall-flus f'termini kwantitattivi u kwalitattivi.

Ġaladarba huwa l-ewwel baġit tal-perjodu l-ġdid, il-baġit għas-sena 2007 għandu jwitti t-triq għal kultura ġdida ta' "nefqa kwalitattiva".

L-UE għandha trendi aktar b'anqas riżorsi.

L-opinjoni tar-Rapporteur hija li dan il-metodu għandu jibda jitħaddem fl-2007 u jiġi kkonsolidat matul il-qafas finanzjarju plurijennali (MFF) li jmiss, bħala mezz kif jikkompensa għal-limiti massimi ristretti u marġini żgħar.

Kif imsemmi fid-dokument ta' ħidma Nru.

1, wara qbil dwar il-qafas finanzjarju li jmiss, l-allokazzjoni finanzjarja tal-programmi plurijenni li tibda fl-2007 u li l-proposti leġiżlattivi tagħha qegħdin quddiem il-PE u l-Kunsill, trid tkun irranġata għal-livelli massimi stipulati għad-diversi intestaturi.

Il-leġiżlazzjoni Komunitarja tirrifletti l-oqsma ta' interess politiku ta' l-UE fir-rigward tal-prinċipju tas-sussidjarjetà u tal-proporzjonalità ddikjarat fit-Trattat.

Madankollu, ir-Rapporteur jikkunsidra li l-qafas finanzjarju l-ġdid u l-baġit annwali jesprimu l-prijoritajiet u l-opportunità li jiġu sfruttati mill-aħjar li jistgħu l-aspetti kwantitattivi u kwalitattivi ta' l-implimentazzjoni tal-baġit intermedjarju favur dawk li jħallsu t-taxxi permezz ta' analiżi ta' l-ispejjeż u l-benefiċċji ta' numru ta' programmi.

Liema metodoloġija?

Il-Kummissjoni tiddefinixxi l-funzjonijiet differenti ta' evalwazzjoni tagħha b'dan il-mod:

"ġudizzju ta' intervent skond ir-riżultati, l-impatti u l-bżonnijiet li għandhom il-mira li jissodisfaw".

Ir-Rapporteur huwa ta' l-opinjoni li għandu jkun hemm anqas enfasi fuq id-dimensjoni tal-ġudizzju u aktar fuq il-kejl ta' l-effett tal-intervent.

Tista' ssir evalwazzjoni fuq diversi attivitajiet.

Tista' ssir fir-rigward ta' xi politika, programm, proġett, skond in-nomenklatura ta' l-Ibbaġittjar Ibbażat fuq l-Attività (ABB).

L-evalwazzjoni għandha tiffoka fuq il-kwistjonijiet ta' evalwazzjoni kollha li ġejjin, jew uħud minnhom:

· Rilevanza: Sa liema punt huma l-objettivi ta' intervent pubbliku (proġett, programm jew politika) xierqa fir-rigward tal-bżonnijiet meqjusa u tal-problemi li l-intervent huwa maħsub li jsolvi?

· Effettività: Liema effetti (impatti) inkisbu mill-intervent u, b'mod partikulari, x'kontribut kellhom dawn l-effetti lejn il-kisba ta' l-objettivi ta' l-intervent?

· Effiċjenza (effettività fejn jidħlu spejjeż): Kemm kien ekonomiku l-mod kif id-diversi 'inputs' ġew maqluba f''outputs' u f'riżultati?

L-effetti (mistennija) ntlaħqu b'nefqa raġjonevoli?

· Utilità: L-impatti miksuba b'intervent jikkorispondu mal-bżonnijiet identifikati u l-problemi li jridu jissolvew?

· Sostenibilità : L-effetti miksuba se jservu fiż-żmien medju jew fit-tul?

Ir-Rapporteur huwa ta' l-opinjoni li dawk il-kriterji huma strumenti li għandhom jimmiraw sabiex jiddefinixxu d-dimensjoni politika ta' evalwazzjoni li tiffoka fuq il-valur miżjud Ewropew u l-valur għall-flus kif stipulat fil-pożizzjoni ta' negozjar tal-Parlament għall-perspettiva finanzjarja li jmiss (2007 - 2013)

Skond iż-żmien maħsub, jistgħu jiġu identifikati l-evalwazzjonijiet li ġejjin:

· Evalwazzjoni ex ante: Evalwazzjoni li ssir qabel l-implimentazzjoni ta' intervent.

L-iskop tagħha huwa li tinġabar informazzjoni u jsiru analiżi li jgħinu sabiex jiġi evalwat jekk dawn l-objettivi jistgħu jintlaħqu fi ħdan l-allokazzjoni finanzjarja u jekk l-ispiża amministrattiva hiex proporzjonata mal-objettivi, u li l-istrumenti użati jkunu effettivi f'sens ta' spejjeż.

· Evalwazzjoni intermedjarja: Evalwazzjoni li ssir waqt iż-żmien ta' implimentazzjoni ta' intervent.

Din it-tip ta' evalwazzjoni tikkunsidra b'mod kritiku l-ewwel 'outputs' u riżultati, li tippermetti li tanalizza l-kwalità tal-monitoraġġ u l-implimentazzjoni ta' l-intervent.

L-importanza ewlenija hija li tgħin sabiex jiġu ppreparati arranġamenti u riprogrammar.

· Evalwazzjoni ex post: Evalwazzjoni li ssir mat-tmiem ta' intervent jew wara.

Hija tisħaq sabiex tifhem il-fatturi tas-suċċess jew tal-falliment, kif ukoll is-sostenibilità tar-riżultati u l-impatti.

Hija l-opinjoni tar-Rapporteur li taħlita ta' dawn it-tlieta għandha tiġi kkunsidrata għall-evalwazzjoni tal-politika.

Għalkemm l-istruttura tal-qafas finanzjarju li jmiss hija sostanzjalment modifikata, l-aktar għall-politiki interni u esterni ewlenin (Intestatura 1a sa 3a u b, 4), ir-riżultat ta' evalwazzjoni ta' programm mħaddem qabel l-2007 (ex post) huwa utli sabiex jiġi evalwat kemm hu opportun u l-adegwatezza ta' programm li jibda fl-2007 (ex ante).

Ir-rabta bejn it-tnejn għandha tkun enfasizzata.

Fil-laqgħa tal-koordinaturi tal-15 ta' Marzu 2006, sar ftehim dwar il-prinċipju ta' studji dwar l-ispejjeż u l-benefiċċji fir-rigward ta' numru ta' oqsma tal-politika.

Dawn l-istudji se jsiru internament jew esternament bl-użu ta' parti mill-kompetenza baġitarja maħsuba għall-Kumitat għall-Baġit.

· Is-CIP u l-Impatt ta' diversi strumenti baġitarji għall-iżvilupp ta' l-SMEs (Intestatura 1a)

Il-kontinwazzjoni tal-programm MAP preċedenti li kien strument speċifiku biex jappoġġja l-SMEs b'mod partikulari (Programm plurijennali għall-Intrapriża u l-Imprenditorjat, fl-2001-2005).

Il-Programm ta' Qafas ġdid għall-Kompetittività u l-Innovazzjoni (CIP) se jkun pass sinifikanti 'l quddiem lejn is-simplifikazzjoni u r-razzjonalizzazzjoni ta' l-istrumenti Komunitarji speċjalment fl-oqsma tat-titjib ta' l-ambjent ta' negozju ta' l-SMEs, l-innovazzjoni fuq livell ta' negozju u ta' analiżi ta' politika, u l-iżvilupp u l-koordinazzjoni ta' l-SMEs.

Programm ġdid għall-ambjent, li jsir strument finanzjarju waħdani, li jikkonċerna biss l-ambjent (biex jappoġġja l-prijoritajiet tas-Sitt Programm ta' Azzjoni Ambjentali sabiex tikkombatti l-bidla fil-klima, twaqqaf t-tnaqqis tal-bijodiversità, u timminimizza l-effetti ambjentali negattivi fuq is-saħħa tal-bniedem, eċċ.).

· Ċittadinanza (Intestatura 3b)

Tinkludi firxa wiesgħa ta' suġġetti bħalma huma s-saħħa u l-ħarsien tal-konsumatur, il-kultura, iż-żgħażagħ (programmi ta' edukazzjoni, u l-evalwazzjonijiet tagħhom), taħriġ vokazzjonali, il-kultura u l-lingwa, id-djalogu maċ-ċittadini (appoġġ finanzjarju mogħti lil assoċjazzjonijiet u federazzjonijiet).

· Politika ta' informazzjoni (Intestatura 3b)

Evalwazzjoni tal-mezzi finanzjarji u l-mekkaniżmi għal-lqugħ ta' l-objettivi tal-politika, b'iffukar partikulari fuq l-għodod, il-ħidmiet u l-istaff tad-Djar Ewropej, u d-distribwizzjoni ta' informazzjoni.

· Evalwazzjoni tar-riżorsi baġitarji u l-mezzi sabiex jintlaħqu l-Għanijiet ta' l-Iżvilupp tal-Millennju (Intestatura 4)

· L-ispiża reali tas-CFSP (Intestatura 4)

L-evalwazzjoni tan-netwerk taċ-ċentri barranin ta' l-UE, l-appoġġ tal-KE lill-MERCOSUR, l-evalwazzjoni tematika tal-popolazzjoni u l-programmi orjentati lejn l-iżvilupp fil-koperazzjoni esterna tal-KE, strateġiji differenti tal-pajjiżi tal-KE.

Wara li jkun ilu jaħdem għal aktar minn ħames snin u fil-bidu tal-mandat ta' Direttur li jkun għadu kemm inħatar, il-Kumitat għall-Baġit għandu jevalwa l-effettività f'sens ta' spejjeż ta' din l-entità għall-ħarsien tal-interessi finanzjarji Ewropej.

Il-bażi loġika ta' dawn l-evalwazzjonijiet hija bbażata fuq is-suppożizzjoni li għalkemm l-informazzjoni dwar ir-riżultati tal-politiki ta' l-UE hija disponibbli f'ħafna forom u minn sorsi differenti, hija skomda u tieħu ħafna ħin li wieħed jagħti ħarsa ġenerali lejn l-informazzjoni kollha disponibbli, u hija aktar diffiċli li wieħed janalizza din l-informazzjoni u joħroġ l-aktar riżultati rilevanti li jistgħu jkunu ta' interess lill-Parlament sabiex jadotta pożizzjoni futura fir-rigward ta' xi qasam ta' politika speċifiku, l-aktar fil-proċeduri ta' baġit u ta' kwittanza.

Ikun ta' interess għall-Membri li jinsabu mezzi sabiex jirċievu informazzjoni mfassla bbażata fuq sommarju ta' l-aktar dejta importanti dwar ir-riżultati tal-politiki ta' l-UE, u li minnhom joħorġu xi konklużjonijiet.

Konsiderazzjonijiet ta' l-aħħar

Ir-Rapporteur Ġenerali jikkunsidra li hija l-ewwel darba li l-Kumitat għall-Baġit ipprova jagħmel analiżi aktar fonda ta' l-evalwazzjoni ta' uħud mill-attivitajiet ta' l-UE.

Il-qafas finanzjarju restrittiv jagħmel dan l-eżerċizzju aktar bżonnjuż.

Ir-Rapporteur tiegħek huwa konxju li hija meħtieġa kultura ġdida biex l-attivitajiet ta' l-UE jsiru b'dan il-mod u billi din hija l-ewwel darba, dan l-eżerċizzju jista' jagħti riżultat mhux perfett.

Madankollu dan il-metodu ġdid jista' jkun punt ta' bidla fid-definizzjoni tal-prijorità u l-effiċjenza politika tal-politiki ta' l-UE.

Bil-għan li jsir l-aħjar użu mill-kontenut tagħhom u sabiex jintlaħqu konklużżjonijiet għall-proċedura tal-baġit tas-sena 2007, l-istudji dwar il-benefiċċju f'termin ta' spiża għandu jkun disponibbli sa l-aħħar ta' awwissu jekk possibbli, fir-rigward tad-dispożizzjonijiet tar-Regolament Finanzjarju.

dwar l-aspetti esterni tal-proċedura baġitarja għall-2007

" L-ebda bniedem mhu gżira", John Donne (1572 - 1631)

Introduzzjoni

Dan id-dokument ta' ħidma jeżamina r-riżorsi disponibbli għall-Unjoni Ewropea fil-qasam tar-relazzjonijiet esterni fil-kuntest ta' l-isfidi internazzjonali li l-UE qed taffaċċja f'dinja għaddejja mill-globalizzazzjoni.

Ir-'rapporteur' jixtieq iressaq żewġ mistoqsijiet ċentrali:

(a) Sa liema punt huwa l-infiq previst ta' l-UE fuq ir-relazzjonijiet esterni konformi ma' l-isfidi esterni li qed tħabbat wiċċha magħhom l-UE?

(b)X'inhuma l-implikazzjonijiet għall-proċedura baġitarja ta' l-2007, li jiddefinixxu l-infiq ta' l-ewwel sena fi ħdan il-qafas finanzjarju plurjennali (MFF) l-ġdid 2007-2013?

Id-dokument ta' ħidma jħares l-ewwel lejn l-isfidi internazzjonali li qed tħabbat wiċċha magħhom l-UE.

Imbagħad iħares lejn ir-riżorsi finanzjarji disponibbli fi ħdan il-qafas finanzjarju plurjennali l-ġdid u kif dawn il-flus huma previsti li jintnefqu.

Fl-aħħar, tagħmel xi mistoqsijiet li l-membri jkunu jixtiequ jikkunsidraw waqt is-smigħ dwar l-aspetti esterni tal-proċedura baġitarja għall-2007 li se ssir fid-29 ta' Mejju.

Liema huma l-isfidi?

Filwaqt li l-proċess għall-globalizzazzjoni jkompli għaddej, l-UE għandha titqabad ma' għażla wiesgħa ta' sfidi esterni.

Tista' ssir distinzjoni bejn l-isfidi "tradizzjonali" marbuta mat-tkabbir ta' l-UE, mal-pajjiżi fuq il-fruntieri esterni ta' l-UE u ma' l-infiq għall-iżvilupp, u sfidi "ġodda" marbuta maż-żieda ta' ekonomiji ġodda bħall-Indja u ċ-Ċina, u ma' oqsma bħad-dipendenza fuq l-enerġija u t-theddida tat-terroriżmu globali.

Ir-rapporteur jixtieq jenfasizza li l-politika esterna ta' l-UE ma għandhiex tiġi kkunsidrata waħedha.

F'ħafna oqsma, il-koperazzjoni ma' parteċipanti internazzjonali prinċipali oħra, speċjalment ma' l-Istati Uniti, hija meħtieġa sabiex jiġu assigurati politiki esterni koerenti u koordinati.

Sfidi "Tradizzjonali"

Il-politiki esterni u l-infiq estern ta' l-UE, kellhom it-tendenza li jiffukaw fuq sfidi ċentrali relatati mat-tkabbir, mar-reġjuni ġirien u mal-koperazzjoni fl-iżvilupp.

Il-proċess tat-tkabbir ta' l-UE, u l-għan sabiex titrawwem stabilità u relazzjonijiet stabbli mal-pajjizi madwar il-fruntiera esterna ta' l-UE, kienu punti prinċipali fil-politika tar-relazzjonijiet esterni u l-infiq f'dawn l-aħħar għexieren ta' snin.

It-tabella 1 (taħt) turi li l-politiki taż-żmien qabel is-Sħubija u dwar il-Viċinat jagħmlu parti kbira (madwar 40%) ta' l-infiq fuq ir-relazzjonijiet esterni matul l-MFF li jmiss.

Il-koperazzjoni fl-iżvilupp kienet u tkompli tkun qasam ewlieni tal-politika esterna u l-infiq ta' l-UE.

It-tabella 1 turi li l-koperazzjoni fl-iżvilupp hija prevista li tammonta għal 30 fil-mija ta' l-infiq estern ta' l-UE matul l-MFF li jmiss.

Madanakollu, huwa diffiċli li wieħed jagħti figura waħda għall-infiq ta' l-UE fuq il-koperazzjoni fl-iżvilupp.

Per eżempju, kull sena jintnefqu madwar 500 miljun EUR fuq għajnuna umanitarja Barra l-MFF, id-disa' Fond Ewropew għall-Iżvilupp (EDF) jikkontribwixxi 13.5 biljun EUR kull ħames snin għall-Afrika, il-Karibew u l-pajjiżi msieħba tal-Paċifiku (ACP).

L-istati membri ta' l-UE jipprovdu wkoll ammonti kbar ta' għajnuna għall-iżvilupp permezz ta' mezzi bilaterali.

Dawn l-isfidi "tradizzjonali" jinkludu l-kontribuzzjonijiet kruċjali għall-UE fil-qasam tal-politika barranija.

Ir-'rapporteur' bl-ebda mod ma jiddubita l-irwol li l-proċess tat-tkabbir ta' l-UE kellu u għad għandu fil-ksib ta' l-istabilità, id-demokrazija u l-prosperità lill-kontinent Ewropew.

Lanqas ma jiddubita l-valur ta' l-assistenza għall-koperazzjoni fl-iżvilupp ta' l-UE li tfittex li tilħaq l-isfidi urġenti bħall-Għanijiet ta' l-Iżvilupp tal-Millenju.

Sfidi "Ġodda"

Madanakollu, l-ekonomija dinjija li għaddejja mill-globalizzazzjoni qed toħloq sfidi ġodda.

Il-politiki esterni ta' l-UE jridu jimxu maż-żmien u jaddattaw irwieħhom mat-tendenzi globali.

Mingħajr strateġija ċara, inkluż il-mezzi finanzjarji li jkopru dawn l-isfidi, hemm ir-riskju li l-irwol ta' l-UE jiddgħajjef.

Dan id-dokument ta' ħidma se jiffoka fil-qasir fuq tlieta minn dawn l-isfidi:

(i) L-irwol ta' l-ekonomiji emerġenti bħaċ-Ċina u l-Indja

L-ekonomija Ċiniża issa hija f'daqs li jikkompara sewwa ma' dik tar-Renju Unit u ta' Franza.

Il-vantaġġ kompetittiv taċ-Ċina fil-produzzjoni tal-manifattura minħabba r-riżorsi kbar ta' xogħol għandu implikazzjonijiet qawwija fuq iċ-ċirkolazzjoni tal-kummerċ globali u l-lokalizzazzjoni tal-produzzjoni.

L-Indja qed tiżviluppa settur tas-servizzi partikolarment fit-teknoloġija ta' l-informatika u tal-komunikazzjonijiet, li wkoll qed jibdel il-mod tat-tmexxija ta' ħafna negozji fl-Ewropa u l-Istati Untiti.

L-impatti ta' dawn il-bidliet huma kumplessi.

Ħafna drabi jibbenefikaw il-konsumaturi Ewropej, iżda l-produtturi tas-setturi ta' valur baxx, iridu jiffaċċjaw l-isfida ta' kompetittività ikbar.

Huwa lilhinn mill-iskop ta' dan id-dokument ta' ħidma li jikkunsidra politika xierqa ta' l-UE li tindirizza l-bidliet fl-irwol globali taċ-Ċina u l-Indja.

Xi wħud mill-politiki li jindirizzaw dawn il-bidliet jistgħu jkunu ta' natura "interna", bħall-Fond Ewropew għall-Globalizzazzjoni.

Madanakollu, rigward il-politiki esterni, minbarra s-sistemi kurrenti ta' samits bilaterali u djalogi dwar diversi temi, ir-'rapporteur' jikkonsidra li hemm bżonn li ssir analiżi ikbar tad-dispożizzjoni dwar riżorsi finanzjarji adegwati sabiex jitrawmu sħubijiet effettivi ma' dawn il-pajjiżi.

(ii) Is-sigurtà ta' l-enerġija

Is-sigurtà ta' l-enerġija se jkun suġġett prinċipali għall-għexieren ta' snin li ġejjin.

Il-prezz għoli taż-żejt u d-disponibiltà tal-provvisti tal-gass mir-Russja kienu tnejn mill-aktar fatturi importanti tal-politika dwar iż-żejt tant li se jkunu tema prinċipali tal-Kunsill Ewropew tar-Rebbiegħa.

Is-sigurtà ta' l-enerġija, hija, ovvjament, marbuta mat-tiswir taċ-Ċina u l-Indja bħala potenzi ekonomiċi globali.

Iċ-Ċina u l-Indja qed isiru kompetituri vis-a-vis l-UE għall-provvisti ta' l-enerġija globali.

Għal darba oħra, dan id-dokument ta' ħidma ma jippruvax jagħmel analiżi tar-reazzjoni għall-politika interna u esterna xierqa.

Madanakollu, is-sigurtà ta' l-enerġija tradizzjonalment ma kienx punt ta' attenzjoni għall-infiq estern ta' l-UE.

Il-membri tal-Kumitat għall-Baġit forsi jixtiequ jiddiskutu safejn id-dispożizzjonijiet tar-riżorsi finanzjarji huma proporzjonati ma' l-isfidi li qed tiffaċja l-UE f'dan ir-rigward.

(iii) It-theddida tat-terroriżmu globali

L-avvenimenti tal-11 ta' Settembru 2001 u l-atroċitajiet terroristiċi ta' wara fil-kontinent Ewropew partikolarment f'Madrid u Londra, xeħtu attenzjoni kbira fuq suġġetti li jirrigwardaw il-libertà, is-sigurtà u l-ġustizzja.

It-tabella 1 turi li din hija zona li fiha l-infiq ta' l-UE huwa mistenni li jiżdied drastikament fl-MFF li jmiss, għalkemm jibda minn livell baxx.

Mistoqsija prinċipali marbuta ma' dan hija dwar il-livell li fih il-fondi jintnefqu bl-akbar użu.

Sehem kbir mill-fondi pubbliċi li qed jintnefqu fuq attivitajiet kontro terroristi għaddejjin permezz tal-Ministeri nazzjonali għall-intern u s-servizzi tas-sigurtà.

Jista' jkun li l-Membri jixtiequ jikkunsidraw safejn jista' jkun hemm valur miżjud fuq il-livell Ewropew f'dan il-qasam u safejn koperazzjoni ma' pajjiżi terzi għandha tkun inkoraġġuta.

L-ebda bniedem mhu gżira

Dawn l-isfidi "ġodda" ma jaffettwawx biss lill-UE.

Pajjiżi industrijalizzati oħra għandhom ukoll jitqabdu mal-bidliet fir-relazzjonijiet tal-poter ekonomiku globali, mas-sigurtà ta' l-enerġija u mat-terroriżmu globali.

Ir-'rapporteur' jenfasizza li koperazzjoni effettiva ma' pajjiżi terzi, speċjalment ma' l-Istati Uniti, hija parti essenzjali minn strateġija effettiva ta' l-UE li titratta dawn l-isfidi.

Madanakollu, koperazzjoni effettiva teħtieġ riżorsi.

Ir-'rapporteur' jinnota li l-infiq fuq "koperazzjoni mal-pajjiżi industrijalizzati mhux Ewropej" hija baxxa ħafna.

Fl-2005, it-total tal-flus li ntefqu skond il-linja tal-baġit 19 05 02 kien ta' madwar 16-il miljun EUR .

Liema huma r-riżorsi?

Tabella 1: Infiq indikattiv fuq il-politiki esterni (miljun EUR)

Qabel l-isħubija

Viċinat u Sħubija (ENPI)

Koperazzjoni fl-Iżvilupp (DCEC)

Strument ta' Stabilità

Fond għall-Garanzija tas-Self

Riserva għall-Għajnuna f'Emerġenza

maħruġa

ta' l-MFF

Oħrajn

Il-qafas finanzjarju plurjennali l-ġdid għall-2007-2013 li wasal biex jiġi adottat mill-Parlament Ewropew fis-sessjoni plenarja ta' Mejju tipprevedi riżorsi ta' madwar 50 biljun EUR għar-relazzjonijiet esterni li jaqgħu taħt Titolu 4: "L-UE bħala sieħba globali".

Il-figuri tat-tabella jenfasizzaw l-importanza kontinwa fuq l-isfidi "tradizzjonali" fl-infiq estern ta' l-UE.

Naturalment, infiq fuq politiki relatati ma' xi wħud mill-isfidi aktar ġodda, jaqa' taħt titoli oħra.

Per eżempju, "il-libertà, is-sigurtà u l-ġustizzja" għandhom it-titolu tagħhom (3A) u allokazzjoni ta' aktar minn 6.5 biljun EUR aktar mill-MFF.

Eżempju ieħor, fil-kuntest tal-politika għall-enerġija, huwa l-infiq fuq l-għeluq ta' reatturi nukleari skond "il-kompetittività għat-tkabbir u l-impjiegi".

Dan se jammonta għal 1.3 biljun EUR aktar mill-MFF.

Xi mistoqsijiet għall-waqt is-smigħ

· Il-Kummissjoni temmen li hija meħtieġa definizzjoni aktar ċara ta' x' tikkostitwixxi relazzjoni "strateġika" fil-kuntest tar-relazzjonijiet tagħha ma' pajjiżi u reġjuni terzi?

X'inhu l-irwol tas-sħubija transatlantika f'dan il-kuntest?

· X'se tkun l-importanza relattiva ta' l-isfidi "tradizzjonali" u l-isfidi l-"ġodda" li l-UE se taffaċja għall-perjodu 2007-2013?

X'tibdiliet oħra jista' wieħed jantiċipa?

Kif għandu jevolvi l-infiq ta' l-UE fuq prijoritajiet esterni eżempju rigward is-sigurtà ta' l-enerġija?

· X'passi jistgħu jittieħdu fil-proċedura baġitarja għall-2007 sabiex jirriflettu l-isfidi u l-prijoritajiet li qed jinbidlu għal UE li kull ma jmur qegħda dejjem tħares lil hinn mill-fruntieri tagħha?

Introduzzjoni

"Il-faqar huwa missier ir-rivoluzzjonijiet u l-kriminalità"

Dan id-dokument ta' ħidma jistipula l-objettivi ta' l-assistenza għall-iżvilupp tal-KE u l-fondi li huma disponibbli għal dan il-għan, l-aktar fid-dawl tal-qafas finanzjarju plurijennali (MFF) ġdid li huwa mistenni li jiġi adottat fis-sessjoni plenarja ta' Mejju tal-Parlament Ewropew.

Id-dokument ta' ħidma jara kif ġiet allokata tradizzjonalment l-assistenza għall-iżvilupp tal-KE u jikkunsidra xi temi għal iktar analiżi f'dan il-qasam.

Dawn it-temi jistgħu jiġu diskussi fis-seduta ta' smigħ tad-29 ta' Mejju dwar aspetti esterni tal-proċedura tal-baġit 2007.

X'inhuma l-objettivi ta' l-assistenza għall-iżvilupp multilaterali?

L-Objettivi tal-Millennju għall-Iżvilupp (MDGs) miftiehma bejn il-membri tan-NU fid-Dikjarazzjoni tal-Millennju tan-NU tas-sena 2000 jagħmlu parti minn lista ta' objettivi ġenerali għall-politika għall-iżvilupp multilaterali.

L-MDGs huma:

(a) Objettiv 1: Li jinqered il-faqar u l-ġuħ estrem

(b) Objettiv 2: Li jkun hemm edukazzjoni primarja għal kulħadd

(c) Objettiv 3: Li jiġu promossi l-ugwaljanza bejn is-sessi u li n-nisa jieħdu r-riedni ta' ħajjithom f'idejhom

(d) Objettiv 4: Li titnaqqas il-mortalità tat-tfal

(e) Objettiv 5: Li tittejjeb is-saħħa ta' l-omm

(f) Objettiv 6: Li jiġu miġġieleda l-HIV/AIDS, il-malarja u mard ieħor

(g) Objettiv 7: Li tiġi żgurata s-sostenibilità ambjentali

(h) Objettiv 8: Li tiġi żviluppata sħubija globali għall-iżvilupp

X'inhuma l-objettivi ta' l-assistenza multilaterali għall-iżvilupp tal-KE?

L-Artikolu 177 tat-Trattat tal-Komunità Ewropea (KE) jistipula tliet objettivi għall-politika ta' l-iżvilupp tal-KE:

· l-iżvilupp sostenibbli ekonomiku u soċjali tal-pajjiżi li qed jiżviluppaw, u b'mod aktar partikulari ta' l-pajjiżi l-aktar żvantaġġati fosthom;

· l-integrazzjoni armonjuża u gradwali fl-ekonomija dinjija tal-pajjiżi li qed jiżviluppaw;

· u l-kampanja kontra l-faqar fil-pajjiżi li qed jiżviluppaw.

L-UE nkitbet ukoll f'bosta okkażjonijiet għall-MDGs imsemmija hawn fuq.

Liema huma l-fondi disponibbli għall-assistenza għall-iżvilupp tal-KE?

L-UE kollha kemm hi - il-Komunità u l-Istati Membri - tipprovdi iktar min-nofs ta' l-assistenza għall-iżvilupp uffiċjali globali: 'il fuq minn €34.5 biljun fl-2004, li tirrappreżenta 0.36% tad-Dħul Gross Nazzjonali.

Għoxrin fil-mija tal-baġit ta' għajnuna attwali ta' l-UE – €6.9 biljun fl-2004 – huwa mmaniġġjat mill-Kummissjoni Ewropea f'isem il-Komunità.

Dan jinkludi il-Fond Ewropew għall-Iżvilupp (EDF) li qiegħed barra mill-baġit tal-Komunità.

Id-disa' EDF jipprovdi EUR 13.5 biljun għall-pajjiżi msieħba mill-Afrika, mill-Karibew u mill-Paċifiku.

Il-medda ġeografika tal-programmi ta' assistenza tal-Komunità hija globali, mill-ġirien immedjati tagħha sal-pajjiżi li qed jiżviluppaw fir-reġjuni kollha tad-dinja.

Kif jitqassam ġeografikament l-infiq għall-iżvilupp tal-KE?

Mhux sempliċi li tkejjel eżattament kemm tiġi pprovduta assistenza għall-iżvilupp f'kull wieħed mir-reġjuni ġeografiċi, iżda analiżi approssimattiva hija pprovduta fir-Rapport Annwali 2005 tal-Kummissjoni dwar "Il-politika ta' l-iżvilupp tal-Komunità Ewropea u l-implimentazzjoni ta' assistenza esterna fl-2004".

Dan ir-rapport jistqarr li fl-2004, fuq il-bażi ta' pagamenti tal-baġit, ir-riżultati ta' l-analiżi kienu:

Reġjun

Sehem tal-pagamenti

L-Asja

Stati indipendenti ġodda

L-Amerika Latina

It-tendenza f'dawn l-aħħar snin kienet li l-livelli tal-pagamenti joqorbu lejn il-livelli ta' impenn għal programmi speċifiċi bħala riżultat ta' programm ta' "dekonċentrazzjoni" fil-mod ta' kif l-għajnuna għall-iżvilupp ta' l-UE titqassam, billi jingħata rwol ikbar lid-Delegazzjonijiet tal-KE f'pajjiżi terzi.

Naturalment, pagamenti li huma eqreb lejn il-limiti massimi ta' impenn iħallu inqas skop għal distribuzzjoni mill-ġdid ta' fondi bejn reġjuni u programmi.

It-tielet linja fit-tabella hija allokata għal infiq "tematiku".

Dan ma jirriferix għal xi reġjun ġeografiku speċifiku, iżda għal assistenza għall-iżvilupp li tintnefaq fuq programmi tematiċi li jiffokaw fuq kwistjonijiet trasversali bħad-drittijiet tal-bniedem, il-preservazzjoni tar-riżorsi naturali u t-tmexxija tajba.

Għajnuna għall-Kummerċ - l-impenn ta' EUR 1 biljun

Fil-kuntest tas-Samit tal-G8 ta' l-2005, il-President tal-Kummissjoni Ewropea, Barroso, impenja ruħu li l-Kummissjoni se tipprovdi EUR 1 biljun f'għajnuna għal pagamenti kummerċjali sal-2010 mill-assistenza għall-iżvilupp tal-KE.

Wieħed jista' jargumenta f'dan il-kuntest li sabiex dan l-impenn jingħata kont tiegħu b'mod preċiż, għandha tinħoloq linja baġitarja tematika għal assistenza marbuta mal-kummerċ.

Fin-nuqqas ta' din il-linja baġitarja tematika, il-figura totali ta' l-assistenza annwali marbuta mal-kummerċ ta' l-KE se tiġi determinata permezz ta' total li joħroġ mill-infiq fuq assistenza għall-kummerċ fil-programmi nazzjonali ta' kull pajjiż.

L-impenn għal għajnuna għall-kummerċ iqajjem żewġ kwistjonijiet interessanti.

L-ewwelnett, id-dibattitu dwar il-ħtieġa ta' linja baġitarja tematika biex jinżamm kont preċiż ta' l-infiq ta' l-għajnuna għal kummerċ iwassal għal skambju bejn, fuq naħa waħda, it-trasparenza ta' l-impenji politiċi, u fuq l-oħra, it-tkattir ta' linji baġitarji tematiċi għad-diversi objettivi orizzontali tal-politika ta' l-iżvilupp.

It-tieni, hemm il-kwistjoni ta' koerenza bejn l-infiq tal-Komunità relattiv għall-infiq ta' donaturi bilaterali u multilaterali oħrajn.

L-enfasi tal-Bank Dinji fuq il-Programmi ta' Strateġija għat-Tnaqqis tal-Faqar (PRSPs) li ġie miftiehem fuq livell nazzjonali mal-pajjiżi msieħba li qed jiżviluppaw, hija partikularment rilevanti f'dan ir-rigward.

Il-passi li jmiss

Kif se jintlaqat l-infiq tal-KE għall-iżvilupp mill-MFF il-ġdid?

Minħabba r-rijorganizzazzjoni tat-titoli fil-perspettiva finanzjarja l-ġdida huwa daqsxejn diffiċli li wieħed iqabbel b'mod dirett l-infiq futur fuq l-assistenza għall-iżvilupp fl-MFF għas-snin 2007 - 2013 mal-Perspettiva Finanzjarja (FP) għas-snin 2000 - 2006.

Bħala gwida ġenerali, EUR 50 biljun huma previsti għat-Titolu 4 "L-UE bħala sieħba globali" għall-perjodu 2007 - 2013.

Huwa maħsub li l-koperazzjoni fl-iżvilupp se tilħaq EUR 15-il biljun (madwar 30 fil-mija).

Madankollu, wieħed irid jinnota li l-EDF u r-Riżerva ta' l-Għajnuna ta' Emerġenza huma barra mill-MFF 2007 - 2013.

Wieħed irid iqis ukoll li l-Istrument Ewropew ta' Viċinanza u Sħubija (ENPI) li għalih huma allokati 'l fuq minn EUR 10 biljun fuq l-MFF, jipprovdi assistenza lill-pajjiżi aktar foqra li huma mal-fruntieri esterni ta' l-UE jew qribhom.

Il-ġejjieni ta' l-istrumenti ekonomiċi u ta' koperazzjoni tal-KE

Għadhom għaddejin in-negozjati bejn il-Parlament, il-Kunsill u l-Kummissjoni dwar l-istrumenti esterni ġodda għal qabel l-adeżjoni (IPA), għall-viċinanza u s-sħubija (ENPI) u għall-koperazzjoni ekonomika u fl-iżvilupp (DCEC).

Waħda mill-kwistjonijiet ewlenin hija l-bażi legali għad-DCEC.

Il-Parlament għandu l-intenzjoni li jemenda dan il-programm sabiex ikopri l-pajjiżi kollha li qed jiżviluppaw (skond id-definizzjoni ta' l-OECD/DAC, "pajjiżi li qed jiżviluppaw" jinkludu ċ-Ċina, l-Indja, il-Brażil) li mhumiex koperti mill-istrumenti ta' l-ENPI (Viċinanza) jew l-IPA (Qabel l-adeżjoni).

Kwistjoni ewlenija hija jekk il-bażi legali se tkopri biss il-koperazzjoni fl-iżvilupp (Artikolu 179 tat-Trattat) jew anke koperazzjoni ekonomika, finanzjarja u teknika (Artikolu 181 tat-Trattat).

Bażi legali doppja tista' tagħti lill-Kummissjoni aktar libertà biex tonqof il-flus għall-assistenza fuq koperazzjoni ekonomika, finanzjarja u teknika (eżempju) maċ-Ċina iżda tista' bħala konsegwenza, tnaqqas il-flus disponibbli għall-assistenza għall-iżvilupp.

Kif imsemmi qabel f'dan id-dokument ta' ħidma, il-Kummissjoni Ewropea għamlet sforzi kbar f'dawn l-aħħar snin biex " tiddikonċentra " l-livell li fih tintnefaq l-assistenza għall-iżvilupp.

Din tat lid-Delegazzjonijiet tal-KE f'pajjiżi terzi rwol ikbar.

Naturalment, rati ogħla ta' nfiq ta' assistenza għall-iżvilupp meta mqabblin ma' l-approprazzjonijiet ta' impenji jnaqqsu wkoll l-iskop li pagamenti jitmexxew bejn linji baġitarji għal reġjuni/proġetti differenti skond il-ħtiġijiet li jevolvu.

L-iskop ta' l-aġenda ta' koerenza hija li jiġi żgurat li l-isforzi tal-partijiet interessati varji jikkumplimentaw u jsaħħu lil xulxin.

B'hekk, l-objettiv huwa li jitnaqqas ix-xogħol doppju jew l-objettivi li huma inkonsistenti wieħed ma' l-ieħor.

Il-koerenza bejn l-atturi tista' tiġi analizzata fuq numru ta' livelli u mifruxa fuq oqsma u atturi tal-politika.

Xi mistoqsijiet għal waqt is-seduta ta' smigħ

· Kemm kien effettiv l-infiq fuq l-assistenza għall-iżvilupp fil-perspettiva finanzjarja 2000 - 2006?

X'titjib għandu jsir u jkun inkorporat f'programmi futuri ta' assistenza għall-iżvilupp?

· Kemm kellha suċċess id-dekonċentrazzjoni fit-titjib ta' l-effettività u l-effiċjenza ta' l-infiq fuq għajnuna għall-iżvilupp tal-KE?

· X'aktar xogħol huwa meħtieġ biex tkun żgurata l-koerenza fl-assistenza għall-iżvilupp tal-KE ma' dik li hija pprovduta minn donaturi nazzjonali (b'mod partikulari l-istati membri ta' l-UE) u multinazzjonali (b'mod partikulari s-sistema tan-NU)?

X'inhu l-iskop li jsir tagħlim dwar l-aħjar prattika bejn donaturi u għal koperazzjoni effettiva, bħal ngħidu aħna bejn l-UE u l-Istati Uniti?

· X'jista' jsir iżjed sabiex jiġi żgurat li l-assistenza pubblika u privata (NGOs, benefatturi) hija pprovduta f'modi kumplimentarji, pereżempju fil-qasam tal-politika dwar l-edukazzjoni?

· X'jista' jsir biex jittejjeb il-mod kif il-politiċi u l-uffiċjali fil-pajjiżi li qed jiżviluppaw li jirċievu għajnuna jikkomunikaw ma' politiċi u ma' uffiċjali fil-pajjiżi u fl-organizzazzjonijiet donaturi?

Jiġifieri, kif tista' titjieb it-tmexxija tas-sistema sħiħa?

· Kif tista' tiġi żgurata koerenza bejn il-politiki ta' l-iżvilupp u l-politiki f'oqsma oħra, bħall-politika tal-kummerċ u l-politika ambjentali?

Galileo

dwar ir-riċerka, l-innovazzjoni u l-enerġija

"Inti tara l-affarijiet li hemm madwarek, u ssaqsi "għala?"

Imma jiena noħlom affarijiet li qatt ma kienu; u nsaqsi "għala le?", George Bernard Shaw

Daħla

Dan id-dokument ta' ħidma janalizza r-riżorsi finanzjarji li l-Unjoni Ewropea tipprovdi għar-riċerka u l-innovazzjoni.

Se jiffoka wkoll fuq l-enerġija peress li dan is-suġġett, min-natura tiegħu, mhux biss huwa marbut ma' osma ta' politika importanti oħra bħar-relazzjonijiet esterni, imma huwa wkoll affettwat bil-qawwi mill-iżvilupp teknoloġiku.

Dan id-dokument se jagħti ħarsa lejn l-isfidi li qed tiffaċċja l-Unjoni Ewropea f'dawn l-oqsma ta' politika.

F'dan il-kuntest, l-implikazzjonijiet għall-proċedura tal-baġit ta' l-2007 se tiġi eżaminata waqt li jitqies li se tkun l-ewwel sena ta' nfiq fil-qafas finanzjarju plurijennali (MFF) l-ġdid għall-2007-2013 u għalhekk mhi xejn ħlief il-bidu ta' numru ta' programmi ġodda.

Ir-rapporteur jixtieq jenfasizza mill-bidu li r-riżorsi disponibbli għar-riċerka m'humiex dawk li setgħu kienu.

Il-proposta oriġinali tal-Kummissjoni għas-7 Programm ta' Qafas għar-Riċerka (FP7) bassret li l-parteċipazzjoni finanzjarja globali tal-Komunità kellha tkun EUR 72 726 miljun għall-2007-2013.

Il-Parlament Ewropew appoġġa bis-sħiħ din il-pożizzjoni.

Il-figura fl-MFF il-ġdid hija sinifikament aktar baxxa: l-ammont indikattiv massimu huwa ta' EUR 50 524 miljun.

Riċerka u Innovazzjoni

Kif tistqarr il-Kummissjoni fuq il-websajt tagħha "ir-riċerka hija investiment fil-benesseri tagħna għall-ġejjieni.

Il-frott ta' l-isforzi li jsiru lluma jistgħu ma jkunux jidhru sakemm jgħaddu diversi snin oħra.

Imma bl-istess mod, il-ġenerazzjonijiet tal-futur jista' jkollhom iħallsu bil-qares in-nuqqas ta' investiment issa".

L-Unjoni Ewropea għandha l-ambizzjoni li ssir l-iktar ekonomija bbażata fuq l-għarfien dinamika tad-dinja sa l-2010.

L-objettiv fir-riċerku u l-iżvilupp (R&D) huwa li jinkiseb investimenti fl-R&D ta' 3% tal-GDP sa din id-data.

Bħalissa, l-Istati Uniti u l-Ġappun it-tnejn jonfqu proporzjonalment iktar fuq l-R&D mill-UE u l-Istati Membri tagħha.

Fir-riżoluzzjoni tiegħu dwar l-APS għall-2007 tat-18 ta' Mejju 2006, il-Parlament Ewropew " Iħeġġeġ lill-Istati Membri u lill-Kummissjoni biex jagħtu attenzjoni speċjali lil dawk l-oqsma li jiffurmaw il-bażi ta' ekonomija moderna u b'saħħitha, bħat-tagħrif, bħal ħiliet, bħar-riċerka u l-iżvilupp, l-innovazzjoni… jitlob biex fejn ikun possibbli l-politiki kollha fl-Istati Membri u fil-livell ta' l-UE jkunu mmirati biex jappoġġjaw ir-riċerka u l-innovazzjoni…"

) Ara l-Punt 28 tar-riżoluzzjoni .

Tradizzjonalment il-politika għall-innovazzjoni ta' l-UE hi marbuta mar-riċerka.

Se jkun hemm programm ġdid (il-Programm għall-Kompetittività u l-Innovazzjoni - CIP) fl-MFF ta' l-2007 - 2013 li jindirizza l-innovazzjoni fid-dawl tal-ħtieġa li jittejbu l-kompetittività u l-ambjent ekonomiku ta' l-UE.

L-għan ta' l-attività ta' l-UE fil-qasam tar-riċierka huwa li jissaħħu l-isforzi tar-riċerka nazzjonali billi tinħoloq zona ta' riċerka Ewropea mingħajr fruntieri, li tippermetti lix-xjenzati tul l-Ewropa biex jgħaqqdu l-isforzi tagħhom fit-tfittxija għall-eċċellenza.

Kwistjonijiet ewlenin marbuta mal-baġit

Il-proposta oriġinali tal-Kummissjoni għas-7 Programm ta' Qafas għar-Riċerka (FP7) bassret ammont globali għall-parteċipazzjoni finanzjarja tal-Komunità ta' EUR 72 726 miljun għall-perjodu 2007-2013.

Dan il-baġit propost ġie appoġġat bis-sħiħ mill-Parlament Ewropew fir-riżoluzzjoni tiegħu dwar l-Isfidi Politiċi u l-Mezzi Baġitarji fl-Unjoni wara t-Tkabbir 2007-2013 (ir-rapport Boege)

Wara li ġie adottat l-MFF il-ġdid, il-baġit finali huwa aktar baxx b'mod sinifikanti.

L-ammont globali massimu indikattiv għall-parteċipazzjoni finanzjarja tal-Komunità fl-FP7 (apparti l-Euratom) għandu jkun ta' EUR 50 524 miljun għall-perjodu ta' 7 snin li jibda fl-1 ta' Jannar 2007.

Għall-2007 l-Kummissjoni qed tipproponi baġit għal total ta' EUR 5 486 miljun f'approprjazzjonijiet impenjati għall-FP7.

Is-7 Programm ta' Qafas: tqassim bejn oqsma politiċi differenti

(f'eluf ta' EUR, bil-prezzijiet attwali)

Baġit 2006

Abbozz ta' baġit preliminari (PDB) 2007

Intrapriża (*)

Enerġija u Trasport

Riċerka

Soċjetà Informatika u Midja

Riċerka Diretta

(*) Ma' dawn l-ammonti għall-Baġit 2006 għandhom jiżdiedu EUR 15-il miljun għall-azzjoni preparatorja għat-titjib tar-riċerka għas-sigurtà Ewropea, li hija inklużu fis-7 Programm ta' Qafas għar-Riċerka.

Sors: Kummissjoni Ewropea

Il-karatteristiċi ewlenin ta' l-FP7 huma riflessi f'4 mis-7 Programmi Speċifiċi:

) It-3 Programmi Speċifiċi l-oħra jikkonċernaw:

* Iċ-Ċentru għar-Riċerka Konġunta (KE)

* Iċ-Ċentru għar-Riċerka Konġunta (EURATOM)

§ Koperazzjoni (EUR 3 468,6 miljun fil-PDB 2007): Għal dak li għandu x'jaqsam mal-baġit, dan huwa l-iktar Programm Speċifiku importanti.

Għandu l-għan li jippromwovi r-riċerka fl-ogħla livell ta' eċċellenza.

Se jingħata appoġġ għall-koperazzjoni transnazzjonali f'disa' oqsma tematiċi: is-saħħa, il-bijoteknoloġija fil-qasam ta' l-ikel-agrikoltura, it-teknoloġiji fil-qasam ta' l-informazzjoni-komunikazzjoni, it-teknoloġiji ġodda ta' produzzjoni fil-qasam tan-nanoxjenzi-nanoteknoloġiji-materjali, l-enerġija, l-ambjent (inkluż il-bdil klimatiku), it-trasport, ix-xjenzi soċjo-ekonomiċi, ix-xjenzi umani, l-ispazju-sigurtà.

§ Ideat (EUR 260.8 miljun fil-PDB 2007): L-objettiv ta' dan il-Programm Speċifiku huwa li jissaħħu l-eċċellenza, id-dinamiżmu u l-kreattività fir-riċerka Ewropea u li tittejjeb l-attrazzjoni ta' l-Ewropa għall-aħjar riċerkaturi kemm minn pajjiżi Ewropej u kif ukoll minn pajjiżi terzi, u anke għall-investiment fir-riċerka industrijali, billi jiġi pprovdut mekkaniżmu għall-iffinanzjar kompertittiv fl-Ewropa kollha għar-"riċerka fuq il-fruntieri" mwettqa minn tims individwali.

§ Nies (EUR 430.2 miljun fil-PDB 2007): Dan il-programm huwa intenzjonat li jsaħħaħ il-potenzjal uman fir-riċerka u t-teknoloġija fl-Ewropa billi jappoġġa t-taħriġ u l-iżvilupp tal-karrieri ta' riċerkaturi permezz ta' l-hekk imsejjħa "Azzjonijiet Marie Curie" billi jkun hemm konċentrazzjoni aħjar fuq l-aspetti ewlenin ta' l-iżvilupp tal-kapaċitajiet u tal-karriera u rabtiet imsaħħa ma' sistemi nazzjonali.

§ Kapaċitajiet (EUR 407.8 miljun fil-PDB 2007): Dan il-Programm Speċifiku huwa intenzjonat li jsaħħaħ il-kapaċitajiet għar-riċerka u l-innovazzjoni tul l-Ewropa:

- billi jottimizza l-użu u l-iżvilupp ta' l-infrastrutturi għar-riċerka;

- billi jsaħħaħ il-kapaċitajiet innovattivi ta' l-SMEs u l-abilità tagħhom li jibbenefikaw mir-riċerka;

- billi jappoġġa l-iżvilupp tal-'clusters' reġjonali mmexxija mir-riċerka;

- billi jappoġġa l-koperazzjoni internazzjonali.

Element innovattiv ta' l-FP7 huwa t-twaqqif ta' Kunsill Ewropew għar-Riċerka, li se jappoġġa r-riċerka bażika fuq livell Ewropew fuq il-bażi ta' l-eċċellenza xjentifika, biex b'hekk jingħata valur miżjud Ewropew permezz ta' kompetizzjoni u promozzjoni ta' eċċellenza xjentifika fl-ogħla livell tul l-Ewropa kollha.

Il-Kunsill se jappoġġa proġetti ta' riċerka li jintgħażlu skond il-mertu xjentifiku tagħhom u skond suġġetti li jintgħażlu mir-riċerkaturi nfushom, permezz ta' approċċ li jimxi minn isfel għal fuq.

F'dan il-kuntest, ir-rapporteur jixtieq ifakkar it-test tar-riżoluzzjoni tal-Parlament Ewropew f'dak li għandu x'jaqsam ma' l-Istitut Ewropew għat-Teknoloġija: " …

Istitut Ewropew għat-Teknoloġija ġdid jista' jissottovalwa jew jirdoppja strutturi attwali u għalhekk jista' ma jkunx l-aktar użu effettiv tal-fondi…"

Regoli għall-parteċipazzjoni fil-programmi ta' riċerka - lok għal titjib

Kien hemm ħafna diskussjoni dwar il-bżonn għal iktar fondi għar-riċerka.

Madankollu, kien hemm ukoll proposti dwar kif jista' jittejjeb il-bilanċ globali meta jitqabbel l-infiq mal-benefiċċji.

Il-Qorti ta' l-Awdituri investigat l-implimentazzjoni tal-programmi ta' riċerka attwali u għamlet rakkomandazzjonijiet dwar kif jiżdied il-valur tagħhom meta mqabbel man-nefqa.

Il-problemi ewlenin jikkonċernaw il-kwistjonijiet li ġejjin:

§ id-dewmien tal-proċeduri għall-iffinanzjar skond il-Programm ta' Qafas attwali (FP6)

§ sa 263 ġurnata kalendarja minn meta jaslu d-dokumenti għand il-Kummissjoni sa meta jiġi ffirmat il-kuntratt

§ ta' spiss ikun hemm bżonn ta' finanzjar minn qabel fit-tul mill-parteċipanti (diffiċli għall-SMEs)

§ hemm bżonn kbir li l-proċedura kollha tiġi ssimplifikata (eż. permezz tal-ħolqien ta' 'database' integrata)

§ hemm bżonn li l-ispiża amministrattiva titnaqqas.

Bħalissa dawn il-kwistjonijiet qed jiġu indirizzati mill-Parlament Ewropew: l-ewwel qari dwar ir-Regolamenti li jistipulaw ir-regoli għall-parteċipazzjoni f'azzjonijiet skond l-FP7 se jintemmu qabel il-waqfa għas-sajf.

Il-Kumitat għall-Baġit għandu l-intenzjoni li jipproponi emendi intenzjonati li jtejjbu s-sistema attwali

) Ara l-Opinjonijiet mis-Sinjura Xenogiannakopoulou. .

Wieħed m'għandux jinsa li l-Istati Membri wkoll jiffinanzjaw attivitajiet ta' riċerka u l-fondi ta' l-UE huma kontribuzzjoni waħda (importanti) għall-għan globali li titrawwem ir-riċerka.

L-aspetti relatati mal-baġit huma biss parti waħda mill-politika għar-riċerka.

Elementi oħra wkoll għandhom irwol sinifikanti bħal m'huma l-isfond kulturali, l-ambjent ekonomiku (il-forzi tas-suq), il-ħarsien tad-drittijiet ta' propjetà intelletwali (kundizzjonijiet għar-reġistrazzjoni ta' privattivi) eċċ.

Dawn il-kwistjonijiet kollha jaffettwaw ir-rieda tar-riċerkaturi u ta' kumpaniji privatti li jinvestu ħin u flus.

Għadaqstant, il-programmi ta' riċerka Ewropew jistgħu jkunu biss parti waħda mis-soluzzjoni.

Enerġija

L-enerġija hija wieħed mis-suġġetti inklużi taħt il-Programmi ta' Riċerka Speċifiċi.

L-objettiv huwa ambizzjuż mhux ħażin: " It-trasformazzjoni tas-sistema ta' l-enerġija attwali bbażata fuq il-fjuwils-fossili f'waħda aktar sostenibbli bbażata fuq firxa ta' sorsi u carriers ta' enerġija kombinati ma' effiċjenza aħjar fl-użu ta' l-enerġija sabiex tindirizza l-isfida urġenti tas-sigurtà tal-provvista u l-bidla fil-klima, waqt li tiżdied il-kompetittività ta' l-industriji ta' l-enerġija fl-Ewropa ."

) Anness 1 tal-Proposta tal-Kummissjoni għall-Programm Speċifiku "Koperazzjoni" COM(2005)440 Ir-rapporteur jenfasizza l-kontribuzzjoni potenzjali ewlenija tat-teknoloġija ta' fużjoni għall-isforzi biex jitwasslu provvisti enerġetiċi li joffru sikurezza u sigrutà.

Tabilħaqq, hemm firxa wiesgħa ta' sfidi ġejjin għall-politika ta' l-UE dwar l-enerġija.

M'hemx bżonn jiġi enfasizzat li l-problema ta' dipendenza għolja fuq l-importazzjoni minn pajjiżi terzi ġiet evidenzjata mill-avvenimenti riċenti (bħalissa, l-importazzjoni tkopri 50% tat-talba totali ta' l-UE - din il-figura hija mistennija titla' għal 70% sa l-2030 jekk jippersistu x-xejriet attwali).

Ir-riżervi huma kkonċentrati fi ftit pajjiżi.

Illum, bejn wieħed u ieħor, nofs il-konsum ta' gass ta' l-UE jiġi minn tliet pajjiżi biss (ir-Russja, in-Norveġja u l-Alġerija).

Skond ix-xejriet attwali, l-importazzjoni tal-gass għandha tikber għal 80% fuq il-25 sena li ġejjin.

Għalhekk, is-sigurtà tal-provvista saret waħda mill-preokkupazzjonijiet ewlenin tal-politika ta' l-UE dwar l-enerġija.

Ladarba wieħed iqis l-irwol kruċjali tal-qasam ta' l-enerġija għall-kompetittività u t-tkabbir ekonomiku ta' l-UE, l-attivitajiet kollha f'dan il-qasam jikkontribwixxu direttament biex jinkisbu l-objettivi ta' l-Istrateġija ta' Liżbona, bħall-kompletar tas-suq intern għall-gass u l-elettriċità, il-promozzjoni ta' l-eko-innovazzjoni u ta' l-inizzjattivi fit-teknoloġija Ewropej f'teknoloġiji li jirrispettaw l-ambjent.

Hemm ukoll bżonn urġenti għall-investiment.

Fl-Ewropa waħedha, sabiex tintlaħaq it-talba mistennija għall-enerġija u biex tiġi sostitwita l-infrastruttura li qed tiqdiem, se jkun hemm bżonn ta' triljun euro fuq l-20 sena li ġejjin.

Kwistjonijiet ewlenin marbuta mal-baġit

Fil-PDB 2007, il-Kummissjoni tipproponi EUR 120 42 miljun f'approprjazzjonijiet impenjati għar-riċerka marbuta ma' l-enerġija.

Hemm diversi oqsma ta' riċerka relatati ma' l-enerġija li se jkunu koperti mill-FP7:

§ l-idroġenu u l-batteriji tal-fjuwil: L-objettiv huwa programm strateġiku u integrat għal applikazzjonijiet għat-trasport, stazzjonarji u portabbli intenzjonati biex fl-UE tinbena industrija għall-provvista u t-tagħmir ta' l-idroġenu u l-batteriji tal-fjuwil.

§ elettriċità li tiġġedded (enerġija fotovoltajka, enerġija mir-riħ, bijomassa, enerġija ġeotermali, enerġija mill-oċeanu u ċentralijiet żgħar idroelettriċi): ir-riċerka għandha tkun immirata biex tiżdied l-effiċjenza fil-konverżjoni globali, titnaqqas sew in-nefqa fl-elettriċità b'mod sinifikanti, tittejjeb l-affidabilità tas-sistema u jkompli jitnaqqas l-impatt fuq l-ambjent.

§ produzzjoni ta' fjuwil li jiġġedded ("bijofjuwil") It-titjib tat-teknoloġiji għall-produzzjoni u katina ta' provvista sostenibbli ta' fjuwils solidi, likwidi u gassużi mill-bijomassa, b'mod partikulari il-bijofjuwil għat-trasport.

Bħalissa, hemm ħafna diskussjoni dwar il-potenzjal li għadu mhux qed jintuża tal-bijomassa (i.e. l-iskart u l-fdal mill-agrikoltura inklużi sustanzi veġetali u annimali, l-industriji tal-foresti u dawk relatati, kif ukoll l-iskart industrijali u muniċipali).

L-elettriċità jew il-bijogass jistgħu jiġu prodotti mill-bijomassa (eż. mill-iskart ta' l-injam li jinkiseb waqt il-proċessar ta' l-injam).

§ enerġija li tiġġedded għat-tisħin u t-tkessiħ (parti dejjem tikber tal-konsum enerġetiku ta' l-UE qed tintuża għat-tisħin u t-tkessiħ).

§ teknoloġiji għall-qbid u l-ħżin tas-CO 2 għall-ġenerazzjoni ta' l-elettriċità mingħajr emissjonijiet: taħt dan it-titolu ambizzjuż il-Kummissjoni għandha l-intenzjoni li tiffinanzja proġetti li jittrattaw it-tnaqqis ta' l-impatti ambjentali tal-fjuwils fossili li inevitabilment se jkomplu jkollhom sehem sinifikanti tat-taħlita enerġetika għall-għexieren ta' snin li ġejjin.

§ teknoloġiji nodfa tal-faħam: il-biċċa l-kbira tal-ġenerazzjoni elettrika dinjija għadha qed tiġi prodotta mill-impjanti għall-enerġija li jaħdmu bil-faħam, imma hemm potenzjal konsiderevoli biex dawn isiru aktar effiċjenti u jnaqqsu l-emissjonijiet partikolarment li għandhom x'jaqsmu mas-CO 2 .

§ netwerks ta' enerġija intelliġenti: hemm bżonn sforz fl-R&D biex jiżdiedu l-effiċjenza, il-flessibilità, is-sikurezza u l-affidabilità tas-sistemi u n-netwerks Ewropej għall-elettriċità u l-gass (ara l-qtugħ tad-dawl riċenti fi Stati Membri ta' l-UE).

L-implimentazzjoni kif suppost tal-leġiżlazzjoni ta' l-UE dwar is-suq intern fl-enerġija mill-Istati Membri, kif ukoll il-kompletar ta' diversi proġetti TEN għall-enerġija se jrawwmu dan l-iżvilupp.

§ effiċjenza u ffrankar ta' enerġija: hemm potenzjal vast f'dan il-qasam li - apparti d-diversifikazzjoni tas-sorsi enerġetiċi - huwa probabilment waħda mill-iktar strateġiji promettenti.

§ għarfien għat-tfassil tal-politika għall-enerġija: tinkludi l-bini ta' 'databases' u xenarji għall-UE wara t-tkabbir u l-evalwazzjoni ta' l-impatt tal-politika għall-enerġija dwar is-sigurtà tal-provvista, l-ambjent, is-soċjetà u l-kompetittività.

§ teknoloġija ta' fużjoni: l-UE daqt se tgħaqqad il-forzi tagħha ma' dawk ta' l-ekonomiji globali ewlenin l-oħra dwar il-proġett għall-fużjoni nukleari ITER.

Jekk ikun hemm volum xieraq ta' fondi għar-riċerka minn qabel, hemm potenzjal enormi biex it-teknolġija ta' fużjoni tipprovdi enerġija fuq livell prattiku għas-soċjetà bi problemi ta' skart assoċjat limitati.

Il-kwistjoni ta' l-iffinanzjar hija iktar relevanti meta wieħed iqis li l-R&D globali fit-teknoloġija ta' l-enerġija huwa stmat li hu biss 0.3% tas-suq annwali dinji ta' l-enerġija ta' EUR 4 triljuni.

Apparti l-FP7 hemm programmi oħra għall-enerġija mhux marbuta mar-riċerka li huma magħrufa bħala "Enerġija Intelliġenti - Ewropa".

Huma intenzjonati li jippromwovu enerġija li tiġġedded u l-effiċjenza fl-enerġija, billi jħeġġu l-użu ta' trasport urban nadif u ta' fjuwils alternattivi.

Dan il-programm issa huwa inkluż fil-Programm għall-Kompetittività u l-Innovazzjoni (CIP): 20% tal-baġit globali tas-CIP

) Skond l-MFF 2007-2013 huwa mbassar ammont massimu ta' EUR 3 284 miljun għas-CIP għall-perjodu 2007-2013 (livell globali għall-approprjazzjonijiet impenjati). huwa allokat għall-enerġija.

Fil-PDB 2007, il-Kummissjoni tipproponi EUR 58,9 miljun f'approprjazzjonijiet impenjati għall-Programm għall-Enerġija Intelliġenti, li bejn wieħed u ieħor huwa l-istess ammont daqs dak tal-Baġit 2006.

Għal dak li għandu x'jaqsam ma' l-enerġija nukleari, il-prijoritajiet għall-2007 jibqgħu t-tkabbir (il-fondi għall-għeluq ta' reatturi huma parzjalment immaniġġati mill-EBRD), is-sikurezza ta' l-impjanti nukleari u l-immaniġġar effiċjenti u sikur ta' l-iskart nukleari kif ukoll il-ħarsien tal-pubbliku ġenerali (sikurezza nukleari u ħarsien mir-radjazzjoni).

Oqsma oħra ta' azzjoni jinkludu l-koperazzjoni ma' l-Aġenzija Internazzjonali għall-Enerġija Atomika (IAEA).

Hemm żieda konsiderevoli fl-approprjazzjonijiet impenjati mbassra fil-PDB għas-sikurezza nukleari inkluż l-għeluq ta' reatturi: EUR 244 miljun (li jirrapreżentaw żieda ta' 70% f'approprjazzjonijiet impenjati meta mqabbla ma' l-2006).

Fil-biċċa l-kbira dan huwa dovut għall-fatt li l-UE qed tagħti appoġġ finanzjarju konsiderevoli għall-għeluq ta' l-impjanti nukleari f'Ignalia (Litwanja), Bohunice VI (Slovakkja) u Kozloduy (Bulgarija).

Għad fadal x'naqdfu:

L-Ewropa għadha ma żviluppatx swieq interni ta' l-enerġiji kompletament kompetittivi.

Huwa biss meta jkunu jeżistu swieq ta' dan it-tip li ċ-ċittadini u n-negozji ta' l-UE jkunu jistgħu jgawdu mill-benefiċċji kollha tas-sigurtà ta' provvista u ta' prezzijiet aktar baxxi.

Biex jinkiseb dan il-għan, għandhom jiġu żviluppati aktar interkonnessjonijiet, iridu jidħlu fis-seħħ u jiġu applikati kollha kemm huma fil-prattika oqfsa leġiżlattivi u regolatorji effettivi, u hemm bżonn li r-regoli tal-Komunità dwar il-kompetizzjoni jiġu infurzati rigorożament.

Barra minn hekk, il-konsolidazzjoni tas-settur enerġetiku għandha titmexxa mis-suq jekk l-Ewropa trid tirreaġixxi b'suċċess għall-ħafna sfidi li taffaċċja u tinvesti kif suppost għall-ġejjieni.

Wieħed lanqas m'għandu jinsa li hemm potenzjal enormi ta' effiċjenza enerġetika li fil-biċċa l-kbira għadha ma tintużax.

Hemm bżonn urġenti għal iktar tqajjim ta' kuxjenza u għal informazzjoni għall-konsumatur ta' l-enerġija dwar kif għandha tintuża inqas enerġija waqt li jinkiseb l-istess riżultat.

Xi esperti fil-qasam ta' l-enerġija jargumentaw li miżuri ta' dan it-tip għadhom ma jirċievux biżżejjed attenzjoni (u fondi).

Hemm ukoll Direttiva riċenti dwar "Is-Servizz ta' l-Enerġija" li tipprova tistabbilixxi suq għas-servizzi intenzjonat li jnaqqas il-kont ta' l-enerġija għall-konsumatur.

Politika għall-enerġija effiċjenti ta' l-UE ma tikkonsistix biss f'azzjoni relatata mal-baġit.

Ir-relazzjonijiet esterni għandhom irwol importanti - il-Kummissjoni għandha l-intenzjoni biex twessa' l-hekk imsejjaħ djalogu enerġetiku mal-pajjiżi produtturi bħar-Russja u ma pajjiżi importanti oħra li jużaw l-enerġija bħaċ-Ċina u l-Indja li saru kompetitur ewlieni għar-riżorsi enerġetiċi.

It-talba globali għall-enerġija qed tiżdied.

It-talba dinjija għall-enerġija - u l-emissjonijiet tas-CO 2 - hija mistennija li titla' b'xi 60% sa l-2030.

Ċertament hemm bżonn li l-UE titkellem b'leħen wieħed bħala t-tieni l-akbar suq enerġetiku tad-dinja b'iktar minn 450 miljun konsumatur u li tinnegozja l-aħjar kundizzjonijiet possibbli għall-kummerċ u l-investimenti fil-qasam enerġetiku.

Il-politika fiskali, li fil-biċċa l-kbira tagħha għadha kompetenza ta' l-Istati Membri, tista' tipprovdi inċentiv biex jintużaw fjuwils ġodda u alternattivi u l-enerġija li tiġġedded.

Fl-aħħar (għalkemm mhux f'ordni ta' importanza) wieħed m'għandux jinsa' li l-UE diġà adottat firxa wiesgħa ta' leġiżlazzjoni fil-qasam ta' l-enerġija (eż. fil-promozzjoni tal-bijofjuwils, l-enerġija li tiġġedded, il-kompletar tas-suq intern tal-gass u l-elettriċità, l-effiċjenza enerġetika eċċ.).

F'dan is-sens, politika għall-enerġija effiċjenti hija wkoll kwistjoni ta' l-implimentazzjoni kif suppost tal-leġiżlazzjoni ta' l-UE mill-Istati Membri, kif enfasizzat mill-Parlament Ewropew fir-riżoluzzjoni tiegħu dwar l-APS għall-2007.

Mistoqsijiet għas-seduta ta' smigħ

Sa liema punt tikkorrispondi n-nefqa ppjanata ta' l-UE fil-PDB 2007 għar-riċerka u l-innovazzjoni ma' l-objettivi ambizzjużi ta' l-Istrateġija ta' Liżbona?

L-ekonomija ta' l-UE għandha bażi ta' kapaċitajiet xjentifiċi b'saħħithom biżżejjed biex ikun hemm baġit ta' riċerka anke ogħla?

Is-7 Programm ta' Qafas għar-Riċerka jippermetti biżżejjed flessibilità biex ikunu jistgħu jiġu indirizzati l-isfidi l-ġodda li tiffaċċja l-UE u biex ikun jista' jadatta għall-isfidi li jinqalgħu fil-ġejjieni?

Aktar speċifikament, sa kemm jirreaġixxi l-FP7 għall-isfidi dejjem aktar importanti li jaffaċċjaw lill-UE f'dak li għandu x'jaqsam mal-politika għall-enerġija, meta l-progress teknoloġiku huwa ta' interess vitali għall-ġejjieni ta' l-UE u l-ekonomija tagħha?

X'passi jistgħu jittieħdu fil-proċedura baġitarja ta' l-2007 sabiex tkun tista' tiġi riflessa din il-prijorità l-ġdida?

Fejn tara li hemm lok għal titjib fir-regoli attwali ta' parteċipazzjoni fil-programmi ta' riċerka ta' l-UE?

Wara li tiġi kkunsidrata l-esperjenza miksuba waqt l-implimentazzjoni ta' l-FP6 preċedenti, kif jistgħu jintnefqu l-fondi limitati ta' l-FP7 b'iktar effiċjenza?

Xi rwol hemm għal analiżi ta' l-ispejjeż u l-benefiċċji f'dan ir-rigward?

dwar il-libertà, is-sigurtà u l-ġustizzja

"L-aktar test ċert li permezz tiegħu niġġudikaw jekk pajjiż hux tabilħaqq ħieles huwa l-ammont ta' sigurtà li jgawdu l-minoranzi tiegħu", Lord Acton

Introduzzjoni

· Dan id-dokument ta' ħidma janalizza r-riżorsi finanzjarji li l-Unjoni Ewropea għandha tipprovdi fis-sena 2007 taħt it-Titolu 18 bl-isem "Il-Ħelsien, is-Sigurtà u l-Ġustizzja" fil-baġit ġenerali tagħha.

Pereżempju Parlament Ewropew 2006/179/KE, Euratom - Adozzjoni finali tal-baġit ġenerali ta' l-Unjoni Ewropea għas-sena finanzjarja 2006, ĠU L 78 tal-15 ta' Marzu 2006, p.

935 - 1005 bit-Titolu "Qasam tal-Ħelsien, tas-Sigurtà u tal-Ġustizzja" Dan il-qasam ta' politika ġie stabbilit taħt it-Trattat ta' Amsterdam u b'mod ġenerali jirreferi għall-politiki li fuq il-livell ta' l-Istati Membri jistgħu jiġu deskritti bħala "Interni" jew "Affarijiet ta' l-Intern".

Huwa diffiċli li jsir tqabbil ma' l-infiq tas-snin baġitarji preċedenti, minħabba li fl-aħħar snin in-nomenklatura nbidlet spiss.

Barra minn hekk, sitt linji/attivitajiet baġitarji taħt it-Titolu 18 inbidlilhom isimhom

ara l-Anness VI għad-dokument SEC(2006)231, dokument II, punt 4.6, p.100 bejn il-baġit tas-sena 2006 u l-abbozz preliminari tal-baġit (PDB) tas-sena 2007.

· L-Intestatura 3 fil-Qafas Finanzjarju Plurijennali (MFF) 2007 - 2013 issa qed tissejjaħ "Iċ-Ċittadinanza, il-Ħelsien, is-Siġurtà u l-Ġustizzja", imma l-kwistjonijiet interni/ta' l-affarijiet ta' l-intern huma, għall-ewwel darba, koperti mis-sottotitolu "Il-Ħelsien, is-Sigurtà u l-Ġustizzja", li ġie stabbilit riċentement: L-Intestatura 3a.

"Iċ-Ċittadinanza" hija koperta taħt l-Intestatura 3b.

Il-fatt li għall-ewwel darba, l-ammonti allokati għal "Il-Ġustizzja, il-Ħelsien u s-Sigurtà" inġabru flimkien f'sottointestatura speċifika fl-MFF juri li qed jingħata prijorità meta mqabbel mal-perjodu 2000 - 2006 u jiżgura viżibilità akbar u bażi finanzjarja stabbli għall-politiki tiegħu għax il-Kummissjoni ma tistax faċilment iċċaqlaq il-baġit tagħha għal oqsma oħra ta' politika.

Il-Kummissarju responsabbli, il-Viċi-President Frattini, għandu l-portafoll "Il-Ġustizzja, il-Libertà u s-Sigurtà".

Dan huwa wkoll l-isem tad-Direttorat Ġenerali rilevanti tal-Kummissjoni, li sa Awissu 2004 kien imsemmi "Il-Ġustizzja u l-Affarijiet ta' Ġewwa"

B'mod li jista' jħawwad, dan id-DĠ tal-Kummissjoni xi kultant jirreferu għalih bit-taqsira DĠ JLS. .

· Dan id-dokument ta' ħidma għalhekk se jikkonċentra fuq Titolu 18.

Mhux se janalizza l-ammonti dedikati għal kwistjonijiet bħalma hija "r-riċerka dwar is-sigurtà" fis-7 Programm ta' Qafas għar-Riċerka

fil-parti "Koperazzjoni" linja baġitarja 02 04 01 imsejħa "Riċerka dwar is-Sigurtà u l-Ispazju" ser tibda fis-sena 2007 b'EUR 171.7 miljun f'approprjazzjonijiet ta' impenn (imsemmija fis-Sottointestatura 1a).

Lanqas ma janalizza l-infiq li jaqa' taħt is-Sottointestatura 3b "Iċ-Ċittadinanza" li tkopri l-komunikazzjoni tal-politiki ta' l-UE liċ-ċittadini ta' l-Unjoni Ewropea.

Riżorsi totali fi ħdan l-Intestatura 3a

· Kif iddikjara l-Parlament Ewropew fir-riżoluzzjoni tiegħu dwar ir-rapport Annwali tal-Kummissjoni dwar l-Istrateġija Politika (APS)

Riżoluzzjoni tal-Parlament Ewropew tat-18 ta' Mejju 2006 dwar il-baġit ta' l-2007: ir-rapport Annwali tal-Kummissjoni dwar l-Istrateġija Politika (APS), P6_TA-PROV(2006)0221 : "Iċ-ċittadini Ewropej jeħtieġu s-sigurtà fil-ħajja ta' kuljum tagħhom" u "quddiem il-kriminalità moderna u globalizzata, azzjoni kollettiva min-naħa ta' l-UE hija komponent meħtieġ tal-politiki biex tkun żgurata soċjetà sikura bbażata fuq l-istat tad-dritt"

punti 22 u 23 tar-riżoluzzjoni APS .

Fir-rigward tar-riżorsi totali biex jiġu indirizzati l-isfidi tal-politika f'dan il-qasam, fl-Abbozz Preliminari tal-Baġit (PDB) tagħha, il-Kummissjoni ddikjarat żieda ta 5.24% bejn il-figura għall-2007 (EUR 619-il miljun) u dik għall-2006 (EUR 588.2 miljun)

Meta wieħed iħares lejn it-tabella korrispondenti fil-Baġit 2006

ĠU L 78 tal-15 ta' Marzu 2006, p.

935 , EUR 590.4 miljun kienu ġew allokati mill-awtorità baġitarja għat-Titolu 18, li jkun ifisser żieda ta' 4.84 fil-mija biss.

Jidher ċar li l-approvazzjoni ta' EUR 619-il miljun prevista fil-PDB tinkludi l-infiq amministrattiv u operattiv.

Rigward l-infiq operattiv fit-Titolu 18, skond il-PDB tal-Kummissjoni, dan jitla' għal EUR 571.3 miljun.

Dan jimplika EUR 47.7 miljun għall-infiq amministrattiv.

Sfortunatament, dan ma jaqbilx ma' linja 18 01 intitolata "infiq amministrattiv tal-qasam tal-politika tal-ħelsien, tas-sigurtà u tal-ġustizzja" li għalih qed jintlalbu EUR 51.47 miljun.

· Il-Kummissjoni tippreżenta t-tqassim li ġej bejn l-azzjonijiet differenti (programmi ġenerali, azzjonijiet u programmi oħra, aġenziji deċentralizzati) fil-PDB 2007:

Programm ta' Qafas /Programmi oħra /Aġenziji

Drittijiet fundamentali u ġustizzja

Solidarjetà u mmaniġġjar ta' flussi ta' l-emigrazzjoni

Sigurtà u ħarsien tal-libertajiet

Azzjonijiet u programmi oħra

Agenziji deċentralizzati

Sors: Il-Kummissjoni Ewropea

Iżda mhix ċara dwar jekk dawn iż-żewġ figuri jistgħux, wara kollox, jitqabblu minħabba li l-Baġit 2007 se jinkludi t-tnedija ta' tliet programmi ta' qafas ġodda : "Id-Drittijiet Fundamentali u l-Ġustizzja", "Is-Solidarjetà u l-Immaniġġjar ta' Flussi ta' l-Emigrazzjoni" u "Is-Sigurtà u l-Ħarsien tal-Libertajiet"

Rapporti SEGELSTRÖM ( COM(2005)0122 ), KUDRYCKA ( COM(2005)0123 ), LA RUSSA ( COM(2005)0124 ); L-opinjoni tal-kumitat għall-Baġit abbozzawha Neena Gill, Kathelijne Buitenweg, Louis Grech, Simon Busuttil, Gerard Deprez, Yannick Vaugrenard, Ville Itälä .

L-integrazzjoni ta' l-emigranti u l-immaniġġjar tal-fruntieri

· L-immaniġġjar tal-flussi ta' l-emigrazzjoni hija kwistjoni politika globali.

Pubblikazzjonijiet bħall-World Migration Report

Disponibbli permezz ta' http://www.iom.int/en/news/prwmr2005%5Fpresskit%5Fen.shtml , li tipproduċih kull sentejn l-Organizzazzjoni Internazzjonali għall-Emigrazzjoni, jiġbed l-attenzjoni lejn l-iżviluppi ewlenin fix-xejriet ta' l-emigrazzjoni u jimmoniterjahom.

L-aktar rapport riċenti, ta' l-2005, jiġbed l-attenzjoni għall-fatt li l-175 miljun emigrant internazzjonali li huwa stmat li jeżistu jirrappreżentaw madwar 2.9 fil-mija tal-popolazzjoni globali.

Fid-dibattitu li għaddej bħalissa fl-Ewropa, il-qagħda rigward l-emigranti hija suġġett partikularment importanti fi Spanja, fejn l-attenzjoni ntefgħet fuq iċ-ċaqlieq ta' nies mill-kontinent ta' l-Afrika.

· Ir-riżoluzzjoni APS (paragrafu 22): "tenfasizza li l-objettiv ta' l-integrazzjoni ta' l-emigranti u ta' l-immaniġġjar tal-fruntiera huwa ta' importanza fis-snin li ġejjin; għandu l-intenzjoni li fl-2007 jipprovdi biżżejjed mezzi biex jiżgura li l-estensjoni taz-zona ta' Schengen tkun akkumpanjata mill-prinċipju tas-solidarjetà Komunitarja fl-immaniġġjar tal-fruntieri esterni ta' l-Unjoni";

· Rigward l-element ewlieni ta' l-infiq, "Is-Solidarjetà u l-Immaniġġjar tal-flussi ta' l-Emigrazzjoni", PDB2007 jaħseb għal EUR 60 miljun għal-linja Baġitarja 18 03 03

Il-Kummissjoni skorrettement tistqarr (SEC(2006)231, dokument 1, punt 3.4, p.26): "Fil-qasam ta' l-emigrazzjoni, mill-2007, l-istrument ewlieni tal-finanzjament se jkun il-Fond Ewropew għar-Rifuġjati (EUR 61.3 miljun)" , għalkemm il-programm speċifiku ġdid "Fond Ewropew għar-Rifuġjati" jidħol fis-seħħ biss mill-Baġit 2008.

Il-programm ġdid, kodeċiż, għadu lanqas biss wasal fl-Ewwel Qari fil-Parlament.

Il-bażi legali "l-antika", id-Deċiżjoni 2004/904/KE għandha tiġi rrevokata b'seħħ mill-1 ta' Jannar 2008 u minn dik id-data 'l quddiem minflokha jidħol il-programm il-ġdid.

· Minħabba l-importanza li r-riżoluzzjoni APS tagħti lill-integrazzjoni ta' l-emigranti u lill-immaniġġjar effettiv tal-fruntieri, u fil-kuntest ta' l-attenzjoni politika li spiss jiġbdu fuqhom il-kwistjonijiet dwar l-emigrazzjoni, wieħed jista' jeżamina f'aktar dettall sa liema punt hija sodisfaċenti s-sitwazzjoni baġitarja fir-rigward tas-solidarjetà u ta' l-immaniġġjar tal-flussi ta' l-emigrazzjoni u fir-rigward tal-Fond Ewropew għar-Rifuġjati.

Oqsma oħra ta' l-infiq fl-Intestatura 3a u kwistjonijiet relatati

· Iħawdek il-fatt li taħt il-programm ġenerali "Id-drittijiet fundamentali u l-ġustizzja" il-Kummissjoni tipproponi programm speċifiku msejjaħ "Id-drittijiet fundamentali u ċ-ċittadinanza "

CNS2005/0038 , li mhux iffinanzjat taħt is-Sottointestatura 3b - Iċ-Ċittadinanza, imma taħt is-Sottointestatura 3a.

· Meta wieħed iħares aktar mill-qrib lejn "Azzjonijiet u programmi oħra", EUR 68 miljun minn EUR 78.4 miljun huma ppjanati li jmorru għal linji 18 02 04 u 05, imsejħa s-sistema tat-tagħrif ta' Schengen (is-SIS II)

COM(2005)236 rapport COELHO u s-sistema tat-tagħrif tal-Viża (il-VIS)

Is-SIS II bażikament tikkonsisti f'kompjuter kbir ibbażat fi Strasburgu li jagħti lill-Istati Membri l-possibilità li jindividwaw persuni mfittxija, wara t-tneħħija tal-kontrolli fil-fruntieri interni.

Il-VIS ukoll hija bażi tad-dejta li tħaffef it-tpartit ta' dejta li għandha x'taqsam mal-politika komuni dwar il-viża u mal-koperazzjoni konsulari bejn l-Istati Membri rigward l-applikazzjonijiet bil-għan li wieħed jilqa' għal theddid għas-sigurtà interna ta' kwalunkwe Stat Membru, biex ma jitħalliex li jinqabżu l-kriterji biex wieħed japplika u biex tiġi ffaċilitata l-ġlieda kontra l-frodi u jkun hemm assistenza fl-identifikazzjoni u r-ritorn ta' l-immigranti irregolari.

Filwaqt li wieħed jista' jaqbel għal kollox ma' l-objettivi għal dawn iż-żewġ azzjonijiet, jibqgħu mistoqsijiet baġetarji importanti.

Bħala eżempju, fir-rapport finanzjarju tal-proposta, hemm maħsuba EUR 14.4 miljun u EUR 24 miljun għall-SIS II u għall-VIS.

Madanakollu, fil-PDB 2007, il-linji baġitarji 18 02 04 u 18 02 05 jaħsbu għal EUR 20 miljun u EUR 48 miljun rispettivament.

Ikun interessanti kieku jkun hemm aktar tagħrif dwar għaliex hemm dawn id-differenzi.

· Fir-rigward ta' Proġetti Pilota u Azzjonijiet Preparatorji

Il-Kummissjoni ppreżentat, separatament, "Rapport dwar Proġetti Pilota u Azzjonijiet

Preparatorji (artikolu 49, punt 2 ittra b tar-Regolament Finanzjarju)", COM (2006)300, p.

40 , skond il-Kummissjoni, l-approprijazzjonijiet għal skemi pilota f'PDB 2007 jammontaw għal EUR 1 miljun f'impenji u EUR 22.7 miljun fi ħlasijiet.

Għall-azzjonijiet preparatorji l-figuri huma EUR 3.3 miljuni u EUR 47 miljun rispettivament (Dokument I, p.8).

Dan jista' jirrifletti l-integrazzjoni ta' diversi mill-iskemi pilota u azzjonijiet preparatorji ta' qabel fil-ġenerazzjoni ġdida ta' programmi (eż. terroriżmu).

Il-Kummissjoni tqis li dan iħalli biżżejjed opportunità għal azzjonijiet oħra.

- L-uniku proġett pilota taħt l-Intestatura 3a huwa "Il-Ġlieda kontra t-Terroriżmu".

Il-figuri huma kif ġej:

DĠ responsabbli

Baġit 2005:

Baġit 2006:

Baġit 2007:

Il-ġlieda kontra t-terroriżmu

Subtotal ta' l-intestatura 3a

Sors: Il-Kummissjoni Ewropea

· L-objettiv ewlieni tiegħu huwa li jkabbar l-effettività ta' l-UE fl-ilqugħ għal atti terroristiċi, billi jitjiebu l-koperazzjoni u l-koordinazzjoni ta' l-attivitajiet biex jirribattu t-terroriżmu bejn is-servizzi ta' l-intelliġenza, tas-sigurtà u ta' l-infurzar tal-liġi ta' l-Istati Membri, il-Europol u t-Task Force tal-Kapijiet tal-Pulizija ta' l-UE, b'mod partikulari fir-rigward ta' l-implimentazzjoni ta' l-elementi rilevanti fil-Pjan ta' Azzjoni ta' l-UE biex tissielet kontra t-terroriżmu u l-programm plurijennali ta' The Hague għat-tisħiħ tal-ħelsien, tas-sigurtà u tal-ġustizzja fl-Unjoni Ewropea.

Ma jidhirx li hemm maħsuba kontinwazzjoni ta' din l-azzjoni preparatorja fl-2007, minħabba li għandha tiġi integrata fil-programm ġenerali "Is-sigurtà u l-ħarsien tal-libertajiet", li ġie kodeċiż mill-Parlament.

· Hemm seba' azzjonijiet preparatorji fil-qasam tal-ħelsien, is-sigurtà u l-ġustizzja:

DĠ responsabbli

Baġit 2005

Baġit 2006

Baġit 2007

Ċentru Ewropew għall-Moniteraġġ ta' l-Emigrazzjoni

Integrazzjoni ta' ċittadini ta' pajjiżi mhux membri

Strument finanzjarju għall-immaniġġjar tar-ritorn fil-qasam ta' l-emigrazzjoni

Programm ta' riċerka u evalwazzjoni dwar ir-rispett lejn id-drittijiet fundamentali

Appoġġ lis-soċjetà ċivili fl-Istati Membri l-ġodda

Programm ta' tpartit għall-awtoritajiet ġudizzjali

Azzjoni preparatorja favur il-vittmi ta' atti terroristiċi

Subtotal ta' l-intestatura 3a

Sors: Il-Kummissjoni Ewropea

Mhux ċar safejn dawn l-azzjonijiet preparatorji għandhom jitkomplew jew jiddaħħlu fi programmi usa'.

Ikun utli jekk jingħata aktar tagħrif f'dan ir-rigward.

Mistoqsijiet għas-Smigħ:

2) L-Intestatura 3a hija relattivament qasam ġdid ta' l-infiq fuq il-livell ta' l-UE.

Fuq livell ġenerali, u wara għadd ta' snin ta' esperjenza f'dan il-qasam tal-politika, il-flus qed jintefqu tajjeb?

X'inhu l-valur miżjud fuq il-livell ta' l-UE tal-flus minfuqa f'dan il-qasam?

3) Fil-kuntest ta' l-importanza mogħtija lill-integrazzjoni effettiva ta' l-emigranti u lill-immaniġġjar tal-fruntieri fir-riżoluzzjoni tal-Parlament Ewropew dwar l-Istrateġija Politika Annwali tal-Kummissjoni, x'inhuma l-miżuri l-aktar effettivi li għandhom jittieħdu fuq il-livell ta' l-UE?

Safejn se jipprovdu soluzzjonijiet il-fondi allokati għal azzjonijiet taħt "is-solidarjetà u l-immaniġġjar tal-flussi ta' l-emigrazzjoni"?

4) Liema huma l-passi li huwa maħsuba li jmiss jittieħdu fir-rigward ta' l-azzjonijiet preparatorji elenkati fl-oqsma tal-ħelsien, tas-sigurtà u tal-ġustizzja?

5) Minħabba li l-karta finanzjarja tal-proposti dwar is-SIS II u l-VIS fihom differenza sinifikanti mill-ammonti indikati fil-PDB: x'se jkunu l-ispejjeż reali taż-żewġ azzjonijiet dwar is-SIS II u l-VIS?

6) L-azzjonijiet proposti fis-7 Programm ta' Qafas li għandhom x'jaqsmu mar-riċerka dwar is-sigurtà huma marbuta b'mod ċar ma' kwistjonijiet ta' ġustizzja, ħelsien u sigurtà (fosthom il-kompetittività u t-tkabbir)?

Id-DĠ JSL għandu xi intenzjoni li jagħmel superviżjoni tar-riżultati ta' din ir-riċerka?

dwar l-abbozz tal-baġit għall-2007 u r-riżultati tal-konċiljazzjoni ta' l-14 ta' Lulju 2006

"L-aktar rigali prezzjużi jifqaru meta min jagħtihom isir kattiv", William Shakespeare

Introduzzjoni

Dan id-dokument ta' ħidma hu maqsum fi tliet partijiet.

L-ewwel, jipprovdi analiżi ġenerali ta' l-elementi prinċipali ta' l-abbozz tal-baġit (AB) tal-Kunsill għall-2007.

Jistabbilixxi l-bidliet prinċipali ta' l-abbozz tal-baġit relatati ma' l-abbozz preliminari tal-baġit (ABP) għall-2007 ppreparat mill-Kummissjoni Ewropea.

It-tielet, jirrapporta fuq il-laqgħa ta' konċiljazzjoni li saret bejn il-Kunsill u l-Parlament Ewropew fi Brussell fl-14 ta' Lulju 2006.

I - L-elementi Prinċipali ta' l-Abbozz tal-Baġit tal-Kunsill

Il-figuri ġenerali fl-abbozz tal-baġit jidhru f'tabella 1, hawn taħt, skond l-istruttura ta' l-intestatura tal-qafas finanzjarju plurjennali l-ġdid (QFP).

Tabella 1: Sommarju ta' l-abbozz tal-baġit għall-2007

KunsillL-Ewwel Qari

Differenza mill-ABP għall-2007

Differenza mill-baġit ta' l-2006 %

Marġni inqas mill-QF eżistenti

Ħlasijiet

Ħlasijiet

Ħlasijiet

Żvilupp Sostenibbli

Kompetittività għat-tkabbir u x-xogħol

Koeżjoni għat-tkabbir u x-xogħol

Preżervazzjoni u amministrazzjoni tar-riżorsi naturali

li minnhom: nefqa relatata mas-suq u għajnuna diretta

Ċittadinanza, libertà, sigurtà u ġustizzja

Libertà, sigurtà u ġustizzja

Ċittadinanza

L-UE bħala sieħba globali

Riżerva ta' Għajnuna f'Emerġenza

Amministrazzjoni

TOTAL ĠENERALI

Ħlasijiet ta' aġġroprjazzjonijiet, bħala % tal-GNI

1 L-impatt wara t-trasferiment ta' l-Iżvilupp Rurali wara l-modulazzjoni u mill-qoton għall-istrutturazzjoni mill-ġdid tar-reġjuni tal-qoton.

2 Il-marġni ma jinkludux l-approprjazzjonijiet relatati mar-Riżerva ta' Għajnuna f'Emerġenza (234.5 miljun EUR).

Sors: Il-Memorandum Spjegattiv ta' l-Abbozz tal-Baġit tal-Kunsill.

Ir-rapporteur jenfasizza li l-kolonni f'tabella 1 "d-differenza mill-baġit ta' l-2006 %" mhumiex ibbażati fuq paragun identiku minħabba li l-abbozz tal-baġit għall-2007 jaħseb għall-UE 27 (inkluż ir-Rumanija u l-Bulgarija), filwaqt li l-baġit ta' l-2006 huwa għall-UE 25 kurrenti.

Dan inaqqas it-trasparenza rigward l-infiq propost fil-baġit għall-2007.

Ir-'rapporteur' jitlob li l-Kummissjoni għandha tippreżenta dejta dwar l-infiq baġitarju u l-bżonnijiet tal-Bulgarija u r-Rumanija separatament sabiex tiffaċilita paraguni ġusti u preċiżi ma' baġits ta' qabel.

Fl-abbozz tal-baġit, il-Kunsill naqqas it-total ta' l-approprjazzjonijiet imwiegħda għal €125 756 miljun

Meta wieħed jikkunsidra l-aħħar abbozz ta' l-estimi ta' l-istituzzjonijiet minbarra l-Kummissjoni, l-abbozz preliminari tal-baġit (ABP) jammonta għal €126 776 miljun f'impenji u €116 370 miljun fi ħlasijiet. .

Dan huwa tnaqqis ta' €1 020 miljun mill-€126 776 miljun fl-abbozz preliminari tal-baġit aġġornat għall-2007.

Bħas-soltu fl-ewwel qari tiegħu, il-Kunsill iffoka b'mod partikolari biex inaqqas il-pagamenti mill-baġit meta kkomparat ma' l-abbozz preliminari tal-baġit (ABP).

Billi, l-abbozz preliminari tal-baġit (ABP) kellu pagamenti totali ta' €16 370, fl-abbozz preliminari, il-pagamenti kienu €114 613 miljuni Għalhekk, il-pagamenti totali naqqsu b'1.5% għal-livell ta' 0.98% tal-GNI ta' l-UE.

Billi, l-anness I tal-ftehima interistituzzjonali (FII) tas-17 ta' Mejju 2006, jistabbilixxi limitu massimu ta' 1.06% tal-GNI ta' l-UE, hemm qabża sinifikanti fil-pagamenti tal-baġit meta mqabbla mal-figuri ta' l-abbozz preliminari.

Ir-rapporteur ma jikkunsidrax li l-livell ta' pagamenti fl-abbozz preliminari se jkun biżżejjed biex ilaħħaq ma' l-isfidi tal-politika li qed taffaċja l-UE.

Tabella 2 tqabbel il-marġni li baqa' taħt il-limitu massimu tal-QFP fid-dawl ta' l-abbozz preliminari relatati mal-marġni li kienu disponibbli taħtl-abbozz preliminari tal-baġit.

Il-massimi tal-limitu huma meħudin minn Tabella 2 ta' l-anness tal-komunikat tal-Kummissjoni (2006) 327 tat-22.6.2006, li taġġorna l-figuri QFP skond punt 16 tal-FII tas-17 May 2006.

Tabella 2: Marġini taħt il-limiti ta' massimu tal-QFP il-ġodda għall-impenji (€ miljuni)

limitu massimu tal-QFP

ABP marġini

AB marġini

* il-figuri għal intestatura 4 jeskludu r-riżerva ta' għajnuna f'emerġenza (€234,5 miljuni)

**Il-limitu massimu ta' l-H5 ġie aġġustat sabiex jinkludi n-nefqa fuq il-penzjonijiet.

Il-figura tal-PDB għall-intestatura 5 inbidlet relattivament mad-Dokument ta' Ħidma 8 bħala riżultata ta' l-istimi reveduti għall-"istituzzjonijiet l-oħra".

Ir-rapporteur ifakkar li d-Dokument ta' Ħidma 8 tiegħu ta' analiżi estensiva tal-ABP 2007 u enfasizza l-bżonn li, minħabba r-riżorsi limitati disponibbli skond il-QFP il-ġdid, l-infiq ta' l-UE jkun ibbażat fuq prijoritajiet tal-politika.

Sabiex jiġi żgurat valur għall-flus li jintefaq fil-baġit ta' l-UE, ir-rapporteur jenfasizza fuq il-kontribuzzjoni li tista' tagħti analiżi ta' l-ispiża u l-gwadann għall-konċentrazzjoni tar-riżorsi f'oqsma ta' prijorità.

Li jsiru prijoritajiet tal-politika u jitjieb il-valur għall-flus li jintefaq permezz ta' analiżi ta' l-ispiża u l-gwadann jistgħu wkoll jikkontribwixxu għall-preparament tar-reviżjoni 2008-2009 tal-QFP.

Dan l-approċċ totali ġie stipulat fir-riżoluzzjoni tal-Parlament dwar l-Istrateġija Politika Annwali tal-Kummissjoni (APS) u mħaddna iżjed permezz tal-mandat ivvutat fil-Kumitat għall-Baġit fil-11 ta' Lulju għall-konċiljazzjoni ta' l-14 ta' Lulju.

Ir-rapporteur ikompli jikkonsulta ma' kumitati oħrajn fil-proċess għall-preparament ta' l-ewwel qari tal-Parlament Ewropew dwar il-baġit 2007.

Fuq livell ġenerali, ir-rapporteur ifakkar il-prijoritajiet stipulati f'paragrafu 6 tar-riżoluzzjoni APS u ddikjarati mill-ġdid f'paragrafu 5 tar-rapport ta' mandat.

Dawn il-prijoritajiet se jidhru fl-approċċ tal-Parlament għall-proċedura tal-baġit 2007.

B'mod iżjed speċifiku, u fid-dawl tal-marġini stipulati f'tabella 2, ir-rapporteur jikkunsidra li l-ammonti allokati għal intestatura 1a u intestatura 4 jidhru partikolarment insuffiċjenti biex jissodisfaw l-isfidi tal-politika li l-UE qed taffaċċja f'dawn l-oqsma.

Ir-rapporteur ifakkar ukoll il-qabża sinifikanti disponibbli fil-baġit tal-pagamenti f'dan ir-rigward.

II - Tibdil ewlieni fl-Abbozz tal-Baġit: aspetti speċifiċi u bl-intestatura QFP

Qabel ma jissemmew it-tibdiliet ewlenin fl-Abbozz tal-Baġit mill-intestatura tal-QFP, hemm tliet aspetti speċifiċi ta' l-Abbozz tal-Baġit li r-rapporteur jixtieq jenfasizza.

Dawn huma: (i) tnaqqis orizzontali konness mal-kwalità tad-Dikjarazzjonijiet ta' l-Attivitajiet; (ii) proġetti pilota u azzjonijiet preparatorji, u; (iii) riżorsi amministrattivi.

Dawn il-kwistjonijiet ġew diskussi waqt il-konċiljazzjoni (ara parti III).

Tnaqqis orizzontali konness mad-dikjarazzjonijiet ta' l-attivitajiet;

Il-Kummissjoni tipproduċi dikjarazzjonijiet ta' attivitajiet konnessi mal-ABP, li jistipulaw ir-raġuni għall-infiq u objettivi prinċipali f'kull qasam tal-politika.

Id-dikjarazzjonijiet ta' l-attivitajiet huma ppreparati mid-Direttorat Ġenerali tal-Kummissjoni responsabbli għal kull qasam tal-politika.

Fuq il-bażi ta' analiżi dettaljati mill-Istati Membri ta' dawn id-dikjarazzjonijiet ta' l-attivitajiet, il-Kunsill naqqas bejn 2 u 3% ta' l-approprjazzjonijiet għal oqsma tal-politika partikulari fl-Abbozz tal-Baġit.

Dan l-approċċ jidher li għandu elementi in komuni ma' l-approċċ ta' l-ispiża u l-gwadann imsemmija favur mir-rapporteur.

Hemm madankollu, differenza sustantiva bejn id-dikjarazzjonijiet ta' l-attivitajiet ippreparati mid-Direttorat Ġenerali tal-Kummissjoni u l-evalwazzjonijiet esterni magħmula mill-Parlament Ewropew, jew minn konsulenti esterni f'isem il-Parlament, li jeżaminaw il-valur kwalitattiv totali għall-flus imwassal minn politiki speċifiċi.

Ir-rapporteur jixtieq jara titjib fil-valur għall-flus li jintefaq fil-baġit ta' l-UE, imma mhux se jaċċetta approċċ fejn politiki li ma jikkostitwixxux prijoritajiet politiċi u/jew programmi li mhux qed iwettqu kif suppost jirċievu fondi addizzjonali sempliċiment għax id-dikjarazzjonijiet ta' l-attivitajiet relevanti huma mfassla sew.

Fl-ispirtu għat-tfittix ta' valur aħjar għall-flus li jintefaq fil-baġit ta' l-UE, ir-rapporteur jilqa' diskussjoni iżjed fid-dettall mal-Kummissjoni u mal-Kunsill dwar kif l-analiżi tad-dikjarazzjonijiet ta' l-attivitajiet ġew immexxija u kif dawn joqogħdu għat-tfassil tal-prijorità politika fil-baġit ta' l-UE.

Ir-rapporteur ifittex approċċ ikkordinat fl-Istituzzjonijiet ta' l-UE għal dawn il-kwistjonijiet.

Proġetti pilota u azzjonijiet preparatorji

L-Abbozz tal-Baġit jinkludi żewġ linji baġitarji għall-proġetti pilota:

· Tisħiħ ta' l-edukazzjoni, tar-riċerka u ta' l-innovazzjoni, it-"triangolu ta' l-għerf"

(Linja baġitarja: 02 02 09, impenji € 5 miljuni, pagamenti € 2 miljuni)

· Sigurtà ta' l-enerġija - tħeġġiġ ta' l-UE għall-awtosuffiċjenza fis-sorsi ta' l-enerġija li jiġġeddu.

(Linja baġitarja: 06 04 07, impenji € 5 miljuni, pagamenti € 2 miljuni)

Ir-rapporteur osserva li dawn il-proġetti pilota jkopru oqsma ta' prijorità għall-Parlament Ewropew, imma jitħasseb dwar żewġ punti ewlenin.

Fis-sustanza, huwa mħasseb dwar dawn il-proġetti pilota li ma jikkostitwixxux oqsma ġodda tal-politika ta' l-UE, imma jidhru li jkopru kwistjonijiet li diġà huma fil-programmi eżistenti.

Fil-proċess, għalkemm il-fatt li l-FII il-ġdid jipprevedi evalwazzjoni bikrija ta' proġetti pilota ġodda u azzjonijiet preparatorji, huwa jżomm il-pożizzjoni tiegħu rigward proġetti pilota u azzjonijiet preparatorji Għandu l-intenzjoni li jressaq il-pożizzjoni tiegħu f'nofs Settembru billi jqis il-proposti ta' kumitati oħra tal-PE.

Skond paragrafu 23 tar-rapport ta' mandat, huwa jikkunsidra li razzjonalizzazzjoni u konċentrazzjoni tal-proposti għandhom ikunu objettiv għall-baġit ta' l-2007.

Riżorsi amministrattivi

B'mod parallel ma' l-Abbozz tal-Baġit, il-Kunsill adotta dikjarazzjoni unilaterali dwar ir-riżorsi amministrattivi.

Din iffukat fuq il-postijiet fil-Kummissjoni, bil-għan li nofs il-postijiet li jsiru vakanti permezz ta' rtirar fl-2007 - xi 200 post - għandhom jitneħħew mill-baġit ta' l-2008.

Id-dikjarazzjoni fittxet ukoll it-tħassir ta' xi 500 post ieħor bejn l-2008 u l-2010 b'konnessjoni mal-konċentrazzjoni tal-programmi skond il-QFP il-ġdid.

F'dan l-istadju, ir-rapporteur ma jistax jaċċetta pożizzjoni bħal din.

Huwa bi ħsiebu jagħmel proposti fl-ewwel qari tal-PE bbażati fuq ir-rapport dwar il-bżonnijiet reali ta' l-istaff għal perjodu ta' żmien medju li l-Kummissjoni kienet mitluba li tipprepara sa l-1 ta' Settembru fir-rapport ta' mandat għall-ewwel konċiljazzjoni.

Huwa jenfasizza fuq il-bżonn għal organizzazzjoni mill-ġdid ta' staff fil-Kummissjoni għal oqsma prijoritarji u jikkunsidra wkoll il-livelli ta' l-istaff fl-aġenziji bħala kwistjonijiet relevanti f'dan il-kuntest.

Tibdil fl-abbozz tal-baġit mill-intestatura tal-QFP

Il-bqija ta' din is-sezzjoni tad-dokument ta' ħidma tippreżenta t-tibdil ewlieni fl-ABP mill-intestatura tal-QFP.

Is-sommarju tal-figuri għal kull intestatura, inklużi t-tibdiliet għall-figuri u marġini totali, huma ppreżentati f'tabelli 1 u 2 t'hawn fuq.

L-intestatura 1a - kompetittività għat-tkabbir u għall-impjieg

L-Abbozz ta' Baġit inaqqas il-pagamenti għal-linja ta' baġit 09 04 03 02 b'€ 48 miljun għal tmiem is-6 Programm ta' Qafas għar-Riċerka fil-qasam tas-soċjetà u media Informatika.

Il-pagamenti għar-Riċerka dwar is-Sikurezza u l-Ispazju (linja ta' baġit 02 04 01) huma mnaqqsa b'€ 50 miljun.

L-approprjazzjonijiet tal-pagamenti għall-proġetti TEN ta' interess komuni huma mnaqqsa b'€30 miljun (din ir-riduzzjoni tikkonċerna t-tlestija tan-netwerk eżistenti tat-trasport trans-Ewropew, TEN-enerġija mhux ikkonċernata).

Il-Kunsill qiegħed €15-il miljun fir-riżerva sakemm issir l-adozzjoni ta' bażi legali għall-Fond Internazzjonali għall-Irlanda.

Kif jidher hawn fuq, l-Abbozz ta' Baġit jinkludi żewġ proġetti pilota dwar "it-triangolu ta' l-għerf" (linja ta' baġit 02 02 09) u dwar "sikurezza ta' l-enerġija - promozzjoni ta' l-awtoeffiċjenza ta' l-UE fis-sorsi ta' l-enerġija li tiġġedded, b'mod partikolari bijofjuwils" (linja ta' baġit 06 04 07).

B'mod parallel, l-Abbozz ta' Baġit inaqqas il-pagamenti għall-programm "Enerġija Intelliġenti - Ewropa" (2003-2006) b'€ 10 miljun.

Din hija kemmxejn ta' sorpriża għax dan il-programm għandu x'jaqsam mas-sikurezza ta' l-enerġija bil-promozzjoni ta' l-użu ta' enerġija li tiġġedded inklużi l-bijofjuwils (ara linja ta' baġit 06 04 01).

Din tissuġġerixxi li dawn il-proġetti pilota ma jistgħux ikopru attivitajiet ġodda li għalihom ma teżisti l-ebda linja ta' baġit preżenti.

Intestatura 1b - Koeżjoni għat-tkabbir u għall-impjieg

L-Abbozz ta' Baġit ma jbiddilx l-approprjazzjonijiet ta' impenji fl-ABP.

Approprjazzjonijiet ta' pagamenti tnaqqsu b'EUR 425 miljun: speċjalment il-linji ta' baġit relatati mat-tlestija tal-programmi 2000-2006 (- €355 miljun, li minnhom €220 miljun tnaqqsu f'pagamenti għat-tlestija tal-Fond Soċjali Ewropew - objettiv 3 - linja ta' baġit 04 02 06).

Pagamenti għall-programmi qabel l-2000 tnaqqsu b'€70 miljun.

Il-ġustifikazzjoni mogħtija mill-Kunsill hija " x-xejra preżenti tat-tlestija ta' dawn il-programmi ".

Din għandha tiġi analizzata bir-reqqa.

Ma ġie introdott l-ebda tnaqqis għall-Fond ta' Koeżjoni.

Intestatura 2 - Preservazzjoni u mmaniġġjar tar-riżorsi naturali

L-ikbar żewġ tnaqqisiet huma għal rifinanzjament tal-ħalib u ta' prodotti tal-ħalib (superimposti - 05 02 12 01) ta' €150 miljun f'impenji u f'pagamenti, u għall-kontabilità ta' l-approvazzjoni ta' €205 miljun f'impenji u pagamenti.

Impenji u pagamenti għal valur ta' €10 miljun fir-rigward ta' ftehimiet dwar sajd internazzjonali tqiegħdu fir-riżerva billi jitqiesu l-inċertezzi rigward il-konklużjoni ta' impenji ġodda.

Ir-rapporteur ifakkar li ntalab rapport dwar il-benefiċjarji ta' dawn il-ftehimiet u li kwalunkwe spiża bħal din mhijiex obbligatorja sakemm il-ftehimiet relevanti ġew iffirmati.

Apparti minn hekk, dawn il-figuri huma proviżorji, jistennew l-ittra ta' emenda tal-Kummissjoni f'Ottubru.

Intestatura 3a - Libertà, Sikurezza u Ġustizzja

L-AB iżid l-impenji għall-Fond tal-Fruntieri Esterni (18 02 06) b'€7.7 miljun, fuq il-bażi ta' l-importanza politika tiegħu, imma jnaqqas iż-żieda fl-impenji għas-sistema ta' informazzjoni tal-Visa (18 02 05) b'€7 miljun bil-limiti ta' assorbiment.

Aġenziji diċentralizzati f'din l-intestatura kellhom tnaqqis totali fl-impenji ta' €9.18 miljun konnessi ma' l-eżaminazzjoni ta' dikjarazzjonijiet ta' l-attività u "s-sitwazzjoni speċifika ta' l-Aġenzija Frontex" (18.02.03.01 u 18 02 03 02), skond l-AB.

Intestatura 3b - Ċittadinanza

Din tinkludi wkoll tnaqqis fl-approprjazzjonijiet tat-total ta' €9.43 miljun għall-aġenziji diċentralizzati taħt din l-intestatura bil-għan ta' eżaminazzjoni ta' dikjarazzjonijiet ta' l-attività u "s-sitwazzjoni speċifika ta' l-Awtorità għas-Sigurtà ta' l-Ikel" (17 04 08 01, 17 04 08 02).

Intestatura 4 - L-UE bħala sieħba globali

L-AB jinkludi żidiet fl-approprjazzjonijiet ta' impenji għal kooperazzjoni bejn il-fruntieri (19 08 02 01) ta' €3 miljun u ta' €17 il-miljun għal kooperazzjoni ma' pajjiżi li qed jiżviluppaw lejn il-lvant tal-Ġordan (19 19 03).

Din il-figura ta' l-aħħar hija essenzjalment żieda fl-approprjazzjonijiet għal attivitajiet fl-Iraq.

Hemm ukoll riduzzjonijiet għal għajnuna makrofinanzjarja (01 03 02) ta' €22.39 miljun f'impenji u €23.12 miljun f'pagamenti billi titqies ir-rata ta' implimentazzjoni ta' qabel.

Impenji għal Tranżizzjoni u istituzzjonijiet li qed jikbru f'pajjiżi kandidati preżenti (22 02 01) u potenzjali (22 02 02) huma mnaqqsa b'total ta' €30 miljun bil-kapaċitajiet ta' assorbiment.

B'mod ġenerali, u sabiex jintlaħaq "marġini suffiċjenti għal avvenimenti mhux previsti", huwa applikat tnaqqis ta 2% għal approprjazzjonijiet għal ċertu programmi geografiċi u għall-protokoll taz-zokkor.

Iżjed riduzzjonijiet modesti jintlaħqu permezz ta' tnaqqis konnessi ma' l-eżaminazzjoni tad-dikjarazzjonijiet ta' l-attività.

Ir-rapporteur jinnota t-tibdil fin-nomenklatura introdott mill-Kunsill u l-fatt li l-Kunsill ma mmodifikax infiq ippjanat fl-ABP dwar is-CFSP, imma jfakkar li studju ta' l-ispiża u l-gwadann huwa mistenni li jiġi prodott mill-Parlament dwar infiq f'dan il-qasam.

Intestatura 5 - spejjeż amministrattivi

Flimkien mal-kummenti t'hawn fuq dwar spejjeż amministrattivi, l-AB għandu, għall-Kummissjoni, rata fissa standard ta' tnaqqis għas-salarji ta' 3.6% u r-rata għaż-żieda tal-produttività u l-impatt tal-kooperazzjoni interistituzzjonali ta' 1.7%, kif inhu għall-Kunsill.

III - Il-konċiljazzjoni ta' l-14 ta' Lulju

Il-konċiljazzjoni kopriet: preżentazzjoni ta' l-AB tal-Kunsill u skambju ta' ideat dwar l-ispejjeż amministrattivi; il-kwistjonijiet tradizzjonali "ad hoc" ta' l-agrikultura, tas-sajd u tas-CFSP; proġetti pilota u azzjonijiet preparatorji, u; Ir-Regolament Finanzjarju, bħala punt ieħor ta' negozju.

Ma kienx hemm progress sustantiv għal kwalunkwe figura u ma kienx hemm ftehim għall-ebda dikjarazzjoni konġunta.

Wara l-konċiljazzjoni, il-Kunsill adotta l-Abbozz ta' Baġit kif kien ippreparat minn Coreper.

Ir-rapporteur ħareġ dikjarazzjoni stampa dwar il-valur għall-flus fil-proċedura tal-baġit annwali, bi qbil mar-rapport ta' mandat ivvutat fil-COBU.

Preżentazzjoni ta' l-Abbozz ta' Baġit mill-Kunsill u spejjeż amministrattivi

Il-Ministru Finlandiż Wideroos (President tal-Kunsill tal-Baġit ECOFIN) ippreżenta id-DB u talab l-appoġġ tal-PE għal erbgħa abbozzi ta' dikjarazzjonijiet tal-Kunsill, u partikularment għal abbozz ta' dikjarazzjoni dwar iż-żieda fil-produttività għall-2007 - 2013.

Kif jidher mill-paragrafu 12, din id-dikjarazzjoni inkludiet tnaqqis ta' 200 impjieg fl-2008 u tnaqqis ta' 500 impjieg ieħor bejn l-2008 u l-2010 fil-Kummissjoni Ewropea.

Dawn id-dikjarazzjonijiet tal-Kunsill ma ġewx appoġġati mid-delegazzjoni tal-PE.

F'isem il-Kumitat għall-Baġit, ir-rapporteur fittex l-appoġġ tal-Kunsill għal abbozz ta' dikjarazzjoni dwar it-titjib tal-valur għall-flus fil-baġit annwali ta' l-UE.

It-test ta' l-abbozz ta' dikjarazzjoni huwa mehmuż bħala anness 1.

Il-Ministru Wideroos qal li, f'dak l-istadju tal-proċedura tal-baġit, il-Kunsill ma setax jappoġġja d-dikjarazzjoni.

Il-Kummissarju Grybauskaite indikat li hija setgħet tappoġġja l-abbozz ta' dikjarazzjoni tal-PE.

Il-Kummissarju Grybauskaite qal li l-Kummissjoni żammet il-proposti tagħha kif stipulati fil-PDB 2007.

Hi ffukat il-kummenti ġenerali tagħha fuq il-kwistjoni tar-riżorsi amministrattivi.

Fuq tema differenti minn dik dwar id-Dijarazzjoni tal-Kunsill dwar iż-żieda fil-produttività, hi qalet li l-approċċ tal-Kunsill lejn il-baġit ta' l-2007 se jfisser 56 miljun Euro inqas f'pagi għas-sena d-dieħla.

Dan ifisser li se ma jiġux impjegati 801 persuna.

Aktar spejjeż proposti mill-Kunsill fid-DB ser ifisser li 419-il impjieg ta' impjegati li għandhom jirtiraw fl-2007 se jkunu diskontinwati.

Dawn l-419-il impjieg kienu mimlija minn persuni mill-UE 15 (UE 25 mingħajr l-għaxar stati membri ġodda li ssieħbu f'Mejju ta' l-2004).

It-tnaqqis fl-istaff propost se jkollu impatt negattiv konsiderevoli fuq il-kapaċità tal-Kummissjoni li timplimenta l-programmi ta' nefqa ta' l-UE tal-generazzjoni li jmiss.

Proċedura ad hoc: agrikultura, sajd u CFSP

Il-Ministru Wideroos niżżel il-figuri fl-AB.

Ir-rapporteur u l-kollegi mill-Kumitat għall-Baġit ħadu l-pożizzjoni tagħhom fuq il-bażi tar-rapport ta' mandat.

Dwar l-agrikultura, ġie espress it-tħassib dwar modulazzjoni volontarja.

Dwar is-sajd, intalab rapport dwar il-benefiċjarji tal-politika biex imur ma' l-ittra ta' emenda tal-Ħarifa tal-Kummissjoni.

Dwar is-CFSP, il-figuri ta' l-AB ma nbidlux skond l-ABP: ir-rapporteur innota li għandu jsir studju intern ta' l-ispiża u l-gwadann għal dan il-qasam.

Proġetti pilota u azzjonijiet preparatorji

Il-Ministru Wideroos fittex l-appoġġ tal-PE għal dikjarazzjoni dwar l-oqsma ta' prijorità għal azzjonijiet f'dan ir-rigward.

Skond l-ispjegazzjoni f'sezzjoni II ta' dan id-dokument ta' ħidma, ir-rapporteur żamm il-pożizzjoni tal-PE u saqsa jekk dawn il-proġetti jistgħux jitwettqu minn issa fil-programmi eżistenti.

Ma kienx hemm ftehim fuq l-ebda dikjarazzjoni f'dan il-qasam.

Regolament Finanzjarju

Għall-PE, Is-Sinjura Graessle (rapporteur għar-regolament finanzjarju) sostniet l-importanza ta' adozzjoni rapida tar-regolament finanzjarju l-ġdid, bit-titjib neċessarju kif ivvutat mill-Parlament Ewropew f'Lulju.

Din kienet mhux ftit importanti sabiex tiżgura li l-infiq taħt il-programmi l-ġodda jkun operattiv fil-ħin fl-2007.

Il-Ministru Wideroos qal li l-Kunsill kien impenjat biex jadotta r-Regolament Finanzjarju l-ġdid bl-aktar mod mgħaġġel possibbli u ċertament sa l-1 ta' Jannar 2007, kif miftiehem fil-ftehima interistituzzjonali (FII) adottata fis-17 ta' Mejju 2006, imma ma ra l-ebda bżonn li jaqbel ma' dikjarazzjoni konġunta li tistipula dan l-impenju u kalendarju indikattiv, kif kien ġie propost mill-PE.

Is-Sinjura Grybauskaite appoġġjat il-pożizzjoni tal-Parlament u semmiet li wara l-adozzjoni tat-test il-ġdid, l-istaff kellu jitħarreġ biex japplika r-regoli l-ġodda.

Għalhekk, l-adozzjoni tat-test sa l-1 ta' Jannar 2007, għandu xorta waħda jwassal għal dewmien fl-implimentazzjoni tal-programmi.

Ma kien hemm ftehim dwar l-ebda dikjarazzjoni konġunta.

Abbozz ta' dikjarazzjoni konġunta tal-Parlament Ewropew,

il-Kunsill u l-Kummissjoni

dwar il-valur għall-flus

fil-kuntest tal-proċedura tal-baġit annwali

It-tliet istituzzjonijiet jaqblu dwar il-bżonn li jitjieb il-valur reali għall-flus.

F'dan il-kuntest, l-evalwazzjoni tal-programmi ta' l-UE għandha ssir parti ċentrali tal-proċedura baġitarja annwali.

L-għan ta' din l-evalwazzjoni hija li jiġu evalwati l-aspetti kwantitattivi u kwalitattivi ta' kull programm.

Meta jsir dan, għandhom jiġu osservati l-punti t'hawn taħt:

- L-aspett kwantitattiv ta' din l-evalwazzjoni trid tkun ibbażata fuq il-"Budgetary Forecast Alert" ippreżentat darbtejn fis-sena mill-Kummissjoni lill-Awtorità Baġitarja.

- L-aspetti kwalitattivi jridu jiġu evalwati mid-dikjarazzjonijiet ta' l-attività provduti mill-Kummissjoni, kif ukoll analiżi ta' l-ispiża u l-gwadann għal programmi speċifiċi ta' l-UE kkoordinati bejn l-istituzzjonijiet.

It-tliet istituzzjonijiet jaqblu li se jieħdu deċiżjonijiet speċifiċi dwar iżjed passi f'dan ir-rigward sa tmiem Novembru 2006.

dwar is-seduti ta' smigħ fil-qafas tal-proċedura baġitarja 2007

"Meta ċ-ċirkostanzi jinbidlu, jiena nibdel fehmti.

Int kieku x'tagħmel, sinjur?"

Introduzzjoni

Wieħed mill-elementi innovattivi tal-proċedura baġitarja s'issa kienet id-deċiżjoni li jsiru żewġ seduti ta' smigħ dwar oqsma speċifiċi waqt l-istadju bikri tal-proċedura.

Fid-29 ta' Mejju saret seduta ta' smigħ dwar l-aspetti esterni tal-proċedura baġitarja 2007.

Din kopriet il-kummerċ u t-tkabbir, u r-relazzjonijiet esterni u l-politika komuni ta' l-affarijiet barranin u tas-sigurtà (CFSP).

Fl-20 ta' Ġunju din kienet segwita b'seduta ta' smigħ dwar aspetti interni.

Din is-seduta ta' smigħ infetħet mill-Kummissarju Grybauskaite u mbagħad inqasmet f'tliet partijiet li koprew: ir-riċerka, l-innovazzjoni u l-enerġija; il-libertà, is-sigurtà u l-ġustizzja, u; il-politika dwar il-komunikazzjonijiet.

Dan id-dokument ta' ħidma jispjega l-isfond tas-seduti ta' smigħ u jagħti sommarju ta' l-ideat ewlenin li tqajmu.

L-ewwel taqsima tkopri l-argumenti favur l-organizzazzjoni ta' seduti ta' smigħ fil-kumitat għall-baġits, is-suġġetti magħżulin għad-diskussjoni, u l-kontribut li dawn is-seduti jistgħu jagħtu sabiex jittejbu l-valur għall-flus mogħtija mill-infiq ta' l-UE u t-tħejjija għall-evalwazzjoni ta' l-2008/2009 tal-prospettiva finanzjarja plurjennali (MFF) 2007 - 2013.

It-tieni u t-tielet taqsima jittrattaw il-punti prinċipali magħmulin minn kull kelliem mistieden għas-seduti ta' smigħ dwar il-politiki esterni u interni rispettivament.

I - Ir-raġunijiet il-għala jsiru s-seduti ta' smigħ politiċi fil-kumitat għall-baġits

Is-seduti ta' smigħ dwar il-politika bħala għodda biex jitqiesu l-prijoritajiet ta' l-infiq

Premessa E tar-riżoluzzjoni tal-Parlament dwar l-Istrateġija Politika Annwali tal-Kummissjoni (APS) tgħid li l-baġit ta' l-2007 " bla dubju se jkollu effett strateġiku fir-rigward tas-snin li ġejjin ".

F'dan il-kuntest, is-seduti ta' smigħ tfasslu sabiex joffru opportunità lill-membri biex jirriflettu dwar jekk - biex nagħmlu parafrażi ta' Keynes - inbidlux iċ-ċirkostanzi fir-rigward ta' l-isfidi politiċi li qiegħda taffaċċja l-UE, u għalhekk, dwar jekk il-prijoritajiet ta' l-infiq għandhomx jinbidlu wkoll.

Dan jaqbel mal-fatt li l-prijoritizzazzjoni ta' l-infiq hija meħtieġa wkoll sabiex jiġi żgurat il-valur għall-flus fid-dawl tar-riżorsi limitati li huma disponibbli għall-infiq ta' l-UE fi ħdan l-MFF 2007 - 2013: dan il-punt sar fir-riżoluzzjoni rigward l-APS u reġa' sar fir-rapport ta' mandat għal-laqgħa ta' konċiljazzjoni ta' l-14 ta' Lulju.

Diskussjonijiet inklużivi dwar kwistjonijiet ta' prijorità għall-Parlament Ewropew

L-ewwel seduta ta' smigħ li saret kienet dwar il-politika esterna.

Din kienet konformi mar-Riżoluzzjoni tal-Parlament Ewropew dwar l-Istrateġija Politika Annwali tal-Kummissjoni (APS), li kienet appoġġjata minn maġġoranza kbira fis-sessjoni plenarja, u li l-paragrafu 4 tagħha kkritika lill-Kummissjoni minħabba " attenzjoni insuffiċjenti… għall-bidliet estensivi u tassew magħġġlin li qegħdin isuru fl-ekonomija globali ".

It-tieni seduta ffukat fuq sfidi politiċi interni ewlenin.

Is-suġġetti tas-seduti ta' smigħ intagħżlu sabiex jirriflettu kwistjonijiet ta' prijorità msemmijin fir-riżoluzzjoni dwar l-APS (il-paragrafu 6).

It-taħlita ta' kelliema esterni u parteċipanti ta' livell għoli mill-istituzzjonijiet ta' l-UE, li inkludew iċ-chairpersons tal-kumitati parlamentari, kienet maħsuba sabiex tkabbar kemm jista' jkun ir-rilevanza tad-diskussjonijiet għat-tfassil tal-politika ta' l-UE.

Taqsimiet II u III jipprovdu iżjed dettalji dwar is-suġġetti u l-kelliema ta' kull seduta ta' smigħ u jittrattaw l-ideat prinċipali li qajjem kull kelliem.

Lejn valur ta' flus aħjar u l-evalwazzjoni ta' l-MMF ta' l-2008/2009

Is-seduti ta' smigħ ipprovdew opportunità għal dawk li jfasslu l-politika u jiffurmaw l-opinjonijiet fl-UE biex jiddiskutu kwistjonijiet rilevanti għall-politika attwali fil-kuntest tal-ħtieġa li jiġu ffissati prijoritajiet politiċi u li jiġi aċċertat il-valur għall-flus minfuqin fil-baġit ta' l-UE.

Ir-rapporteur jinnota li s-seduti ta' smigħ servew ukoll biex ifakkru lill-istituzzjonijiet l-oħrajn ta' l-UE li din is-sena l-Parlament qiegħed jagħmel studju dwar l-ispiża u l-gwadann f'numru ta' oqsma ta' nfiq li għandhom jikkontribbwixxu sabiex jiġu ffissati prijoritajiet futuri.

Minħabba li l-ħin disponibbli għat-tħejjija kien qasir, fis-seduti ta' smigħ kellu jittieħed approċċ wiesa' lejn il-politiki ta' l-UE.

Madankollu, is-seduti ta' smigħ ikunu effettivi l-iżjed jekk dawn isiru parti minn proċess ta' skrutinju strateġiku ta' l-infiq ta' l-UE li jagħti valur għall-flus aħjar u prijoritizzazzjoni tal-politika.

Ir-rapporteur jaħseb li s-seduti ta' smigħ dwar il-politika għandhom isiru fattur annwali fi stadju bikri tal-proċedura annwali baġitarja, sabiex jeżaminaw oqsma partikulari ta' nfiq u biex jistimulaw il-ħsieb dwar il-prijoritajiet għall-eżerċizzju tal-baġit fil-qrib.

Il-proċess għandu jinkludi l-parteċipazzjoni attiva tal-kumitati speċjalizzati tal-Parlament Ewropew.

Minbarra dan, is-seduti ta' smigħ jistgħu jgħinu biex titrawwem mentalità iżjed strateġika rigward il-baġit ta' l-UE fost il-parlamentari ħalli l-Parlament Ewropew ikollu rwol iżjed effettiv fl-aċċertar li fl-evalwazzjoni ta' l-MFF li jmiss il-prijoritajiet tiegħu jitqiesu b'mod sħiħ.

Fuq il-bażi tal-kummenti magħmulin mill-Kummissarju Grybauskaite fis-seduta ta' smigħ dwar il-politiki interni u mill-Ministru Wideroos għall-Kunsill ta' Presidenza fis-COBU fit-30 ta' Mejju, jidher li hemm appoġġ sinifikanti mill-Kummissjoni, mill-Kunsill u mill-Parlament għal aktar konċentrazzjoni fuq l-għoti ta' valur għall-flus fil-proċedura baġitarji annwali.

II - Sommarju ta' l-ideat diskussi fis-seduta ta' smigħ dwar l-aspetti esterni tad-29 ta' Mejju

Din it-taqsima tiġbor fil-qosor il-punti ewlenin li għamel u l-ideat li qajjem kull espert mistieden li tkellem f'kull parti tas-seduta ta' smigħ.

Is-sommarju jkopri r-rimarki li għamlu fil-bidu u t-tweġibiet li taw għal xi mistoqsijiet mill-membri

Ibbażati fuq noti provduti mis-segretarjat tal-kumitat għall-baġits. .

Il-kummerċ u l-iżvilupp

David O'Sullivan, Direttur Ġenerali, DG Kummerċ, Kummissjoni Ewropea:

· Il-politiki kummerċjali miftuħin jistgħu jagħtu kontribut ewlieni għat-tkabbir ekonomiku u l-iżvilupp.

Il-protezzjoniżmu m'huwiex it-tweġiba politika adatta għall-isfidi ekonomiċi tal-globalizzazzjoni.

Żieda fin-nefqa fuq ir-riċerka u l-iżvilupp tista' wkoll issaħħaħ lit-tkabbir ekonomiku.

Ø Il-faċilitazzjoni tal-kummerċ huwa qasam li fih l-objettivi għall-iżvilupp jistgħu jitmexxew 'il quddiem iżjed billi jitnaqqsu l-ispejjeż ta' proċeduri konfinali ebsin.

Fis-'summit' tal-G8 ta' l-2005 l-Kummissjoni impenjat ruħha li sa l-2010 tonfoq €1 biljun fuq l-għajnuna għall-kummerċ.

Il-Komunikazzjoni tal-Kummissjoni li jmiss dwar l-aspetti esterni tal-kompetittività teħtieġ li tiġi riveduta bir-reqqa fid-dawl ta' l-istadju diffiċli preżenti tan-negozjati ta' l-Aġenda ta' Żvilupp ta' Doha (DDA).

Athanissios Theodorakis , Direttur Ġenerali, DG Żvilupp, Kummissjoni Ewropea:

Il-"Konsensus Ewropew għall-Iżvilupp" adottata mill-Kunsill, mill-Parlament u mill-Kummissjoni f'Diċembru 2005 tinkludi għanijiet intermedji għall-Għajnuna għall-Iżvilupp Uffiċjali (ODA) mill-EU ta' 0.56% tal-GNI sa l-2010, bil-ħsieb li jintlaħaq l-objettiv tal-Ġnus Magħquda ta' 0.7% sa l-2015 li l-UE impenjat ruħha għalih.

Il-qbil fuq objettivi komuni huwa essenzjali sabiex il-fornituri varji ta' l-għajnuna jaħdmu flimkien b'mod effettiv.

Din inkludiet it-titjib fil-koordinazzjoni mal-programmi ta' fondi għall-iżvilupp ta' l-Istati Membri ta' l-UE.

L-elementi ta' l-iżvilupp fl-Abbozz Preliminari tal-Baġit (PDB) kienu tressqu mill-Kummissjoni skond struttura simplifikata ħafna bbażata fuq numru iżgħar ta' strumenti ġeografiċi u tematiċi.

Ashraf Ghani , Kanċillier ta' l-Università ta' Kabul (noti ta' diskors f'anness 1):

Il-binja ta' l-istat u tas-suq hija sfida ewlenija sabiex jiġu integrati fis-sistema globali dawk il-pajjiżi li qegħdin jiżviluppaw u li bħalissa huma esklużi minnha b'mod effettiv.

Sabiex tkun tassew effettiva, l-għajnuna għall-iżvilupp għandha tkun diretta lill-istat li jibbenefika minnha.

· Il-binja ta' qafas istituzzjonali li jelimina l-iskop għall-korruzzjoni u jiffavorixxi l-iżvilupp ta' klassi medja huwa essenzjali għas-suċċess ta' l-iżvilupp u għall-binja ta' l-istat.

Il-proliferazzjoni ta' organizzazzjonijiet mhux governattivi (NGOs), li ħafna drabi l-pagamenti ta' fondi jingħataw lilhom, tista' twassal għall-ħela minħabba proġetti li minflok jikkumplimentaw wieħed lill-ieħor jispiċċaw jidħlu f'xulxin, u tnaqqas mill-preminenza ta' l-istat.

· Għandu jkun hemm koordinazzjoni internazzjonali mtejba bil-ħsieb li jitfassal pjan ta' azzjoni mifthiem fuq kif se tiġi garantita l-effettività ta' l-organizzazzjoni ta' l-istat fil-pajjiżi li qegħdin jiżviluppaw.

Mirian Van Reisen , Direttriċi, Konsulenti għall-Politika Esterna Ewropea, bi tweġiba għall-mistoqsijiet imqajmin fid-dokumenti ta' ħidma li akkumpanjaw is-seduta ta' smigħ:

Fl-Abbozz Preliminari tal-Baġit (PDB) tal-Kummissjoni għall-2007, l-Intestatura 4 (l-Ewropa bħala attur globali) ma nagħtatx riżorsi biżżejjed.

It-tnaqqis fir-riżorsi tal-fondi għall-iżvilupp ta' l-Asja huwa element mhux mixtieq tal-PDB.

Hemm bżonn li jiġu żviluppati mekkaniżmi sabiex jiżguraw li l-għajnuna Komunitarja għall-Iżvilupp ipprovduta bħala appoġġ baġitarju dirett lill-pajjiżi benefiċjarji tintuża b'mod xieraq u trasparenti.

Il-Parlament Ewropew għandu jżomm is-setgħa tal-kodeċiżjoni fil-qasam tal-koperazzjoni għall-iżvilupp u għandu jinsisti li jinżammu l-linji baġitarji, u li dawn ma jkunux amalgamati kollha fi programmi wesgħin li fuqhom il-Parlament m'għandu l-ebda influwenza politika.

Ir-relazzjonijiet esterni u s-CFSP

Benita Ferrero-Waldner , Kummissarju Ewropew għar-Relazzjonijiet Esterni:

L-approprjazzjonijiet ġenerali għall-impenji għall-Intestatura 4 huma "diżappunt personali", iżda huma l-aħjar li setgħu jinkisbu fit-tkomplija tat-tħejjija tal-PDB għall-ftehim tal-qafas finanzjarju plurjennali l-ġdid (MFF).

· Iż-żieda ta' riżorsi disponibbli fil-baġit għall-politika komuni ta' l-affarijiet barranin u tas-sigurtà (CFSP) li ħarġet mill-ftehim interistituzzjonali (IIA) li ntlaħaq m'ilux, se tippermetti lill-UE li tibda numru ta' proġetti ġodda li għandhom ikabbru l-viżibilità ta' l-azzjonijiet esterni ta' l-UE.

Hemm bżonn ta' konċentrazzjoni fuq kwistjonijiet bħar-relazzjonijiet maċ-Ċina u ma' l-Indja, u l-enerġija u s-sigurtà.

Il-Kummissjoni se tipproduċi dokument għall-Kunsill Ewropew dwar is-sigurtà fl-enerġija, u dokument strateġiku dwar ir-relazzjonijiet maċ-Ċina se jitressaq ma jdumx.

Elmar Brok , Chairman tal-Kumitat AFET:

· It-tnaqqis sena wara l-oħra ta' 20% fiċ-ċifri għall-Intestatura 4 fil-PDB tal-Kummissjoni huwa diżappuntanti.

Il-Parlament Ewropew għandu jibda jipprepara minnufih sabiex ikollu rwol sħiħ fir-rigward ta' l-infiq fuq ir-relazzjonijiet esterni fir-reviżjoni ta' l-2008/2009 ta' l-MFF.

L-idea ġenerali tar-razzjonalizzazzjoni ta' l-istrumenti tar-relazzjonijiet esterni hija tajba: dawn għandhom jikkontribwixxu għat-trasparenza fil-baġit.

· Il-baġit għas-CFSP kienet "rebħa kbira" fl-MFF, iżda l-qagħda preżenti li l-Parlament Ewropew spiss jirċievi l-informazzjoni siewja wara li d-deċiżjonijiet ikun diġà ttieħdu trid tieqaf. il-laqgħat ta' informazzjoni konġunti dwar is-CFSP huma pożittivi, iżda fl-aħħar mill-aħħar, huma biss arranġament transnazzjonali.

Il-persuni responsabbli għas-CFSP fil-Kunsill/Presidenza għandhom jiġu jiddiskutu dawn il-kwistjonijiet quddiem il-kumitati responsabbli tal-Parlament Ewropew.

Għandu jkun hemm sinerġiji aħjar bejn il-ħidmiet tas-CFSP u l-ESDP.

Robert Cooper , Direttur Ġenerali, Relazzjonijiet Esterni, Segretarjat tal-Kunsill

tal-Ministri ( ma tkellimx b'mod formali f'isem il-Kunsill):

Il-baġit tas-CFSP jipprovdi valur eċċellenti għall-flus minfuqin minħabba tliet raġunijiet.

L-ewwelnett, dan huwa mezz biex jiġu mobilzzati r-riżorsi ta' l-istat.

It-tieni, huwa mezz biex jiġu koordinati dawn ir-riżorsi.

It-tielet, dan jagħti viżibilità lill-azzjonijiet esterni ta' l-UE.

Għandu jkun hemm relazzjoni iżjed "kunfidenti" bejn il-Kunsill tal-Ministri u l-Parlament Ewropew fir-rigward ta' kwistjonijiet ta' politika barranija u ta' nfiq baġitarju.

Ir-Rappreżentanti Speċjali ta' l-UE (EUSRs) għandhom irwol importanti.

Ir-riskji li l-EUSRs jagħmlu xogħol doppju li jista' jsir minn delegazzjonijiet tal-Kummissjoni, u li b'hekk iħawdu x-xogħol tar-rappreżentanza esterna ta' l-UE f'pajjiżi terzi, m'għandhomx jiġu esaġerati.

III - Sommarju ta' l-ideat diskussi fis-seduta ta' smigħ dwar l-aspetti interni ta' l-20 ta' Ġunju

Din it-taqsima tiġbor fil-qosor il-punti ewlenin li għamel u l-ideat li qajjem kull espert mistieden li tkellem f'kull parti tas-seduta ta' smigħ.

Is-sommarju jkopri r-rimarki li għamlu fil-bidu u t-tweġibiet li taw għal xi mistoqsijiet mill-membri

Ibbażati fuq noti provduti mis-segretarjat tal-kumitat għall-baġits. .

Introduzzjoni tal-PDB 2007 - aspetti ta' politika interna

Dalia Grybauskaite , Kummissarju Ewropew għall-ipprogrammar finanzjarju u l-baġit:

· Il-baġit ta' l-UE qiegħed jiġi kkonċentrat mill-ġdid fuq il-kompetittività għat-tkabbir u l-impjiegi; il-proporzjon tal-baġit ta' l-UE minfuq f'dan il-qasam huwa maħsub li jogħla minn 6.5% fl-2006 għall-10.2% proġettat għall-2013.

Fl-MFF il-ġdida, l-infiq fuq il-libertà, is-sigurtà u l-ġustizzja mistenni jirdoppja.

· L-ippjanar politiku annwali u ċ-ċikli baġitarji ta' l-UE għandhom ikunu konsistenti u koerenti b'mod reċiproku.

Laqgħet l-idea li jittejbu l-approċċi dwar l-ispiża u l-gwadann u rrimarkat li l-Kummissjoni se tħaddem sistema ta' twissija bikrija sabiex tanalizza l-effettività ta' l-infiq fir-rigward ta' numru ta' programmi.

Ir-riċerka, l-innovazzjoni u l-enerġija

Il-baġit ta' l-UE għar-riċerka jirrappreżenta madwar 1/60 ta' l-ammont kollu li jkun meħtieġ sabiex jintlaħaq l-objettiv ta' l-Istrateġija ta' Liżbona dwar l-infiq fuq ir-riċerka u l-iżvilupp, li huwa 3% ta' PGD ta' l-UE.

Il-kriterju li fuqu l-fondi għar-riċerka ta' l-UE għandhom jiġu allokati għandu jkun l-eċċellenza: ir-ridistribuzzjoni hi għal elementi oħrajn tal-baġit.

Il-livelli ta' innovazzjoni fl-ekonomija ta' l-UE jistgħu jittejbu wkoll billi jinħoloq ambjent li jippremja l-innovazzjoni u l-kreattività: dan jista' jsir, per eżempju, permezz tal-ħolqien ta' iżjed premjijiet għall-innovazzjoni u r-riċerka u permezz ta' materjal publiċitarju.

Ir-regoli għall-applikazzjoni għall-fondi għar-riċerka ta' l-UE fil-preżent huma stretti wisq u fejn ikun possibbli għandhom jiġu simplifikati.

Ir-riċerka fl-enerġija huwa qasam fejn l-UE tista' tħares sabiex teżerċita l-kompetenzi tagħha fir-riċerka, inkluż fl-oqsma ta' l-enerġija mir-riħ u tat-teknoloġija ta' l-enerġija li tiġġedded.

· Huwa diżappuntanti li fil-pakkett finali għall-MFF ta' l-2007 - 2013, il-proposti inizzjali tal-Kummisjali dwar il-fondi għar-riċerka tnaqqsu b'mod sinifikanti.

· Il-Kunsill Ewropew għar-Riċerka għandu jkollu parti importanti fit-titjib tal-koperazzjoni fil-finanzjament ta' l-UE għar-riċerka.

· L-eċċellenza għandha tkun il-bażi li fuqha għandhom jiġu allokati l-fondi għar-riċerka.

· Ir-riċerka fis-settur ta' l-enerġija għandha tkopri wkoll l-effiċjenza fl-użu ta' l-enerġija u fl-immaniġġjar tad-domanda.

Hemm bżonn ta' regoli iżjed sempliċi sabiex jiġu applikati l-fondi ta' l-UE għar-riċerka, u ambjent regolatorju iżjed sempliċi għall-SMEs jista' jgħin sabiex tingħata spinta lill-innovazzjoni.

Jose-Manuel Silva Rodriguez , Direttur Ġenerali Riċerka, Kummissjoni Ewropea:

Is-settur privat jipprovdi madwar żewġ terzi tal-fondi minfuqin fuq ir-riċerka fl-UE kull sena.

Il-punt dwar il-ħtieġa li jiġu simplifikati l-proċeduri konnessi ma' l-applikazzjonijiet għall-fondi ta' l-UE għar-riċerka, u anke għall-għoti tagħhom, jitressaq b'mod frekwenti.

Ir-reviżjoni li għadha għaddejja tar-Regolament Finanzjarju għandha rwol sinifikanti fit-tħaffif tal-proċeduri burokratiċi konnessi ma' l-aċċess għall-fondi ta' l-UE.

Fil-programmi ta' riċerka ta' l-UE hemm biżżejjed flessibilità sabiex il-fondi jiġu allokati mill-ġdid meta l-prijoritajiet tar-riċerka jinbidlu maż-żmien.

Il-Libertà, is-Sigurtà u l-Ġustizzja

1 L-UE għandha tagħmel iżjed sabiex tikkoordina l-isforzi fil-qasam ta' kontra t-terroriżmu.

2 Il-konċentrazzjoni għall-perjodu ta' żmien medju għandha tkun fuq l-indirizzar tat-theddid eżistenti u fuq il-prevenzjoni ta' l-itfaċċar ta' theddid ġdid.

3 L-istat ta' preparazzjoni għall-"miżuri li jittieħdu wara" l-qawma ta' xi inċident terroristiku jista' jittejjeb u jkun ikkoordinat aħjar.

4 Il-prijorità għall-politika għall-perjodu ta' żmien fit-tul għandha tkun il-fehim tal-fatturi ewlenin li jimmotivaw azzjonijiet terroristiċi.

Luciano Scagliotti , Netwerk Ewropew Kontra r-Razziżmu:

3 Hemm bżonn ta' politika komuni ta' l-UE dwar il-migrazzjoni, jew inkella approċċ ikkoordinat mill-l-UE ma jkunx possibbli.

4 Għandu jkun hemm konċentrazzjoni ikbar fuq l-użu tal-ħiliet tal-migranti fl-UE fis-suq tax-xogħol ta' l-UE.

5 Huwa diażappuntanti li prattikament ma ġew ivvotati l-ebda fondi mill-UE sabiex jgħinu lil ċittadini ta' pajjiżi terzi jintegraw fl-UE.

Il-politika dwar il-komunikazzjonijiet

Claus Sorensen , Direttur Ġenerali għall-Komunikazzjoni, Kummissjoni Ewropea:

3 Iffoka l-kummenti tiegħu fuq it-titjib ta' l-istrateġija tal-Kummissjoni fir-rigward tar-relazzjonijiet ta' l-istampa, u enfasizza l-bżonn ta' koordinazzjoni mtejba bejn l-oqsma politiċi.

4 Fil-fehma ta' bosta Kapijiet ta' Delegazzjonijiet tal-Kummissjoni fl-Istati Membri ta' l-UE, l-istejjer tal-midja fl-Ewropa għandhom ikunu preżentati f'"termini lokali", sabiex in-nies ikunu jistgħu jidentifikaw ruħhom magħhom aħjar.

5 Hemm koperazzjoni tajba mal-Parlament Ewropew fir-rigward tas-sistema "L-Ewropa bis-satellita" (EbS).

Anness I: Noti ta' diskors ta' Ashraf Ghani

Preżentazzjoni lill-Kumitat għall-Baġit tal-Parlament Ewropew

I Kuntest

· Il-kuntest inbidel: l-opportunitajiet inbidlu, u anke t-theddid.

Din hija sfida sabiex in-nofs pprivileġġjat tad-dinja jaħseb fuq in-nofs l-ieħor li mhux ipprivileġġjat.

· Il-globalizzazzjoni turi l-potenzjal tas-suq li jiġġenera l-ġid bla limitu, u n-nuqqas ta' kont tas-suq bħala mekkaniżmu ta' distribuzzjoni tar-riżultati ta' dan il-ġid.

Jekk il-prosperità u s-sigurtà tad-dinja jiddependu mit-tmexxija tal-proċess tal-globalizzazzjoni lejn il-ħolqien ta' opportunitajiet indaqs, allura l-kwistjoni tal-ħolqien ta' mekkaniżmi li permezz tagħhom kulħadd ikun jista' jieħu sehem fil-prosperità globali trid tiġi fuq quddiem nett ta' l-aġenda internazzjonali.

· Għaxar snin ilu kien hemm qbil fuq il-demokrazija u s-suq.

Illum dan jinsab f'dubju - l-Amerika Latina, il-Maoisti fl-Indja u n-Nepal, mewġa ta' vjolenza.

· Għalhekk l-urġenza tal-ħtieġa tal-kunsiderazzjoni ta' tipi differenti ta' inteventi u ta' limiti differenti ta' ħin, sabiex titneħħa l-inċertezza u tiġi mmaniġġjata l-kriżi.

Bilanċ bejn it-tiftixa għal viżjoni komuni u l-ħila flessibbli għal reazzjoni f'każ ta' kriżi.

Ħtieġa ta' armonizzazzjoni, koordinazzjoni u koproduzzjoni fuq in-naħa internazzjonali, li tpoġġi l-għajnuna f'kuntest akbar ta' kummerċ, u djalogu politiku.

· Esperjenza f'wieħed mill-iżjed postijiet diffiċli, l-immaniġġjar u l-konsulenza bejn tnejn juru l-ħtieġa ta' konċentrazzjoni fuq il-binja ta' l-istat u tas-suq fuq min-naħa domestika, u fuq l-analiżi fuq dik internazzjonali.

II Konċentrazzjoni fuq postijiet li jibbenefikaw mill-għajunua - il-binja ta' l-istat u tas-suq

· Is-sistema politika internazzjonali tiddependi fuq sistema ta' stati, il-globalizzazzjoni ssir possibbli meta jkun hemm stat li jiffunzjona u istituzzjonijiet tas-suq mill-inqas.

· Ir-realtà f'40-60 pajjiż hija ta' defiċit ta' sovranità - stati li jsiru proprjetà privata ta' klassi żgħira privileġġjata li ma jipprovdux is-servizzi bażiċi liċ-ċittadini tagħhom - u l-falliment tas-suq - illegalità, kriminalità u l-informalità.

· Għażla - jekk jitħallew għal riħhom, joħolqu kriżi li toħloq fallimenti li jqumu ħafna flus, jew konċentrazzjoni serja fuq strateġija għall-binja ta' l-istat u tas-suq.

· Jekk issir l-ewwel għażla rridu niddedikaw iżjed riżorsi Ewropej għall-immaniġġjar tal-kriżi, u jkollna iżjed imwiet ta' bnedmin, u riżentiment simultajnu għall-intervent; jekk tintgħażel it-tieni għażla, tkun meħtieġa koordinazzjoni fuq l-għanijiet ewlenin tal-binja ta' l-istat u tas-suq.

· L-għażla ta' l-aħħar teħtieġ li nikkunsidraw mill-ġdid il-valuri, l-għanijiet, il-mekkaniżmi, il-limiti ta' ħin, il-metodi ta' koperazzjoni u l-ħiliet.

III Mill-valuri sal-mekkaniżmi

Valuri -

· L-istat tad-dritt, gvern rappreżentattiv, reġimi tad-drittijiet u d-dmirijiet taċ-ċittadini u l-eżerċitar tad-drittijiet u l-qadi ta' l-obbligi tas-sovranità.

Hemm bżonn li ssir definizzjoni mill-ġdid ta' l-obbligi legali li joħorġu mis-sovranità.

It-trattati internazzjonali, il-ftehimiet ta' paċi u l-kostituzzjonijiet fihom kliem li ma jissarrafx f'mekkaniżmi ta' inforzar jew ta' implimentazzjoni.

· Sa ċertu punt minħabba li d-djalogu ta' l-avukatura u tal-politika huwa separat minn dak uminitarju u ta' l-iżvilupp, u l-istrumenti tas-sigurtà jieħdu preċedenza fuq it-tnejn.

Għanijiet

· Sabiex tinkiseb il-koerenza, hemm bżonn ta' għanijiet komprensivi f'sens wiesa' - il-binja ta' stati ta' suq li jaħdmu.

· L-istat jeħtieġ isir organizzazzjoni legali u politika marbuta bil-liġi - l-użu ta' regoli li joħolqu mobilità soċjali, politika u ekonomika vertikali.

· L-esperjenza ta' l-Ewropa - Adeżjoni - suċċess kbir.

Mekkaniżmu

· Jeħtieġ konċentrazzjoni kunċettwali fuq viżjoni fit-tul u fuq pjan ta' implimentazzjoni, ankrat f'patt doppju bejn il-komunità internazzjonali fuq naħa u l-patt soċjali maċ-ċittadini fuq l-oħra.

'Benchmarking' tal-proċessi tal-gvern sabiex tinħoloq bidla irriversibbli.

· F'sens pragmatiku, hemm bżonn ta' konċentrazzjoni fuq 10 funzjonijiet u fuq kif jitħaddmu.

Limiti ta' żmien

Metodi ta' koperazzjoni

· L-għajnuna ġiet ikkapparrata mill-klassi privileġġjata tal-pajjiż u minn sett ta' kumpaniji privati fl-Ewropa - minflok tnissel il-gratitudni, toħloq ir-riżentiment.

· Restrizzjonijiet fl-istrumenti - proġetti jew strateġija u programmi koerenti mmexxijin fuq livelli nazzjonali.

· L-istrumenti jridu jiġu mfasslin mill-ġdid.

· Minflok interventi żgħar, il-ħsieb dwar stabbilità akbar tas-sistema.

· Minflok fuq l-għajnuna biss, il-ħsieb fuq strumenti usa' li għandha l-UE u l-membri tagħha - il-kummerċ, il-garanzija, is-setgħa li tlaqqa' l-membri, l-Ewropa għandha vuċi konsiderevoli fl-istituzzjonijiet multi-laterali.

· L-użu tal-vuċi u tas-setgħa li tlaqqa' l-membri sabiex tagħmel bidliet f'dawk l-istrumenti multi-laterali ta' l-intervent li saru antikwati jew inflessibbli.

· Fondi biex jiffinanzjaw il-patt doppju, maħsubin biex isibu strateġiji ta' ħruġ.

· L-għoti ta' koerenza lill-interventi ta' l-Ewropa.

· L-użu ta' ġemellaġġ u ta' metodi fejn il-klassijiet privileġġjati u l-pubbliku jiltaqgħu u jifhmu l-metodi tal-gvern.

· Ladarba għandhom relazzjoni speċjali, koordinazzjoni bejn l-Istati Uniti u l-Unjoni Ewropea.

IV Il-passi li jmiss

· Metodi differenti kif nipproċedu: gradwali jew fundamentali.

· Biex l-armonizzazzjoni tissarraf fil-prattika, hemm bżonn il-binja ta' sistemi lokali - prokura, kontabilità, verifika.

Bħalissa, ir-regoli tal-Komunità Ewropea m'humiex kompatibbli mas-sistemi nazzjonali.

· Baġits bħala strumenti ta' politika u tar-responsabbilità fil-pajjiżi, bħal fil-KE.

· L-użu ta' fondi fiduċjarji multi-laterali bħala mekkaniżmu ta' responsabbilità u prevedibilità.

· Il-bini fuq l-esperjenza ta' l-Adeżjoni, tentattiv sistematiku biex tinbena l-kapaċità għall-eżekuzzjoni tal-funzjonijiet permezz ta' analiżi komparattiva tul iż-żmien.

· Il-pajjiżi qegħdin ifittxu eżempji ta' suċċess mill-għajnuna - il-pajjiżi pilota jsiru importanti biex jiggarantixxu l-impenn u jipproduċu stejjer ta' suċċess.

· L-għażla ta' pajjiżi għall-prova ta' dan it-tip ta' mudell, il-ġbir ta' fondi, il-ħolqien ta' strumenti ta' sorveljanza għal tqabbil ma' modi iżjed frammentati, bi sħubija ma' l-Istati Uniti u permezz ta' multi-laterali fejn ikunu jistgħu jiġu indirizzati kwistjonijiet ewlenin ta' selettività u koordinazzjoni.

· Rapportar - minflok eluf ta' rapporti, indiċi wieħed dwar l-effettività ta' l-istat bħala mezz ta' sorveljanza fuq is-sistema, it-tfassil ta' strateġija komuni u l-analiżi komparattiva tal-grad ta' implimentazzjoni.

V Konklużjoni

· Hemm bżonn ċaqliqa mill-implimentazzjoni tal-proġetti għal ripertorju ta' rwoli - koordinatur, sieħeb, katalist, ko-produttur u s-superviżjoni tal-proċess ta' żvilupp, bil-għan li jinbena l-istat.

· Hemm bżonn artikulazzjoni tal-viżjoni tad-dinja kollha - Sittin sena ilu s-sigurtà u l-iżvilupp setgħu jiġu artikulati għal nofs id-dinja.

Illum id-dinja kollha teħtieġ li tkun iżjed sigura.

· Il-vantaġġ ta' l-Ewropa huwa li poġġiet mill-ġdid lis-sovranità bħala rekwiżit kritiku għal koperazzjoni, u wriet it-triq għal tiftixa għal soluzzjonijiet kollettivi, b'mod sistemtiku iżda gradwali.

Huwa meħtieġ li din l-esperjenza u din l-immaġinazzjoni jiddaħħlu fis-sħubija li għandha kemm ma' l-Atlantiku u kemm mal-bqija tad-dinja.

dwar proġetti pilota u azzjonijiet preparatorji

"L-opportunitajiet iż-żgħar huma ħafna drabi l-bidu ta' intrapriżi kbar."

Dokument ta' ħidma dwar proġetti pilota u azzjonijiet preparatorji

Introduzzjoni

1 Dan id-dokument ta' ħidma juri s-sitwazzjoni fir-rigward ta' proġetti pilota (PPs) u azzjonijiet preparatorji (PAs) għall-proċedura baġitarja 2007 u jqabbel mal-PPs u l-PAs adottati għall-2006.

Id-dokument jagħmel dan fil-kuntest tal-ftehim interistituzzjonali l-ġdid (IIA) tas-17 ta' Mejju 2006 u fid-dawl ta' l-abbozz tal-baġit tal-Kunsill għall-2007.

2 Id-dokument ta' ħidma huwa mqassam kif ġej: Parti I tiddeskrivi l-qafas legali.

Parti II tirrigwarda l-PPs u l-PAs fil-proċedura baġitarja 2007.

Parti III teżamina l-PPs u l-PAs mill-baġit 2006 u proċeduri preċedenti.

L-Anness jagħti ħarsa ġenerali lejn iċ-ċifri għall-PPs u PAs preżenti u proposti, billi jieħu kont ta' l-abbozz tal-baġit tal-Kunsill għall-2007.

Parti I u II huma mħejjija taħt l-awtorità ta' James Elles, rapporteur ġenerali għall-baġit 2007.

Parti III hija mħejjija taħt l-awtorità ta' Gianni Pittella, rapporteur ġenerali għall-baġit 2006.

I - Il-qafas legali għal proġetti pilota u azzjonijiet preparatorji

3 Il-PPs u l-PAs huma għodda importanti għall-Parlament sabiex jiffissa l-prijoritajiet politiċi tiegħu u biex jintroduċi inizjattivi ġodda li jmorru lil hinn mill-programmi leġiżlattivi eżistenti.

Għall-PPs u l-PAs, id-deċiżjoni baġitarja rilevanti normalment tippreċedi u wara tista' tagħti lok għad-deċiżjoni leġiżlattiva assoċjata, u b'hekk taqleb l-ordni tas-soltu.

L-Artikolu 49 tar-Regolament Finanzjarju tal-25 ta' Ġunju 2002 jistipula l-eċċezzjonijiet għar-rekwiżitu baġitarju ġenerali li għandu jiġi adottat att bażiku qabel l-approprjazzjonijiet tal-baġit mdaħħlin għal kwalunkwe azzjoni Komunitarja jkunu jistgħu jintużaw.

It-taqsimiet ta' l-Artikolu 49 li jittrattaw il-PPs u l-PAs huma punt 2, ittri (a) u (b) rispettivament.

4 Ir-Regolament Finanzjarju jiddefinixxi proġett pilota bħala skema " ta' natura esperimentali mfassla sabiex teżamina l-fattibilità ta' azzjoni u jekk hix ta' fejda ".

Ir-Regolament Finanzjarju jgħid ukoll li " approprjazzjonijiet ta' impenn jistgħu jiddaħħlu fil-baġit għal sentejn finanzjarji konsekuttivi biss ".

5 Azzjonijiet preparatorji huma definiti mir-Regolament Finanzjarju bħala azzjonijiet " imfasslin sabiex jippreparaw proposti bil-ħsieb ta' l-adozzjoni ta' azzjonijiet futuri…

L-approprjazzjonijiet ta' impenn rilevanti jistgħu jiddaħħlu fil-baġit għal mhux iżjed minn tliet snin finanzjarji konsekuttivi biss.

Il-proċedura leġiżlattiva trid titkompla qabel it-tmiem tat-tielet sena finanzjarja ".

6 L-Artikolu 49 tar-Regolament Finanzjarju huwa bbażat u konformi b'mod sħiħ ma' l-Artikolu 37 tal-ftehim interistituzzjonali (IIA) tas-6 ta' Mejju 1999, li ffissa ammont annwali massimu ta' € 32 miljun għall-PPs u € 75 miljun għall-PAs.

Madankollu, il-baġit 2007 qiegħed jitħejja fil-kuntest tat-IIA l-ġdid tas-17 ta' Mejju 2006.

Dan il-ftehim jidħol fis-seħħ b'mod formali fl-1 ta' Jannar 2007, iżda dan id-dokument ta' ħidma huwa mħejji fuq il-bażi li t-IIA tas-17 ta' Mejju 2006 jistipula l-limiti rilevanti għall-PPs u l-PAs għall-proċedura baġitarja 2007.

F'Anness II, taqsima D tat-IIA 2006 " l-istituzzjonijiet jaqblu li jillimitaw l-ammont totali ta' l-approprjazzjonijiet għal skemi pilota għal € 40 miljun f'kwalunkwe sena baġitarja.

Huma jaqblu wkoll li jillimitaw għal € 50 miljun l-ammont totali ta' l-approprjazzjonijiet għal azzjonijiet preparatorji ġodda f'kwalunkwe sena baġitarja, u li jillimitaw għal € 100 miljun l-ammont totali ta' l-approprjazzjonijiet effettivament allokati għal azzjonijiet preparatorji ".

7 Fir-rigward tal-ftehim tal-PPs u l-PAs il-ġodda fil-proċedura baġitarja annwali, Taqsima D ta' l-Anness II tat-IIA 2006 tinkludi element ġdid.

Dan jgħid li " sabiex il-Kummissjoni tkun tista' tevalwa fil-ħin l-implimentabilità ta' l-emendi previsti mill-awtorità baġitarja li joħolqu azzjonijiet preparatorji/proġetti pilota ġodda jew sabiex ittawwal dawk eżistenti, iż-żewġ għodod ta' l-awtorità baġitarja għandhom jinformaw lill-Kummissjoni sa nofs Ġunju dwar l-intenzjonijiet tagħhom f'dan ir-rigward, sabiex l-ewwel diskussjoni tkun tista' ssir fil-laqgħa ta' konċiljazzjoni ta' l-ewwel qari tal-Kunsill ."

8 Minħabba l-perjodu qasir ta' żmien bejn il-ftehim tat-IIA 2006 u l-iskadenza ta' nofs Ġunju msemmija hawn fuq, il-Parlament ma kienx f'qagħda li jressaq proposti dwar proġetti ġodda għall-proċedura baġitarja 2007 matul dak il-perjodu ta' żmien.

Kif stipulat fid-dokument ta' ħidma tar-rapporteur 11 dwar l-abbozz tal-baġit (DB) għall-2007 u fir-riżultati tal-konċiljazzjoni ta' l-14 ta' Lulju 2007, id-DB tal-Kunsill tinkludi proposti għal żewġ PPs, li dwarhom ma kienx intlaħaq qbil fil-konċiljazzjoni.

9 Qabel ma PP jew PA li jkun intlaħaq qbil dwarha fil-proċedura baġitarja annwali tista' tiġi implimentata, din għandha tgħaddi minn ċerti proċeduri mbassrin mir-regolament finanzjarju.

L-akkwist pubbliku u d-dispożizzjonijiet ta' għotjiet japplikaw għall-PPs u l-PAs.

L-Artikolu 49 tar-Regolament Finanzjarju jitlob lill-Kummissjoni wkoll biex tippreżenta, mal-PDB, " rapport lill-awtorità baġitarja… li għandu jkopri evalwazzjoni tar-riżultati u s-segwitu previst ".

Dan ir-rekwiżitu jiġi ssodisfat fid-" Dokument ta' Ħidma Parti III - Dokumenti ta' Ħidma Oħrajn " li tressaq mill-Kummissjoni f'Mejju 2006.

L-elementi li ġejjin, meħudin mill-introduzzjoni għal dan id-dokument, jipprovdu l-iżjed gwida ċara disponibbli għaċ-ċiklu tan-nefqa għall-PPs u l-PAs:

" …Il-Kummissjoni għandha qabelxejn tanalizza l-objettivi speċifiċi ta' l-azzjoni proposta u l-modi kif timplimentaha, u fuq din il-bażi tattribwixxi l-azzjoni lid-Direttorat Ġenerali responsabbli.

Deċiżjoni finali ġieli tieħu bosta ġimgħat sabiex tittieħed, speċjalment meta l-azzjoni tkun tirrigwarda bosta oqsma ta' politika.

L-uffiċjal inkarigat biex jawtorizza u l-maniġer responsabbli mbagħad ikollhom jelaboraw qafas dettaljat biżżejjed kif previst mir-Regolament Finanzjarju li fuqu fl-aħħar ikollha tittieħed id-deċiżjoni finanzjarja.

L-implimentazzjoni finanzjarja tkun tista' tibda biss meta dawn il-fażijiet inizzjali jkunu tlestew.

L-iskadenzi indikattivi jistgħu jinġabru fil-qosor kif ġej:

Fil-każ ta' akkwist, il-preparazzjoni u l-pubblikazzjoni minn qabel ta' l-informazzjoni tista' tieħu bejn minimu ta' 32 ġurnata sa massimu ta' 63 ġurnata.

Il-fażi tas-sejħiet għall-offerti tista' tieħu bejn minimu ta' 85 ġurnata sa massimu ta' 195 ġurnata.

Il-fażi ta' l-impenn/kuntratt tista' tieħu bejn minimu ta' 55 ġurnata sa massimu ta' 203 ġurnata.

Fil-każ ta' għotjiet ma hemm l-ebda skadenzi obbligatorji x'jiġu rispettati, minbarra l-Programm ta' Ħidma Annwali, li għandu jkun adottat sal-31 ta' Jannar tas-sena kkonċernata.

Hekk kif jiġi adottat l-Programm ta' Ħidma Annwali, il-preparazzjoni għas-sejħiet għal proposti tieħu madwar 30 ġurnata, fil-waqt li r-risposti normalment ikunu mistennijin wara perjodu ta' xahrejn mill-pubblikazzjoni tas-sejħiet għal proposti.

L-evalwazzjoni tal-proposti tiddependi min-numru ta' risposti li jaslu u tista' tieħu minn ftit ġranet sa iżjed minn 60 ġurnata meta jkun hemm volum kbir ta' risposti.

Ladarba l-ftehimiet ta' għotja jkunu ffirmati, jiġifieri wara mhux iżjed minn 30 ġunrnata, il-pagament ikun jista' jsir hekk kif il-Kummissjoni tirċievi l-informazzjoni neċessarja mingħand il-kuntrattur.

Il-Kummissjoni tixtieq tinnota wkoll lill-Parlament li jekk ikollu jitkejjel is-suċċess ta' Proġett Pilota jew ta' Azzjoni Preparatorja, dan m'għandux isir fuq il-bażi tal-ħeffa ta' l-impenji jew tal-pagamenti iżda fuq is-sostenibilità tar-riżultati miksubin.

Wara analiżi inizzjali bir-reqqa u sodisfaċenti, il-proċess jitlob sorveljanza kontinwa tul l-eżistenza kollha tal-PP/PA, u r-rispett tal-proċeduri."

10 Fl-aħħarnett, il-Kummissjoni tinnota li m'għandux ikun hemm iżjed bżonn ta' studji preparatorji jew ta' studji pilota, li m'humiex iżjed previsti mit-IIA jew mir-Regolament Finanzjarju.

II - Il-proċedura baġitarja 2007

11 Din it-taqsima tistipula l-ammonti disponibbli għall-PPs u l-APs fil-kuntest tal-limiti tat-IIA 2006 u fid-dawl ta' l-iżviluppi fir-rigward tal-PPs u l-APs tal-proċeduri baġitarji preċedenti, li huma analizzati f'iżjed dettall f'taqsima III.

It-tabelli ta' l-anness jindikaw iċ-ċifri fid-dettall.

Fl-aħħar, jiġu deskritti fil-qosor xi proposti għal PPs u APs għall-ewwel qari tal-Parlament għall-baġit 2007.

Ammonti disponibbli - proġetti pilota

12 Skond paragrafu 6, it-IIA 2006 tistipula limitu ta' € 40 miljun għall-approprjazzjonijiet ta' impenn għall-proġetti pilota f'kwalunkwe sena baġitarja.

It-tabella fl-anness turi li l-PDB inkludiet € 1 miljun f'impenji għat-tieni sena tal-proġett pilota " Destinazzjoni Ewropea ta' Eċċellenza " (02 02 08).

Dan iħalli € 39 miljun disponibbli għall-approprjazzjonijiet ta' impenn fil-baġit għall-2007.

13 Madankollu, il-Kunsill ippropona € 10 miljun ta' impenji għaż-żewġ proġetti pilota l-ġodda fid-DB 2007.

Il-proġett pilota propost dwar " ideat ġodda sabiex tissaħħaħ il-kapaċità għat-trijangolu ta' l-għarfien " (02 02 09) u l-proġett pilota propost dwar " Is-sigurtà ta' l-enerġija - il-bijofjuwils " (06 04 07) għandhom € 5 miljun f'impenji kull wieħed.

Meta jittieħed kont ta' dawn iż-żewġ proposti, fil-baġit 2007 għall-proġetti pilota jibqa' €29 miljun.

14 Fil-konċiljazzjoni ta' l-14 ta' Lulju l-Parlament Ewropew ma qabel ma' l-ebda minn dawn il-proposti tal-Kunsill.

Barra dan, huma jikkritikaw bil-qawwa lill-Kunsill talli jagħmel proposti li jassorbu proporzjon daqstant sinifikanti ta' l-approprjazzjonijiet ta' impenn disponibbli fir-rigward ta' aspett tal-proċedura baġitarja li tradizzjonalment tat spazju lill-Parlament Ewropew biex iressaq il-proposti tiegħu stess.

Ammonti disponibbli - azzjonijiet preparatorji

15 Għall-PAs, it-IIA jiffissa limitu ta' € 50 miljun għall-impenji għal PAs ġodda f'kwalunkwe sena baġitarja u limitu ġenerali ta' € 100 miljun għall-impenji annwali totali.

Id-DB tal-Kunsill ma bidilx il-PDB 2007 fir-rigward tal-PAs.

L-approprjazzjonijiet ta' impenn għall-PAs b'kollox jammontaw għal € 3.3 miljun.

Dan iħalli € 46.7 miljun għall-PAs ġodda fil-baġit 2007 u marġini ta' € 96.7 miljun taħt il-limitu ta' impenji ġenerali.

Proposti għall-proċedura baġitarja 2007

16 Fit-termini ta' l-approċċ għall-PPs u APs għall-baġit ta' l-2007, paragrafu 23 tar-rapport tal-mandat, adottat fil-kumitat għall-baġits għall-konċiljazzjoni ta' ;-14 ta' Lulju, "jikkunsidra li r-razzjonalizzazzjoni u l-konċentrazzjoni għandhom ikunu objettiv għall-baġit ta' l-2007" sabiex ikun żgurat livell aħjar ta' l-implimentazzjoni tal-proposti tal-PE mill-Kummissjoni.

Barra minn hekk, wara l-prijoritajiet stipulati fil-paragrafu 6 tar-riżoluzzjoni ta' l-APS ( A6-0154/2006 ), jidher loġiku li jissegwa approċċ tematiku fis-selezzjoni ta' PPs u PAs partikulari.

III - PPs u PAs minn proċeduri baġitarji preċedenti

17 Kif imsemmi fl-introduzzjoni, din it-taqsima ta' dan id-dokument ta' ħidma tħejjiet taħt l-awtorità ta' Gianni Pittella, rapporteur ġenerali għall-Baġit 2006.

Il-baġit 2006 jinkludi 35 proġett pilota u azzjonijiet preparatorji, xi wħud imkomplijin mill-2005 u, oħrajn, maħluqin fl-2006.

Naturalment f'dan ir-rapport m'hux possibbli li jingħataw kummenti dwar il-proġetti kollha.

Għalhekk, ir-rapporteur jixtieq jenfasizza fuq it-tabelli ġenerali annessi provduti mill-Kummissjoni u mis-segretarjat tal-Parlament u jiffoka fuq xi proġetti magħżula li ġew diskussi ħafna waqt il-proċedura ta' l-2006.

18 Fl-Anness 1, il-membri jistgħu jsibu t-tabella dwar il-PP/PAs provduta mill-Kummissjoni.

Għandu jkun innotat li għal ħafna mill-PP/PAs, it-tħejjijiet li jwasslu għall-ħlas ta' għotja, wara sejħa għall-proposti, se jkunu ta' xi sitt xhur mill-inqas.

Fil-każijiet ta' akkwist (sejħiet għall-offerti), il-proċeduri se jkunu anke itwal u rari jwasslu għal xi ħlas jew saħansitra għal impenji, fl-ewwel sena.

Madankollu, ir-rapporteur ifakkar fil-koperazzjoni tal-bidu mal-Kummissjoni dwar il-PP/PAs fil-proċedura ta' l-2006 u jistenna li fl-aħħar tas-sena dan ikun rifless fir-riżultati u fil-figuri ta' implimentazzjoni.

19 L-iskop ta' dan id-dokument mhux li jiġu diskussi l-PP/PAs għall-2007 imma, għal konsistenza, ir-rapporteur iqis li huwa importanti li jirrimarka li, mill-2007, il-Kummissjoni tipproponi li prattikament ma tkompli l-ebda azzjoni fir-rigward ta' impenji.

Fil-PDB 2007 kollu nżammu biss dawk il-ħlasijiet biex jiġu likwidati impenji preċedenti.

Il-proġetti kollha bi ħlasijiet għalhekk ikomplu "jgħixu", imma sakemm dawn jiġu implimentati kontra impenji preċedenti biss.

Imbagħad, kwalunkwe azzjoni - jekk tkun għadha rilevanti - jkollha titwettaq/titkopra mill-ġenerazzjoni l-ġdida ta' bażijiet legali.

Proġett Pilota għall-mobilità individwali ta' studenti ta' skejjel sekondarji ogħla (15 02 02 06)

20 Iż-EUR 2,5 miljuni approvati għal dan il-proġett pilota fl-2006 se jintużaw biex jiffinanzjaw sejħa miftuħa għall-offerti biex titħejja l-iskema għall-mobilità ta' l-istudenti taħt il-programm Tagħlim tul il-Ħajja tal-ġenerazzjoni l-ġdida (sotto-programm tal-Comenius).

Ir-rapporteur tgħarraf mill-Kummissjoni dwar l-iskeda u l-orjentazzjoni finali tal-proġett u kien hemm koperazzjoni tajba min-naħa tal-Kummissjoni.

Wara s-sejħa għall-offerti u l-evalwazzjoni, id-deċiżjoni dwar l-iffinanzjar u l-firma qed jitbassru li jseħħu f'Settembru/Ottubru 2006.

L-ewwel ħlasijiet għandhom iseħħu lejn l-aħħar ta' l-2006 u jkomplu fl-2007.

Il-ħlas finali għandu jsir fl-2008.

Hemm tliet rapporti interim pjanati fl-2007 u l-evalwazzjoni finali hija pjanata għall-ewwel parti ta' l-2008.

21 Principalment l-azzjoni kienet iffokata biex tittratta numru ta' diffikultajiet li jiffaċċjaw skambji ta' studenti, bħal analiżi ta' kwistjonijiet legali relatati mal-mobilità ta' minorenni, rikonoxximent ta' perjodi ta' studju barra u l-ħolqien ta' rekwiżiti minimi għat-taħriġ u l-appoġġ għal għalliema, familji ospitanti u 'mentors'.

Il-proġett huwa intenzjonat ukoll biex joħloq skambji reali bejn skejjel għas-sena akkademika 2007-2008 f'fażi ta' ttestjar, sabiex dawn l-azzjonijiet jiġu inkorporati kompletament fil-programm Comenius il-ġdid mill-2008-2009.

22 Il-Kummissjoni tistenna li timplimenta kompletament l-impenji fl-2006 imma f'dan l-istadju ma tbassar l-ebda ħtieġa għal approprjazzjonijiet ta' impenn addizzjonali fl-2007.

Konsegwentement għall-2007 kull ma qed jiġi propost hu p.m.

Ir-rapporteur se jkompli jinvestiga din il-kwistjoni qabel l-ewwel qari.

Proġett pilota dwar is-sikurezza fin-Netwerk Trans Ewropew tat-toroq (06 07 02)

23 Rapport inizjali li jqabbel l-ispiża mal-benefiċċji li jinkludi rakkomandazzjonijiet ġie finalizzat minn konsulenti esterni fir-rebbiegħa ta' l-2006 u r-riżultati tiegħu ntużaw biex jiġu fformulati t-termini ta' riferenza għal sejħa għall-proposti.

Din is-sejħa tniedet f'Ġunju 2006 bi skadenza f'nofs Awissu.

Attwalment il-Kummissjoni qiegħda tevalwa l-proposti li huma mistennijin li jwasslu għal tliet kuntratti finali.

24 Ittieħdet deċiżjoni ta' finanzjament globali għall-ammont sħiħ disponibbli (EUR 5,5 miljuni) u, ladarba tintemm l-evalwazzjoni, se jseħħu diskussjonijiet finali dwar il-proposti approvati u hu mistenni li l-kuntratti jiġu ffirmati sa l-aħħar tas-sena.

Dawn il-proġetti għandhom għalhekk jiġu implimentati mill-2007.

Il-Kummissjoni ma tixtieq l-ebda approprjazzjoni ta' impenn addizzjonali għall-2007 imma, skond ir-riżultati, dan jista' jkun il-każ għall-2008.

Proġett pilota għall-programm tat-tip Erasmus għall-apprendisti (15 02 23)

25 Wara studji ta' fattibilità finanzjati mill-baġit ta' l-2005, tniedet sejħa għall-proposti f'Lulju 2006.

L-iskadenza hi fit-28 ta' Settembru u hu mistenni li l-kuntratti jiġu ffirmati f'Diċembru.

Il-Kummissjoni qiegħda tistenna li tkun tista' tiffirma madwar 10-12-il kuntratt ta' madwar EUR 150,000 kull wieħed.

Il-benefiċjarji jistgħu jkunu kmamar tal-kummerċ, assoċjazzjonijiet ta' snajja' u simili.

26 Barra minn hekk, tniedet sejħa għall-offerti għal kuntratt ta' servizz (ammont massimu ta' EUR 400,000) sabiex tintuża entità esterna biex twettaq l-evalwazzjoni u biex tikkoordina l-attivitajiet sussegwenti.

Din id-ditta esterna għandha tagħmel suġġeriment lill-Kummissjoni dwar liema proġetti jkunu ta' l-istandard xieraq u dwar liema għandhom jiġu approvati.

27 B'kollox, il-Kummissjoni qed tistenna li timplimenta ż-EUR 2 miljuni kollha li ġew ivvutati f'impenji.

28 Prinċipalment, il-proġetti se jikkonċentraw fuq id-disinn ta' mudelli/netwerks għal skambji futuri ta' apprendisti, li jqisu kwistjonijiet bħar-rikonoxximent bejn pajjiżi, standards komuni, kwistjonijiet legali, eċċ.

29 Huwa possibbli wkoll li jseħħu xi skambji "veri" imma dawn ikunu ta' numru limitat ħafna u ta' natura sperimentali.

Madankollu skond il-Kummissjoni, ir-riżultati għandhom jintużaw bħala katalist biex jittejjeb it-twettiq prattiku tal-programm il-ġdid ta' Tagħlim Tul il-Ħajja li se jkopri l-possibilità ta' azzjonijiet ta' mobilità għall-apprendisti.

Se jiġi segwit approċċ settorjali għall-proġetti, i.e. kull proġett approvat se jkopri qasam speċifiku ta' ħidma.

Il-proġetti għandhom ikunu għaddejjin mill-ewwel parti ta' l-2007 sa l-2008 (mhux aktar minn 21 xahar).

Proġett pilota dwar il-koperazzjoni bejn il-fruntieri fil-ġlieda kontra d-diżastri naturali

30 Tnediet sejħa għall-proposti f'Lulju 2006 bi skadenza fil-25 ta' Settembru.

Wara l-fażi ta' evalwazzjoni, hu mistenni li l-kuntratti jkunu ffirmati sa Diċembru 2006/Jannar 2007.

Qabel l-aħħar tas-sena se jittieħed impenn baġitarju globali għall-ammont sħiħ ta' EUR 6,5 miljuni.

31 Il-Kummissjoni qiegħda tittama li tiffirma madwar 4-5 kuntratti kbar, li jistgħu jingħataw kemm lil entitajiet pubbliċi u kemm lil dawk privati.

F'termini prattiċi, l-azzjonijiet se jimlew il-vojt bejn il-qafas attwali għall-koperazzjoni fil-qasam tal-protezzjoni ċivili u r-reviżjoni tal-"Mekkaniżmu Komunitarju għall-Protezzjoni Ċivili".

Għalhekk il-benefiċċju se jkun li jiġi "antiċipat" il-qafas legali l-ġdid u li l-Istati Membri u l-Kummissjoni jitħallew jiksbu esperjenza prattika min-naħa operattiva meta jintużaw timijiet multinazzjonali bħala rispons għal diżastri naturali.

Jekk wieħed jikkunsidra l-ġurnata ta' tagħrif organizzata mill-Kummissjoni f'Lulju, l-interess ta' l-azzjoni huwa għoli ħafna u jistgħu jkunu mistennijin numru sinifikanti ta' proposti.

Natura 2000 Azzjoni preparatorji (07 03 10)

32 Il-Kummissjoni tbassar użu sħiħ taż-EUR 2 miljuni vvotati għal din il-linja.

L-azzjoni preparatorja se tkun partikularment użata biex trawwem l-integrazzjoni tan-newerk Natura 2000 fix-xejra dominanti tal-politiki Komunitarji.

L-azzjoni preparatorja se tikkonsisti fi tliet fergħat:

a) "Ir-rabta bejn l-immaniġġjar u l-finanzjament ta' Natura 2000".

F'Mejju tnediet sejħa miftuħa għall-offerti (0,5 miljun).

Sfortunatament waslet proposta waħda biss, li issa qiegħda tiġi evalwata mis-servizzi.

L-għanijiet ta' din is-sejħa kienu li jiġu organizzati workshops ma' l-Istati Membri, li jiġi rivedut il-manwal ta' gwida għal Natura 2000 u li titħejja għodda informatika ġdida.

b) "Attivitajiet preparatorja" għal Natura 2000 huma ppjanati li jirċievu EUR 1 miljun.

Wara s-sejħa għall-offerti waslu bosta proposti.

Probabilment, l-azzjonijiet se jinkludu l-iżvilupp ta' siti Natura 2000, proġett pilota dwar helpdesk għal Natura 2000 (li se jkun fil-forma ta' żvilupp ta' websajt), kampanja biex titqajjem kuxjenza u materjal ġdid ippublikat.

c) "Programm ta' netwerking" Natura 2000 (0,5 miljun)

Proġett pilota dwar Destinazzjonijiet Ewropej ta' Eċċellenza (02 02 08)

33 Dan il-proġett b'approprjazzjoni ta' EUR 1 miljun fl-2006 (l-ewwel) sena se jiġi implimentat ma' l-awtoritajiet nazzjonali kompetenti fil-qasam tat-turiżmu.

L-għan hu li jiġu premjati sa 25 "destinazzjoni ta' eċċellenza" sabiex jiġi promoss it-turiżmu fl-Ewropa.

Qed jitbassar li l-ewwel premjazzjoni għandha sseħħ fil-Forum Ewropew għat-Turiżmu fl-2007 u li tista' tiġi organizzata regolarment fis-snin li ġejjin.

Il-flus għall-proġett innifishom se jintużaw biex jikkofinanzjaw il-proċeduri nazzjonali ta' għażla għan-nomina tal-kandidati, kif ukoll għall-iffinanzjar ta' kampanja ta' komunikazzjoni u tal-laqgħat ta' kumitat ta' tmexxija.

Fl-10 ta' Awissu tniedet sejħa għall-proposti (indirizzata lejn l-awtoritajiet nazzjonali għat-turiżmu) bi skadenza fis-6 ta' Ottubru.

Il-Kummissjoni se tanalizza l-proposti f'Novembru u qiegħda tistenna sabiex sa l-aħħar tas-sena timpenja kompletament il-fondi u tiffirma l-kuntratti.

Madankollu, l-użu sħiħ tal-fondi jiddependi fuq jekk effettivament kull Stat Membru jweġibx.

Jekk le, il-parti li tikkorispondi għal dawk l-Istati Membri ma tkunx tista' tiġi impenjata.

Fil-PDB 2007 ntalab ammont ta' EUR 1 miljun sabiex din l-azzjoni titkompla għall-inqas fit-tieni sena bħala proġett pilota.

Fuq perjodu ta' żmien aktar fit-tul, ir-rapporteur jitlob lill-Kummissjoni biex tiċċara liema forma tista' tieħu din l-azzjoni.

Appoġġ għall-SMEs fl-ambjent ġdid finanzjarju (Punt 02 02 03 02)

34 Sa Ġunju 2006 kellha titnieda sejħa għall-offerti b'deċiżjoni u impenn ta' fondi mistennija sa l-aħħar tas-sena.

Il-Kummissjoni mhix qiegħda tipproponi li ddaħħal xi approprjazzjonijiet ulterjuri fil-baġit 2007, u lanqas qiegħda tipproponi li tagħti segwitu f'termini ta' bażi legali ġdida.

Hi tistqarr li "hemm bżonn jintwerew l-effiċjenza u l-effettività tas-servizz ta' 'mentoring'".

Ir-rapporteur jenfasizza li dan hu eżattament dak li l-proġett pilota hu intenzjonat li jagħmel u jitlob lill-Kummissjoni biex iżżomm lill-Parlament kompletament informat waqt il-fażi ta' implimentazzjoni fl-2007.

Hu jiġbed ukoll l-attenzjoni għar-rimarka adottata mill-PE fil-B2006 u jitlob lill-Kummissjoni biex tivverifika kemm dan tqies fl-implimentazzjoni pjanata.

…Il-proġett pilota jfittex li jiżgura li l-esperjenza tkun miġbura fuq livell Ewropew fost imprendituri żgħażagħ (propjetarji jew maniġers ta' SMEs, VSEs u intrapriża ta' artiġanat) permezz ta' traineeships u korsijiet ta' taħriġ fl-SMEs f'oqsma ewlenin u kumplimentari.

Il-korpi rappreżentattivi rilevanti (kmamar tal-kummerċ u ta' l-industrija u assoċjazzjonijiet ta' artiġanat) se jkunu responsabbli mill-appoġġ u l-promozzjoni ta' dan il-programm.

Il-benefiċjarji jkunu imprendituri żgħażagħ (propjetarji u maniġers ta' SMEs, VSEs u intrapriżi ta' artiġanat) li jkunu fil-proċess li jibdew negozju jew li jkunu qegħdin jippjanaw li jittrasferixxu n-negozju tagħhom f'perjodu ta' żmien qasir jew medju…

Tabella 1: Tabella ta' sommarju dwar il-proġetti pilota

DĠ responsabbli

Baġit 2005

Baġit 2006

Konsolidazzjoni tas-suq intern - proġett pilota għall-koperazzjoni u ħolqien ta' gruppi fost l-SMEs

Trasferiment ta' kompetenza permezz tas-sistema ta' mentoring fl-SMEs

Proġett pilota dwar Destinazzjoni Ewropea ta' Eċċellenza

It-tpoġġija fuq quddiem ta' azzjonijiet ta' diżabilità

Proġett pilota dwar is-sigurtà fin-netwerk ta' toroq tranżewropew

Proġett pilota dwar il-mobilità individwali ta' studenti fl-iskejjel sekondarji għolja

Programm tat-tip "Erasmus" għall-apprendisti

Subtotal ta' l-Instestatura 1a

Proġett pilota dwar il-promozzjoni tal-kwalità

Proġett pilota dwar fond ta' sigurtà fil-qasam tal-frott u l-ħaxix

Subtotal ta' l-Instestatura 2

Il-ġlieda kontra t-terroriżmu

Subtotal ta' l-Instestatura 3a

Proġett pilota dwar il-koperazzjoni transkonfinali fil-ġlieda kontra d-diżastri naturali

Proġett pilota b'risq iċ-ċittadinanza

Subtotal ta' l-Intestatura 3b

TOTAL proġetti pilota

Dan l-ammont jinkludi l-proġett pilota 17 01 04 04 (EUR 0.50), mhux konfermat fl-2006, kif ukoll il-proġetti pilota 18 05 01 03 (EUR 3.00 miljun), 18 05 04 (EUR 2.00 miljun) and 19 02 12 (EUR 3.00 miljun)

Proġetti pilota fil-limitu massimu annwali

Limitu massimu ta' IIA ġdida

Marġini li jibqa'

DĠ responsabbli

Baġit 2005

Baġit 2006

Appoġġ għall-SMEs fl-ambjent ġdid finanzjarju

Azzjoni preparatorja għal riċerka fil-qasam tas-sigurtà

Azzjoni preparatorja ENEA dwar l-anzjanità attiva u l-mobilità fost l-anzjani

Sigurtà ta' għejun konvenzjonali ta' enerġija

Azzjoni preparatorja għall-ħolqien ta' sistema bbażata fuq l-internet għal leġiżlazzjoni aħjar u għall-parteċipazzjoni pubblika

Subtotal ta' l-Instestatura 1.000000a

Azzjoni preparatorja għall-iżvilupp ta' Pjattaforma Ewropea għall-Informazzjoni u l-Komunikazzjoni dwar il-Foresti (EFICP)

Ristrutturar ta' sistemi għal sondaġġi agrikoli

Subtotal ta' l-Intestatura 1b

Ċentru Ewropew għall-Monitoraġġ tal-Migrazzjoni

Ammont ta' EUR 3.00 miljun f'CA u ta' EUR 1.00 miljun f'PA iddaħħlu f'riżerva fil-baġit ta' l-2006 .

Integrazzjoni ta' ċittadini ta'pajjiżi li m'humiex membri

Strument finanzjajru għall-immaniġġjar tar-ritorn fil-qasam tal-migrazzjoni

Programm ta' riċerka u evalwazzjoni għar-rispett tad-drittijiet fundamentali

Appoġġ tas-soċjetà ċivili fl-Istati Membri l-ġodda

Programm ta' skambju għall-awtoritajiet ġudizzjarji

Azzjoni preparatorja favur il-vittmi ta' atti terroristiċi

Subtotal ta' l-Instestatura 3a

Azzjoni preparatorja NATURA 2000

Azzjoni preparatorja - Saħħa Pubblika

Azzjoni preparatorja biex tistabbilixxi netwerk għall-prevenzjoni tal-kuflitti

Azzjoni preparatorja biex tnaqqas l-armamenti NBC u l-armamenti żgħar

Impatt tat-tkabbir f'reġjunijiet tal-fruntiera ta' l-UE

Tlestija ta' azzjonijiet preparatorji dwar attivitajiet ta' tneħħija ta' mini splussivi f'Ċipru

Tabella 2: Tabella ta' sommarju dwar l-azzjonijiet preparatorji (tkompli)

Subtotal ta' l-Intestatura 3b

TOTAL Azzjonijiet preparatorji

Dan l-ammont jinkludi l-azzjoni preparatorja 04 04 02 03 (EUR 0.50 miljun) kokluża fl-2005

Azzjonijiet preparatorji fil-limitu massimu annwali

Limitu massimu ta' IIA ġdida, inklużi EUR 50 miljun għal azzjonijiet preparatorji ġodda

Marġini li jibqa'

Sors: Kummissjoni Ewropea

rigward l-irwol ta' l-organizzazzjonijiet mhux governattivi fl-implimentazzjoni tal-politika ta' l-UE dwar l-iżvilupp

L-irwol ta' l-organizzazzjonijiet mhux governattivi fl-implimentazzjoni tal-politika ta' l-UE dwar l-iżvilupp

"Frammentata kemm hi frammentata d-dinja, intensi kemm huma intensi r-rivalitajiet nazzjonali, huwa fatt ineżorabbli li kuljum insiru aktar dipendenti fuq xulxin."

Introduzzjoni

1 Dan id-dokument ta' ħidma hu maqsum fi tliet partijiet.

L-ewwel taqsima tipprovdi dejta dwar l-involviment ta' l-organizzazzjonijiet mhux governattivi (NGOs) fl-implimentazzjoni tal-politika ta' l-UE dwar l-iżvilupp, fil-kuntest ta' xogħol li sar qabel mill-Parlament Ewropew f'dan ir-rigward.

It-tieni taqsima tistabbilixxi fil-qosor ir-rabta bejn din il-kwistjoni u l-proċedura baġitarja 2007, b'mod partikulari l-metodu tal-valur għall-flus u s-smigħ dwar il-politiki esterni li sar fit-30 ta' Mejju fil-kumitat għall-baġit u li kien jinkludi preżentazzjoni minn Ashraf Ghani, Kanċillier ta' l-Università ta' Kabul u li kien Ministru tal-Finanzi ta' l-Afganistan.

It-tielet taqsima tistabbilixxi possibilitajiet għal aktar xogħol u analiżi f'dan il-qasam mill-Parlament Ewropew u mill-kumitat għall-baġit.

Taqsima I - L-Organizzazzjonijiet mhux governattivi u l-politika ta' l-UE dwar l-iżvilupp

2 Meta meqjusa flimkien ma' l-assistenza bilaterali għall-iżvilupp min-naħa ta' l-istati membri ta' l-UE u mal-flejjes imħallsa permezz tal-Fond Ewropew għall-Iżvilupp (l-EDF), l-Unjoni Ewropea hija l-ikbar fornitur fid-dinja ta' l-assistenza għall-iżvilupp.

L-organizzazzjonijiet mhux governattivi huma involuti fl-implimentazzjoni ta' kull wieħed minn dawn il-mezzi ta' assistenza ta' l-UE għall-iżvilupp.

Dan id-dokument ta' ħidma jiffoka fuq l-assistenza għall-iżvilupp mogħtija permezz ta' mezzi tal-Komunità Ewropea, li fuqhom il-Parlament Ewropew għandu l-poteri tal-kodeċiżjoni u l-awtorità tal-kwittanza u, għaldaqstant, obbligu li jiskrutinizza l-implimentazzjoni.

L-organizzazzjonijiet mhux governattivi huma involuti b'mod estensiv fl-implimentazzjoni tar-relazzjonijiet esterni ta' l-UE u tal-programmi ta' l-iżvilupp tagħha.

Minn volum totali ta' bejn wieħed u ieħor € 5.1 biljun taħt l-intestatura 4 tal-Baġit ta' l-UE fl-2005, jista' jiġi stmat li xi bejn € 800 u € 900 miljun huma allokati għall-organizzazzjonijiet mhux governattivi waħedhom, i.e. xi 15-18%

Stima msejsa fuq dejta dwar l-organizzazzjonijiet mhux governattivi pprovduta mill-Kummissjoni fl-2004, u fuq l-istudju dwar in-nefqa u l-benefiċċji miskuba minnha rigward l-iżvilupp fil-qafas tal-proċedura baġitarja 2007. .

3 Ikun xieraq li jiġi nnotat, madanakollu, li l-Kummissjoni ta' qabel f'punt minnhom poġġiet il-figura għal xi € 1.6 biljun.

Wara diversi talbiet għal kjarifiki mill-Kumitat għall-Baġit, dawn il-figuri eventwalment ġew aġġustati 'l isfel minħabba li kienu jinkludu wkoll diversi "atturi mhux statali" oħra, bħal universitajiet, knejjes, fondazzjonijiet, trejdjunjins eċċ.

Fil-proċedura ta' l-2004, ir-rapporteur ġenerali (Is-Sur Mulder, ALDE) ikkonkluda figura stmata ta' € 1 biljun għall-organizzazzjonijiet mhux governattivi.

4 Jekk jiġu inklużi l-atturi mhux statali kollha, u jitqiesu wkoll "organizzazzjonijiet internazzjonali" bħall-aġenziji tan-NU u l-familja tas-Salib l-Aħmar, il-figura rilevanti x'aktarx titla' għal aktar minn € 2 biljuni, possibilment anki sa € 2.5 biljuni, i.e. nofs il-volum totali ta' għajnuna maħruġa taħt l-intestatura 4 tal-baġit.

5 Il-proporzjon tal-finanzjament għall-organizzazzjonijiet mhux governattivi fil-baġit ta' l-azzjonijiet esterni jidher li kien relattivament stabbli, u relattivament għoli, u qabeż il-prospettiva finanzjarja 2000-2006.

6 L-oqsma ewlenin ta' l-infiq għall-organizzazzjonijiet mhux governattivi taħt l-intestatura 4 huma dawn li ġejjin (nomenklatura ristrutturata fil-PDB 2007):

· Atturi mhux statali fl-iżvilupp (21 03), li qabel kien iż-żewġ linji għall-kofinanzjament ta' l-organizzazzjonijiet mhux governattivi u l-koperazzjoni deċentralizzata (bidla fin-nomenklatura fil-PDB ta' l-2007)

· Interventi taħt programmi/linji baġitarji tematiċi (bħad-drittijiet tal-bniedem u d-demokrazija)

· Interventi taħt programmi ġeografiċi

· Interventi permezz ta' l-ECHO (għajnuna umanitarja)

Il-biċċa l-kbira ta' l-interventi hawnhekk jaqgħu taħt l-azzjonijiet tematiċi u l-kofinanzjament ta' l-organizzazzjonijiet mhux governattivi, filwaqt li s-sehem ta' l-organizzazzjonijiet mhux governattivi fil-programmi ġeografiċi jidher li hu iktar limitat.

7 Il-Kumitat tal-Baġit stħarreġ diversi aspetti baġitarji u ta' responsabilità ta' l-organizzazzjonijiet mhux governattivi matul dan il-perjodu.

Il-kumitat skrutinizza aspetti bħalma huma:

· il-proporzjon totali tal-finanzjament ta' l-organizzazzjonijiet mhux governattivi fl-intestatura 4;

· l-elementi ta' tali finanzjament li jsegwu r-regoli normali tat-tfigħ ta' l-offerti;

· l-elementi ta' tali finanzjament li jingħataw billi tintuża l-eċċezzjoni ta' l-"allokazzjoni diretta" fir-regolament finanzjarju;

· l-indikazzjonijiet rigward l-ispejjeż amministrattivi ta' proġetti ta' l-organizzazzjonijiet mhux governattivi ffinanzjati mill-Kummissjoni;

· l-attivitajiet tal-Kummissjoni biex tikkontrolla r-responsabilità tal-benefiċjarji ta' l-organizzazzjonijiet mhux governattivi;

· l-istruttura kollha kemm hi tal-finanzjament ta' l-organizzazzjonijiet mhux governattivi (il-proporzjon ta' finanzjament minn għejun governattivi u mhux governattivi rispettivament).

8 Fil-baġits għall-2004 u għall-2005 b'mod speċjali, dan wassal għall-ħolqien ta' diversi riservi li kisbu appoġġ wiesa' fil-kumitat għall-baġit.

Il-Kummissjoni ntalbet tipprovdi evidenza estensiva lill-kumitat.

Ikun xieraq li jiġi nnutat li l-Kummissjoni kkonformat mat-talbiet, u pproduċiet rapporti estensivi mhux ħażin.

Eventwalment, ir-riservi tneħħew jew fit-tieni qari jew inkella permezz ta' trasferimenti matul is-sena baġitarja.

9 Fil-proċedura tal-Baġit 2006 inħolqu riservi simili, did-darba bl-għan li jintefa' aktar dawl fuq il-finanzjament għal organizazzjonijiet internazzjonali, l-aktar notevoli s-sistema tan-NU, il-Bank Dinji u l-familja tas-Salib l-Aħmar.

Għal darb'oħra l-Kummissjoni pprovdiet risposti ddettaljati mhux ħażin fl-għamla ta' rapport ġdid mibgħut lill-PE f'Novembru, li ppermetta li r-riservi jitneħħew fit-tieni qari.

10 Il-Kumitat għall-Baġit għalhekk stħarreġ fil-fond mhux ħażin l-organizzazzjoni u l-"kontroll" fuq il-finanzjament għall-organizzazzjonijiet mhux governattivi li kienet kapaċi turi l-Kummissjoni.

Meta beda dan il-proċess, ma kienx hemm sistemi u proċeduri adegwati biex jinkisbu figuri aggregati.

Fl-aħħar ftit snin, kien hemm titjib sustanzjali, għall-inqas mill-aspett tat-tagħrif baġitarju, u l-Kummissjoni kkoperat.

Taqsima II - minn tagħrif baġitarju mtejjeb għal valur kwalitattiv għall-flus

11 It-tliet temi ewlenin tal-mod kif mexa l-Parlament Ewropew fir-rigward tal-proċedura baġitarja 2007 kif stabbilit fir-riżoluzzjoni tiegħu dwar l-istrateġija Annwali tal-Kummissjoni dwar il-Politiki huma: l-iffissar tal-prijoritajiet tal-politiki; il-valur kwalitattiv għall-flus; u t-tħejjija għar-reviżjoni ta' nofs iż-żmien fis-seħħ 2008/2009 tal-qafas finanzjarju plurijennali 2007-2013 (l-MFF).

Il-kumitat għall-baġit implimenta għadd ta' metodi innovattivi matul l-eżami tal-baġit 2007 bil-ħsieb li jkun hemm valur kwalitattiv imtejjeb għall-flus.

Dawn il-metodi kienu jinkludu: smigħ dwar il-politiki; il-produzzjoni ta' studji dwar in-nefqa u l-benefiċċji miksuba minnha f'għadd ta' oqsma tal-politika ta' l-UE, inkluża l-politika dwar l-iżvilupp; u sensil rinfurzat bejn il-baġit annwali u l-proċeduri ta' kwittanza permezz ta' għadd ta' emendi baġitarji marbuta ma' eżami bir-reqqa tad-dokumenti li jeżaminaw l-implimentazzjoni tal-politiki ta' l-UE, bħalma huma r-rapporti speċjali tal-Qorti ta' l-Awdituri.

12 Il-Kumitat għamel smigħ dwar il-politika f'Mejju 2006 dwar kwistjonijiet ta' politika esterna.

Waħda mill-konklużjonijiet politiċi li ħarġu mis-smigħ dwar l-azzjonijiet esterni fil-baġit 2007 kienet li l-irwol ta' l-organizzazzjonijiet mhux governattivi għandu jkun kompatibbli ma' l-għan tas-"sjieda" ta' programmi ta' assistenza esterna mill-pajjiżi riċevituri.

Għandha tingħata attenzjoni sabiex l-organizzazzjonijiet mhux governattivi (u s-sistema internazzjonali ta' għajnuna b'mod ġenerali) ma jiħdux responsabilità diretta ta' xogħlijiet li għandhom jipprovduhom l-istati nfushom.

Hemm il-ħtieġa li l-pajjiżi jieħdu r-responsabilità għall-iżvilupp tagħhom infushom u l-għajnuna internazzjonali għandha tgħin fit-tisħiħ tal-kapaċitajiet domestiċi sabiex jinkiseb dan aktar milli teħdilhom posthom.

Huwa importanti li l-interventi ta' l-organizzazzjonijiet mhux governattivi ma jwarrbux jew jikkontradixxu l-isforzi magħmula minn stati demokratiċi li qed jitfaċċaw.

Dan il-punt enfassizzah b'mod partikulari Ashraf Ghani, li argumenta bis-saħħa li l-istat għandu jkun il-mezz ewlieni li minnu jkun xieraq li tgħaddi l-assistenza għall-iżvilupp sabiex jiġu inkuraġġiti istituzzjonijiet domestiċi b'saħħithom.

Huwa qal li istituzzjonijiet b'saħħithom huma kundizzjoni neċessarja biex l-assistenza għall-iżvilupp tinbidel fi progress dewwiemi f'termini ekonomiċi, soċjali u demokratiċi.

13 Il-pass loġiku li jmiss għall-Parlament ikun li jibni fuq ix-xogħol li diġà sar fil-kumitat għall-baġit dwar il-finanzjament ta' l-organizzazzjonijiet mhux governattivi u l-kontribut inizjali tas-smigħ dwar il-politiki esterni permezz ta' analiżi li tiffoka fuq il-valur kwalitattiv għall-flus tal-fondi ta' l-UE fil-qasam ta' l-assistenza għall-iżvilupp.

Ir-rapport ta' analiżi mill-Economisti Associati dwar in-nefqa u l-benefiċċji miksuba minnha dwar "evalwazzjoni tar-riżorsi u l-mezzi baġitarji fil-qasam ta' l-iżvilupp u l-koperazzjoni" li sar f'isem il-kumitat għall-baġit fil-kuntest tal-proċedura baġitarja 2007 jista' jitqies bħala l-ewwel pass f'dan il-proċess.

14 Il-ħtieġa għal tali metodu u għal aktar xogħol f'dan il-qasam jidher li huwa msaħħaħ bis-sejbiet ta' dan l-istudju, li l-elementi ewlenin tiegħu jistgħu jitqassru għal:

· differenzi kbar bejn l-organizzazzjonijiet mhux governattivi (dawk li jagħtu r-riżultati u dawk li ma jagħtux) iżda wkoll evalwazzjonijiet insuffiċjenti f'bosta oqsma biex jiġu evalwati kif xieraq ir-riżultati miksuba meta mqabbla mal-flus minfuqa;

· differenzi kbar fl-ispejjeż ta' sostenn bejn l-organizzazzjonijiet mhux governattivi, b'xi wħud jirnexxilhom jgħaddu aktar minn 80% tal-fondi lill-benefiċjarji aħħarin filwaqt li oħrajn irnexxielhom jgħaddu biss 30%;

· l-ebda evidenza sistematika li l-organizzazzjonijiet mhux governattivi jagħtu iktar riżultati għall-flus minfuqa mill-istituzzjonijiet governattivi.

Taqsima III - possibilitajiet għal aktar xogħol fil-kumitat għall-baġit

15 Fuq il-bażi ta' l-analiżi ta' hawn fuq ta' xogħol li diġà sar f'dan il-qasam u ta' analiżi li saret fil-kuntest tal-proċedura baġitarja 2007, ir-rapporteur jixtieq jipproponi tliet ideat fir-rigward tax-xogħol f'dan il-qasam fil-ġejjieni.

16 L-ewwel nett, ir-rapporteur huwa tal-fehma li fil-kuntest tas-suċċess tas-smigħ dwar il-politiki li sar f'Mejju u f'Ġunju 2006 (imqassar fid-dokument ta' ħidma 12 tar-rapporteur), il-kumitat għall-baġit jista' jikkunsidra li jagħmel aktar smigħ bħal dan matul l-2007.

Fir-rigward ta' l-irwol ta' l-organizzazzjonijiet mhux governattivi fl-implimentazzjoni ta' l-assistenza għall-iżvilupp, dan jista' jkun it-tema ta' smigħ li jkun jiffoka fuq il-politiki esterni fl-ewwel parti ta' l-2007 u li jkollu l-għan li jipprovdi tagħrif għall-mod kif se jimxi l-Parlament fir-rigward tal-prijoritajiet għall-politiki esterni għall-baġit 2008.

Kwalunkwe smigħ bħal dan għandu, fil-fehma tar-rapporteur, isir f'koperazzjoni mill-qrib mal-kumitati speċjalizzati rilevanti.

17 It-tieni nett, ir-rapporteur huwa tal-fehma li tista' ssir analiżi ulterjuri li tħares b'mod aktar speċifiku lejn l-irwol ta' l-organizzazzjonijiet mhux governattivi biex jiġi żgurat valur kwalitattiv għall-flus fl-assistenza ta' l-UE għall-iżvilupp estern.Dan jista' jsir bl-użu tal-baġit għar-riċerka li l-kumitat għall-baġit jista' jdur għalih.L-analiżi tista' twettaq paragun kwalitattiv ta' l-effettività ta' l-għajnuna implimentata permezz ta' diversi mezzi.Sabiex wieħed jasal għal konklużjonijiet fuq bażi soda, x'aktarx ikun meħtieġ li tali analiżi tkun imsejsa fuq xogħol iddettaljat ta' studju ta' każijiet fuq selezzjoni żgħira ta' programmi.Il-wisa' ġeografika u settorjali tal-programmi li jiġu analizzati x'aktarx ikollhom jintgħażlu u jiġu kkontrollati bir-reqqa sabiex ikun żgurat livell raġonevoli ta' komparabiltà tar-riżultati.

18 It-tielet nett, ir-rapporteur jissuġġerixxi li l-kumitat għall-baġit jista' jirrifletti fuq l-għodod li għandu disponibbli fil-proċeduri baġitarji u tal-kwittanza annwali li jistgħu jippermettulu jiżgura valur kwalitattiv aħjar għall-flus fir-rigward ta' l-involviment ta' l-organizzazzjonijiet mhux governattivi fl-assistenza għall-iżvilupp.

Fejn ikun disponibbli tagħrif xieraq u ta' min joqgħod fuqu minn studji dwar in-nefqa u l-benefiċċji miksuba minnha, minn rapporti tal-qorti ta' l-awdituri u minn għejun oħra, dan jista' jintuża bħala l-bażi għal emendi baġitarji li jkollhom l-għan li jiżguraw li l-flus qed jintefqu bl-aktar mod effettiv u effiċjenti possibbli, meta wieħed iqis il-kundizzjonijiet iebsa li spiss wieħed isib fil-pajjiżi aktar fqar.

OPINJONI TAL-KUMITAT GĦALL-AFFARIJIET BARRANIN

OPINJONI tal-Kumitat għall-Iżvilupp

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Iżvilupp jistieden lill-Kumitat għall-Baġits, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jiġbed l-attenzjoni lejn l-irwol ċentrali ta' l-Objettivi tal-Millenju għall-Iżvilupp (l-MDGs) fil-politika ta' żvilupp ta' l-UE, speċjalment l-impenji sabiex sa l-2015 jitnaqqas in-numru ta' nies li jgħixu fil-faqar; jiddeplora, għalhekk, id-diversi tnaqqis propost fil-livell ta' approprjazzjonijiet għall-2006 għall-Asja, fejn jgħixu l-parti l-kbira tal-foqra tad-dinja, u għall-azzjonijiet tematiċi marbuta mas-servizzi soċjali bażiċi;

Ifakkar fir-rakkomandazzjonijiet tal-Kunsill Ewropew tal-15-16 ta' Diċembru 2005 li mill-inqas 90% ta' l-għajnuna esterna globali fi ħdan il-Qafas Finanzjarju 2007-2013 għandha tkun eliġibbli għal klassifikazzjoni bħala Assistenza Uffiċjali għall-Iżvilupp skond id-definizzjoni kurrenti stabbilita mill-Kumitat għall-Assistenza għall-Iżvilupp ta' l-OECD;

Jinsisti li s-simplifikazzjoni ta' l-istruttura tal-baġit fl-Intestatura 4 għall-perjodu 2007-2013 m'għandhiex tirriżulta f'xi telf ta' trasparenza jew li l-Parlament Ewropew ikollu anqas dritt fl-użu tar-riżorsi għall-politika ta' żvilupp, u li almenu l-livell ta' viżibilità ta' approprjazzjonijiet ġeografiċi u tematiċi għandu jibqa' l-istess bħal fil-baġit ta' l-2006; jitlob speċifikament għall-ilqugħ ta' l-objettivi u għat-tħollija ta' linji ta' baġit separati u setturi tematiċi li huma importanti għall-MDG's;

Jilqa' l-aċċettazzjoni min-naħa tal-Kummissjoni tal-'benchmarks' għall-infiq fl-iżvilupp li huma ta' 35% għall-infrastruttura soċjali, kif miftiehem mal-Parlament fl-2001, u ta' 20% għas-servizzi soċjali bażiċi kif miftiehem internazzjonalment; jitlob sabiex jitkompla d-djalogu interistituzzjonali dwar promozzjoni akbar ta' l-infiq għall-iżvilupp favur il-foqra.

Jitlob li tingħata attenzjoni speċjali lill-iffaċilitar ta' l-intrapriżi żgħar u ta' daqs medju fil-pajjiżi li qed jiżviluppaw, peress li dawn huma ċentrali għall-iżvilupp ekonomiku u għall-impjiegi u jikkontribwixxu għall-inizjattivi msejħa "għajnuna għall-kummerċ"; ikompli jitlob għall-minimu ta' 10% ta' l-"Għajnuna għall-Kummerċ" li jingħata lill-"Għajnuna għall-Kummerċ Ġust"

Jisħaq il-ħtieġa sabiex jiġu pprovduti somom adegwati għat-18-il pajjiż ta' l-ACP affettwati mir-riforma ta' l-organizzazzjoni komuni tas-suq (COM) taz-zokkor, li mill-anqas tfisser li m'għandux ikun hemm tnaqqis fis-somom ipprovduti fl-abbozz ta' baġit preliminari tal-Kummissjoni, u aktar minn hekk għandhom jiġu kkunsidrati l-ħtiġijiet reali tal-pajjiżi kkonċernati kif tfasslu fil-pjanijiet ta' azzjoni mressqa minnhom għall-Kummissjoni skond ir-Regolament (KE) Nru.266/2006 tal-Parlament Ewropew u tal-Kunsill tal-15 ta' Frar 2006 li jistabbilixxi miżuri li jakkumpanjaw il-pajjiżi tal-protokoll taz-zokkor affettwati mir-riforma tar-reġim taz-zokkor ta' l-UE

ĠU L 50, 16.9.2002, p.

Jitlob għal appoġġ akbar li għandu jingħata għall-immaniġġjar ta' l-ilma, u b'mod partikulari koperazzjoni bejn il-pajjiżi li għadhom qegħdin jiżviluppaw li jaqsmu l-ilma tul il-fruntieri, sabiex jippromwovu l-iżvilupp ekonomiku u jgħinu sabiex jiġu evitati kwistjonijiet rigward l-ilma;

Jisħaq l-importanza li tingħata attenzjoni sħiħa fi ħdan il-koperazzjoni ta' żvilupp ta' l-UE għat-trażżin u l-adattament tal-bidla fil-klima, u jenfasizza l-ħtieġa għall-investimenti fl-enerġija sostenibbli – kemm l-effiċjenza ta' l-enerġija u l-enerġija li tiġġedded - kif ukoll miżuri ta' adattament f'reġjuni b'riskju għoli għad-diżastri relatati mat-temp;

Jenfasizza li l-protezzjoni u r-riġenerazzjoni ta' sistemi ta' appoġġ għall-ħajja, bħalma huma l-ħamrija, ir-riżorsi forestali u tal-baħar, u l-immaniġġjar xieraq tar-riżorsi ta' l-ilma ħelu, huma komponent indispensabbli għat-tnaqqis tal-faqar; għaldaqstant jinsisti, li għandha tingħata prijorità kbira lil dawk l-oqsma tal-baġit ta' l-Unjoni Ewropea.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għall-Kummerċ Internazzjonali

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Kummerċ Internazzjonali jistieden lill-Kumitat għall-Baġits, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

DG Kummerċ

Jinnota li skond il-PDB (Abbozz Preliminari tal-Baġit) u d-DB (Abbozz tal-Baġit) 2007, il-baġit operazzjonali tad-DĠ Kummerċ (i.e linja 20 02 01) ser jiżdied b'29.1% fl-2007 sabiex jiffinanzja l-attivitajiet finanzjarji ewlenin li ġejjin : Finanzi addizzjonali sabiex jiffinanzjaw miżuri ta' aġġustament kummerċjali f'pajjiżi terzi kif identifikat fl-Istudji ta' l-Impatt tas-Sostenibilità (SIA); Kontribuzzjonijiet għal inizjattivi ta' għajnuna globali relatata mal-kummerċ immexxija minn organizzazzjonijiet multilaterali; u inizjattivi ġodda ta' infiq li jirriżultaw mill-Komunikazzjoni 2006 dwar iċ-Ċina;

Jikkunsidra li t-tnaqqis fl-Abbozz tal-Baġit tal-Kunsill fl-ispejjeż amministrattivi relatati ma', fost l-oħrajn, l-istaff u l-maniġment tad-DĠ Kummerċ m'humiex ġustifikati u li l-figuri tal-PDB għandhom għalhekk jerġgħu jiddaħħlu;

Jinnota, pereżempju, li ż-żieda attwali fl-istaff prevista mid-DĠ Kummerċ għall-2007 tammonta biss għal 12-il uffiċjal, li hija figura moderata meta wieħed jikkunsidra l-isfidi li d-DĠ Kummerċ irid jaffaċċja matul is-sena d-dieħla;

Jitlob lill-Kummissjoni sabiex tipprovdi lill-Parlament b'informazzjoni dwar in-numru u n-natura ta' l-istaff li attwalment qed jaħdem fuq kwistjonijiet ta' kummerċ fid-delegazzjonijiet tal-Kummissjoni f'pajjiżi terzi, flimkien ma' evalwazzjoni tal-kapaċitajiet u tar-riżorsi ta' dawk id-delegazzjonijiet li jitrattaw l-isfidi dejjem jikbru tal-politika tal-kummerċ, b'mod partikolari l-pajjiżi li qed jiżviluppaw u l-ekonomiji emerġenti;

Għajnuna Relatata mal-Kummerċ (TRA)

Jisħaq li l-baġit tal-KE, fil-forma eżistenti tiegħu, ma jippermettix il-livell mixtieq ta' viżibilità, trasparenza u flessibilità għat-trasferiment ta' fondi ta' għajnuna relatata mal-kummerċ (TRA);

Jikkunsidra li l-linja tal-baġit "Għajnuna għall-Kummerċ" (20 02 03) għandha tkun iffinanzjata b'mod xieraq sabiex tiffinanzja inizjattivi ta' għajnuna orizzontali relatata mal-Kummerċ, speċjalment f'kollaborazzjoni ma' aġenziji multilaterali, li jikkumplimentaw u joffru valur miżjud reali lill-programmi ġeografiċi tal-KE;

Jisħaq li l-pleġġ tal-President tal-Kummissjoni li jżid għal EUR 1 000 000 000 fis-sena il-finanzi eżistenti u dawk ippjanati tal-KE sabiex tiġi appoġġjata l-kapaċità kummerċjali ta' pajjiżi li qed jiżviluppaw għandu jiġi implimentat b'fondi ġodda mingħajr ma' għajnuna li qabel kienet ikklassifikata bħala infrastruttura issa tissemma' TRA jew mingħajr ma' tiġi inkluża għajnuna lil pajjiżi ta' l-ACP affettwati mir-riforma taz-zokkor;

Iħeġġeġ lill-Kummissjoni sabiex tippreżenta rapport annwali lill-kumitat parlamentari kompetenti dwar l-ipprogrammar u l-infiq tat-TRA sabiex il-Parlament ikun infurmat dwar trasferimenti ta' fondi relatati mat-TRA b'mod ġenerali u l-implimentazzjoni tal-"pleġġ Barroso" b'mod partikolari;

Kooperazzjoni ma' pajjiżi industrijalizzati li m'humiex membri

Jisħaq li skond il-PDB u DB (Abbozz tal-Baġit) 2007 il-koperazzjoni ma' pajjiżi industrijalizzati li m'humiex membri (i.e. il-linja 19 05 01) ser tiżdied b'35,8% fl-2007 sabiex tilħaq EUR 22 000 000; jinnota li, kif ġustifikat mill-Kummissjoni, din iż-żieda hija xierqa meta wieħed iqis it-twessiegħ fil-kopertura ġeografika ta' l-istrument il-ġdid (minn 6 għal ħmistax jew possibilment 17-il pajjiż) u d-diversifikazzjoni ta' l-attivitajiet tagħha;

Jinnota li l-Parlament għandu jiġi kkonsultat u għandu jesprimi l-opinjoni dwar l-istrument il-ġdid għall-koperazzjoni ma' pajjiżi industrijalizzati li m'humiex membri skond il proċedura xierqa;

Għajnuna Makrofinanzjarja

Jinnota li l-Abbozz tal-Baġit (DB) 2007 naqqas l-approprjazzjonijiet tal-PDB għall-għajnuna makrofinanzjarja (linja 01 03 02) b'19,5% f'impenji, minn EUR 79 591 000 għal EUR 57 201 000, u b'16.71% f'pagamenti, minn EUR 100 814 000 għal EUR 77 694 000;

Itenni li l-Għajnuna Makrofinanzjarja (MFA) għandha tkun suġġetta għal immoniterjar u kundizjonalità stretti għaliex l-UE ma tikkontrollax kif il-pajjiżi benefiċjarji jonfqu l-fondi ġenerali mhux allokati ta' l-UE li jidħlu fil-baġit ġenerali tagħhom; jesprimi dispjaċir li l-MFA nieqsa minn bażi legali xierqa u għadha bbażata fuq deċiżjonijiet ad hoc tal-Kunsill meħuda għal kull operazzjoni; għalhekk jiġbed l-attenzjoni għall-bżonn ta' regolament ta' qafas b'kodeċiżjoni dwar l-MFA li jsaħħaħ it-trasparenza, r-responsabilità, l-immoniterjar u s-sistemi ta' rrappurtar;

Jisħaq li l-Parlament għandu jiġi kkonsultat dwar proposti ta' l-MFA kmieni biżżejjed sabiex ikollu ċ-ċans jesprimi l-opinjonijiet tiegħu u jadotta l-opinjoni tiegħu skond il-kalendarju u l-proċedura normali; għalhekk jinsisti li l-Kunsill għandu jistieden lill-Parlament sabiex jagħti l-opinjoni tiegħu dwar il-proposti tal-Kummisjoni relatati ma' l-MFA permezz ta' "proċedura ta' urġenza" biss meta jkun assolutament meħtieġ u wara ġustifikazzjoni xierqa.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni: Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI TAL-KUMITAT GĦALL-AFFARIJIET EKONOMIĊI U MONETARJI

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

ĠUSTIFIKAZZJONI

L-abbozz ta' opinjoni preżenti juża bħala referenza l-abbozz preliminari ta' baġit (l-APB) għas-sena finanzjarja 2007 li ppubblikat il-Kummissjoni fit-3 ta' Mejju 2006.

Rimarki ġenerali

Ir-rapporteur tagħkom jixtieq iwassal evalwazzjoni kkwalifikata dwar l-evoluzzjoni favorevoli ta' l-approprjazzjonijiet f'dak li għandu x'jaqsam ma' l-iStrateġija ta' Liżbona kif inhi riflessa fl-iżvilupp tal-kapitli ta' l-APB.

Fil-qafas tal-miżura finanzjarja multi-annwali 2007-2013, l-approprjazzjonijiet ta' l-APB huma organizzati taħt 7 titoli li minnhom tnejn jistgħu parzjalment jaqgħu taħt il-loġika li fuqha hija bbażata l-iStrateġija ta' Liżbona.

L-iżvilupp ta' l-għajnuniet li ġew allokati lilhom huma komparabbli ma' żieda globali fil-baġit ta' +4.6%.

- L-impenji fil-qafas tal-Kompetittività għall-iżvilupp u l-impiegi qed jiżdiedu bi +11.5% għal 8796.1 miljun Euro.

Dawn jinkludu l-ispejjeż marbuta mal-Programm għall-Innovazzjoni u l-Kompetittività (+53.6%), għan-Netwerks Transewropej (+18%), u għas-Seba' Programm ta' Riċerka (+3.4%).

- L-impenji fil-qafas tal-Koeżjoni għat-tkabbir u l-impiegi, li jikkorrispondu mal-fondi strutturali, qed jiżdiedu, min-naħa tagħhom, b' +14.8% għal 45 486.6 miljun Euro.

Dawn l-approprjazzjonijiet huma mqassmin fost diversi oqsma ta' attività, Affarijiet Ekonomiċi u Finanzjarji, Intrapriżi, Ambjent, is-Soċjetà ta' l-Informazzjoni, Enerġija u Trasport li l-parti l-kbira minnhom ma jaqgħux taħt il-kompetenza diretta ta' l'ECON iżda li jikkontribwixxu għall-implimentazzjoni ta' l-iStrateġija ta' Liżbona.

Dan l-iżvilupp ta' l-impenji globalment favorevoli għandhom bla dubju jkunu diretti lejn il-linji ta' interess dirett għall-ekonomia Ewropea.

Jekk l-iżvilupp relattiv ta' l-approprjazzjonijiet imur fid-direzzjoni t-tajba, l-iżvilupp tagħhom f'valur assolut għal-linji li jikkontribwixxu b'mod effettiv għall-ispejjeż marbuta mal-kompetittività, ma' l-appoġġ għall-SMEs, ma' l-għajnuna għall-innovazzjoni, madankollu, jibqa' modest minħabba l-ammonti tal-bidu.

Spejjeż amministrattivi fil-qasam tal-politika "Affarijiet Ekonomiċi u Finanzjarji" (linja baġitarja 01 01 01)

Ir-Rapporteur tagħkom jinnota b'sodisfazzjon żieda ta' 8.1% meta mqabbla ma' l-2005 fl-approprjazzjonijiet attribwiti għall-ispejjeż tal-personal li jkun fuq xogħol.

Ir-Rapporteur tagħkom iqis li huwa indispensabbli li s-servizzi tal-Kummissjoni jiddisponu minn riżorsi adegwati sabiex jirrispondu għall-ħidmiet fdati fi ħdan dan il-qasam u li ż-żieda proposta hija sodisfaċenti.

Koordinament u Mmonitorjar ta' l-Unjoni Ekonomika u Monetarja (linji baġitarji 01 02 02)

Ir-Rapporteur tagħkom jilqa' bil-ferħ iż-żieda ta' +4.9% ta' din il-linja baġitarja li hi proposta mill-Kummissjoni għaliex hu indispensabbli li dawk li jagħmlu d-deċiżjonijiet politiċi u l-opinjoni pubblika jiddisponu minn analiżi ta' kwalità tajba sabiex ikunu jistgħu jimmonitorjaw b'mod effettiv l-iżviluppi ta' l-ekonomija Ewropea.

Prince - Komunikazzjoni relatata ma' l-Unjoni Ekonomika u Monetarja, inkluż l-Euro (linja baġitarja 01 02 04)

Ir-Rapporteur tagħkom jilqa' ż-żieda sostanzjali, +40%, iddedikata lill-Programm PRINCE.

Il-kampanji ta' informazzjoni dwar l-Unjoni Monetarja Ewropea (l-EMU) jikkostitwixxu strument vitali għaz-zona ta' l-Euro.

L-istħarriġiet ta' l-opinjoni fil-fatt urew tnaqqis fl-appoġġ għall-Euro li bla dubju parti minnu huwa dovut għall-fatt li ċ-ċittadini ma' ngħatawx informazzjoni biżżejjed dwar il-ġid li joħroġ mill-EMU u dwar l-impatt reali fuq il-prezzijiet meta tiddaħħal l-Euro.

Jeħtieġ li jsiru kampanji ġodda fl-Istati Membri l-ġodda, b'mod partikolari f'dawk li waslu fi stadju avanzat ta' tħejjija bil-għan tad-dħul tagħhom fiz-zona ta' l-Euro.

Programm għall-Innovazzjoni u l-Kompetittività (linja baġitarja 01 04 04)

L'oġġettiv ta' din il-linja huwa l-appoġġ għall-intrapriżi ż-żgħar u għall-innovazzjoni permezz ta' l-għajnuna għall-aċċess għas-sorsi ta' finanzjament.

Il-Programm għall-Innovazzjoni u l-Kompetittività jimmira li jinkludi fi pjan komprensiv id-diversi programmi t'appoġġ għall-produttività, l-innovazzjoni u l-iżvilupp sostenibbli.

Jeħtieġ li jkunu inkuraġġuti l-isforzi kollha li għandhom il-għan li lill-SMEs li jesperjenzaw diffikultajiet iħaffulhom l-aċċess għal finanzjament raġonevoli.

Madanakollu, in-numru kbir ta' dawn il-programmi ma jippermettix l-interpretazzjoni faċli ta' l-objettivi li jridu jintlaħqu.

Ir-Rapporteur jilqa' bil-ferħ iż-żieda ta' +55.3% fl-approprjazzjonijiet ta' impenn.

Madanakollu, f'dak li hu valur assolut, l'ammonti allokati għal din l-għajnuna jibqgħu modesti: 142.1 miljun Euro ta' approprjazzjonijiet ta' impenn u 117-il miljun Euro biss ta' approprjazzjonijiet ta' ħlas (+30%).

Fondi għall-Investiment Ewropew (linja baġitarja 01 04 09)

Il-parteċipazzjoni tal-Fondi għall-Investiment Ewropew (l-EIF) fit-tiżjid ta' kapital tingħata merħba sabiex ikun iffavorizzat il-kapital ta' riskju.

Rappreżentanza ta' l-UE fi ħdan l-IASB

Il-ħtieġa li tittejjeb il-proċedura ta' tifsil u ta' adozzjoni ta' l-istandards ta' kontabilità maħruġa mill-Bord Internazzjonali għall-iStandards fil-Kontabilità (l-IASB) li għalih l-UE ddelegat de facto il-kompetenza tagħha f'dak li jirrigwarda standards ta' kontabilità li sar permezz tat-twaqqif ta' finanzjament li mistenni jikkontribwixxi għal tmexxija mtejba ta' dan l-organu.

Minħabba d-diversi skemi ta' finanzjament li mistennija jkunu implimentati, jaqbel li l-Kummissjoni tkun f'pożizzjoni li, jekk ikun il-każ, iġġib finanzjament dirett.

Barra minn hekk, jaqbel li r-riżorsi ta' personal ta' kwalità li għandha l-Kummissjoni jkunu adattati sabiex jiffaċċjaw dawk li huma l-kwistjonijiet prinċipali għall-intrapriżi u l-ekonomija Ewropea li jirrappreżentaw l-istandards ta' kontabilità.

Spejjeż amministrattivi fil-qasam tal-"Politika ta' Kompetizzjoni" (linja baġitarja 03 01 01)

Iż-żieda ta' +7.5% mqabbla ma' l-2006 fl-approprjazzjonijiet attribwiti għall-ispejjeż tal-personal li jaħdem fil-qasam tal-politika ta' kompetizzjoni tidher li qiegħda taqbel maż-żieda indispensabbli fir-riżorsi umani sabiex jirrispondu għall-ħidmiet fdati fi ħdan dan il-qasam.

Programm Fiscalis 2007 (linja baġitarja 14 05 31)

Il-programm Fiscalis, li għandu l-għan li jtejjeb l-operazzjoni tas-sistemi tat-taxxa fuq is-suq intern, jidher li hu effettiv ħafna.

Jidher, għalhekk, li hu importanti li jkunu assenjati l-mezzi kollha meħtieġa għal dan il-programm li ta prova ta' l-effikaċja tiegħu fl-imgħoddi.

Żieda fl-approprjazzjonijiet ta' aktar minn dik ta' +2.3% prevista fl-ADP tidher li hija meħtieġa.

SUĠĠERIMENTI

Il-Kumitat għall-Affarjiet Ekonomiċi u Monetarji jistieden lill-Kumitat għall-Baġits, bħala l-kumitat risponsabbli, biex jinkludi fil-proposta għal riżoluzzjoni li se jadotta, is-suġġerimenti li ġejjin:

Ifakkar fil-pożizzjoni rikorrenti tal-Parlament Ewropew favur miżuri li jaqgħu fi ħdan l-iStrateġija ta' Liżbona, b'mod partikulari l-għajnuna għall-SMEs u għall-innovazzjoni, il-politiki attivi tas-suq tax-xogħol, il-miżuri ta' promozzjoni ta' opportunitajiet indaqs, il-politiki taħriġ tul il-ħajja kollha; jilqa' l-isforzi f'dan il-qasam imma jinnota li ż-żieda fl-ammonti, importanti fil-valur relattiv, jibqgħu limitati fil-valur assolut;

Japprova l-fatt li diversi programmi relevanti tal-Programm ta' Qafas għall-Innovazzjoni u l-Kompetittività ġew ikkoordinati b'mod koerenti; jitlob, madanakollu, li d-diversi programmi favur l-SMEs ikunu perfettament ikkoordinati bejniethom u li l-SMEs li huma l-mira tagħhom ikunu infurmati tajjeb sabiex dawn il-programmi jikkostitwixxu għajnuna effettiva għalihom;

Jitlob li jiġu previsti mezzi sabiex il-Kummissjoni tkun f'pożizzjoni, jekk ikun il-każ, li ġġib finanzjament dirett għall-IASB biex isir kontribut għal tmexxija mtejba ta' dan l-organu fl-interess ta' l-UE;

Itenni l-appoġġ tiegħu għall-Programm Fiscalis 2007 bil-għan li tittejjeb l-operazzjoni tas-sistemi tat-taxxa fl-Unjoni Ewropea u li tħarreġ il-ħaddiema fis-servizz ċivili nazzjonali, kemm jekk fil-qasam tat-taxxa indiretta jew f'dik tat-taxxa diretta; għalhekk, jitlob li fl-approprjazzjonijiet previsti għall-Fiscalis 2007 jkun hemm żieda superjuri għal dik proposta mill-ADP.

Jissuġġerixxi li l-effiċjenza ta' l-operazzjonijiet u d-deċiżjonijiet tal-Kummissjoni jiġu mtejba permezz ta' l-adozzjoni ta' approċċ trans-settorali fl-immaniġġjar tagħha; jitlob li l-ispiża amministrattiva tal-Kummissjoni tiġi mnaqqsa.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Koperazzjoni aktar mill-qrib

Draftswoman Data tal-ħatra

Eżami fil-kumitat

Riżultat tal-votazzjoni finali

astensjonijiet:

Membri preżenti għall-votazzjoni finali

Sostituti preżenti għall-votazzjoni finali

Sostituti (skond l-Artikolu 178(2)) preżenti għall-votazzjoni finali

OPINJONI tal- Kumitat għall-Impjiegi u l-Affarijiet Soċjali

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Taqsima III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Impjiegi u l-Affarijiet Soċjali, jistieden lill-Kumitat għall-Baġits, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta:

Rimarki ġenerali:

Jinnota li l-proċedura baġitarja 2007 hija l-ewwel Qafas Finanzjarju fuq seba' snin wara li ġiet adottata l-Ftehima Interistituzzjonali ġdida dwar id-dixxiplina baġitarja u mmaniġġjar finanzjarju sod (Ftehima Interistituzzjonali)

ĠU C 139, 14.6.2006, p.

Jinsab, madankollu, allarmat mill-fatt li, minkejja ż-żieda fin-numru ta' Stati Membri ta' l-Unjoni Ewropea, ir-ristrutturar rapidu ta' l-ekonomija dinjija, l-iskala allarmanti tal-qgħad u l-isfidi li qed taffaċċja l-komunità internazzjonali minħabba r-rivoluzzjoni teknoloġika, il-baġit Komunitarju jibqa' limitat;

Jemmen li hu importanti li l-Kummissjoni titħallielha l-possibilità tipprepara sew għaċ-ċiklu ta' programmi u attivitajiet ġodda u mġedda; jinnota, madankollu, li azzjonijiet ulterjuri ta' tħejjija jew proġetti pilota, jekk se jitniedu fl-2007, għandhom jiġu evalwati bir-reqqa dwar il-bżonn tagħhom fl-2007 u li għandha tingħata prijorità lis-setturi ta' l-impjieg, soċjali u teknoloġiċi;

Jinnota li l-maġġoranza l-kbira tal-linji baġitarji tagħna huma stabbiliti minn pakkett finanzjarju plurijennali li jorbot, adottat permezz ta' kodeċiżjoni, u li huma possibbli biss tibdiliet fi programmi speċifiċi, jew minn sena għall-oħra; jinnota li l-linji baġitarji ta' "għażla ħielsa" huma dawk li jkopru d-djalogu soċjali (040302; 04030301; 04030302; u 04030303), il-mobilità (040305 u 040304), l-aġenziji (Bilbao; Dublin; Cedefop; u Turin), u l-istudji dwar is-sitwazzjoni soċjali u l-bidla demografika (040307);

Jemmen li, għal dak li għandu x'jaqsam mal-linji baġitarji dwar l-infiq amministrattiv u mal-linji baġitarji dwar l-aġenziji, għandu jkun hemm qbil bejn il-kumitati kollha konċernati għal kwalunkwe bidla u jistenna li l-Kumitat għall-Baġit jevita kwalunkwe azzjoni orizzontali, bħall-qtigħ, iż-żieda jew it-tqegħid fir-riżerva ta' ċertu linji baġitarji, li jdgħajfu l-kompetenzi ta' kumitati partikulari u l-koerenza politika;

Il-linji baġitarji 0402 - il-Fond Soċjali Ewropew (ESF)

Jemmen li l-ESF u, b'mod partikulari, l-attivitajiet kollha finanzjati permezz ta' l-ESF biex ikun appoġġat it-taħriġ vokazzjonali u biex jiżdiedu l-kwalifiki taċ-ċittadini ta' l-UE, għandhom il-potenzjal li jkunu katalist tajjeb biex jintlaħqu ċertu objettivi ta' Liżbona;

Jilqa' kull sforz biex l-attivitajiet ta' l-ESF u l-Fondi Strutturali jsiru aktar trasparenti, sabiex jiġi evitat xi abbuż jew irduppjar ma' fondi oħra, bħall-Fond Ewropew għall-Adattament għall-Globalizzazzjoni (EGAF);

Jaqbel ma' l-ammont imbassar fl-Abbozz Preliminari tal-Baġit (PDB) għall-approprjazzjonijiet ta' ħlas sakemm jirrapreżenta viżjoni realistika tal-problemi ekonomiċi u soċjali ta' l-Istati Membri, naturalment f'relazzjoni wkoll mal-kapaċità għall-assorbiment tagħhom;

Il-linji baġitarji 0403 - Xogħol fl-Ewropa: djalogu soċjali u mobilità

Jilqa' ż-żieda fil-linji baġitarji li jkopru l-attivitajiet ta' djalogu soċjali, li se tippermetti lill-imsieħba soċjali, u b'mod partikulari dawk mill-Istati Membri l-ġodda, biex jipparteċipaw mill-qrib fl-inizjattivi li tieħu l-Kummissjoni;

Jilqa' ż-żieda fil-linja baġitarja tas-Servizzi Ewropei għall-Impjiegi (EURES), fil-livell ta' l-2005; jipproponi żieda ulterjuri li a) tippermetti monitorjar u evalwazzjoni xierqa tas-suċċess tas-Sena Ewropea għall-Mobilità tal-Ħaddiema, b) tqis il-bżonn li r-Rumanija u l-Bulgarija jingħaqdu man-netwerk tas-Servizzi Ewropej għall-Impjiegi u c) tippermetti l-edukazzjoni u t-taħriġ ta' staff li jkollu x'jaqsam ma' kwistjonijiet ta' mobilità internazzjonali;

Il-linji baġitarji 0404 - Impjiegi u Solidarjetà Soċjali

Jilqa' l-fatt li, wara l-IIA, il-Programm Komunitarju għall-Impjiegi u s-Solidarjetà Soċjali (PROGRESS) se jirċievi EUR 100 miljun oħra għat-tul tal-perjodu tal-Qafas Finanzjarju; jinnota li l-proċedura baġitarja nbdiet fl-Istrateġija Politika Annwali (APS) u l-proposta PDB qabel ma ġiet adottata l-Ftehima Interistituzzjonali; jindika għalhekk li din iż-żieda mhix riflessa fil-PDB;

Jinnota li l-allokazzjoni finanzjarja għat-taqsima dedikata għall-ugwaljanza bejn is-sessi fi PROGRESS hija inqas milli fl-2006 u tirrapreżenta 9.17% tal-pakkett globali iktar milli 12% kif miftiehem bejn l-istituzzjonijiet;

L-aġenziji

Japprova l-proposta PDB f'dak li jirrigwardja l-erba' aġenziji fil-kompetenza tal-Kumitat għall-Impjiegi u l-Affarijiet Soċjali - l-Aġenzija għas-Sikurezza fuq ix-Xogħol u Amministrazzjoni tas-Saħħa (OHSA), il-Fondazzjoni Ewropea għat-Titjib tal-Kundizzjonijiet ta' l-Għajxien u tax-Xogħol (EUROFOUND), iċ-Ċentru Ewropew għall-Iżvilupp tat-Taħriġ Vokazzjonali (Cedefop), u l-Fondazzjoni Ewropea għat-Taħriġ (ETF) - sabiex jitħallew iwettqu l-mandat u l-prijoritajiet miftiehma tagħhom, waqt li jitqies il-bżonn li jintensifikaw l-attivitajiet tagħhom wara t-tkabbir ta' l-UE;

Jitlob lill-Kunsill u lill-Kummissjoni biex jiftiehmu mal-Parlament fi żmien xieraq biex l-Istitut għall-Ugwaljanza bejn is-Sessi jibda jaħdem fil-bidu ta' l-2007; jemmen li l-ammont ta' flus allokat għall-2007 huwa biżżejjed; jindika li ż-żidiet fil-futur fl-iffinanzjar ta' l-istitut se jiddependu fuq il-ħtiġijiet u r-riżultati tiegħu;

L-EGAF

Jinnota li l-EGAF qed jiġi diskuss u mhux se jiġi adottat iktar kmieni mill-aħħar tas-sena; madankollu, jindika li l-Ftehima Interistituzzjonali diġà stabbiliet il-proċeduri baġitarji mbassra għal dan il-fond: riżerva ta' EUR 500 miljun, li se tiġi attivata pass wara pass ladarba jkunu deċiżi l-proġetti għall-iffinanzjar;

Jipproponi li r-riżerva titpoġġa fis-seħħ permezz ta' emenda għall-Abbozz ta' Baġit sabiex tiġi segwita d-deċiżjoni ta' l-IIA u biex il-proċeduri ma' jiddewmux ladarba r-regolament jidħol fis-seħħ.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għall-Ambjent, is-Saħħa Pubblika u s-Sikurezza ta' l-Ikel

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni: Jutta D. Haug

SUĠĠERIMENTI

Il-Kumitat għall-Ambjent, is-Saħħa Pubblika u s-Sikurezza ta' l-Ikel, jistieden lill-Kumitat għall-Baġits, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta:

Jinnota li l-impatti prattiċi tal-qafas finanzjarju multi-annwali l-ġdid isiru evidenti fl-Abbozz Preliminarju tal-Baġit għall-2007; jinnota li r-rikonċiljazzjoni ta' l-objettivi tal-politika mal-fondi li ġew disponibbli fil-qafas finanzjarju tippreżenta sfida konsiderevoli; jitlob lill-Istati Membri sabiex fid-dawl tal-qafas finanzjarju limitat ferm, b'mod partikulari fil-qasam tal-ħarsien ta' l-ambjent, is-saħħa pubblika u s-sikurezza ta' l-ikel, jużaw il-possibilitajiet nazzjonali tagħhom b'mod sħiħ u jirrimedjaw nuqqasijiet li jista' jkun hemm;

Iqis li s-sitwazzjoni hija waħda partikularment inkwetanti fil-qasam tal-politika għas-saħħa pubblika u għas-sikurezza ta' l-ikel fejn iż-żewġ aġenziji, li għadhom fil-fażi ta' żvilupp tagħhom, l-Awtorità Ewropea għas-Sikurezza ta' l-Ikel (l-EFSA) u ċ-Ċentru Ewropew għall-Prevenzjoni u l-Kontroll tal-Mard (l-ECDC), jassorbu l-parti l-kbira tal-fondi disponibbli u b'hekk il-Programm għas-Saħħa l-ġdid ċarament jispiċċa ħafna agħar milli kien fl-2006; jiddeplora l-fatt li l-pożizzjoni espressa mill-Parlament fl-ewwel qari tiegħu tal-Programm għas-Saħħa, li permezz tagħha l-programm kellu jingħata prijorità finanzjarja u politika, ma kinitx rispettata mill-Kummissjoni, imma jirrikonoxxi r-restrizzjonijiet ikkawżati mill-marġini dejjaq permess fl-Intestatura 3b;

Jenfasizza n-nuqqas ta' bilanċ li nħoloq permezz tal-proposta tal-Kummissjoni wara l-iffirmar tal-ftehim dwar il-qafas finanzjarju plurjennali l-ġdid ta' l-UE fit-tqassim tal-fondi ta' l-Intestatura 3b bejn il-Programm tas-Saħħa u l-azzjonijiet l-oħra ta' l-istess Intestatura, liema diskrepanza tmur kontra l-prinċipji tal-ġerarkija tal-prijoritajiet, tal-proporzjonalità u tat-tqassim ġust;

Jirreferi għad-diskrepanza konsiderevoli li teżisti fl-allokazzjoni tal-fondi, bejn is-suġġeriment oriġinali tal-Kummissjoni għall-Programm tas-Saħħa (€ 969 miljun) u s-suġġeriment modifikat tagħha (€ 365.6 miljun), li jfisser tnaqqis ta' 62% tal-fondi, u b'hekk ma ġietx meqjusa l-pożizzjoni li kien ħa l-Parlament Ewropew fl-ewwel qari li, għalkemm kien jaf dwar in-nuqqas ta' fondi tal-baġit, talab żieda ta' 55% fil-fondi għall-Programm tas-Saħħa, jiġifieri għal 1 500 miljun Euro;

Jitlob li t-tqassim tal-fondi jiġi rivedut bil-għan li l-fondi għall-Programm tas-Saħħa jiżdiedu, sabiex jiġu sodisfatti l-bżonnijiet li rriżultaw mit-tkabbir ta' l-Unjoni u mill-isfidi f'dan il-qasam;

Jiġbed l-attenzjoni għall-problema ġenerali relatata ma' l-aġenziji deċentralizzati, li b'mod naturali huma intitolati li jkollhom finanzjar xieraq sabiex iwettqu l-kompiti tagħhom, imma li fl-istess ħin iħallu inqas u inqas flus għal attivitajiet oħra tal-Komunità; jitlob li jsir skrutinju bir-reqqa tal-kompiti ta' l-aġenziji, ta' l-attivitajiet imwettqa mill-Kummissjoni u ta' l-attivitajiet iffinanzjati mill-programmi multi-annwali, sabiex tkun evitata d-duplikazzjoni u biex ikun żgurat li l-kompiti meħtieġa jitwettqu bl-aktar mod effiċjenti għan-nefqa u bl-aktar mod razzjonali possibbli; jirreferi għall-fatt li l-ġbir ta' ħlas għal spejjeż amministrattivi ġġenerat minn applikazzjonijiet għal awtorizzazzjonijiet jista' jkopri parti mill-iffinanzjar ta' l-aġenziji;

Jirrimarka li l-leġiżlazzjoni li għadha kif ġiet adottata (mediċini pedjatriċi) u dik li se tiġi adottata (prodotti mediċinali ta' terapija avanzata) u politiki ġodda oħra, bħal m'huma attivitajiet relatati ma' pandemiċi, se jżidu t-tagħbija ta' xogħol u kompiti lill-Aġenzija Ewropea għall-Evalwazzjoni ta' Prodotti Mediċinali (l-EMEA); jisħaq li l-Aġenzija għandha tingħata mezzi finanzjarji biżżejjed sabiex tkun tista' tlaħħaq ma' dawn il-ħidmiet il-ġodda;

Jikkunsidra li sabiex l-EMEA tkun f'pożizzjoni li timplimenta l-leġiżlazzjoni l-ġdida Pedjatrika, li tidħol fis-seħħ fl-aħħar ta' l-2006, u li għadha ma ġietx ikkunsidrata fil-proposta tal-Kummissjoni għall-2007, il-baġit totali ta' l-EMEA għall-2007 hemm bżonn li jiżdied;

Jilqa' b'ferħ iż-żieda fl-attenzjoni mogħtija lill-integrazzjoni ta' kwistjonijiet ambjentali f'oqsma ta' politiki oħrajn, b'mod partikulari taħt l-Intestatura 1a (miżuri għall-eko-innovazzjoni fi ħdan il-qafas tar-Riċerka u tal-Programm għall-Kompetittività u l-Innovazzjoni) u taħt l-Inestatura 4 (Programm tematiku għall-Ambjent u l-immaniġġjar sostenibbli tar-riżorsi naturali); jistenna b'ħerqa r-riżultati konkreti li għandhom joħorġu minn dan l-approċċ; jirrimarka li dan l-approċċ m'għandux, però, iwassal għat-tnaqqis fis-saħħa ta' l-iffinanzjar għall-politika ambjentali; iħeġġeġ lid-DG ENV sabiex jaħdem f'koperazzjoni mill-qrib mad-DGs l-oħra sabiex ikun żgurat li l-opportunitajiet għall-integrazzjoni u għas-sinerġiji bejn il-politiki tkun utilizzata għal kollox;

Jitlob li jkun hemm użu sistematiku tal-kriterji ambjentali fil-proċeduri ta' akkwist li jinvolvu approprjazzjonijiet tal-Komunità, bħal m'huma s-sejħiet għall-offerti u l-għoti ta' kuntratti.

Jistieden lill-Kummissjoni sabiex tiġbor rapport dwar l-isforzi tagħha, ħalli tkabbar l-għarfien tas-Sitt Programm ta' Azzjoni Ambjentali u tal-kontenut tiegħu li fuqu sar qbil u li jikkonsisti fi strateġiji tematiċi fi ħdan il-Kummissjoni nnifisha.

ĠUSTIFIKAZZJONI QASIRA

Is-Sena 2007 hija l-ewwel sena tal-qafas finanzjarju l-ġdid ta' seba' snin li sar qbil dwaru mill-Parlament Ewropew u l-Kunsill f'April.

Inevitabilment, il-konsegwenzi tal-ftehima li ntlaħqet jirriżultaw fl-abbozz preliminarju ta' baġit għall-2007.

Minkejja l-konsensus wiesa' favur ftehima, kienet kemm kienet meqjusa inadegwata sa mill-bidu, huwa ċar li l-implikazzjonijiet tal-ftehima milħuqa se joħolqu tħassib serju.

L-oqsma tal-politika ta' l-ambjent, is-saħħa pubblika u s-sikurezza ta' l-ikel ukoll huma affettwati, imma b'modi differenti.

Il-qafas finanzjarju l-ġdid jitfa' l-qasam tal-politika dwar l-ambjent taħt l-Intestatura 2, flimkien ma' l-agrikoltura, l-iżvilupp rurali u s-sajd.

L-ikbar bidla prattika hi li numru ta' strumenti u inizzjattivi kurrenti (LIFE, l-iffinanzjar ta' NGOs, Forest Focus, linji baġitarji għall-implimentazzjoni tal-politiki u għas-sostenn ta' l-iżvilupp) huma miġbura fi programm wieħed ġdid, il-LIFE+.

Barra minn hekk, il-programmi kurrenti għall-Protezzjoni Ċivili u għat-Tniġġis tal-Baħar huma inkorporati fl-Istrument il-ġdid għal Stat ta' Tħejjija Għal Reazzjoni Rapida (ir-Rapid Response Preparedness Instrument).

It-tielet novità hija t-trasferiment tal-parti l-kbira ta' l-attivitajiet esterni (bħal-LIFE għal Pajjiżi Terzi, li għaddej bħalissa) għal strumenti mmaniġġjati mid-DĠs responsabbli għal politiki esterni.

Mill-pożizzjoni finanzjarja, ir-riżorsi għall-qasam tal-poltika ambjentali ser jiżdiedu bi ftit (+7%) fl-2007 meta mqabbla ma' l-2006.

Madanakollu, iż-żieda l-kbira f'forma ta' fondi allokati fi ħdan il-LIFE+ għall-immaniġjar tan-Natura 2000, kif spera l-Parlament fl-ewwel qari, ma seħħx.

Il-Parlament kellu jaċċetta l-prinċipju li l-finanzi tan-Natura 2000 jiġu integrati fil-fondi ta' koeżjoni u ta' l-iżvilupp rurali.

Dan iħalli d-deċiżjoni u r-responsabilità finali dwar kemm mill-fondi ta' l-UE huma allokati għall-immaniġġjar tan-Natura 2000 f'idejn kull Stat Membru.

Il-prinċipju li l-objettivi ambjentali jingħataw importanza fuq poltiki oħra huwa estremament importanti.

Dan madankollu, mhux ser isir awtomatikament u migħajr sforz poltiku, għaliex prijoritajiet politiċi oħra jikkompetu ma' l-ambjent għall-istess fondi.

L-istess japplika, ta' l-anqas sa ċertu punt, għall-miżuri ta' eko-innovazzjoni fi ħdan il-Programm għar-Riċerka u l-Kompetittività u l-Innovazzjoni u l-attivitajiet internazzjonali taħt l-Intestatura 4.

Is-Saħħa u s-Sikurezza ta' l-ikel qed jitpoġġew taħt l-Intestatura 3b, Ċittadinanza, l-iżgħar mill-intestaturi kollha taħt il-qafas finanzjarju l-ġdid.

Meta mqabbla mal-pożizzjoni ta' negozjati meħuda mill-Istati Membri dwar il-Perspettivi Finanzjarji f'Diċembru 2005, li kienet tħalli l-attivitajiet taħt din l-intestatura b'nuqqas serju ta' fondi, il-Parlament irnexxielu jtejjeb ftit is-sitwazzjoni fin-negozjati mal-Kunsill din ir-Rebbiegħa.

Fir-realtà, iż-żieda miksuba bilkemm hija biżżejjed sabiex il-qasam ta' politika dwar is-saħħa u s-sikurezza ta' l-ikel jinżamm fil-livell modest eżistenti.

Din is-sitwazzjoni ser tkun fl-agħar tagħha fl-2007.

Il-Programm għas-Saħħa ser isofri l-aktar, minkejja l-appoġġ kbir min-naħa tal-Parlament fl-ewwel qari sabiex jiġi allokat ammont konsiderevoli akbar ta' fondi għalih minn qabel u b'hekk isir prijorità politika b'mod ċar.

Sorprendentament, meta mqabbel mal-proposta oriġinali tal-Kummissjoni għal programm konġunt ta' politika dwar is-saħħa u l-konsumatur 2007-2013, l-ammont li issa qed jiġi propost għall-Programm għas-Saħħa, tnaqqas b'ammont akbar mit-tnaqqis li sar fil-Programm għall-ħarsien tal-Konsumatur.

Fil-proposta oriġinali, il-mod kif qed jitqassmu l-fondi għall-programmi ta' politika tas-saħħa u tal-konsumatur kien 80/20 u issa meta l-programm inqasam fi tnejn, il-mod kif qed jitqassmu l-fondi huwa 70/30.

Fl-2007, dan ser ikun ifisser baġit imnaqqas b'mod ċar għall-Programm għas-Saħħa meta mqabbel ma' din is-sena (€40 miljun minflok €55,4 miljun).

Il-fatt hu li ż-żewġ aġenziji, l-Awtorità Ewropea għas-Sigurtà ta' l-Ikel (l-EFSA) u ċ-Ċentru Ewropew għall-Prevenzjoni u l-Kontroll tal-Mard (l-ECDC), li għadhom fil-fażi ta' żvilupp tagħhom, se jieħdu 57% tal-fondi totali għall-oqsma tal-politika tas-saħħa, tal-ħarsien tal-konsumatur u tas-sikurezza ta' l-ikel fl-2007 u aktar minn 60% matul il-perjodu kollu mill-2007-2013.

Anke b'dawn il-figuri, l-ammonti allokati jistgħu biss jitqiesu bħala l-ammonti minimi xierqa.

Wieħed għandu jiftakar li xi attivitajiet li issa huma ffinanzjati permezz tal-Programm għal Azzjoni fil-Qasam tas-Saħħa (pereżempju, in-netwerks ta' sorveljanza) 'il quddiem se jkunu mmaniġġjati u ffinanzjati mill-ECDC.

Ġaladarba l-marġini fl-Intestatura 3b huwa dejjaq ħafna, mhux se jkun hemm wisq spazju għal inizjattivi politiċi ġodda b'konsegwenzi finanzjarji fl-oqsma tal-politiki għas-saħħa, għall-ħarsien tal-konsumatur u għas-sikurezza ta' l-ikel fis-snin li ġejjin.

Rigward il-baġit ta' l-2007, il-Fond għar-Riċerka u l-Informazzjoni fil-qasam tat-Tabakk, se jkompli jiffinanzja l-kampanja tal-Kummissjoni kontra t-tipjip (il-kampanja 'Help') bi €13.5 miljun.

L-ammont huwa daqsxejn iżgħar minn dak ta' l-2006, minħabba li l-metodu ta' kalkolu hu bbażat fuq iż-żamma ta' perċentaġġ tal-primjums għall-produtturi tat-tabakk.

Taħt l-Intestatura 1, l-iffinanzjar għall- Aġenzija Ewropea għall-Evalwazzjoni ta' Prodotti Mediċinali (l-EMEA) żdied kemm kemm meta mqabbel ma' l-2006.

Il-fondi maħsuba biex titwaqqaf l-Aġenzija Ewropea għas-Sustanzi Kimiċi l-ġdida ġew mitfugħa fir-riserva filwaqt li qed tkun mistennija l-adozzjoni tar-regolament li jistabbilixxiha.

PROĊEDURA

L-abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur(s) Data tal-ħatra

Rapporteur għal opinjoni

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

Kumitat dwar …

OPINJONI għall-Kumitat għall-Industrija, ir-Riċerka u l-Enerġija

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Industrija, ir-Riċerka u l-Enerġija jistieden lill-Kumitat għall-Baġits, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Itenni l-isfidi li qed tiffaċċja l-UE u l-miri ta' l-Istrateġija ta' Liżbona, u jesprimi t-tħassib tiegħu li l-approprjazzjonijiet skond l-intestaturi relevanti tal-qafas finanzjarju plurijennali m'humiex konformi magħhom;

Jiddispjaċih b'mod partikulari bin-nuqqas fil-qafas finanzjarju plurijennali ta' kważi 30% tal-baġit għas-Seba' Programm ta' Qafas għar-riċerka, l-iżvilupp tekniku u l-attivitajiet dimostrattivi (FP7) u ta' kważi 25% tal-baġit għall-Programm ta' Qafas għall-Kompetittività u l-Innovazzjoni (CIP); iżda jenfasizza li l-Istati Membri jiffinanzjaw ukoll ir-riċerka u l-innovazzjoni, u jfakkar fil-mira ta' Barċellona, li skond din il-mira żewġ terzi ta' l-iffinanzjar għandu jkun ipprovdut mis-settur privat;

Jilqa' l-kontribuzzjoni tal-Bank Ewropew għall-Investiment permezz tal-faċilità ta' l-iffinanzjar ta' qsim ta' riskju għar-riċerka u l-iżvilupp u permezz tal-provvediment ta' self u garanziji għan-netwerks transewropej u għal SMEs peress li dawn jistgħu jsaħħu l-effett ta' spinta tal-baġit ta' l-UE;

Jenfasizza l-flessibilità ta' 5% pprovduta mill-Ftehima Interistituzzjonali fir-rigward tal-programmi kodeċiżi plurijennali, fil-fatt il-flessibilità tista' tintuża biex tinkludi aktar impenji minn kmieni fil-programmi biex tagħti spinta dawk il-programmi li jitqiesu bħala prijorità għall-Parlament Ewropew;

Ifakkar fl-importanza tat-tisħiħ tal-kapaċitajiet tat-'trijanglu ta' tagħrif' ta' l-edukazzjoni, ir-riċerka u l-innovazzjoni u fit-tisħiħ tal-ħoloq bejniethom; jappoġġja b'mod qawwi l-iżvilupp tas-soċjetà Ewropea ta' l-informazzjoni, peress li din tippromwovi l-inklużjoni, servizzi pubbliċi aħjar u kwalità tal-ħajja aħjar;

Jemmen li l-potenzjal għall-impjiegi ta' l-intrapriżi innovattivi jista' jgħin lill-UE biex tegħleb ċerti diffikultajiet preżentati mill-globalizzazzjoni; jenfasizza l-importanza tas-simplifikazzjoni kontinwa tar-reġim regolatorju, b'mod partikulari dak ta' l-SMEs;

Jirrikonoxxi l-importanza tas-sostenibilità, tal-kompetittività u tas-sigurtà fil-provvista ta' l-enerġija kif ukoll l-użu effiċjenti ta' l-enerġija fl-UE; jenfasizza l-importanza tad-diversifikazzjoni tal-provvista tal-gass u taż-żejt u ta' l-esplorazzjoni tal-mezzi kollha possibbli li jtejbu l-awtosuffiċjenza ta' l-UE fl-enerġija;

Jenfasizza li l-baġit għas-sena finanzjarja 2007 għandu jirrifletti l-pożizzjoni tal-Parlament tal-15 ta' Ġunju 2006 dwar l-FP7

Testi Adottati , P6_TA(2006)0265 . , b'mod speċjali fir-rigward tad-diviżjoni tat-temi ta' spazju u ta' sigurtà, ta' l-appoġġ ta' Kunsill Ewropew għar-Riċerka awtonomu u indipendenti u tad-deċiżjoni biex jintefqu żewġ terzi tal-baġit tar-riċerka ta' l-enerġija mhux nukleari skond l-FP7 fuq sorsi ta' enerġija li jerġgħu jiġġeddu u fuq l-effiċjenza fl-enerġija.

ĠUSTIFIKAZZJONI QASIRA

Il-PDB 2007 huwa l-ewwel qafas finanzjarju plurijennali ġdid li se jiggwida l-finanzi ta' l-UE sa l-2013, b'ħafna programmi ġodda li se jitwaqqfu fl-2007.

Is-subintestatura 1a hija l-"qofol" ta' l-istrateġija ta' Liżbona.

Approprjazzjonijiet ta' impenn skond din is-subintestatura żdiedu bi 11.5% sa EUR 8 796.1 miljun, u jħallu marġni ta' EUR 121.9 miljun.

Approprjazzjonijiet ta' pagament naqsu b'6.5% sa EUR 6 943.5 miljun; ir-raġuni prinċipali għal dan tista' tkun it-twaqqif ta' programmi ġodda u l-fatt li l-fażi kostituttiva normalment fil-bidu tinkludi aktar impenji milli pagamenti.

TITOLU 01: AFFARIJIET EKONOMIĊI U FINANZJARJI

Operazzjonijiet finanzjarji u strumenti (Kapitolu 04)

Il-baġit ta' dan il-kapitolu żdied minn EUR 320.64 miljun għal EUR 367.16 miljun.

Il-"Programm għall-intrapriżi - titjib ta' l-ambjent finanzjarju għall-SMEs" jinsab fit-tmiem tiegħu, li jfisser li m'hemmx impenji iżda pagamenti biss għall-2007.

CIP se jitwaqqaf fl-2007 u ġiet maħluqa linja ġdida 01 04 04 għall-Programm ta' Intraprenditorjat u Innovazzjoni tiegħu.

TITOLU 02: INTRAPRIŻA

Kompetittività, politika industrijali, innovazzjoni u intraprenditorjat (Kapitolu 02)

Il-baġit ta' dan il-kapitolu żdied minn EUR 73.74 miljun għal EUR 145.86 miljun (żieda ta' 97.82%).

Din l-attività se tkun appoġġjata mill-Programm ta' Imprenditorjat u Innovazzjoni tas-CIP li se jiġbor ir-riżorsi finanzjarji li jikkorrispondu disponibbli fl-2007.

Koperazzjoni - Spazju u sigurtà (Kapitolu 04)

Il-baġit ta' dan il-kapitolu żdied minn EUR 122.10 miljun għal EUR 171.72 miljun (żieda ta' 40.64%); L-FP7 se jipprovdi żieda sostanzjali ta' riżorsi.

Ġiet maħluqa linja ġdida (Riċerka ta' Sigurtà u Spazju - 02 04 01) biex tkopri l-attivitajiet kollha f'dan il-qasam.

TITOLU 06: ENERĠIJA U TRASPORT

Trasport fuq l-art, bl-ajru u marittimu (Kapitolu 02)

Attività ta' importanza għolja għal ITRE hija l-ħolqien ta' programm speċifiku għal Galileo (fażi implimentattiva, linja ġdida 06 02 10, EUR 100 miljun f'approprjazzjonijiet ta' impenn); u l-iżvilupp ta' l-Awtorità Superviżorja Galileo (linja 06 02 09, żieda ta' 68.5%).

Netwerks transewropej (Kapitolu 03)

Iż-żieda baġitarja ta' 17.51% hija marbuta ma' l-immaniġġjar tal-programm il-ġdid għal 2007-2013.

"Appoġġ finanzjajru għal proġetti ta' interess komuni fin-netwerk ta' enerġija transewropew (06 03 02) se jitlesta, u ġiet maħluqa linja ġdida (06 03 04).

Impenji skond il-linja l-qadima u dik ġdida juru kontinwità.

Enerġija konvenzjonali u li terġa' tiġġedded (Kapitolu 04)

Il-baġit ta' dan il-kapitolu naqas bi ftit minn EUR 62.26 miljun sa EUR 60.38 miljun (tnaqqis ta' 3.01%).

Il-programm "Enerġija Intelliġenti - l-Ewropa" se jitlesta u l-programm "Enerġija Intelliġenti - l-Ewropa II" (linja ġdida 06 04 06) se jkun kostitwit bħala parti mis-CIP.

Il-programm ġdid huwa suġġett għal 'frontloading'; iżda l-impenji skond il-linja l-qadima u dik ġdida juru kontinwità.

Enerġija nukleari (Kapitolu 05)

Il-baġit ta' dan il-kapitolu żdied minn EUR 165.30 miljun sa EUR 264.30 miljun (żieda ta' 59.89%).

Din iż-żieda qawwija seħħet b'mod prinċipali minħabba ż-żieda fil-linja 06 05 05 tal-"Miżuri tranżitorji - sikurezza nukleari (żarmar ta' l-impjanti nukleari)" (EUR 143.200 miljun fl-2006 u EUR 244 miljun fl-2007), li seħħet minħabba t-tkabbir.

TITOLU 08: RIĊERKA

Koperazzjoni

Dan il-programm se jkopri l-attivitajiet ta' riċerka mwettqa f'koperazzjoni transnazzjonali; il-baġit ta' l-2007 jipprovdi kontinwità ma' azzjonijiet li diġà jeżistu fl-FP6.

Dan il-programm se jkun allokat biex jintroduċi dinamika ġdida fir-riċerka billi jistabbilixxi primjum fuq l-eċċellenza permezz tal-kompetizzjoni; se jkun sostnut Kunsill Ewropew tar-Riċerka.

Dawn huma attivitajiet maħluqa ġodda, b'hekk, il-proposta tal-Kummissjoni għal baġit ta' l-2007 irid jinqara b'mod indipendenti mill-approprjazzjonijiet ta' l-2006.

L-ebda differenza maġġuri ma teżisti bejn il-baġit mitlub għal dan il-programm fl-2007 u l-azzjonijiet "Marie Curie" ta' l-FP6 2006.

Kapaċitajiet

Il-baġit se jkun allokat biex jiżgura l-aqwa użu u l-iżvilupp ta' l-infrastrutturi tar-riċerka.

Ġew mitluba approprjazzjonijiet skond dan l-objettiv speċifiku biex ikunu ffinanzjati attivitajiet li jeżistu diġà taħt l-FP6; minbarra dan, il-finanzi ntalbu għal attivitajiet ġodda allokati għat-tisħiħ tal-potenzjal tar-riċerka tar-reġjuni Ewropej.

TITOLU 09: SOĊJETÁ TA' L-INFORMAZZJONI U L-MIDJA

Għal 2007, l-objettivi tad-DG INFSO twaqqfu direttament mill-istrateġija i2010.

L-attivitajiet tal-linji 09 02 (Politika ta' komunikazzjonijiet elettroniċi u sigurtà tan-netwerk) u 09 06 (Politika awdjoviżiva u l-Programm Media) huma magħquda direttament ma' l-ewwel kolonna ta' l-i2010.

Żewġ attivitajiet ta' riċerka ( 09 04 Koperazzjoni - Informazzjoni u komunikazzjoni u 09.05 Kapaċitajiet - Infrastrutturi ta' riċerka ) jikkontribwixxu għat-tieni kolonna ta' l-i2010 u jaqgħu fi ħdan l-FP7 (linji ġodda).

L-attivitajiet tal-linja 09 03 ( Kontenut u servizzi ) jirrelataw mat-tielet kolonna ta' l-i2010, fejn ġiet maħluqa linja ġdida għall-programm ta' politika ta' appoġġ fl-ICT tas-CIP.

M'hemm ebda varjazzjoni sinifikattiva fir-riżorsi finanzjarji u umani fir-rigward tal-baġit ta' l-2006.

TITOLU 10: RIĊERKA DIRETTA

Il-baġit għat-titolu 10 żdied minn EUR 329,60 miljun għal EUR 348,47 miljun (żieda ta' 5,73%).

Il-maġġoranza ta' l-attivitajiet elenkati fiż-żewġ programmi speċifiċi għall-JRC kienu diġà kopruti bl-FP6 u se jitkomplew fl-FP7.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal- Kumitat għat-Trasport u t-Turiżmu

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

ĠUSTIFIKAZZJONI QASIRA

Introduzzjoni

Din is-sena baġitarja hija l-ewwel sena fil-perjodu l-ġdid (2007-2013) tal-Prospettivi Finanzjarji.

Is-sura ta' l-Abbozz Preliminari ta' Baġit (PDB), b'mod speċjali f'dak li għandu x'jaqsam man-Netwerks Trans-Ewropej ta' Trasport (TEN-T), ġiet stabbilita mill-adozzjoni tal-Ftehima Interistituzzjonali dwar il-Perspettiva Finanzjarja.

Hemm numru ta' kwistjonijiet pendenti li jeħtieġu jiġu indirizzati fil-kuntest tal-proċedura baġitarja ta' l-2007 inkluża TEN-T u ffinanzjar adegwat għall-aġenziji relatati mat-trasport.

Il-Kunsill adotta l-Abbozz ta' Baġit f'Lulju 2006 u huwa fuq dan id-dokument li r-rapporteur għal opinjoni tagħkom se tibbaża l-emendi proposti tagħha.

Sakemm ma jsirux ġustifikazzjonijiet irreżistibbli kontra dan, ir-rapporteur għal opinjoni tagħkom se ddaħħal emendi biex jiddaħħlu mill-ġdid l-ammonti proposti fil-PDB.

Hi se tikkunsidra wkoll li jiddaħħlu emendi oħra bbażati fuq l-analiżi tagħha tal-PDB t'hawn isfel u fuq id-diskussjonijiet tagħha ma' partijiet oħra, inklużi l-Aġenziji għat-trasport.

Aġenzija Ewropea għas-Sikurezza ta' l-Avjazzjoni (06 02 01)

Il-PDB jipproponi żieda ta' 15.6% f'approprjazzjonijiet ta' ħlas u ta' impenn għat-Titoli 1 (l-ispejjeż ta' l-istaff u dawk relatati) u 2 (spejjeż ta' infrastruttura u ta' amministrazzjoni) sabiex iġibhom għal total ta' EUR 14,200,200 għal kull tip ta' approprjazzjoni.

Iż-żieda għat-Titolu 3 (attivitajiet ta' ċertifikazzjoni u attivitajiet operazzjonali oħra) hija ta' 6.3 %.

It-total għat-Titoli kollha ta' EUR 24,530,000 f'approprjazzjonijiet ta' impenn huwa EUR 2,470,000 anqas minn dak mitlub mill-Aġenzija.

Dan it-total jirrapreżenta 35.5 % tad-dħul ta' l-Aġenzija għall-2007.

Fl-2005 u l-2006 kien hemm problemi bl-implimentazzjoni tas-sistema ta' l-Aġenzija għad-Drittijiet u l-Ħlasijiet.

Peress li dawn il-problemi jagħmlu r-rata ta' dħul irregolari, ikun xieraq li tinstab soluzzjoni simili għal dik li nstabet għall-Aġenzija Ewropea tal-Mediċini.

L-Aġenzija EASA għandha l-intenzjoni li testendi l-attivitajiet tagħha fl-2007 fil-qasam ta' l-Operazzjonijiet ta' l-Ajru, il-Liċenzjar ta' l-Ekwipaġġ fuq Titjiriet u l-Evalwazzjoni tas-Sikurezza ta' Ajruplani Barranin.

Tqajmu mistoqsijiet mill-midja dwar jekk l-EASA għandhiex ir-riżorsi xierqa għal dawn ix-xogħlijiet.

Aġenzija Ewropea għas-Sikrezza Marittima (06 02 02)

L-Aġenzija EMSA għandha żieda fl-iffinanzjar amministrattiv ta' 13.5% fil-PDB iżda għall-infiq operattiv kull m'hemm hi żieda ta' 1.5%.

Fil-fatt, l-approprjazzjonijiet għall-miżuri kontra t-tniġġis jonqsu b'16%.

L-approprjazzjonijiet ta' impenn u ta' ħlas jilħqu total ta' EUR 43,100,000.

L-EMSA hija kompletament iffinanzjata mill-UE.

Il-proposta tal-Kummissjoni hija fil-fatt ftit ogħla mit-talba ta' l-Aġenzija.

L-objettiv ewlieni ta' l-Aġenzija fl-2007 huwa li tistabbilixxi ċentru operattiv permanenti li jaħdem 24 siegħa kuljum.

Dan jitlob 15-il impjegat aktar.

Il-kopertura minn bastimenti għall-ġbir taż-żejt se tiġi estiża lejn il-Baħar tat-Tramuntana, il-Baħar Irlandiż u l-Baħar l-Iswed fuq bażi ta' kuntratt għal tliet snin.

B'hekk in-netwerk se jiġi komplut.

Aġenzija Ewropea għas-Sikurezza u l-Interoperabilità tal-ferroviji (06 02 08)

Approprjazzjonijiet amministrattivi taħt it-Titoli 1 u 2 jiżdiedu bi 12.2% għal EUR 12,400,000, għal approprjazzjonijiet u impenji, filwaqt li l-approprjazzjonijiet operattivi taħt it-Titolu 3, kemm għall-impenji kif ukoll għall-ħlasijiet, jiżdiedu b'24.9% għal EUR 4,245,000.

S'issa għad m'hemm l-ebda kontribuzzjoni għan-nefqa minn pajjiżi terzi.

Fl-2007 l-għan huwa li tissaħħaħ il-kompetenza tagħha biex tappoġġja l-Kummissjoni fil-qasam ta' l-implimentazzjoni tal-leġiżlazzjoni tal-KE dwar l-interoperabilità tal-linji tal-ferrovija u s-Sistema Ewropea għall-Immaniġġjar tat-Traffiku Ferrovjarju.

Għat-tliet aġenziji msemmija hawn fuq iż-żidiet fl-approprjazzjonijiet tat-Titoli 1 u 2 huma marbutin ma' l-ispejjeż tal-bidu, mat-trasferimenti tas-sede, ma' l-ilħuq ta' l-ammont ta' staff ippjanat, u ma' l-impjegar ippjanat skond il-kompetenzi ġodda fl-oqsma rispettivi tagħhom.

Netwerks Transewropej – Aġenzija Eżekuttiva (06 01 04 31)

Għad m'hemmx bażi legali għal din l-aġenzija.

Il-Kummissjoni tipproponi EUR 8,617,000 f'approprjazzjonijiet mhux differenzjati għall-2007, żieda ta' 28.3%.

L-Aġenzija tkun entità teknika ta' mmaniġġjar li tivverifika wkoll il-konformità ta' proġetti mar-regoli dwar l-assistenza.

Sikurezza fit-Trasport (06 02 03)

Hawnhekk qed jiġi propost tnaqqis drastiku ta' 44.7% f'approprjazzjonijiet ta' impenn, u 15.1% fl-approprjazzjonijiet ta' ħlas (minn EUR 18,080,000 għal EUR 10,000,000 u EUR 17,080,000 għal EUR 14,500,000, rispettivament).

L-istorja ta' din il-linja hija waħda ta' użu baxx ta' l-approprjazzjonijiet.

Il-Kummissjoni targumenta li ħafna mid-dmirijiet tagħha issa qed jitwettqu mill-aġenziji varji u li ftit proġetti Ewropej ġew proposti li fuqhom jistgħu jintefqu l-fondi.

Madankollu, is-somma proposta għall-impenji hija inqas mill-ammont użat fl-2005.

Hawn qed jinbeda programm ġdid fil-qafas tal-Prospettiva Finanzjarja għall-2007-2013.

Il-proposta hija għal EUR 55,775,000 f'impenji u EUR 5,000,000 fi ħlasijiet fl-ewwel sena tal-programm.

L-objettiv hu li jiġi ffaċilitat it-trasferiment tat-traffiku mit-triq għall-modi oħra u li jiġu żviluppati r-"rotot tal-baħar".

Meta l-approprjazzjonijiet ta' ħlas għall-Marco Polo II jiżdiedu ma' dawk għall-Marco Polo I fl-2007, in-nefqa fl-2007 tiżdied b'29 %.

Suq Intern u Ottimizzazzjoni tan-Netwerks ta' Trasport (06 02 04 01)

Din il-linja hija għall-ġbir ta' dejta u statistika biex jgħinu l-interoperabiltà u l-iżvilupp ta' sistemi intelliġenti għat-trasport.

Approprjazzjonijiet ta' impenn juru tnaqqis ta' 27.8% minn EUR 9,000,000 għal EUR 6,500,000.

Awtorità ta' Superviżjoni Galileo (06 02 09 01)

Qed tiġi inkluża żieda drastika ħafna fl-approprjazzjonijiet ta' impenn u ta' ħlas ta' 159% fil-PDB għall-amministrazzjoni taħt it-Titoli 1 u 2.

It-tnejn jitilgħu minn EUR 2,500,000 fl-2006 għal EUR 5,800,000 fl-2007.

Iż-żieda fl-approprjazzjonijiet taħt it-Titolu 3, minn EUR 2,500,000 għal EUR 2,625,000 jew 5% hija b'mod konsiderevoli aktar modesta.

Iż-żieda globali hija inqas minn dik mitluba mill-Aġenzija.

L-Aġenzija hija kompletament finanzjata mill-Komunità.

Iż-żieda fin-nefqa tirriżulta mit-trasferiment ta' postijiet u minn żieda fin-numru tagħhom mill-intrapriża Galileo għall-awtorità ta' sorveljanza.

Iż-żieda netta, tinkludi l-istaff kuntrattwali, tidher li hi minn 39 għal 53.

L-ispejjeż operazzjonali jmorru primarjament fuq studji xjentifiċi u tekniċi.

Programm Galileo (06 02 10)

L-2007 hija l-ewwel sena fejn qed jidher l-infiq fuq din il-linja.

Qed jidhru EUR 100,000,000 kemm għall-approprjazzjonijiet ta' impenn u għal dawk ta' ħlas.

It-titolu ftit jew wisq m'huwiex definizzjoni eżatta peress li qed jitkoprew żewġ programmi, il-Galileo u l-EGNOS.

Dawn il-fondi se jkunu disponibbli għall-Awtorità ta' Sorveljanza biex jgħinu fl-ewwel fażijiet organizzattivi u operattivi.

Dan il-programm se jkun finanzjat minn sorsi pubbliċi u privati.

Netwerks Trans Ewropej ta' Trasport (06 03 01 u 06 03 03)

L-ewwel linja, 06 03 01, tikkonċerna proġetti ffinanzjati skond ir-regolamenti eżistenti u fil-Perspettiva Finanzjarja għall-perjodu 999-2006.

Dawn jinkludu t-30 proġett ta' prijorità identifikati fid-Deċiżjoni 884/2004/KE tal-Parlament Ewropew u tal-Kunsill tad-29 ta' April 2004 li temenda d-Deċiżjoni Nru 1692/96/KE dwar il-linji gwida tal-Komunità għall-iżvilupp tan-Netwerk ta' Trasport Transewropew

ĠU L 167, 16.9.2002, p.

Ma ġew proposti l-ebda approprjazzjonijiet ta' impenn għall-2007 u l-approprjazzjonijiet ta' ħlas tnaqqsu bi 48.1%.

Fl-2007 ħafna mill-attività finanzjarja se tkun fil-linja l-ġdida, 06 03 03.

L-akbar punti ta' nfiq fil-passat qrib kienu l-Galileo u l-istudji għall-mina ta' Mt Cenis (Franza); it-Trejn ta' Veloċità Qawwija Madrid-Barċelona-Perpignan-Montpellier u l-mina Brenner.

L-ammont propost taħt il-linja l-ġdida għall-approprjazzjonijiet ta' impenn fl-2007 huwa ta' EUR 817,383,000.

Mhu qed jiġi propost xejn f'approprjazzjonijiet ta' ħlas.

Jekk jittieħdu ż-żewġ linji flimkien, hemm żieda fl-approprjazzjonijiet ta' impenn ta' 22% u waqgħa fl-approprjazzjonijiet ta' ħlas ta' 42%.

F'parti minnhom dawn huma dovuti għall-fatt li l-Galileo issa għandu l-linja ta' infiq tiegħu stess.

Il-PDB ma jagħtix dettalji dwar il-prijoritajiet jew iffinanzjar mill-2007.

Madankollu, jissuġġerixxi li se jkun hemm intervent massimu aktar baxx minn dak propost oriġinarjament mill-Kummissjoni; dak l-infiq se jiġi kkonċentrat fuq sezzjonijiet ta' proġetti li jaqsmu l-fruntieri; l-Immaniġġjar Ewropew tat-Traffiku Ferrovjarju; l-Immaniġġjar Ewropew tat-Traffiku ta' l-Ajru (SESAR); Servizzi ta' Informazzjoni dwar ix-Xmajjar; u l-istrument TEN-T għall-garanzija ta' self.

Hemm żewġ kwistjonijiet pendenti konnessi bejniethom f'dak li għandu x'jaqsam ma' l-iffinanzjar tat-TEN-T mill-baġit ta' l-UE.

L-ewwel nett, ladarba dan l-iffinanzjar tnaqqas għall-perjodu 2007-2013 għal bejn wieħed u ieħor terz minn dak li oriġinarjament ġie identifikat bħala meħtieġ, kif se jintuża, liema sezzjonijiet u proġetti se jkollhom prijorità u din kif se tiġi stabbilita.

It-tieni nett, ladarba l-maġġoranza sew tas-sehem ta' l-investiment trid tiġi mill-baġits nazzjonali, x'inhuma l-prijoritajiet reali għall-investiment TEN-T ta' l-Istati Membri.

Hemm bżonn li jkun hemm ċertezza konsiderevoli dwar dawn iż-żewġ kwistjonijiet qabel ma jkun jista' jiġi adottat il-baġit u qabel ma jiġu impenjati l-fondi ta' l-UE.

Ir-rapporteur għal opinjoni tagħkom se tqis jekk ikunx xieraq li jitpoġġew ammonti fir-riżerva fuq din il-linja sakemm jasal iż-żmien meta tinkiseb iċ-ċarezza dwar dawn il-kwistjonijiet.

Sikurezza fit-Trasport (06 07 02)

L-impenji tnaqqsu minn EUR 4,500,000 għal EUR 4,000,000 u l-approprjazzjonijiet ta' ħlas jibqgħu EUR 3,500,000.

Fl-2005 il-linja ħallset għal 24 spezzjoni ta' l-awtoritajiet ta' l-avjazzjoni u ta' l-ajruporti u 10 spezzjonijiet marittimi.

Minħabba l-abbozz ta' regolament il-ġdid dwar is-sigurtà ta' l-avjazzjoni li bħalissa qed jiġi eżaminat fil-Parlament huwa diffiċli li wieħed jara għalfejn jistgħu jitnaqqsu l-approprjazzjonijiet ta' ħlas.

Proġett pilota dwar is-sikurezza fit-toroq fin-Netwerk Trans-Ewropew (06 07 02)

Din il-linja ddaħħlet permezz ta' emenda Parlamentari.

Mhu qed jiġu proposti l-ebda impenji għall-2007 u l-ħlasijiet tnaqqsu għal EUR 3,600,000, tnaqqis ta' 100% (fuq EUR 5,500,000) u 34.5% rispettivament.

Fid-dokumentazzjoni tal-Kummissjoni dwar il-baġit mhu qed tingħata l-ebda raġuni dwar dan.

Sakemm joħroġ ir-rapport dwar il-progress tal-PP, ir-rapporteur għal opinjoni se tikkunsidra jekk hemmx bżonn ta' impenji għall-2007.

PROĊEDURA

L-abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għall-Iżvilupp Reġjonali

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Iżvilupp Reġjonali jistieden lill-Kumitat għall-Baġits, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jistieden lill-Kummissjoni biex tippreżenta t-testi meħtieġa u tibda l-proċeduri kemm jista' jkun malajr biex tkun tista' ssir l-allokazzjoni tar-riżorsi għal-linja baġitarja 13.03.12 - il-Fond Internazzjonali għall-Irlanda (IFI) - matul l-eżerċizzju baġitarju ta' l-2007; barra hekk jistieden lill-Kummissjoni tikkjarifika l-bażi legali għall-Programm ta' Paċi u l-kontribuzzjoni ta' l-Unjoni Ewropea lill-IFI;

Huwa tal-fehma li l-ammonti mdaħħla fl-abbozz tal-baġit preliminari (PDB) għall-politika reġjonali jirrapreżentaw il-minimu possibli u għalhekk jistieden sabiex il-linji kollha tal-PDB jinżammu jew, fejn meħtieġ, jiġu rranġati;

Jixtieq li, fl-abbozz tal-baġit għall-2007, tingħata attenzjoni partikulari lill-intrapriżi żgħar u ta' daqs medju kif ukoll lill-mikro-intrapriżi, fil-waqt li wieħed iżomm quddiem għajnejh l-irwol essenzjali tagħhom fl-iżvilupp tar-reġjuni Ewropej;

ĠUSTIFIKAZZJONI QASIRA

2007 hija s-sena tal-ftuħ tal-perjodu l-ġdid ta' programmar b'dak kollu li dan jimplika biex jiġu stabbiliti u approvati programmi nazzjonali, ippjanar finanzjarju għas-snin li ġejjin.

Huwa importanti li ssir enfażi fuq il-fatt li l-Unjoni Ewropea, u l-Parlament b'mod partikolari, enfasizzaw kemm-il darba l-ħtieġa li tintlaħaq konklużjoni sodisfaċenti kemm jista' jkun malajr għan-negozjati dwar l-ftehima interistituzzjonali u l-perspettiva finanzjarja, sabiex l-ipprogrammar ta' l-Istati Membri jkun jista' jsir u jiġi approvat f'perjodu ta' żmien raġjonevoli u b'hekk jiġi evitat ir-repetizzjoni tad-dewmien u t-telf li sofra kulħadd fl-1999

L-ewwel sena tal-perjodu ta' programmar 1999 - 2006.

Madankollu minħabba n-negozjati mġebbda dwar l-IIA, li fortunatament issa ngħalqu, jidher li m'hemmx xi ċertezza li dewmien simili jista' jiġi evitat.

Jekk dan ikun il-każ, għandu jiġi enfasizzat f'dan l-istadju li l-Parlament ikkopera kemm mal-Kunsill kif ukoll mal-Kummissjoni b'mod eżemplari minkejja d-diżappunt inizjali mnissel mill-konklużjonijiet diffiċli tal-Kunsill Ewropew ta' Diċembru.

L-2007 se tkun sena diffiċli għal kulħadd, bl-Unjoni titħabat biex terġa' tniedi l-ekonomija tagħha filwaqt li tkompli tespandi, u presumibilment, tassorbi żewġ pajjiżi oħra li għandhom livelli ekonomiċi u soċjali ferm iktar baxxi minn dawk ta' l-Unjoni kif inhi llum.

Il-Parlament jaqbel mal-Kunsill Ewropew

L-abbozz tal-konkluzjonijiet tal-Kunsill dwar il-linji gwida tal-Baġit għall-2007 6671/06 01 ta' Marzu 2006. "… illi l-approprjazzjonijiet għall-2007 għandhom jirriflettu bżonnijiet reali u definiti tajjeb".

Fl-opinjoni tar-rapporteur tiegħek, l-unika istituzzjoni li għandha aċċess għall-kriterji kollha meħtieġa biex jiġu stabbiliti "bżonnijiet reali u definiti tajjeb" hija l-Kummissjoni Ewropea.

La l-Parlament, la l-Kunsill u lanqas l-Istati Membri individwali m'għandhom l-informazzjoni jew l-għodda u d-deskrizzjoni ġenerika meħtieġa biex jiġu evalwati dawk il-bżonnijiet.

Konsegwentament, biex isseħħ ix-xewqa tal-Kunsill, liema xewqa hija tat-tliet istituzzjonijiet kollha, jiġifieri illi "… il-Baġit ta' l-UE għall-2007 għandu jipprovdi riżorsi biżżejjed biex jiġu implimentati l-politiki varji ta' l-UE b'mod effettiv u effiċjenti"

L-abbozz tal-konkluzjonijiet tal-Kunsill dwar il-linji gwida tal-Baġit għall-2007 6671/06 01 ta' Marzu 2006. nipproproni illi l-ammonti li tressqu fil-proposta inizjali tal-Kummissjoni jinżammu.

Paragun bejn l-impenji ta' l-2006 u l-2007 għandu jqis il-bidliet li seħħew fil-qafas finanzjarju.

Fil-perjodu l-ġdid ta' programmar il-Fondi strutturali jinkludu biss l-ERDF

Fond Ewropew għall-Iżvilupp Reġjonali u l-ESF

Fond Ewropew Soċjali. filwaqt li fil-perjodi ta' qabel it-terminu kien jinkludi l-Gwida EAGGF u l-FIFG li issa jiffurmaw parti mill-intestatura ġdida 2.

Madankollu, il-Kummissjoni fl-abbozz tal-baġit

Volum 0. preliminari tagħha tgħidilna li l-impenji totali għall-2007 se jirriflettu żieda ta' 14.8 % meta mqabbla mal-2006

Dikjarazzjoni ta' estimi tal-Kummissjoni Ewropea dok 1 intestaturi ta' qafas finanzjarju plurijennali .

Dan it-titjib hu dovut għal żieda fl-impenji għall-Istati Membri l-ġodda u provedimenti għall-Bulgarija u r-Rumanija.

B'hekk l-Istati Membri l-ġodda u l-kandidati issa għandhom 70% tal-Fond ta' Koeżjoni filwaqt li għall-EU 15 kien hemm tnaqqis sostanzjali fl-allokazzjonijiet tal-Fond ta' Koeżjoni

It-tkabbir dejjem għaddej għalhekk kellu effett fuq numru ta' reġjuni u Stati Membri li bl-effett ta' l-istatistika jsibu ruħhom skwalifikati milli jirċievu l-istess livell ta' assistenza li kienu jirċievu matul l-aħħar perjodu ta' programmar.

Dawn 'l hekk imsejħa reġjuni "li ħerġin mill-fażi" imbagħad fl-2007 jirċievu 80% ta' dak li qabel kienu intitolati għalih

L-ammont li qiegħed progressivament jinqata' matul il-perjodu ta' seba' snin. .

Ø Il-Fond ta' Koeżjoni:

Fil-kuntest tar-riforma tar-regolamenti li jirregolaw it-tħaddim tal-Fondi Strutturali, il-Fond ta' Koeżjoni huwa suġġett għal bidliet kbar immirati biex jissimplifikaw il-programmar, u jikkjarifikaw l-irwoli rispettivi tal-Kummissjoni u ta' l-Istati Membri f'termini ta' mmaniġġjar finanzjarju u kontroll.

Ir-Regolament Ġenerali Nru 1086/2006 jipprevedi li l-Fond jikkontribwixxi għall-konverġenza ta' l-Istati Membri u r-reġjuni inqas żviluppati permezz ta' parteċipazzjoni finanzjarja fil-programmi operattivi ta' l-objettiv ta' konverġenza.

Interventi tal-Fond ta' koeżjoni imbagħad jiġu integrati fil-programmar plurijennali tal-fondi strutturali, inklużi proġetti kbar

Fil-kuntest tat-tkabbir kienet meħtieġa estensjoni taz-zoni ta' interventi, peress li l-għaxar Stati Membri l-ġodda kollha huma eliġibbli għall-Fond ta' Koeżjoni u kollha għandhom bżonn livelli ta' assistenza eċċezzjonali.

Żvilupp sostenibbli relatat ma' l-effiċjenza ta' l-enerġija, enerġija li tiġġedded jew attivitajiet oħra favur l-ambjent huma ta' importanza primarja.

F'dak li għandu x'jaqsam mat-trasport, il-possibilitajiet għall-implimentazzjoni tal-politika tal-Komunità dwar it-trasport lilhinn mil-limiti preċedenti tat-TENS, issa huma ikbar ħafna.

Għalhekk azzjonijiet li jinkoraġixxu trasport intermodali, l-iżvilupp ta' l-ilmijiet interni, u proġetti ta' immaniġġjar aħjar tat-traffiku bil-ferrovija, bil-karrozza u bl-arju, kollha jistgħu jiġu ffinanzjati minn dan il-Fond.

Dawn l-estensjonijiet kollha ta' l-oqsma ta' inteventi huma skond il-prijoritajiet stabbiliti f'Liżbona u Gothenburg li ovvjament jibqgħu bħala l-objettivi ta' prijorità tal-perjodu ta' programmar preżenti, u l-implikazzjonijiet baġitarji tagħhom huma riflessi fiż-żieda sostanzjali li se tidher fil-baġit 2007

Inkluża l-allokazzjoni għall-Bulgarija u r-Rumanija. .

Ø programm ta' paċi ta' l-irlanda ta' fuq u l-fond internazzjonali għall-irlanda:

Il-Punt 49. tal-Konklużjonijiet tal-Kunsill Ewropew jistqarr "Il-Kunsill Ewropew jinnota d-diffikultajiet preżenti fil-proċess ta' paċi fl-Irlanda ta' Fuq u jappoġġja l-isforzi taż-żewġ gvernijiet li jfittxu jerġgħu jistabbilixxu l-istituzzjonijiet li kienu waqfu.

Sabiex jappoġġja dawn l-isforzi, il-Kunsill Ewropew jistieden lill-Kummissjoni biex teżamina l-possibiltà li ġġib interventi taħt il-programm PEACE II u l-Fond Internazzjonali għall-Irlanda fuq l-istess linja ma' dawk ta' programmi oħra taħt il-Fondi Strutturali li jispiċċaw fl-2006, inklużi l-implikazzjonijiet f'termini finanzjarji.

Minkejja awtoritajiet ta' immaniġġjar u proċeduri differenti, teżisti ammont konsiderevoli ta' sinerġija bejn l-azzjonijiet iffinanzjati taħt l-IFI u dawk iffinanzjati mill-Programm ta' Paċi ta' l-Unjoni.

Hija ta' importanza partikolari għaż-żewġ organizzazzjonijiet li jevitaw duplikazzjoni ta' sforzi jew iffinanzjar doppju.

Fl-assenza ta' bażi legali biex jiġu allokati flus lill-IFI matul l-eżerċizzju baġitarju ta' l-2007, il-Kummissjoni ma setgħetx talloka riżorsi baġitarji fil-PDB u għalhekk għandha l-'mention PM'.

Madankollu qed tipprepara t-testi u r-regolamenti meħtieġa biex tirranġa s-sitwazzjoni fil-futur qrib.

Pagamenti previsti għall-2007 jammontaw għal 15-il miljun Euro, li hu l-ammont li se jiġi allokat ta' kull sena matul il-perjodu kollu.

Linja baġitarja 13.03.02 "it-tkomplija tal-programm speċjali ta' paċi u rikonċiljazzjoni fl-Irlanda ta' Fuq " m'għandhiex impenji fil-baġit ta' l-2007 imma għandha l-'mention PM'.

Pagamenti previsti minn dik il-linja baġitarja huma stabbiliti fl-ammont ta' 50,000,000 Euro.

Madankollu, skond id-deċiżjoni tal-Kunsill Ewropew ta' Diċembru 2005 se jingħataw 200 miljun Euro għall-Programm ta' Paċi matul il-perjodu ta' seba' snin.

Is-sehem ta' dan fil-baġit ta' l-2007 jinstab fl-impenji għall-linja baġitarja 13.03.17 (Paċi) 30,244,428 Euro.

Pagamenti previsti għall-2007 minn din il-linja baġitarja huma 4,496,913 Euro.

Fil-qosor: L-isforz magħqud ta' l-IFI Peace 111 jipprevedi għall-2007 50,000,000

Baġit 2006 + 4,496,913

Baġit 2007 + 15,000,000 Euro f'pagamenti ta' ħlas (total ta' 87,796,901 Euro).

Impenji għall-Programm ta' Paċi huma 30,244,428 Euro.

15,000,000 Euro se jkunu impenjati bħala l-kontribuzzjoni ta' l-UE lill-IFI fl-2007.

Ø RAL: Il-Kummissjoni tgħidilna li "għas-sotto-intestatura 1b, il-pagamenti totali tal-baġit huma magħmula minn 4 komponenti - pagamenti bil-quddiem relatati ma' l-impenji taħt il-qafas finanzjarju l-ġdid; rimborżar biex jeħles l-RAL għall-programmi tal-Fond Strutturali 2000-2006; ammont residwu biex jeħles l-RAL li jibqa' għall-programmi ta' qabel l-2000; u pagamenti għall-Fond ta' Koeżjoni.

Fil-każijiet kollha l-RAL għal programmi ta' gwida EAGGF u programmi FIFG għall-perjodu 2000-2006 u qabel issa jaqgħu taħt Intestatura 2"

Dikjarazzjoni ta' Estimi tal-Kummissjoni għall-2007 (preparazzjoni ta' l-abbozz ta' baġit preliminari ta' l-2007) Dokument I.

Bħala konklużjoni r-rapporteur tiegħek tirrakkomanda li l-kumitat jappoġġja l-proposta tagħha li żżomm l-approprjazzjonijiet proposti mill-Kummissjoni Ewropea fil-PDB u li l-Kumitat għall-Baġit jadotta l-emendi meħtieġa kif proposti.

PROĊEDURA

L-abbozz ta' baġit ġenerali ta' l-Unjoni Ewropea għas-sena finanzjarja 2007 - Sezzjoni III - Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni Data tal-ħatra

Rapporteur għal opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

OPINJONI TAL-Kumitat għall-Biedja u l-Iżvilupp Rurali

għall-Kumitat għall-Baġit

dwar l-abbozz tal-baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Biedja u għall-Iżvilupp Rurali jistieden lill-Kumitat għall-Baġits bħala l-kumitat responsabbli mill-Fond sabiex jinkludi l-proposti li ġejjin fil-mozzjoni għal riżoluzzjoni tiegħu:

Jenfasizza li l-2007 hija sena kruċjali, minħabba li se tkun l-ewwel sena li matulha se tiġi implimentata r-riforma kollha tal-Politika Komuni għall-Agrikoltura (PKA) speċjalment fis-settur tal-ħalib, u se tiġi introdotta r-riforma taz-zokkor; ifakkar li din se tkun l-ewwel sena finanzjarja li se tinkludi lill-Bulgarija u lir-Rumanija; jenfasizza li l-impatt finanzjarju se jkun minkejja kollox limitat għan-nefqa tas-suq, minħabba li l-impatt ta' l-għajnuniet diretti mhumiex se jinħassu qabel l-2008;

Jiddispjaċih illi fuq bażi ta' kontabilità esklussiva, u fin-nuqqas ta' viżjoni komuni ċara dwar il-futur ta' l-agrikoltura, u mingħajr ma jiġu kkunsidrati l-prijoritajiet espressi mill-Parlament, il-Kunsill qed jimplimenta tnaqqsi lineari drastiku tan-nefqa tas-suq ta' 525 miljun EUR; iqis li dan it-tnaqqis b'mod indirett jitfa' dell fuq il-konklużjonijiet tal-Kunsill Ewropew fi Brussell li kien iddeċieda l-evoluzzjoni ta' l-ammonti massimi disponibbli għall-appoġġ tas-suq u għad-dħul sa l-2013;

Iqis li d-deċiżjoni tat-tnaqqis ta' l-ammonti previsti għall-agrikoltura mhijiex ibbażata fuq l-ebda viżjoni ċara u għalhekk jitlob li jitwaqqfu mill-ġdid l-intestaturi ta' l-abbozz preliminari tal-baġit;

Ifakkar li anke jekk il-ftehima tal-Kunsill Ewropew tipprovdi għal żieda fil-prezzijiet kurrenti ta' l-euro ta 1% fis-sena għal perjodu 2007-2013, dan diġà huwa tnaqqis f'termini reali (jekk wieħed jassumi inflazzjoni ta' 2% jew aktar), fi żmien meta jridu jiġi kkunsidrati żewġ Stati Membri ġodda b'setturi agrikoli kbar;

Jilqa' l-fatt li ma kienx meħtieġ għall-baġit ta' l-2007, li wieħed jirrikori għal sistemi ta' dixxiplina finanzjarja skond liema għandu jkun hemm tnaqqis fl-għajnuna diretta (mingħajr limitu minimu ta' EUR 5000) fil-każ li jkun hemm riskju li jinqabżu l-limiti massimi tal-baġit annwali, miżura li kienet tagħmel ħafna ħsara lill-familji li għandhom intrapriżi tal-biedja żgħar; madanakollu jitlob li fil-futur, il-Kummissjoni tinforma lill-Parlament kmieni fil-kalendarju tal-baġit, dwar ir-riskji li jinqabżu l-limiti massimi;

Jiddispjaċih li minkejja l-bżonnijiet importanti għar-ristrutturazzjoni, għall-immodernizzar u għad-diversifikazzjoni ta' l-ekonomiji rurali, u l-assenjazzjoni ta' funzjonijiet ġodda, ir-riżorsi allokati għall-iżvilupp rurali fl-Ewropa ta' 27. se jkunu f'termini konkreti, inqas minn dawk ta' l-Unjoni 25;

Jiddispjaċih għall-fatt li l-ammonti għall-modulazzjoni obbligatorja li skond ir-riforma ta' l-2003 għandha tkun miżura addizzjonali ta' appoġġ għall-iżvilupp rurali, filfatt qed iservu bħala (b'mod parzjali ħafna) kumpens għat-tnaqqis tal-baġit;

Jixtieq li jkun hemm bi qbil mar-riżoluzzjoni leġiżlattiva tal-Parlament Ewropew tas-7 ta' Ġunju 2005 dwar il-proposta għal Regolament tal-Kunsill dwar appoġġ għall-iżvilupp rurali mill-Fond Agrikolu Ewropewgħall-Iżvilupp Rurali (FAEIR)

ĠU C 124 E tal-25.5.2006, p.191. , għal ammonti allokati taħt il-modulazzjoni obbligatorja li jridu jintużaw għal proġetti relatati ma' l-Axes I u II, speċjalment għal bdiewa żgħażagħ u għal reġjuni żvantaġġati, minbarra pagamenti relatati ma' NATURA 2000;

Jinnota li bit-twaqqif ta' l-FAEIR, mhux se jkun aktar possibbli li jiġu akkwistati f'termini baġitarji, ammonti għal kull kategorija ta' miżuri għal żvilupp rurali, kif kien il-każ fil-passat għall-Fond Agrikolu Ewropew għall-Gwida u Garanzija (FAEGG); jitlob għalhekk lill-Kummissjoni tirrapporta kull sitt xhur lill-Kumitat għall-Agrikoltura u l-Iżvilupp Rurali dwar l-eżekuzzjoni tan-nefqa relatata ma' l-FAEIR għal kull Stat Membru u għal kull kategorija;

Jirrifjuta l-proposta tal-Kummissjoni li tippermetti lill-Istati Membri jużaw sa 20% mill-ammont ta' l-ewwel pilastru sabiex jiġi ffinanzjat l-iżvilupp rurali, minħabba li dan jikser il-prerogattivi baġitarji tal-Parlament u jista' jfisser il-bidu ta' nazzjonalizzazzjoni mill-ġdid tal-PKA; huwa mħasseb dwar l-arranġamenti għall-implimentazzjoni ta' miżura bħal din li tista' tevita r-regoli għall-kofinanzjament stabbiliti għall-ispejjeż relatati ma' l-iżvilupp rurali; għalhekk jitlob lill-Kummissjoni tikkomunika mal-Parlament bejn l-ewwel u t-tieni qari x'opinjoni lesta tieħu rigward il-vjolazzjonijiet tal-prerogattivi baġitarji tal-Parlament meta tistabbilixxi l-baġits annwali u jekk din il-proposta preżenti dwar modulazzjoni voluntarja għandiex konsegwenzi għall-klassifikazzjoni tan-nefqa kif definita fl-Anness III tal-ftehima interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u amministrazzjoni finanzjarja

ĠU C 139 ta' l-14.6.2006, p.1. tajba minħabba li din timplika tnaqqis ta' l-ispejjeż obbligatorji u ż-żieda ta' l-ispejjeż mhux obbligatorji; jinnota li din is-sitwazzjoni jista' jkollha impatt fuq il-kejl tar-Rata Massima taż-Żieda (RMŻ), li tkejjel u tiżgura l-livell tan-nefqa mhux obbligatorja fil-baġits annwali, li fuqhom il-Parlament normalment għandu l-aħħar kelma;

Jenfasizza li permezz ta' l-istruttura l-ġdida tal-qafas finanzjarju għall-perjodu 2007-2013, l-ewwel u t-tieni pilastri, li qabel kienu l-Intestaturi 1A u 1B, waqfu jeżistu u preżentement ingħaqdu fl-Intestatura 2; jinnota li dan il-fatt jiftaħ il-possibilità ta' trasferimenti bejn fuq naħa waħda l-għajnuniet diretti u l-ispejjeż tas-suq u minn naħa l-oħra l-miżuri għall-iżvilupp rurali; huwa ta' l-opinjoni li issa ma hemm xejn li jżomm l-ammonti li ma ntefqux taħt l-ewwel pilastru preċedenti milli jiġu trasferiti għat-tieni pilastru preċedenti u għalhekk jitlob li trasferiment bħal dan għandu jseħħ fl-aħħar tas-sena finanzjarja 2007;

Jemmen li għall-koerenza u l-konsistenza ma' kampanji għas-saħħa, partikolarment fil-ġlieda kontra l-obeżità, hemm bżonn li jsir sforz għall-promozzjoni ġenwina għall-konsum tal-frott u l-ħaxix; jitlob għal darb'oħra mill-perspettiva ta' koerenza mal-politika għas-saħħa, għal sforzi akbar għall-konsum tal-ħalib u ta' l-għasel speċjalment fost it-tfal ta' l-iskola; jiddispjaċih għalhekk li t-tnaqqis tal-Kummissjoni u l-Kunsill għall-programm tad-distribuzzjoni tal-ħalib fl-iskejjel kif propost fl-abbozz preliminari tal-baġit u fl-abbozz tal-baġit għall-2007, u jqis li l-punt baġitarju nru 05 02 12 08 għandu jkun fl-istess livell bħal dak ta' l-2006;

Jiddispjaċih għat-tnaqqis fil-linji baġitarji għall-promozzjoni, sakemm din l-attività, speċjalment għall-prodotti ta' kwalità, qed issir essenzjali sabiex jinżamm jew jerġa jintrebaħ is-suq u sakemm l-attivitajiet għall-promozzjoni jingħataw irwol aktar ċentrali fil-PKA irriformata, li tpoġġi importanza ikbar fuq l-orjentazzjoni tas-suq; għalhekk jitlob li l-ammonti allokati għal dawk il-linji baġitarji jinżammu għall-inqas fil-livelli ta' l-2006.

14. jitlob b'kunsiderazzjoni għar-regoli l-ġodda dwar miżuri ta' appoġġ eċċezzjonali għas-suq tal-laħam tat-tjur u tal-bajd, għal-linja baġitarja li għaliha ma hemmx ammont previst preżentement (p.m) li jkun allokat għaliha ammont biżżejjed li jkopri l-ispejjeż għall-2007;

Iqis li l-approprjazzjonijiet allokati għas-settur tal-ħalib, speċjalment għar-rimborżi, mhumiex biżżejjed biex ikopru l-bżonnijiet reali u għalhekk jitlob li jiġu allokati ammonti realistiċi għal-linji baġitarji kkonċernati,

Iqis li quddiem l-inċidenza dejjem tikber tal-faqar anke fil-fruntieri ta' l-Unjoni, għandhom jiġu msaħħa l-programmi għal dawk l-iktar żvantaġġati; jemmen li 'l barra mill-fruntieri Ewropej, anke jekk il-faqar qed tonqos f'termini globali, għad hemm bżonnijiet kbar, speċjalment fejn jidħol l-ikel, u li għalhekk hemm bżonn li jintbagħat messaġġ politiku ċar ta' solidarjetà permezz ta' l-infurzar xieraq tal-linja baġitarja għall-għajnuna għall-ikel;

Jiddispjaċih għat-tnaqqis tal-Kummissjoni u tal-Kunsill għal-linja baġitarja 05 08 06, relatata mal-politika li ssaħħaħ il-kuxjenza għall-politika komuni għall-agrikoltura u jqis li din għandha tkun fuq l-istess livell tal-baġit ta' l-2006;

Iqis li f'dan il-kuntest ta' tnedija ta' qafas finanzjarju ġdid u tal-baġit 2007, għandhom jinstabu strumenti - kif ukoll riżorsi finanzjarji meħtieġa - li jappoġġjaw u jippromwovu intrapriżi agrikoli familjali; iħeġġeġ lill-Kummissjoni tippreżenta proposta għal dan il-għan;

Jinsisti fuq il-bżonn li sseħħ riforma tal-Politika Komuni għall-Agrikoltura (PKA) li twassal għal aġġustament ġenwin u li tillimita l-ammonti massimi ta' l-għajnuna agrikola, bil-ħsieb li tiggarantixxi li l-għajnuna hija mqassma b'mod ġust bejn produtturi, prodotti u pajjiżi;

Jemmen li l-importanza ta' ċerti forom ta' għajnuna diretta hija tant li hemm bżonn li jiżdiedu l-ammonti tagħhom, sabiex jinnewtralizzaw l-impatt tal-modulazzjoni ta' 4% u sabiex jidħlu fil-baġit linji baġitarji li jikkorrispondu mal-bżonnijiet stmati mill-Kummissjoni qabel hija timplimenta t-tnaqqis marbut mal-modulazzjoni;

Jirrakkomanda ż-żamma tas-somma allokata sabiex tiffinanzja kampanji ta' informazzjoni, speċjalment minħabba li d-dħul ta' żewġ Stati Membri ġodda fejn l-agrikoltura għad għandha irwol importanti ħafna, se jżid l-ispejjeż mhux inaqqashom;

Jitlob li jiżdied l-isforz rigward l-informazzjoni dwar u l-promozzjoni tal-benesseri ta' l-annimali, kemm sabiex jinkoraġġixxi lill-konsumaturi jippreferu prodotti agrikoli favur il-benesseri ta' l-annimali u kemm sabiex jiġu evitati sitwazzjonijiet ta' paniku bħal dawk li seħħew fil-każ ta' l-influwenza agrarja u l-waqgħa fid-domanda li rriżultat f'xi każi f'ċerti Stati Membri;

Iħeġġeġ lill-Kummissjoni u lill-Kunsill jantiċipaw mezzi biżżejjed għar-riċerka u għall-provvista ta' vaċċini kontra l-mard ta' l-annimali, speċjalment bil-wasla ta' diversi tipi ta' virus li ma kinux magħrufa qabel fl-Unjoni;

Jitlob għal żieda fl-approprjazzjonijiet bil-ħsieb li jissaħħu l-kontrolli fuq produzzjoni importata bil-għan li jkun ivverifikat jekk dawn humiex konformi mal-kundizzjonijiet għall-produzzjoni kollha ta' l-Unjoni u jekk l-ittikkettar hux korrett speċjalment bil-għan li jinfurmaw lill-konsumatur dwar l-oriġini tal-prodott;

Jenfasizza l-irwol importanti li s-settur agrikolu jista' jkollu fil-konservazzjoni tal-pajsaġġ tradizzjonali u ta' l-ambjent u għall-provvista ta' enerġija mġedda; għalhekk iħeġġeġ lill-Kummissjoni u lill-Kunsill sabiex jappoġġjaw il-bidu ta' proġett pilota ta' riċerka dwar possibiltajiet li jistimulaw miżuri li jtejjbu l-effiċjenza ta' l-enerġija fis-setturi ta' l-agrikoltura u l-ortikultura;

Jiddispjaċih għas-sospensjoni preżenti tan-negozjati ma' l-Organizzazzjoni Dinjija għall-Kummerċ; jiddispjaċih ukoll għall-fatt li l-Unjoni Ewropea sa issa ma kinetx kapaċi tagħmel progress fir-rikonoxximent ta' kunsiderazzjonijiet oħra kif deskritta mill-Ordni Kummerċjali fil-mandat mogħti lill-Kummissjoni Ewropea mill-Kunsill Ewropew; jinnota li r-rikonoxximent ta' kunsiderazzjonijiet oħra ta' l-Ordni Kummerċjali jista' jippermetti tfaddil konsiderevoli mill-baġit għall-biedja futur, minħabba li dan jagħmel tajjeb għal ċerta dispożizzjonijiet leġiżlattivi Komunitarji li huma superfluwi.

PROĊEDURA

Abbozz tal-baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għas-Sajd

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

Introduzzjoni

L-approċċ tal-Kummissjoni fit-tfassil tal-proposta tagħha għall-Abbozz ta' Baġit Preliminari għall-2007 kien iddettat fil-parti l-kbira tiegħu mil-limitazzjonijiet imposti mill-Prospettiva Finanzjarja għas-snin 2007-2013.

Għalhekk fl-2007, bħala l-ewwel sena tal-perjodu ġdid ta' programmazzjoni, hemm bejn wieħed u ieħor tnaqqis ta' 10% marbut mat-tnaqqis globali fl-allokazzjoni prevista għall-fondi strutturali.

L-approprjazzjonijiet kollha għas-sajd għall-perjodu 2007-13 jinsabu taħt l-Intestatura 2: Preservazzjoni u Ġestjoni tar-Riżorsi Naturali.

L-Abbozz ta' Baġit Preliminari għall-2007 jirreġistra, fil-qasam tas-sajd, approprjazzjonijiet ta' impenn u ta' ħlas li jammontaw rispettivament għal €923 miljun u €1.2 biljun.

Jidhru diversi elementi ewlenin tal-baġit.

Dawn jinkludu żieda ta' 6.7% għall-azzjonijiet esterni. €194 miljun huma allokati għall-ftehimiet internazzjonali dwar is-sajd sabiex jitqiesu ftehimiet ġodda, waqt li hija prevista żieda sostanzjali f'kontribuzzjonijiet mhux obbligatorji għal organizzazzjonijiet internazzjonali (organizzazzjonijiet reġjonali tas-sajd) inklużi madwar €6 miljuni għal azzjonijiet ġodda fil-qafas ta' ftehimiet dwar is-sajd bħal ġlieda kontra s-sajd illegali, mhux irregolat u mhux iddikjarat (IUU) u t-titjib tal-pariri xjentifiċi.

Il-baġit għat-tmexxija tal-Politika Komuni tas-Sajd (CFP) ser jiżdied b'41% għall-azzjonijiet li jinkludu l-promozzjoni tal-Green Paper il-ġdida dwar il-Politika Marittima ta' l-Unjoni għall-Ġejjieni u biex isiru studji marbuta ma' kwistjonijiet marittimi.

L-appoġġ għall-ġestjoni tar-riżorsi tas-sajd (il-ġbir ta' dejta bażika u t-titjib tal-pariri xjentifiċi) infired mill-kontroll u l-ispezzjoni b'żiediet ta' 12 u 25%.

Fir-rigward tal-Fond Ewropew għas-Sajd, l-allokazzjonijiet għall-ħlas jinkludu s-7% tal-ħlas bil-quddiem kif previst fir-regolament.

Rigward is-swieq, l-infiq jibqa' l-istess, għalkemm hemm xi bidliet fil-mod tal-ġestjoni finanzjarja.

Fl-aħħarnett, fil-qasam tar-riċerka, il-ġestjoni tas-7 Programm ta' Qafas ġiet trasferita mid-DĠ FISH għad-DĠ RTD.

Ir-rapporteur għal opinjoni tilqa', b'mod ġenerali, il-proposti għall-Baġit għall-2007 fid-dawl tal-limitazzjonijiet dettati mill-Perspettiva Finanzjarja u temmen li dawn għandhom ikunu biżżejjed biex ikopru l-obbligi attwali, iżda tfakkar li r-riżorsi previsti deċiżi mill-Kunsill Ewropew f'Diċembru 2005 mhumiex globalment biżżejjed biex ilaħħqu mal-bżonnijiet tal-qasam tas-sajd fi żmien ta' kriżi li għadha tinħass fl-industrija tas-sajd.

Xi kummenti speċifiċi jistgħu madankollu jsiru b'relazzjoni maċ-ċifri adottati mill-Kunsill fl-Abbozz ta' Baġit ta' l-14 ta' Lulju, fejn tnaqqsu diversi ammonti ta' flus minn dawk proposti mill-Kummissjoni.

Fir-rigward ta' ftehimiet internazzjonali dwar is-sajd, il-Kunsill qaċċat €10 miljuni mir-riżerva kemm għall-impenji u kif ukoll għall-ħlas.

Dan jista' joħloq problemi marbuta ma' l-obbligi legali ta' l-Unjoni f'dan il-qasam.

L-ammonti oriġinali għandhom għalhekk ikunu ristabiliti.

It-tnaqqis l-ieħor għandu x'jaqsam biss ma' ħlas.

Sar tnaqqis ta' €23m mill-Fond Ewropew għas-Sajd għar-reġjuni inklużi fl-obbjettiv tal-konverġenza u ta' €7m għar-reġjuni li mhumiex inklużi fil-konverġenza, li minħabba fih ma jkunx jista' jitħallas is-7% bil-quddiem kif stipulat fir-regolament EFF. €5m tnaqqsu mil-linja tal-baġit għall-ġbir ta' dejta bażika u €7m mil-linja tal-baġit għall-kontribut finanzjarju lill-Istati Membri għall-ispejjeż fil-qasam tal-kontroll.

Dan it-tnaqqis fl-oqsma li għandhom ikunu meqjusa bħala oqsma prijoritarji tas-CFP huma arbitrarji u mhux iġġustifikati.

Barra minn hekk, dan jibgħat preċiżament il-messaġġ il-ħażin f'dan il-mument kritiku għall-qasam.

L-allokazzjoni globali għas-sajd hija relattivament modesta iżda l-industrija Ewropea tas-sajd hija dipendenti ħafna fuq il-baġit Ewropew.

Ladarba wieħed iqis id-diżappunt li nħass fin-negozjati relatati mal-ftehima interistituzzjonali dwar il-prospettiva finanzjarja, l-ammonti mniżżla fl-Abbozz ta' Baġit Preliminari tal-Kummissjoni għandhom ikunu meqjusa bħala l-minumu assolut meħtieġ biex taħdem is-CFP u bħali tali għandhom jinżammu kif kienu, u fejn tnaqqsu, għandhom ikunu ristabiliti.

SUĠĠERIMENTI

Il-Kumitat għas-Sajd jistieden lill-Kumitat għall-Baġits, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li ser jadotta:

Jilqa', b'mod ġenerali, l-proposti għall-Baġit għas-Sajd fl-2007, minkejja l-fatt li r-riżorsi deċiżi fl-ambitu tal-Prospettiva Finanzjarja għas-snin 2007-2013 mhumiex biżżejjed biex ilaħħqu mal-bżonnijiet tal-qasam tas-sajd fi żmien ta' kriżi li għadha tinħass fl-industrija tas-sajd, ikkaratterizzata minn qabdiet iċken, inqas dħul u aktar spejjeż, b'mod partikulari għall-fjuwil;

Jiddispjaċih li, f'dan il-kuntest, l-ammonti mdaħħla fl-Abbozz Preliminari tal-Baġit (PDB) għas-sajd, li jirrappreżentaw il-minimu assolut meħtieġ għall-operazzjoni tal-Politika Komuni tas-Sajd, sofrew tnaqqis ġdid fl-abbozz tal-baġit tal-Kunsill (DB), b'mod partikolari fir-rigward ta' l-approprjazzjonijiet tal-pagamenti u għalhekk jitlob biex jerġgħu jiddaħħlu l-figuri inizjali tal-PDB;

Barra minn hekk juri t-tħassib tiegħu dwar it-tnaqqis fl-allokazzjonijiet tas-salarji ta' l-istaff, propost mill-Kunsill, li jkollu effett partikolarment detrimentali fuq it-tħaddim effiċjenti tad-DĠ FISH; jitlob, għalhekk, biex jerġgħu jiddaħħlu l-ammonti mressqa mill-Kummissjoni.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għall-Kultura u l-Edukazzjoni

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Taqsima III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Kultura u l-Edukazzjoni, jistieden lill-Kumitat għall-Baġits, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta:

Ifakkar l-importanza li jiġu promossi politiki attivi ta' l-UE fl-oqsma tal-kultura, l-edukazzjoni, it-taħriġ, iż-żgħażagħ, id-djalogu u d-diversità interkulturali, iċ-ċittadinanza attiva u n-netwerks tas-soċjetà ċivili, bl-iskop li tinbena identità politika għall-Unjoni li tinftiehem aktar miċ-ċittadini tagħha u bbażata fuq rendiment politiku;

Jirrimarka li l-Unjoni Ewropea għandha tkun eqreb taċ-ċittadini tagħha; jenfasizza li huma biss ir-riżorsi finanzjarji xierqa li jagħmluha possibbli li jkun hemm komunikazzjoni u politika ta' informazzjoni effettivi, li jinvolvu liċ-ċittadini b'mod aktar attiv; jikkunsidra li tnaqqis fl-ammonti baġitarji allokati għall-politika ta' komunikazzjoni jibgħat sinjal negattiv ħafna liċ-ċittadini Ewropej;

Jikkonferma li l-istruttura u l-iffunzjonar riveduti tal-ġenerazzjoni l-ġdida ta' programmi 2007-2013 tirrappreżenta opportunità importanti sabiex jitjiebu kemm l-immaniġġjar tagħhom kif ukoll kemm dawn ikunu ħfief biex jintużaw mill-benefiċjarji kollha; ifakkar li dan huwa relevanti l-aktar għall-istrumenti li jikkonċernaw il-proġetti ż-żgħar;

Jistieden lill-Kummissjoni sabiex tagħmel kemm jista' jkun progress fil-preparazzjonijiet tagħha għall-implimentazzjoni tal-programmi, billi tikkunsidra l-fatt li ladarba jiġi adottat ir-Regolament Finanzjarju rivedut, jagħti lok għal proċeduri ta' implimentazzjoni aktar faċli u aktar mgħaġġlin; ifakkar li, għalkemm il-prinċipji prinċipali tar-Regolament Finanzjarju u r-regolamenti li jistabbilixxu l-programmi għandhom jikkoinċidu, ir-regolamenti tal-programm m'humiex suġġetti għar-Regolament Finanzjarju u jistgħu jinkludu regoli speċifiċi neċessarji għall-implimentazzjoni mingħajr xkiel tal-programmi speċifiċi;

Jenfasizza l-importanza li, għas-sena 2007, jiġu żgurati grad ta' stabilità għall-attivitajiet appoġġjati mill-Programm Media u, mezzi xierqa matul il-perjodu finanzjarju kollu sabiex jiġu appoġġjati l-iżvilupp u d-distribuzzjoni tax-xogħlijiet awdjoviżivi Ewropej, biex b'hekk titħeġġeġ l-innovazzjoni ta' l-industrija awdjoviżiva Ewropea u t-tranżizzjoni għat-teknoloġija diġitali, u biex isservi ta' reazzjoni għall-isfidi li ġejjin mill-kompetizzjoni globali u minn soċjetà ta' l-informazzjoni li qed tinbidel malajr;

Jiddispjaċih li l-ambizzjonijiet finanzjarji għall-Programm ta' Tagħlim Matul il-Ħajja tnaqqsu; jinnota li l-Programm ta' Tagħlim Matul il-Ħajja xorta waħda se jkun strument qawwi sabiex jippromwovi l-koperazzjoni u l-mobilità għall-edukazzjoni u t-taħriġ; jisħaq li l-investiment Ewropew fl-edukazzjoni u t-taħriġ huwa kruċjali, mhux biss sabiex tiġi implimentata b'mod effettiv l-istrateġija ta' Liżbona u sabiex tiżdied il-kompetittività ta' l-ekonomija Ewropea, iżda wkoll sabiex jiġi affermat mill-ġdid il-valur ċiviku u kulturali ta' l-edukazzjoni u t-tagħlim matul il-ħajja;

Jafferma t-twemmin fl-importanza tal-Programm Kulturali fl-appoġġ għal attivitajiet u organizzazzjonijiet kulturali f'settur li huwa fil-qalba ta' l-identità, tas-soċjetà u ta' l-ekonomija Ewropea; jenfasizza l-ħtieġa sabiex il-Programm Żgħażagħ Attivi isir magħruf ma' numru akbar ta' Ewropej, u jfakkar li l-ammont propost mill-PDB għal dan il-programm huwa assolutament minimu;

Jinnota li l-appoġġ għall-parteċipazzjoni ċivika, il-ġemellaġġ bejn l-ibliet, organizzazzjonijiet li jippromwovu l-idea ta' Ewropa u ċerimonji li jfakkru l-vittmi tar-reġimi totalitarji fis-seklu li għadda huma eżempji konkreti ta' azzjoni mill-UE għaċ-ċittadini; jinnota t-tnaqqis fil-fondi għall-azzjonijiet fl-2007, kif turi l-istqarrija ta'attività, u li, fl-2008, l-infiq jerġa' jkun fil-livelli ta' l-2006; jafferma d-determinazzjoni tiegħu li jiżgura li fi ħdan l-Programm il-ġdid l-Ewropa għaċ-Ċittadini, ma jitnaqqsux dawk l-azzjonijiet li l-aktar jaffettwaw direttament liċ-ċittadini; jenfasizza li l-persentaġġi tar-riżorsi għall-azzjonijiet differenti tal-Programm huma s-suġġett ta' negozjati interistituzzjonali bħala parti mill-proċedura leġiżlattiva;

Jiġbed l-attenzjoni għall-bżonn urġenti li jkollna Ewropa li hija aktar demokratika, aktar aċċessibbli u aktar trasparenti għaċ-ċittadini tagħha; jikkunsidra li l-kontribuzzjoni attiva taċ-ċittadini tagħha għall-avvenimenti ewlenin li jmiss fl-istorja ta' l-Unjoni mhix ser tkun possibbli mingħajr appoġġ finanzjarju xieraq għall-entitajiet lokali bħal m'huma l-uffiċċji ta' l-informazzjoni u d-Djar ta' l-Ewropa (Maisons de l'Europe);

Jenfasizza l-importanza li jiġu investiti r-riżorsi u t-tmexxija politika sabiex tiġi definita aħjar il-politika Ewropea ta' komunikazzjoni, bħala xogħol interistituzzjonali u inklużiv li jinvolvi sferi differenti tat-tmexxija Ewropea; iħeġġeġ lill-Kummissjoni sabiex tiċċara l-implikazzjonijiet tal-baġit u l-azzjonijiet li għandhom jittieħdu skond il-Pjan D dwar id-Dibattitu u d-Djalogu Demokratiċi;

ĠUSTIFIKAZZJONI QASIRA

Il-baġit tal-Komunità Ewropea għas-sena 2007 se jkun l-ewwel baġit annwali skond il-perspettiva finanzjarja (PF), li issa ngħatat l-isem ta' Qafas finanzjarju multiannwali (MFF), li se jkun il-qafas għall-proċessi baġitarji annwali sa l-2013.

L-MFF huwa maqsum f'intestaturi li huma differenti minn dawk tal-perspettiva finanzjarja preċedenti (2000-2006).

Inħolqu wkoll programmi ġodda wiesgħa ("umbrella" programmes), li jgħaqqdu flimkien programmi eżistenti u azzjonijiet oħra.

L-Abbozz Preliminari tal-Baġit (PDB) huwa għal UE ta' 27, inklużi r-Rumanija u l-Bulgarija bħala l-pajjiżi kandidati.

Dawn il-bidliet differenti jagħmlu t-tqabbil dirett mal-PF (UE 25) preċedenti diffiċli.

It-tabelli 1a u 1b jagħtu ħarsa globali indikattiva lejn il-bidliet ta' % fl-intestaturi u l-marġini differenti disponibbli fl-intestaturi differenti għall-approprjazzjonijiet ta' impenn u ta' pagamenti.

Il-marġini huma determinati mid-differenza bejn il-limiti massimi maħluqa mill-MFF u l-impenji fil-PDB.

Tabella 1a – Ħarsa ġenerali tal-PDB 2007 – impenji (EUR miljun, prezzijiet kurrenti)

Bidla fil-% fuq l-2006 (UE 25)

limitu massimu ta' l-MFF

Marġini

1a Kompetittività għat-tkabbir u għall-impjiegi

1b Koeżjoni għat-tkabbir u għall-impjiegi

2 Preservazzjoni u mmaniġġjar tar-riżorsi naturali

3a Ħelsien, Sigurtà u Ġustizzja

3b Ċittadinanza

4 L-UE bħala msieħba globali

5 Amministrazzjoni

Sors: Ibbażat fuq id-dejta mid-dokumenti PDB 2007 tal-Kummissjoni Ewropea – Dokument ta' Ħidma 8 dwar il-PDB 2007, Kumitat għall-Baġit PE

Tabella 1b – Ħarsa ġeneali tal-PDB 2007 – pagamenti (EUR miljun)

Bidla fil-% fuq l-2006 (UE 25)

3a Ħelsien, Sigurtà u Ġustizzja

3b Ċittadinanza

4 L-UE bħala msieħba globali

5 Amministrazzjoni

Sors: Dokument ta' Ħidma 8 dwar il-PDB 2007, Kumitat għall-Baġit PE, ibbażat fuq id-dejta mid-dokumenti PDB 2007 tal-Kummissjoni Ewropea

Skond il-Kummissjoni, dawn l-impenji jirrappreżentaw 4.6% aktar mill-2006 u 1.08% tal-GNI ta' l-UE.

L-approprjazzjonijiet ta' pagamenti jirrappreżentaw żieda ta' 3.9% meta mqabbla ma' l-2006 u 0.99% tal-GNI ta' l-UE.

Il-kumitat għall-kultura u l-edukazzjoni huwa responsabbli għal-linji tal-baġit li huma mifruxa fuq oqsma ta' politika differenti tal-PDB: 09 Is-soċjetà ta' l-informazzjoni u l-midja; 15 Edukazzjoni u kultura; 16 Komunikazzjoni; 26 Amministrazzjoni.

L-MFF jinkludi dawn l-oqsma bi tliet intestaturi differenti: L-intestaturi 1a ("Kompetittività għat-tkabbir u għall-impjiegi") u 3b ("Ċittadinanza") ikopru l-infiq operattiv, l-intestatura 5 tkopri l-infiq amministrattiv.

Qasam ta' politika 9 – Is-soċjetà ta' l-informazzjoni u l-Midja:

Il-PDB 2007 jipproponi żieda ġenerali għal dan il-qasam ta' 1.9% biss meta mqabbla ma' l-2006 (impenji).

F'dan il-qasam il-Kumitat għall-kultura u l-edukazzjoni huwa responsabbli għal-linji differenti ta' baġit skond 09 01 (l-istaff u maniġment) u 09 06 (i2010 – Politika awdjoviżiva u l-programm MEDIA).

Il-PDB jipproponi impenji ta' 74.862 m għall-infiq operattiv tal-programm MEDIA ( 84.810 fl-2006 ).

Qasam ta' politika 15 – L-Edukazzjoni u l-Kultura:

Il-PDB 2007 jipproponi żieda ġenerali għal dan il-qasam ta' 22.19% meta mqabbla ma' l-2006 (impenji).

Il-programm ġdid Tagħlim matul il-Ħajja jgħaqqad l-attivitajiet relatati ma' l-edukazzjoni u mat-taħriġ vokazzjonali ma'erba' gruppi fil-mira differenti (l-edukazzjoni sekondarja; l-edukazzjoni terzjarja; it-taħriġ vokazzjonali; l-edukazzjoni ta' l-adulti) u attivitajiet orizzontali bħalma huma t-tagħlim tal-lingwi u l-ICT, l-Azzjoni Jean Monnet dwar l-integrazzjoni Ewropea.

Il-PDB jipproponi impenji ta' 820.9 miljun għall-2007 (629.976 fl-2006) għall-infiq operattiv għat-Tagħlim Matul il-Ħajja (Linja 15 02 22), u 55.6 (minn 38.111 fl-2006) għall-programm Erasmus Mundus (Linja 15 02 02 05).

Il-PDB jipproponi baġit ta' 47.8 m bħala impenji għall-programm għall-Kultura 2007 (15 04 44).

It-tlestija tal-programmi preċedenti fil-qasam tal-kultura u l-lingwa fl-2006 kellu ammont ta' 38.086 miljun fuq il-linja.

Barra minn hekk 3m għandhom ikunu riservati fl-2007 għall-preparazzjoni tas-Sena Ewropea għad-Djalogu Interkulturali fl-2008 (15 04 47).

Għall-programm Żgħażagħ fl-Azzjoni (15 05 55) il-PDB rriserva l-impenji ta' 114.768 għall-infiq operattiv.

Il-linja dwar it-tlestija tal-programmi preċedenti fil-qasam taż-żgħażagħ fl-2006 kellha ammont ta' 111.965 m.

Il-programm il-ġdid Ċittadini għall-Ewropa (15 06 66) se jkun jinkludi l-appoġġ għas-soċjetà ċivili u għall-ġemellaġġ bejn il-bliet.

Il-PDB 2007 jipproponi 19.339m għall-impenji għall-infiq operattiv.

It-tlestija ta' programmi preċedenti fil-qasam tal-parteċipazzjoni ċivika fl-2006 kienet impenjat 23.864m.

Qasam ta' politika 16 – Politika ta' komunikazzjoni u informazzjoni

L-approprjazzjonijiet ta' impenn fil-PDB 2007 għal din iż-żieda fil-politika ta' 3.61% meta mqabbel ma' l-2006.

F'dan il-qasam, il-Kumitat għall-kultura u l-edukazzjoni għandu interess prinċipali fis-segwitu u fl-implimentazzjoni tal-Pjan ta' Azzjoni sabiex itejjeb "Nikkomunikaw l-Ewropa", il-Pjan D għad-Djalogu u għad-Dibattitu Demokratiċi u l-White Paper dwar Politika ta' Komunikazzjoni Ewropea.

Qasam ta' Politika 26 - Amministrazzjoni

Il-PDB 2007 jipproponi żieda ġenerali għall-impenji f'dan il-qasam ta' 4.11% meta mqabbla ma' l-2006.

F'dan il-qasam, teżisti linja baġitarja separata għal kull skola Ewropea (minn 26 01 50 11 sa 26 01 50 25).

L-Abbozz tal-Baġit

Ir-rapporteur ħa nota tat-tibdiliet adottati mill-Kunsill fl-Abbozz tal-Baġit (DB).

Il-Kunsill jipproponi tnaqqis ġenerali ta' 0.8% f'impenji u ta' 1.5% f'pagamenti meta mqabbla mal-PDB.

It-tnaqqis ikun aktar rilevanti għal xi wħud mill-oqsma ta' politika, inklużi dawk ta' interess għall-Kumitat għall-kultura u l-edukazzjoni.

Fi ħdan l-ewwel intestatura ("il-kompetittività għat-tkabbir u għall-impjieg"), il-linji ta' baġit relatati ma' l-edukazzjoni u l-kultura jitnaqqsu bi 2%.

Dan jaffettwa wkoll (f'impenji) b'mod partikolari t-Tagħlim ta' Matul il-Ħajja (-17.101 m), u Erasmus Mundus (-1.158m).

Barra minn hekk, il-linji tal-baġit fuq eKontenut + - promozzjoni tal-kontenut diġitali Ewropew jitnaqqsu b'mod sostanzjali (-1.370m).

Fl-intestatura "Ċittadinanza, ħelsien, sigurtà u ġustizzja", iż-żewġ azzjonijiet tad-DĠ EAC (-0.7% fl-impenji) u minn DĠ COM (-5.5%!) jiġu affettwati.

L-impenji għall-programm Kultura 2007 jitnaqqsu b'-1.4m (-0.531 pagamenti).

Il-linji ta' baġit dwar "Azzjonijiet lokali" u dwar "azzjonijiet speċifiċi dwar temi ta' prijorità, fosthom Prince" jonqsu drastikament b'-2m -il waħda (kemm għall-impenji u kif ukoll għall-pagamenti).

Id-DB jnaqqas l-intestatura relatata ma' l-amministrazzjoni b'1.8% bħala total meta mqabbla mal-PDB.

Dan jaffettwa ħafna s-servizzi għas-soċjetà ta' l-informazzjoni (-3.5%), l-edukazzjoni u l-kultura (-2.9%), l-istampa u l-komunikazzjoni (-2.1%), is-servizzi tal-lingwa (-3.1%).

Ir-rapporteur tenfasizza li l-bidliet proposti mill-Kunsill fl-intestaturi differenti għall-kwistjonijiet ta' kompetenza tal-Kumitat għall-kultura u l-edukazzjoni m'humiex aċċettabbli.

Dan il-kumitat, b'mod partikolari enfasizza kemm-il darba li l-ammont propost fil-PDB għall-programmi kodeċiżi fis-settur tal-kultura u ta' l-edukazzjoni huwa l-minimu neċessarju sabiex jitmexxew b'mod xieraq, bħalma huwa mistenni minn firxa wiesgħa ta' benefiċjarji bħalma huma l-iskejjel, l-universitajiet, l-istudenti, l-organizzazzjonijiet kulturali, l-assoċjazzjonijiet.

Huwa importanti li dawn il-programmi jitħarsu bħala l-eżempju ewlieni ta' l-integrazzjoni Ewropea.

Għalkemm il-Kummissjoni Ewropea wriet xi diffikultajiet biex tiddetermina l-fażijiet li jmiss tal-politika ta' komunikazzjoni tagħha, it-tnaqqis propost f'dan il-qasam mhux koerenti mal-bżonn li għandha l-politika ġenerali sabiex ikun hemm il-possibilità ta' djalogu kostanti bejn l-istituzzjonijiet ta' l-UE u ċ-ċittadini.

Ir-rimarki tar-rapporteur għal opinjoni

Rimarki ġenerali:

Il-proċedura tal-baġit 2007 issegwi l-ftehima dwar l-MFF, li stabbiliet limiti massimi għall-infiq ħafna anqas mill-ambizzjonijiet tal-Kummissjoni Ewropea u tal-proposti mill-Parlament Ewropew.

Il-gvernijiet nazzjonali huma responsabbli għad-dewmien tal-ftehima dwar l-MFF u għaldaqstant li jippreġudikaw il-bidu f'waqtu ta' l-infiq ta' l-UE mill-2007 'l quddiem.

In-negozjati intergovernattivi dwar il-kontribuzzjonijiet għall-baġit ta' l-UE wrew għal darb'oħra il-limiti tagħhom.

Minflok ġiet ikkomunikata l-idea tal-valur miżjud Ewropew, in-negozjati dwar il-baġit ta' l-UE ttrażmettew impressjoni ħażina liċ-ċittadini ta' l-UE dwar l-innegozjar dwar "min jieħu l-aktar minn Brussell u jagħti l-anqas lill-UE".

It-tmexxija politika u l-approċċ viżjonarju lejn l-integrazzjoni Ewropea jidhru li ntilfu.

Il-Parlament Ewropew, wara r-riżoluzzjonijiet tiegħu dwar l-isfidi politiċi u l-mezzi baġitarji ta' l-Unjoni wara t-tkabbir u dwar it-tiġdid tal-ftehima interistituzzjonali dwar id-dixxiplina baġitarja (rapporti mis-Sur Böge), ta prijorità lill-kwistjonijiet ttrattati mill-Kumitat għall-kultura u l-edukazzjoni fin-negozjati li seħħew dakinhar tal-programm ta' qafas finanzjarju multiannwali.

Dan ippermetta li l-ħarsien tal-programmi li huma rikonoxxuti bħala "eżempji ewlenin ('flagships')" u "multiplikaturi" tal-valur miżjud Ewropew.

Meta wieħed iqis l-impatt dirett tagħhom fuq xi interessi primarji taċ-ċittadini (bħalma huma l-edukazzjoni, il-kultura, iċ-ċinema, is-soċjetà ċivika u l-proġetti għaż-żgħażagħ eċċ) ir-riżultati tagħhom huma "valur tajjeb meta mqabbla man-nefqa".

Huma juru wkoll rata ta' implimentazzjoni tajba.

Fl-istess ħin, qed issir pressjoni kontinwa fuq il-prerogattivi ta' kodeċiżjoni tal-Parlament Ewropew.

Il-Kumitat għall-Kultura u l-Edukazzjoni tal-PE kkontribwixxa għat-titjib u t-tħaddim tal-programmi ta' l-UE fil-qasam ta' responsabilità tiegħu permezz tal-proċeduri ta' kodeċiżjoni.

L-aħħar adozzjoni mill-Kunsill ta' ftehima dwar il-perspettiva finanzjarja tħeġġeġ lill-PE sabiex jitħaffu l-proċeduri tat-tieni qari għall-ħames programmi Ewropej prinċipali (it-Tagħlim Matul il-Ħajja, Media, iż-Żgħożija, l-Ewropa għaċ-Ċittadini) filwaqt li jadattawhom għall-figuri stabbiliti fil-Ftehima Interistituzzjonali dwar l-MFF.

Il-PE kontinwament enfasizza l-importanza ta' dawn il-programmi u ta' l-azzjoni ta' l-UE fl-oqsma politiċi bħalma huma d-djalogu kulturali, il-ġemellaġġ bejn il-bliet, il-koperazzjoni bejn l-universitajiet u l-iskejjel, it-taħriġ professjonali, l-iskambju għaż-żgħażagħ, il-kreattività awdjoviżiva, id-diversità kulturali u l-pluraliżmu.

Politiki attivi b'mezzi finanzjarji adegwati f'dawn l-oqsma huma fundamentali.

Huma essenzjali sabiex tiġi definita l-identità Ewropea kif karatterizzata mill-paċi, mill-istabilità u l-benesseri kif ukoll minn rendiment politiku effettiv fi żmien ta' trasformazzjoni soċjali u ekonomika.

Dan jgħodd aktar biż-żieda ta' l-UE għal 27 pajjiż.

Rimarki għall-oqsma speċifiċi:

Qasam ta' politika 9: is-sena l-oħra l-kumitat għall-kultura kien diġà laqa' t-tranżizzjoni tal-linji ta' baġit tal-midja u tal-politika awdjoviżiva, li għalihom il-kumitat huwa responsabbli, għall-qasam ta' politika 9, li huwa mmexxi mid-DĠ INFSO fi ħdan il-Kummissjoni.

Ir-rapporteur tinnota l-isfidi kumplessi quddiemna għall-bini ta' soċjetà inklużiva ta' informazzjoni, li kapaċi tgħaqqad l-innovazzjoni u d-diversità kulturali.

Il-politika awdjoviżiva teħtieġ diversi elementi: reviżjoni tal-programm ta' qafas; aċċess, parteċipazzjoni u għarfien mit-telespettaturi u s-soċjetà ċivili dwar il-proċessi ta' trasformazzjoni; strumenti attivi sabiex jiġu appoġġjati l-bidliet innovattivi fis-settur awdjoviżiv.

Ir-rapporteur tinnota tnaqqis għall-programm MEDIA, li jonqos minn 86.41m (impenji fl-2006) għal 76.01 (PDB 2007).

Dan it-tnaqqis relattiv jista' jiġi spjegat mill-"back-loading" tal-programm fl-aħħar tal-perjodu finanzjarju preċedenti.

Dan ifisser li l-infiq għall-MEDIA jikber malajr fis-snin li ġejjin u li t-tnaqqis fl-2007 ma jipperikolax it-tħaddim tal-programm.

Qasam ta' politika 15: Ir-rapporteur jilqa' b'sodisfazzjon il-fatt li l-MFF jippermetti stabilità tal-programmi f'dan il-qasam, b'żidiet bil-mod matul il-perjodu finanzjarju.

Għandu jintlaqa' b'mod partikolari t-tisħiħ ta' l-azzjonijiet miġbura fil-programm TAGĦLIM MATUL IL-ĦAJJA (LLL).

Fl-istess ħin, dan il-programm huwa l-aktar wieħed li għandu tnaqqis meta mqabbel mal-proposta oriġinali tal-Kummissjoni u mar-rapport dwar l-ewwel qari mill-PE.

Dan il-fatt jinvolvi t-tnaqqis ta' l-ambizzjonijiet u ta' l-objettivi tal-programm.

B'mod ġenerali, dan it-tnaqqis huwa kkonċentrat fuq il-linji tal-baġit li jaffettwaw anqas direttament liċ-ċittadini.

Fil-prinċipju dan japplika wkoll għat-tnaqqis tal-programm ĊITTADINI GĦALL-EWROPA, li se jkun jinkludi wkoll azzjonijiet u linji differenti tal-perjodu finanzjarju preċedenti.

Għandu jkun enfasizzat li dan il-programm, issa ser jassorbi l-appoġġ għall-preservazzjoni tat-tifkira tal-kampijiet ta' konċentrament Nażisti u Stalinisti, li qabel kienet iffinanzjata permezz tal-programm Kultura.

F'dan il-każ it-tnaqqis mhux biss huwa mqabbel ma' l-ambizzjonijiet stabbiliti mill-Kummissjoni u mill-Parlament, iżda wkoll imqabbel mal-Baġit 2006.

Dan jammonta (f'impenji) għal 23.9m fl-2006 u issa tnaqqas għal 19.3 fil-PDB 2007.

B'mod partikolari dan jaffettwa mhux biss konferenzi u seminars iżda, anke jekk fuq skala iżgħar, ukoll appoġġ ta' skemi ta' ġemellaġġ lil organizzazzjonijiet u proġetti tas-soċjetà ċivili.

Għall-MEDIA msemmija aktar 'il fuq, il-baġit madanakollu se jikber matul is-snin li ġejjin.

Ir-rapporteur tilqa' t-tisħiħ tal-koperazzjoni ma' pajjiżi terzi (l-Istati Uniti u l-Kanada) dwar l-edukazzjoni u u t-taħriġ vokazzjonali (15 02 03), fejn l-impenji jiżdiedu għal 5.338m fil-PDB 2007.

Uħud mill-approprjazzjonijiet għall-infiq amministrattiv assoċjati mal-programmi f'dan il-qasam ta' politika se jintużaw għall-Aġenzija Eżekuttiva, li l-istaff tagħha jiżdied għal 227 persuna għall-programmi edukattivi u kulturali (flimkien ma' 83 Midja) B'kollox, il-kapitolu tal-baġit 15 01 (Infiq amministrattiv tal-qasam ta' politika edukattiva u kulturali) se jkun 101.802m (imqabbel ma' 90.915 fl-2006).

Wieħed għandu jinnota li dan l-infiq jinkludi wkoll l-uffiċjali tal-Kummissjoni li jaħdmu fl-Aġenzija.

Safrattant, l-ispejjeż amministrattivi għandhom jiġu mmoniterjati skond ir-rilevanza għall-ammont globali tal-programmi.

Ta' min jinnota wkoll li l-proġetti pilota dwar il-mobilità individwali ta' l-istudenti li jattendu l-iskola sekondarja ogħlja (15 02 02 06) u dwar il-programm ta' apprendistat bl-istil Erasmus (15 02 03) huma integrati fil-LLL, anke jekk saħansitra mingħajr approprjazzjonijiet ta' baġit, sakemm issir evalwazzjoni.

Qasam ta' politika 16: Ir-rapporteur tenfasizza l-fatt li, li l-infiq f'dan il-qasam ta' politika, anke jekk mhux speċifikament skond il-proċeduri ta' kodeċiżjoni li għadhom sejrin, jeħtieġlu moniterjar aktar mill-qrib.

B'mod partikolari, is-sena l-oħra, il-kunsiderazzjonijiet tal-kumitat għall-kultura u l-edukazzjoni dwar dan il-punt jidhru li għadhom validi: "il-Kummissjoni għandha toffri almenu ftit indikazzjoni dwar kif l-azzjonijiet appoġġjati minn dawn il-linji joqogħdu flimkien fl-istrateġija l-ġdida ta' informazzjoni u ta' komunikazzjoni".

Ir-rapporteur temmen li dak li jissejjaħ il-Pjan D għadu nieqes minn indikazzjoni ċara ta' azzjonijiet u prijoritajiet.

Ta' min jinnota ż-żieda ta' 12.77% għall-infiq amministrattiv (16 01).

Din tkun tikkonsisti f'109.547m għall-infiq amministrattiv minn total ta' 186.373m għall-qasam ta' politika 16.

Dan il-fatt għandu jiġi spjegat bl-ispeċifiċità ta' dan is-settur, li jħaddem numru kbir ta' tekniċi, staff speċjalizzat u staff lokali għall-uffiċji ta' rappreżentazzjoni, staff barrani fil-kwartieri ġenerali, infiq għall-immaniġġjar u staff intern.

Fl-istess waqt, huwa straordinarju l-fatt li l-ambizzjoni tal-Kummissjoni fil-linja ta' komunikazzjoni "Fuq livell lokali" (16 03) hija ftit wisq.

Din tinkludi PRINCE, li għalih fl-2007 ġew allokati impenji ta' 16.261m (15.549 fl-2006) u miżuri ta' komunikazzjoni diretta mmirati lejn multiplikaturi ta' opinjoni u l-ftuħ ta' ċentri ta' informazzjoni għall-pubbliku.

Finalment għandu jiġi nnutat dan it-tnaqqis (impenji):

- Linja 16 02 02 – azzjonijiet ta' multimidja: minn 15,250m (Baġit 2006) għal 13,750m (PDB 2007)

- Linja 16 05 01 – relays ta' informazzjoni: minn 16,752m (Baġit 2006) għal 14,554m (PDB 2007)

Għaż-żewġ linji, fl-2006 tqiegħdu fir-riserva approprjazzjonijiet ta' impenn ta' 1m.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

Tliet sostituti tal-PPE-DE kienu preżenti iżda ma tqisux għall-votazzjoni finali.

OPINJONI tal-Kumitat għal-Libertajiet Ċivili, il-Ġustizzja u l-Affarjiet Interni

OPINJONI tal-Kumitat għall-Affarijiet Kostituzzjonali

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għall-Affarijiet Kostituzzjonali jistieden lill-Kumitat għall-Baġits, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni tiegħu għal riżoluzzjoni:

A. billi fil-konklużjonijiet tagħha l-Presidenza tal-Kunsill Ewropew ta' Brussell tal-15 u s-16 ta' Ġunju 2006 uriet l-impenn tagħha għall-kontinwazzjoni b'suċċess tal-proċess ta' ratifikazzjoni tat-Trattat kostituzzjonali, ippreżentat pjan ta' direzzjoni għas-sentejn li jmiss u ddikjarat li skond il-evalwazzjoni temporanja għall-perjodu ta' riflessjoni dwar il-futur ta' l-Ewropa, "d-djalogu infurzat maċ-ċittadini jeħtieġ mezzi adegwati u impenn",

B. billi fir-riżoluzzjoni tiegħu ta' l-14 ta' Ġunju 2006 dwar il-passi li jmiss għall-perjodu ta' riflessjoni u analiżi dwar il-Futur ta' l-Ewropa, il-Parlament talab lill-Kummissjoni "biex timmodifika l-'Pjan D' tagħha għat-tieni fażi tal-perjodu ta' riflessjoni u biex tipprovdi biżżejjed fondi għall-attivitajiet ippjanati"

C. billi fil-proposta tiegħu għal deċiżjoni li tistabbilixxi l-programm "Ċittadini għall-Ewropa" għall-perjodu 2007-2013 biex tippromwovi ċittadinanza attiva Ewropea

COM(2005)0116 . , il-Kummissjoni qalet li l-għan globali tal-programm, fost l-oħrajn, kien li jappoġġja attivitajiet u istituzzjonijiet li jagħtu l-opportunità liċ-ċittadini li jiltaqgħu u jipparteċipaw fil-bini ta' Ewropa aktar mill-qrib u li jsawru identità Ewropea,

D. billi, wara l-adozzjoni tal-Qafas Finanzjarju 2007-2013, l-Abbozz Preliminari tal-Baġit (PDB) 2007 jinvolvi xi ristrutturazzjonijiet ta' l-infiq relatat mad-dibattitu dwar it-Trattat Kostituzzjonali permezz ta' l-integrazzjoni tal-fondi permanenti ta' diversi istituzzjonijiet u organizzazzjonijiet ta' interess Ewropew fi tliet programmi leġiżlattivi (Ċittadini għall-Ewropa, Kultura 2007 u Tagħlim Matul il-Ħajja),

Ifakkar li komunikazzjoni u programmi edukattivi huma l-istrumenti ppreferuti sabiex iċ-ċittadini jiġu infurmati aħjar u involuti fid-dibattitu dwar it-Trattat Kostituzzjonali u li huma l-mezz prinċipali biex jipprovdu appoġġ għall-pjan ta' direzzjoni kostituzzjonali mfassal fil-konklużjonijiet tal-President tal-Kunsill Ewropew f'Ġunju 2006;

Jiddispjaċih li fil-preżent, ħafna ċittadini Ewropej m'humiex qed jaraw benefiċċji f'aktar integrazzjoni ta' l-Unjoni Ewropea; Madankollu jinnota li fl-istess ħin il-maġġoranza taċ-ċittadini fil-biċċa l-kbira ta' l-Istati Membri jilqgħu riżoluzzjoni kostituzzjonali aktar trasparenti u effettiva ta' l-UE u l-politiki tagħha;

Itenni li attivitajiet ta' komunikazzjoni jistgħu jaħdmu sewwa biss jekk istituzzjonijiet akkademiċi, fundazzjonijiet (inkluż dawk ta' partiti politiċi), awtoritajiet lokali u reġjunali, imsieħba soċjali, u soċjetà ċivili (speċjalment organizzazzjonijiet taż-żgħażagħ u tan-nisa) ikunu qed jikkontribwixxu għalihom b'mod attiv u li huma għandhom bżonn riżorsi finanzjarji mill-baġit ta' l-UE biex iwettqu dawn il-ħidmiet; Għalhekk jikkunsidra li l-ammonti pproposti fil-PDB 2007 għal-linja tal-baġit Prince għad-dibattitu dwar il-futur ta' l-Ewropa u għall-uffiċċji ta' informazzjoni ta' l-UE m'humiex biżżejjed u jridu jiżdiedu b'mod sostanzjali, meta mqabblin ma' l-infiq ta' l-2006 b'kunsiderazzjoni tal-perjodu ta' riflessjoni u analiżi li kien għaddej;

Jenfasizza li numru ta' istituti u organizzazzjonijiet ipprovdew appoġġ kbir għad-dibattitu dwar il-futur ta' l-Ewropa; għalhekk hu mħasseb dwar l-intenzjoni tal-Kunsill, kif muriha fil-proċedura leġiżlattiva li wasslet għall-adozzjoni tal-programm Ewropa għaċ-Ċittadini, li tkun limitata l-assistenza strutturali għal xi istituti ta' interess Ewropew sa tliet snin (2007-2009); hu determinat li jiżgura fondi permanenti adegwati għal dawn il-gruppi ta' riċerka u ta' edukazzjoni lilhinn mill-orizzont tal-perjodu ta' riflessjoni u analiżi ta' bħalissa minħabba li hu konvint li għandhom ħidmiet importanti ta' karattru permanenti;

Jinsisti li ż-żieda tal-fondi pproposta mill-Kummissjoni disponibbli għal dawn l-istituti, mhix biżżejjed fil-każijiet kollha biex jittrattaw il-ħidmiet impenjattivi li għandhom quddiemhom;

Jilqa' b'sodisfazzjoni l-isforzi riċenti tal-Kunsill u tal-Parlament biex jinkludu b'mod aħjar liċ-ċittadini fix-xogħol ta' kuljum tagħhom, speċjalment fejn għandha x'taqsam it-trasparenza ta' leġiżlazzjoni u d-dibattitu politiku dwar kwistjonijiet sensittivi bħall-globalizzazzjoni u bħat-tkabbir; jieħu l-impenn li jiżviluppa aktar dawn l-attivitajiet u jistieden lill-Kunsill biex jagħmel l-istess.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 : Sezzjoni III - Kummissjoni

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għad-Drittijiet tan-Nisa u l-Ugwaljanza bejn is-Sessi

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Sezzjoni III - Kummissjoni

Rapporteur għal opinjoni:

SUĠĠERIMENTI

Il-Kumitat għad-Drittijiet tan-Nisa u l-Ugwaljanza bejn is-Sessi jistieden lil-Kumitat għall-Baġits, bħala l-kumitat responsabbli, sabiex jinkorpora s-suġġerimenti li ġejjin fil-mozzjoni tiegħu għal riżoluzzjoni:

Ifakkar il-prinċipju ta' l-integrazzjoni tal-kwistjonijiet tas-sessi kif imħaddan fit-Trattat ta' Amsterdam, li permezz tiegħu, il-perspettiva ta' l-ugwaljanza tas-sessi ma tapplikax biss għal miżuri mfassla speċifikament biex jippromwovu l-opportunitajiet indaqs, iżda għandha tkun inkorporata fil-politiki kollha u fil-livelli kollha tal-proċess baġitarju permezz ta' l-ibbaġitjar bil-perspettiva tas-sessi;

Jinnota li r-riżoluzzjoni tiegħu tat-3 ta' Lulju 2003 dwar l-ibbaġitjar bil-perspettiva tas-sessi, u l-bini ta' baġits pubbliċi minn perspettiva tas-sessi

ĠU C 74, E 24.3.2004, p.

746. indirizzat il-fatt li baġits pubbliċi, inkluż il-baġit ta' l-UE, mhux newtrali mill-perspettiva tas-sessi, u għandu impatt differenti fuq in-nisa u l-irġiel;

Jisħaq li l-Kummissjoni għandha tiżviluppa sistema ta' monitoraġġ u evalwazzjoni li turi l-effetti fuq in-nisa u l-irġiel ta' diversi linji baġitari fir-rigward ta' l-implimentazzjoni tal-prinċipju ta' l-ugwaljanza tas-sessi;

Jirrepeti t-talba tiegħu għall-użu ta' approċċ ta' bbaġitjar bil-perspettiva tas-sessi sabiex jevalwaw u jirristrutturaw il-programmi, miżuri u politiki baġitarji relevanti kollha, jiddeterminaw il-punt safejn ir-riżorsi huma allokati b'modi ugwali għas-sessi jew le, u fl-aħħar mill-aħħar, jiksbu n-newtralità mill-perspettiva tas-sessi, fejn iż-żewġ sessi jiġi kkunsidrati bl-istess mod;

Jiddispjaċih li, b'riżultat tar-ristrutturar tat-Titolu 04 Impjiegi u l-Affarijiet Soċjali, il-kapitolu Opportunitajiet Indaqs għan-Nisa u l-Irġiel ma ġiex miżmum bħala suġġett separat u m'hemmx aktar referenza għall-kwistjoni; jemmen li l-isem il-ġdid ta' Kapitolu 0404 Impjiegi u s-Solidarjetà Soċjali se jnaqqas mill-awtorità u l-viżibilità tal-kwistjonijiet ta' ugwaljanza tas-sessi; għaldaqstant jissuġġerixxi li t-titolu tal-kapitolu l-ġdid 04 04 għandu jinkludi referenza għall-ugwaljanza tas-sessi;

Jisħaq li l-baġit għandu jirrifletti l-istrateġiji msemmija fil-Pjattaforma għall-Azzjoni ta' Beijing u fl-Istrateġija ta' Liżbona, sabiex tinkiseb rappreżentazzjoni bilanċjata ta' nisa fost l-imsieħba soċjali, involviment akbar tan-nisa fit-teħid tad-deċiżjonijiet ekonomiċi u aċċess akbar għan-nisa kemm għall-edukazzjoni u għall-azzjonijiet u l-programmi relatati ma' riċerka, teknoloġija u s-soċjetà ta' l-informatika;

Iqis li waħda mill-prijoritajiet tal-baġit ta' l-UE għall-2007 hija l-bżonn li jiġi meqjus it-tkabbir bir-Rumanija u l-Bulgarija, u l-allokazzjoni mill-ġdid ta' numru ta' linji baġitarji ewlenin; jenfasizza l-bżonn li jiżgura li huma se jkollhom aċċess sħiħ għal programmi li jkopru l-ugwaljanza bejn is-sessi u kwistjonijiet ta' drittijiet tan-nisa;

Jiġbed l-attenzjoni dwar il-fatt li, filwaqt li l-għajnuna ta' qabel l-adeżjoni għat-Turkija (Suġġett 22 02 04 01) tibqa' tiżdied, huwa kruċjali li t-Turkija tingħata appoġġ aktar fl-isforzi tagħha biex ittejjeb il-ħarsien tad-drittijiet tal-bniedem, u b'mod speċjali tad-drittijiet tan-nisa, u jissuġġerixxi li jiġi mwarrab ċertu persentaġġ ta' fondi biex jintużaw għal azzjonijiet u programmi bbażati fuq livelli suffiċjenti ta' finanzjament u mmirati lejn titjib fl-ugwaljanza bejn is-sessi u l-protezzjoni tad-drittijiet tan-nisa, b'mod speċjali dawk li jsiru flimkien ma' organizzazzjonijiet tan-nisa fl-Istati Membri;

Jirrepeti li, kif imsemmi kemm fil-konklużjonijiet tal-Kunsill Ewropew ta' Thessaloniki tad-19 u l-20 ta' Ġunju 2003 kif ukoll fir-riżoluzzjoni tiegħu ta' l-1 ta' Ġunju 2006 dwar is-sitwazzjoni tan-nisa fil-kunflitti armati u l-irwol tagħhom fil-proċess ta' rikostruzzjoni u l-proċess demokratiku f'pajjiżi li jkunu għaddew minn kunflitt

Testi Adottati ta' dik id-data, P6_TA(2006)0245 . , in-nisa għandhom irwol attiv fit-tiswir u fiż-żamma tal-paċi, u l-kisba tad-demokrazija; iqis li l-għajnuna ta' l-UE lil pajjiżi u reġjuni mkissra minn kunflitti armati u gwerer, bħalma huma l-Afganistan, l-Iraq u l-Libanu, għandha tkun marbuta speċifikament mal-promozzjoni ta' dan l-irwol u mad-dħul mill-ġdid u l-parteċipazzjoni tan-nisa fil-ħajja soċjali, ekonomika u politika; huwa ta' l-opinjoni li t-trasparenza totali ta' fondi għar-rikostruzzjoni fl-Afganistan, fl-Iraq u fil-Libanu għandha għalhekk tiġi żgurata sabiex toħloq linji baġitarji speċifiċi għal dan il-għan.

PROĊEDURA

L-abbożż tal-baġit ġenerali għall-Unjoni Ewropea għas-sena finanzjarja 2007 - Taqsima III - Kummissjoni

Numru tal-proċedura

Kumitat responsabbli

Opinjoni mogħtija minn Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni Data tal-ħatra

Rapporteur għal opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) skond l-Artikolu 178(2) preżenti għall-votazzjoni finali

Kummenti (informazzjoni disponibbli b'lingwa waħda biss)

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima III - il-Kummissjoni

Bażi legali

L-Artikoli 272 KE u 177 Euratom

Bażi fir-Regoli ta' Proċedura

Artikolu 69 u Anness IV

Kumitat risponsabbli Data tar-referenza

Kumitat(i) mitlub(a) jagħti/jagħtu opinjoni(jiet) Data tar-referenza

Kollha 26.9.2006

Rapporteur : Data tal-ħatra

Abbozz preliminari ta' baġit ġenerali

Data meta ġie ppreżentat mill-Kummissjoni

Data meta l-Kunsill stabbilixxa l-abbozz ta' baġit ġenerali

Data meta l-Kunsill bagħat l-abbozz ta' baġit ġenerali

Ittra/i ta' emenda

Eżami fil-kumitat

Data ta' l-adozzjoni

Riżultat tal-votazzjoni finali

astensjonijiet: 1

Membri preżenti għall-votazzjoni finali

Sostituti preżenti għall-votazzjoni finali

Sostituti (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

Data meta ntbagħtet